
VIATA 

DUHOVNICEASCĂ 
A CREŞTINULUI 
ORTODOX 



Cel mai însemnat sfânt din veacul al XlX-lea, Sfântul Serafim din 
Sarov (t 1833), a spus unui ucenic din Mănăstirea Sarovului: „Bucuria 
mea, dobândeşte duhul păcii si atunci mii se vor mântui în preajma ta." 
Ce anume a vrut să arate vestitul Sfânt din Sarov prin aceste cuvinte? 
- Pacea, despre care el vorbeşte, este unul dintre semnele cele mai de 
seamă ale împărăţiei lui Dumnezeu, care, după cuvintele Sfântului 
Apostol Pavel, „nu este mâncare si băutură, ci dreptate si pace si 
bucurie întru Duhul Sfânt." /Rom. 14:17/ 

în dorinţa sa de a arăta mai desluşit adevărul despre împărăţia lui 
Dumnezeu, marele Apostol al neamurilor a pus fată în fată două 
lucruri: 1. mâncarea si băutura, prin care se înţeleg toate trebuinţele 
si desfătările trupeşti ale omului si 2. împărăţia Cerului, care este 
dreptatea, pacea si bucuria în Duhul Sfânt. Sfântul din Sarov a luat cel 
mai firesc semn al împărăţiei lui Dumnezeu, pacea, si 1-a făcut sino- 
nim cu fericirea raiului, către care tinde fiecare credincios ortodox ade- 
vărat. De aici se răspândesc raze peste cuvintele Sfântului Serafim: 
„Bucuria mea, dobândeşte duhul păcii si atunci mii se vor mântui în 
jurul tău." Aceasta înseamnă: cel ce iubeşte pacea duhovnicească si 
se adăposteşte la umbra harului lui Dumnezeu de vijeliile păcătoase 
ale patimilor, acela va intra încă de aici în împărăţia păcii veşnice, 
unde va gusta bucuria cea veşnică si netrecătoare si va ajuta si altora 
să se facă părtaşi la această împărăţie a păcii si a bucuriei. 
Plămădiţi fiind din trup si suflet, si zidiţi după chipul lui Dumnezeu, 
sântem chemaţi să avem o viată nu doar trupească, ci si duhovnicească. 

Prin sfânta taină a Botezului, noi, în chip de neatins, ne nastem de 
sus, /In. 3:3/ anume din cer si pentru cer. Ţinta acestei naşteri din 
nou, de sus, este de a ne învrednici să intrăm si să petrecem veşnic 
în împărăţia dreptăţii, a păcii si a bucuriei. Acestea ni le descoperă 
Mântuitorul prin cuvintele: „De nu se va naşte cineva de sus, nu va 
putea să vază împărăţia lui Dumnezeu." /In. 3:3/ Cu alte cuvinte 
spus, fără naştere din apă si din Duh, /In. 3:5/ adică fără botez, nu 
este măntuirel 

Mântuirea se dobândeşte prin supunerea trupului către duh, 
prin ducerea unei vieţi duhovniceşti, după învăţătura Sfântului 
Apostol Pavel: „Cu duhul umblaţi, si pofta trupului nu o veţi 
săvârşi." /Gal. 5:16/ 

Cei ce vieţuiesc cu duhul si s'au pus sub cârmuirea Sfântului Duh 
păzesc cu supunere legământul: „De trăim cu Duhul, cu Duhul să 
si umblăm." /Gal. 5:25/ Dar ce înseamnă, de fapt, să vieţuim si 
să lucrăm cu duhul? Vom vedea în cuvântul acesta închinat vieţii 
duhovniceşti. 

CE ESTE VIATA DUHOVNICEASCA? 

Spre deosebire de moarte, care este neînsufletire si nemişcare, viata 
se caracterizează prin mişcare si luptă. Viata duhovnicească este si 
ea mişcare şi luptă. 

Mişcarea în viata duhovnicească se cuvine să fie îndreptată înainte 
si în sus, spre atingerea desăvârşitei asemănări cu Dumnezeu. /Mt. 
5:48 / De se opreşte omul a se mai mişca înspre Dumnezeu, începe să 
se sfarăme lăuntric, semn al morţii sufleteşti. De aceea apa curgătoare 
nu capătă miros de stătut, pentru că se află în neîncetată mişcare, iar 
apa stătătoare din lacuri prinde o mâzgă si capătă miros greu. 
Lupta în viata duhovnicească este nevăzută, căci duhul care o poartă 
este nevăzut. Nu se cade ca ea să fie îndreptată împotriva oamenilor 
văzuţi, cu care noi, adesea, din neînţelegere intrăm în relaţii de 
vrăjmăşie, ci împotriva patimilor din noi si a dracilor din afara noastră. 
Acestea sânt întărite si de Sfântul Apostol Pavel, prin cuvintele sale 
minunate: „Căci nu este nouă lupta împrotiva cărnii si sângelui, 
ci împrotiva începătoriilor si a stăpâniilor, si a tiitorilor lumii 
întunerecului veacului acestuia, împrotiva duhurilor vicleniei întru 
cele cereşti," /Efes. 6:12/ adică împotriva dracilor. 
Dar există draci? - întreabă unii. Nu sânt oare aceştia numai în- 

r 

truchipări ale răului din lume? Biserica lui Hristos, întemeindu-se 
pe dumnezeiasca Descoperire /Iov 1:6; Mc. 1:23; Apoc. 20:10/ s. a. si 
pe cercarea Sfinţilor Părinţi, învaţă cu tărie că există demoni numiţi 

si duhuri rele, draci. Asemenea îngerilor, duhurile rele sânt fiinţe 

duhovniceşti, nevăzute si dăruite cu înţelegere, care s'au abătut de 

la bine din pricina relei întrebuinţări date voii slobode ce li s'a dăruit 

de Dumnezeu, punând, astfel, început răului în lume. 

Cel ce crede în Dumnezeu, pe Care nu-L vede, se cade să creadă si 

în lumea nevăzută, unde există si îngerii si diavolii, deoarece, chiar 

de sânt nevăzuţi, ei fiinţează. 

Credinţa, acest minunat aparat dumnezeiesc, sădit întru noi în chip 

de neînţeles nouă, captează acestea asa cum aparatul radio captează 

undele electromagnetice, cu neputinţă de prins fără ajutorul său, 

unde socotite ca inexistente înainte de inventarea radioului. Dar iată 

că „cele inexistente" s'au dovedit a exista! Acum ştim cu toţii că astfel 

ii 

de unde ne înconjoară în chip nevăzut si împânzesc pământul întreg, 
întocmai este si cu credinţa. 

Ea captează undele din lumea cealaltă si ne convinge cu iscusinţă 
de existenta îngerilor si a diavolilor. Sfântul Apostol Pavel dă o 

definiţie clasică credinţei: „Credinţa este dovedirea lucrurilor celor 

/ ii 

nevăzute." /Evr. 11: 1/ 

Un tânăr i-a mărturisit schimonahului Zosima, vestit nevoitor 

Rus si înţelept învăţător duhovnicesc din veacul al XlX-lea, că nu 

împărtăşeşte credinţa în existenta diavolilor. 

£ i i i i 

„Iertati-mă, spuse el, dar nu cred în asa mare măsură într'acele 
îngrozitoare arătări diavoleşti, despre care se scrie atât de mult 
în vieţile sfinţilor si despre care am ascultat atâtea istorisiri. Ca 
să mă încredinţez personal de asta, am dorit să văd eu însumi pe 
înfricoşătorul si scârbavnicul diavol. Pentru aceasta, m'am rugat 
mai cu seamă lui Dumnezeu, când m'am aşezat să dorm, si nu 
m'am împrejmuit cu semnul Sfintei Cruci. Am stat întins mult timp 
asteptându-1 si până la urmă am adormit, însă nici treaz, nici în vis, 
nu am văzut nimic îngrozitor." 

La aceste cuvinte, Părintele Zosima i-a răspuns: „Tocmai prin aceasta, 
că nu ti s'a arătat, diavolul te-a întrecut în viclenie. Cugetă si singur: 
ce folos ar fi avut el, dacă ti se arăta? Doar ar fi tulburat si ti-ar fi 
speriat inima tânără. Atunci, în spaima ta, ai fi început să te rogi 
si să-1 cauţi pe Dumnezeu, iar diavolul, biruit în felul acesta de un 
tânăr, ar fi fost ruşinat! Dar dacă nu ti s'a arătat, mult a câştigat: prin 

întărirea îndoielii tale, el te-a călăuzit către necredinţa în existenta 

' ii 

lui. Pentru nimic altceva nu se osteneşte mai mult vrăjmaşul acesta, 
decât pentru ca pretutindenea să se ascundă. Căci el niciodată nu 
este primejdios în război deschis, ci cu războiul său nevăzut pierde 
pe mulţi!" 1 

Aşadar, există diavoli! Să nu ne amăgim cu necredinţa în existenta 
lor, căci aceasta este biruinţa lor asupra noastră. însuşi Domnul Iisus 
Hristos, Care a venit nu să ne însele, ci să ne descopere adevărul 
despre lumea si viata duhovnicească, ne-a arătat că există diavol, 
draci pe care El îi izgonea. /Mt. 8:32/ Iar în rugăciunea Tatăl nostru, 
El ne învaţă să ne rugăm nemijlocit asa: „izbăveste-ne de cel vi- 
clean," adică de satana. 

Iată împotriva cui trebuie să fie îndreptată lupta noastră: împotriva 
oştirilor nevăzute ale diavolului. Cel care începe să ducă război cu 
aproapele său face o mare greşeală, pentru că mută frontul si schimbă 
obiectul luptei, aducând astfel mare pagubă pentru sufletul său. 
Chiar si în cele mai strălucite biruinţe ale sale asupra aproapelui, 
un astfel de războinic nechibzuit cunoaşte neîncetat înfrângerea, 
pentru că a îngăduit patimilor sale să îl stăpânească. 
„L-am ocărât! O să mă tină minte!" se laudă unul care 1-a vătămat cu 
cruzime pe aproapele său. Dar nici nu bănuieşte că, asa cum albina, 
atunci când îsi înfige acul în cineva, îsi pricinuieste sieşi cel mai 

1 Sfaturi stăreţeşti ale câtorva părinţi nevoitori ai evlaviei din veacurile XVIII-XIX, 
Moscova, 1913^ p. 170-171. 

mare rău, pentru că ea însăşi moare, tot astfel, si acela care a ocărât 

pe cineva a suferit mai mult duhovniceste decât cel defăimat, pentru 

că s'a făcut mort pentru iubire si, de aici, pentru mântuire. 

„M'am răzbunat!" rosteşte un altul, cu mândrie. Sărmanul, nu 

pricepe cât s'a păgubit, desăvârsindu-se în ură. 

„I-am întins o cursă" îsi freacă mâinile cu o mulţumire rea un al treilea, 

căci nu vede că singur a căzut într'o capcană mai înfricoşătoare, cea 

pe care cel viclean i-a asezat-o înainte, spre a-1 prinde în mrejele urii. 

O astfel de luptă nu naşte biruitori, ci întotdeauna învinşi. Ea nu 

aduce cinste, ci necinste înaintea lui Dumnezeu si înaintea îngerilor 

Săi. Din partea Evangheliei lui Hristos nu-ti aduci cinste si nu te 

încununezi cu biruinţă dacă eşti crud si răzbunător, ci dacă eşti 
/ / / / 

blând, iubitor, răbdător, împăciuitor. 

Ai fost ocărât si ai răbdat: aceasta este biruinţa nevăzută! Dacă 
unii te-au batjocorit, iar tu te-ai rugat pentru ei, iată măreţia 
duhovnicească! Dacă te-au blestemat, iar tu i-ai binecuvântat, iată 
ruşinea vrăjmaşilor sufletului tău! O astfel de purtare este în duhul 
Evangheliei, care grăieşte: „Iubiţi pre vrăjmaşii voştri, binecuvântaţi 
pre cei ce vă blastămă, bine faceţi celora ce urăsc pre voi si vă rugaţi 
pentru cei ce vatămă pre voi si vă prigonesc, ca să fiţi fii ai Tatălui 
vostru celui din ceruri, că pre soarele său îl răsare preste cei vicleni 
si preste cei buni, si plouă preste cei drepţi si preste cei nedrepţi." 
/Mt. 5:44-45/ 

Si astfel, lupta duhovnicească nu este împotriva trupului si împotriva 
sângelui, ci împotriva duhurilor vicleniei de sub ceruri. Numai ura 
împotriva lor este virtuoasă si legiuită, îndreptăţită si mântuitoare. 
Dar unde le vom afla pe aceste duhuri ale vicleniei, ca să deschidem 
front împotriva lor? înainte de toate, în noi înşine. Nu sântem, oare, 
plini peste măsură de patimi, si în spatele fiecărei patimi, după 
învăţătura Sfinţilor Părinţi se ascunde si un drac? Există draci ai 

iubirii de argint, ai mândriei, ai lăcomiei pântecelui, ai mâniei, ai 
urii, ai curviei, ai pizmei, ai beţiei si alţii. 2 

Noi trebuie să avem ca datorie să izgonim dintr'însine aceste 
duhuri întunecate. Prin urmare, trebuie să începem cu noi înşine 
această luptă duhovnicească nevăzută, si singura binecuvântată. 
Pe lângă aceasta, trebuie să o purtăm cu îndârjire si fără cruţare 
de sine vicleană, dacă dorim să ieşim biruitori, cu ajutorul lui 
Dumnezeu, si dacă dorim să dobândim acea pace duhovnicească 
cu ajutorul căreia vom putea ajuta miile de oameni din jurul 
nostru să intre si ei în împărăţia lui Dumnezeu si să dobândească 
mântuirea veşnică. 

Cine nu porneşte lupta de la el însuşi, ci de la ceilalţi oameni, 
socotind că este chemat să lupte înainte de toate cu răul din ei, în 
loc să-1 urască pe diavol, urăşte pe sărmanele victime ale acestuia. 
Noi, însă, se cade să facem această deosebire importantă, întru care 
ne învaţă de Dumnezeu insuflaţii si de har înteleptitii Sfinţi Părinţi: 
„Urăşte păcatul, si nu pe păcătos! Fată de păcătos se cuvine să simţim 
milă, ca fată de un rob nenorocit al diavolului, si să-1 tămăduim cu 
dragoste, ca pe un bolnav." (Avva Dorothei) 

Cine nu se tulbură din pricina robiei, un cumplit adevăr obştesc? 
Dar cine, din pricina robiei, îl urăşte pe robi? Noi, îndreptăţiţi, urâm 
robia si deplângem pe robi. Insă iată că în partea morală săvârşim 
această greşeală nimicitoare: urâm pe păcătoşi, iar nu păcatul si pe 
diavol, care îi înrobeşte. 

Din aceasta se nasc necontenite certuri si neînţelegeri, care otrăvesc 
legăturile dintre oameni spre biruinţa deplină a satanei. Ca să 
încetăm a ne sfădi cu aproapele nostru, spre a noastră pierzanie, 
se cade să ne îndreptăm toate săgeţile mâniei înlăuntru, către noi 
înşine, si atunci nu vor mai rămâne săgeţi pentru semeni. 

2 Dobrotoliubie, voi. II, Moscova, 1895, p. 104. 



arhim. SERAFIM 
Alexiev 



13 



Aceasta este lupta cea dreaptă, pentru care Dumnezeu dăruieşte 

răsplăti bogate. 

„...si cel ce face altfel, răbdând si păzind răul în lăuntrul său, dar 

biciuindu-1 si osândindu-1 în ceilalţi, iar de va si lupta cineva la 

jocuri, nu se încununează, de nu se va lupta în chip legiuit. /II Tim. 

2:5/ Dimpotrivă, acela va câştiga osândire, căci este scris: „Căci cu 

ce judecată veţi judeca, judecaţi veţi fi." /Mat. 7:2/ 

Aşadar, lupta cu noi înşine - iată deviza celui care voieşte cu adevărat 

să ducă o viată duhovnicească. 

Propria noastră inimă, iată arena de luptă! Sufletul nostru, iată câmpul 

de luptă! 

TEMEIURILE VIEŢII DUHOVNICEŞTI 

Dată fiind cufundarea noastră în păcate, viata duhovnicească nu 
este ceva de la sine înţeles si lesnicios. Cel ce voieşte să dobândească 
duhul de pace al mântuirii, pentru a ajuta si pe alţii pe calea lor către 
Dumnezeu, se cuvine să-si pună propria sa viată duhovnicească pe 
o temelie sănătoasă. 

Unde îşi are început viaţa duhovnicească? In credinţa în Dumnezeu, Care 
este Duh. /In. 4:24/ El ne-a zidit după chipul si spre asemănarea 
Sa, /Fac. 1:26-27/ a sădit în noi temeiul duhovnicesc si năzuinţa 
duhovnicească de a-L căuta, si El vrea de la noi „cu Duhul să 
umblăm." /Gal. 5:25/ De credinţa în Dumnezeu sânt strâns legate 
nădejdea si dragostea pentru Dânsul. Si „fără de credinţă nu este cu 
putinţă a bineplăcea: căci cel ce se apropie de Dumnezeu trebuie să 
crează că este, si că acelora ce caută pre dânsul dătător de plată se 
face." /Evrei 11:6/ Ce te va îndemna spre viata duhovnicească, dacă 
tu nici nu crezi în Dumnezeu, nici nu nădăjduiesti în El, nici nu-L 
iubeşti pe El?... 

Dar pornind de la aceste părţi alcătuitoare ale vieţii duhovniceşti, 
credinţa, nădejdea si dragostea, se cuvine Creştinului ortodox ca, 
mai departe, să se apuce de treabă spre a-si clădi prin făptuire viata 
duhovnicească. 

Ce temelie se cuvine el să pună si din ce material trebuie să zidească 
mai departe? 

Smerenia 

Temelia vieţii duhovniceşti este smerenia. Puterea vrăjmaşului nostru se 
ascunde în mândrie. însă tot acolo se află si neputinţa lui. Luceafărul 
s'a înălţat călăuzit de mândrie spre înălţimi străine lui ca făptură, 
dar tot din mândrie a şi căzut. Cu mândria, îi ispiteşte pe toţi oamenii. 
Nu întâmplător, la căderea cea dintâi în păcat, cea mai puternică 
ispită pentru Adam si Eva a fost aceasta: „veţi fi ca nişte dumnezei." 
/Fac. 3:5/ Dar nu s'a întâmplat asa. Rezultatul a fost potrivnic: cei 
ce s'au mândrit au căzut, din pricina mândriei lor, chiar mai prejos 
decât dobitoacele. /Ps. 48:12-13, 21/ 

Dacă vrem să biruim pe vrăjmaşul mântuirii noastre este de tre- 
buinţă, înainte de toate, să îmbrăcăm pavăza smereniei. Aceasta 
ne va face de neatins înaintea diavolului, căci el este neputincios 
înaintea smereniei. 

Domnul Iisus Hristos, Care „ a desfăcut lucrurile diavolului," / 1 In. 3:8 / 
a arătat prin smerenia Sa arma cea mai puternică împotriva duhurilor 
vicleniei de sub ceruri. întreaga viată pământească a Mântuitorului 
este o pildă minunată de smerenie nemaivăzută. Si pogorârea Sa de 
pe Scaunul cel ceresc pe acest pământ păcătos, si naşterea Sa într'o 
peşteră pentru oi, si creşterea Sa nebăgată în seamă în tainicul oraş 
Nazaret, si ascultarea Sa fără cârtire fată de semeni, si desăvârşita 

' / / 'li 

slujire a celorlalţi până la jertfa de sine, si spălarea picioarelor 
ucenicilor Săi, patimile Sale si moartea Sa pe cruce, toate dau mărturie 
despre desăvârşita Sa smerenie. Dar această smerenie a Mântuitorului 
ne îndatorează si pe noi să ne facem următori Lui. „Că pildă am dat 
vouă, ca precum eu am făcut vouă, si voi să faceţi," /In. 13:15/ le-a 
spus El ucenicilor, după ce le-a spălat picioarele. Cel ce se smereşte 
pune singura temelie dreaptă a vieţii sale duhovnicesti-morale. 
Dacă omul porneşte pe calea feluritelor nevointe duhovniceşti fără 

smerenie, ci împins de mândrie, atunci, mai devreme sau mai târziu, 

va cădea. Numai nevointele si faptele înălţate pe temelia cea adâncă 

a smereniei nu se vor clătina. Cu cât este mai înaltă clădirea pe care 

voim să o ridicăm, cu atât mai adânci temelii se cuvine să punem. Astfel se 

întâmplă si în viata duhovnicească. Cu cât voim să ne înălţăm mai 

sus către Dumnezeu, cu atât mai mult trebuie să ne smerim. 

Puterea diavolului se află în mândrie, dar în ea stă si pierzania lui. 

El e puternic prin mândria lui, dar numai în fata celor mândri, căci 

numai asupra acestora are el putere. înaintea celor adânc smeriţi, 

mândria lui se vădeşte o armă neputincioasă de luptă. Gheata poate 

fi foarte tare, dar numai pe vreme geroasă. De-o încălzeşte soarele, 

atunci gheata cea tare începe să se topească, neputincioasă. Asemenea 

si mândria celui viclean este neputincioasă în fata însoritei smerenii 

a celor cu adevărat bineplăcuti lui Dumnezeu. Prin smerenia lor, ei 

se vădesc a fi cei mai viteji luptători. Oare, nu este acesta cu adevărat 

vitejie, să fii ocărât, iar tu să nu te răzbuni, să ierţi si să biruiesti răul 

cu binele? /Rom. 12:21/ 

Sfântul Antonie cel Mare a văzut răspândite peste pământ toate 

cursele celui viclean si a strigat plin de tulburare: „Cine va putea să 

scape de acestea?," dar a auzit un glas care i-a răspuns: „Cei ce au 

smerită cugetare!" 

Nu întâmplător Mântuitorul a aşezat smerenia ca temelie a fericitei 

vieţi duhovniceşti: „Fericiţi cei săraci cu duhul, că acelora este 

împărăţia Cerurilor." /Mt. 5:3/ Dacă vrem să dobândim duhul 

păcii, prin care să ajutăm miilor de credincioşi din jurul nostru să 

se mântuiască, se cuvine să începem a duce o viată duhovnicească, 

aşezând ca temelie a sa smerenia. într'această virtute a celor săraci 
i 

cu duhul stă ascunsă pacea duhovnicească, despre care vorbeşte 
Sfântul Serafim din Sarov. Către dobândirea acestei păci ne îndrumă 
neîncetat Mântuitorul, după cum ne povătuieste: „[să] vă învăţaţi 



arhim. SERAFIM 
Alexiev 



17 



de la Mine. că sânt blând si smerit cu inima, si veţi afla odihnă 
sufletelor voastre." /Mt. 11:29/ 

Osândirea de sine 

Al doilea temei al vieţii duhovniceşti este osândirea de sine. Cel ce a 
iubit si a urmat nefătarnic smerenia se cunoaşte cel mai bine după 
osândirea de sine. Cel mândru nu se osândeşte niciodată pe sine. El 
se socoteşte întotdeauna a fi drept. Numai cel smerit este pregătit să 
recunoască înaintea sa. înaintea semenilor si înaintea lui Dumnezeu 
toate greşelile sale. Cel ce se osândeşte pe sine, numai pentru 
aceasta, se află într'un război binecuvântat cu duhurile rele, căci a 
rupt legătura cu mândria care îi era insuflată de acestea. 
Osândirea de sine se arată în lucrare -prin -părerea de rău pentru păcatele 
săvârşite, care, însă, îsi află chip văzut în mărturisirea lor prin Sfânta 
Taină a Pocăinţei. Pentru a putea să-ti mărturiseşti sincer păcatele, e 
nevoie ca mai întâi să le vezi, să te îngretosezi de ele si să te osândeşti 
pe sineti pentru ele. Cel care în inima sa plină de patimi izvodeşte 
îndreptăţiri întru păcate, zice Psalmul Ps. 140:4, aceluia nu îi este cu 
putinţă să-si îndrepteze nici măcar păcatele sale cele mărunte, cu 
atât mai puţin să pornească pe calea vieţii duhovniceşti statornice 
si orânduite. 

Hotărârea de a nu mai repeta păcatele grele 

Hotărârea de a nu mai repeta păcatele grele trebuie, de asemenea, să stea 
la temelia vieţii duhovniceşti. Osândirea de sine nu este îndeajuns. Ea 
se cuvine să fie însoţită de hotărârea neclintită de a nu mai săvârşi 
fărădelegile din trecut. Altminteri, nu vom avea propăşire în viata 
duhovnicească. Omul va bate pasul pe loc dacă este dezbinat, dacă 

acum se ridică, acum cade, si dacă acum zideşte si apoi năruieste 
ce a înălţat, întocmai precum trista mărturisire a poetului Dimcio 
Debelianov: 

Eu mor, si luminos nasc iară 

suflet osebit, în neorânduială, 

si noaptea fără milă nimicesc 

ce ziua-n chip neobosit zidesc. 

(Cântec negru) 

Inchipuiti-vă că un om tulbură izvorul, iar un altul aşteaptă ca apa să 
se limpezească. Care dintre aceştia va birui? Fireşte că cel ce vădeşte 
reaua voinţă de a tulbura izvorul. Aceştia doi, cel care aşteaptă 
limpezirea si cel care tulbură, se află, împreună, în sufletul nostru. 
Trebuie să împiedicăm aplecările cele rele din noi să ne tulbure izvorul 
inimii cu pornirile păcătoase, si acesta se va limpezi... Abia atunci 
vom înţelege cu fapta cât de adevărate sânt cuvintele lui Hristos: 
„Fericiţi cei curaţi cu inima, că aceia vor vedea pre Dumnezeu." 
/Mt. 5:8/ Neîncetata osândire de sine si hotărârea neclintită de a 
fi credincioşi Ziditorului nostru slăbesc relele deprinderi din noi si 
le întăresc pe cele bune. Pe calea aceasta, până la urmă, din oameni 
făţarnici ne vom uni în lăuntrul sufletului nostru si vom putea să ne 
încredinţăm întreaga viată lui Hristos Dumnezeu. în acest chip vom 
dobândi duhul păcii, pentru mântuirea noastră si a semenilor noştri, 
cu care Dumnezeu ne-a pus spre împreună vieţuire. 

Râvna după o viaţă bineplăcută lui Dumnezeu 

Al patrulea temei al vieţii duhovniceşti este râvna de a fi bineplăcuti lui 
Dumnezeu. Această râvnă este miezul vieţii duhovniceşti. Acolo unde 

este lipsă de râvnă spre a bineplăcea lui Dumnezeu, acolo nu este viată 
duhovnicească. (Sfântul Theofan Zăvorâtul, Ce este viaţa duhovnicească 
si cum să o dobândim) Pentru aceasta, cea dintâi grijă a credinciosului ce 
doreşte să înainteze în viata duhovnicească sau, dacă nu duce o astfel 

li' 

de viată, să pună din acea clipă început bun adevăratei vieţi după 
Dumnezeu, este de a aprinde această râvnă In inima sa. 
Dar ce fel de râvnă pentru o viată bineplăcută lui Dumnezeu putem 
avea în condiţiile noastre grele de viată?, vor întreba unii. Ei îsi 
îndreptăţesc râvna lor slabă prin împrejurările grele de viată. Dar 
oare aceasta să fie pricina? Oare tine râvna de împrejurări prielnice? 
Cum putem atunci lămuri că râvna cea mai mare - râvna Apostolilor 
- s'a vădit în cele mai grele situaţii, în necazuri, în prigoane si chinuri 
/II Cor. 4:8-9/ Râvna tine de credinţa, nădejdea si dragostea de 
Dumnezeu si nu de împrejurările exterioare ale vieţii. Dacă nevol- 
nică îti este credinţa, palidă îti este si dragostea. De-ti lipseşte nădej- 
dea, slabă îti este si râvna. 
' ii 

Putina râvnă este precum o flacără mică, pe care vânturile potrivnice 

ale vieţii cu uşurinţă o pot stinge. Iar râvna tare este precum focul 

puternic, pe care vânturile nu numai că nu-1 sting, ba chiar mai mult 

îl înteţesc. 
i 

Un adevărat credincios Creştin nu se tulbură din pricina furtunilor 

vieţii. Prin râvnă, el goneşte departe de sine toată frica si necredinţa, si 

îsi mărturiseşte cu îndrăzneală credinţa în Dumnezeu, luând aminte 
ii i ' 

că „celor fricoşi si necredincioşi si spurcaţi si ucigaşi (...) partea lor în 
iazerul cel ce arde cu foc si cu piatră pucioasă." / Apoc. 21:8/ Adevă- 
ratul Creştin este neînfricat. El ştie că Dumnezeu, Ajutorul si Ocroti- 
torul Său, este Atotputernic, si pentru aceasta grăieşte împreună cu 
Sfântul Proroc David: „Nu mă voiu teme de mii de noroade, carile 
împrejur mă împresoară." /Ps. 3:6/ „Spre Dumnezeu am nădăjduit, 
nu mă voiu teme ce va face mie omul." /Ps. 55:12/ 

El nu se teme de nimic altceva decât de a nu-l afla moartea stins duhovniceste. 
El nu trăieşte pentru pământ si pentru desfătările sale păcătoase, ci 
pentru cer si pentru veşnicele lui bucurii duhovniceşti. 
Toţi sfinţii mucenici si oameni bineplăcuti lui Dumnezeu s'au osebit 

i i / r / 

printr'o astfel de râvnă pentru o viată bineplăcută lui Dumnezeu. 
Mulţumită acesteia, au săvârşit nevointele lor cele minunate, care 

/ 'li ' 

si astăzi stârnesc uimire. Din râvnă după Dumnezeu, părintele Ioan 
din Kronstadt dormea adeseori numai trei - patru ceasuri pe noapte, 
ducea o înaltă viată duhovnicească si era întotdeauna gata, plin de 
jertfă, să îsi dea si ultimele sale puteri în slujba fraţilor celor mici ai 
lui Hristos. 

Rugăciunea 

Al cincilea temei al vieţii duhovniceşti este rugăciunea. Râvna si 

rugăciunea sânt atât de strâns legate între ele încât una fără cealaltă 

nu poate fiinţa. De este râvnă, este si rugăciune. Acolo unde nu este 

râvnă, lipseşte si rugăciunea. Si dimpotrivă, dacă în inimă arde 

dorinţa de rugăciune, dintr'aceasta se aprinde neîntârziat si o râvnă 

fierbinte. Dacă, însă, rugăciunea s'a stins, se va stinge si râvna de a 

duce o viată duhovnicească, bineplăcută lui Dumnezeu. 

De aici înţelegem că, de vrem să ardem de râvnă pentru Dumnezeu, 

este de trebuinţă să ne rugăm des! Ce-ar fi dacă fiecare Creştin 

ortodox, în fiecare zi, o dată cu rugăciunea sa, si-ar aprinde si inima 

de la flacăra candelei ce arde înaintea icoanelor din casă?! Atunci ar 

străluci tot în acea râvnă plină de har, si cu dragoste ar plini înalta 

sa datorie Creştinească. 
i 

După ce a vorbit cu Dumnezeu pe muntele Sinai, Moisi a coborât de 

acolo cu totul arzând de strălucirea harului lui Dumnezeu. Dacă si 

i 

noi ne suim des pe Sinaiul cel duhovnicesc, prin unirea în rugăciune 

cu Dumnezeu, atunci vom arde de râvnă asemenea prorocilor din 
vechime, si ne vom mântui si noi, si miile de semeni ai noştri, si 
cunoscuţii din jurul nostru. 

Nevointa rugăciunii este barometrul duhovnicesc care arată cum 
este vremea sufletului nostru. Dacă însetăm după rugăciune, este 
un semn bun. El arată că sufletul nostru este viu si însetează după 
Dumnezeu. De va pieri, însă, această sete sfântă pentru vorbire 
în rugăciune cu Dumnezeu, este un semn rău, anume că păcatul 
a umplut sufletul cu întunericul său si că sântem aproape de acea 
stare vrednică de plâns, care se numeşte moarte duhovnicească. 
Dintr'o astfel de moarte duhovnicească ne poate învia doar Dum- 
nezeu, prin minunea pocăinţei noastre, a fiecăruia dintre noi. El ne 
întoarce iarăşi la rugăciune si la râvnă. 

Aşadar, râvna se păstrează prin rugăciune, la fel cum focul se întreţine 
prin adăugirea de combustibil. Din rugăciunea sinceră se naşte un 
simţământ cald fată de Domnul, care se arată rar la început, apoi mai 
des si tot mai des, până ce la cei întăriţi acesta se preschimbă în 
simţirea neîncetată a lui Dumnezeu. Acest simţământ este dulce 
si fericit, si prima sa ivire te îndeamnă să-1 doreşti si să-1 cauţi, 
încât să nu mai părăsească inima ta, căci în el este raiul (Sfântul 
Theofan Zăvorâtul). Cel ce voieşte să intre într'acest rai se cuvine, 
după sfaturile Episcopului Theofan Zăvorâtul, să urmeze această 
pravilă: Când te rogi, să nu încetezi rugăciunea până ce nu se va 
trezi în inima ta vreun simţământ fată de Dumnezeu: fie evlavie, fie 
credinciosie, fie mulţumire. . ., fie smerenie, fie nădejde. Dacă o lumânare 
stă foarte mult în razele Soarelui, se încălzeşte peste măsură. Asa 
se întâmplă si aici. Când cel ce se roagă stă foarte mult sub razele 
unirii voite cu Dumnezeu, inima lui se încălzeşte din ce în ce mai 
mult de căldura nepământească a harului si râvna lui se va înteţi. 
Adevărata viată duhovnicească începe atunci când omul primeşte 

această căldură, acest foc binecuvântat. (Sfântul Theofan Zăvorâtul) 
Dar râvna poate scădea si în locul ei să-si facă loc răceala. însă 
întotdeauna este această răceală aducătoare de pierzanie? vor 
întreba unii. Episcopul Theofan Zăvorâtul răspunde că există o 
răcire vremelnică, pricinuită de oboseală sau de boală. Aceasta nu 
este foarte primejdioasă, deoarece trece repede, o dată cu încetarea 
pricinei. Cumplită este însă răceala pricinuită prin depărtarea de bună- 
voie de la voia lui Dumnezeu, ca urmare a unei vieţuiri păcătoase. Această 
răceală ucide duhul şi taie viaţa duhovnicească. 

Trebuie să ne temem ca de moarte de această răcire. Ea apare ca 
urmare a nepăsării în viata duhovnicească. Această nepăsare, la 
rândul ei, este legată de biruirea noastră de desfătări nebineplăcute 
lui Dumnezeu, de căderea noastră în păcate si mai cu seamă de 
nemărturisirea acestora. Fiecare păcat rupe legătura noastră cu 
Dumnezeu. Numai prin pocăinţă si prin Sfânta Taină a Spovedaniei, 
care ne dăruieşte iertare de păcate, putem reface unirea cu Cerul. 
Din scânteia acestei împăcări de bunăvoie cu Dumnezeu se poate 
aprinde iarăşi focul râvnei stinse după Dumnezeu! 

CONDIŢIILE DE ÎNTREŢINERE A VIEŢII DUHOVNICEŞTI 

i t i r 

Asa cum pentru viata trupească a omului este nevoie de aer, hrană si 
adăpost, tot asa si viata duhovnicească are trebuinţă de aerul, hrana 
şi adăpostul potrivite. 

Pomenirea neîncetată a lui Dumnezeu 

Aerul care întreţine viata duhovnicească este pomenirea neîncetată a 
lui Dumnezeu. Se cuvine omului să se deprindă cu aceasta, să nu-1 
uite pe Ziditorul său nici măcar o clipă a vieţii sale. 
Dumnezeu este pretutindenea, iar noi sân tem totdeauna într'însul, 
si nu în afara Lui, cum greşit cred unii. Nimic nu poate vieţui în afara 
lui Dumnezeu. El este Atottiitor, iar El de nimic nu este cuprins. 
„Intru dânsul viem si ne mişcăm si sântem." /F. Ap. 17:28/ Dar dacă 
noi sântem totdeauna în Dumnezeu, El nu este întotdeauna în noi. 
Prin puterea voii slobode dată nouă de Dumnezeu si libertatea de a 
ne face voia, avem această putere, nemaiauzită, de a ne închide ini- 
mile în fata Ziditorului nostru. Si astfel, sântem în Dumnezeu, dar 
Dumnezeu nu poate fi în noi, din vina noastră. Stăm precum pietrele 
în apă. Ele sânt într'aceasta, căci ea le cuprinde de pretutindeni, dar 
aceasta nu este în ele, deoarece sânt tari si de nepătruns. Dacă voim ca 
Dumnezeu să fie în noi si noi întru Dânsul, trebuie ca, prin pocăinţă, 
să ne prefacem din pietre tari în ciuperci moi. Ciupercile sânt în apă, 

si apa este în ele. Pomenirea neîncetată a lui Dumnezeu ne va face să 
fim moi precum ciupercile si supuşi harului lui Dumnezeu. Dar cum 
se poate ca în mijlocul numeroaselor noastre îndatoriri lumeşti si în 
frământarea zilnică să-1 pomenim neîncetat pe Dumnezeu? Este cu 
putinţă! Asa cum în timp ce muncim sau chiar în timp ce ne rugăm, 
ne putem gândi la lucruri păcătoase, de ce nu ar fi cu putinţă să 
cugetăm la Dumnezeu? Trebuie numai să schimbăm ţinta gândurilor 
noastre. Sfântul Ioan Cassian spune: „Lucrarea mintii noastre poate fi 
asemuită unei pietre de moară, care se învârte iute, în cerc, mişcată de 
curgerea năvalnică a stihiei apei. Ea nu poate a nu se învârti, pentru 
că este mişcată de apă. Dar de morar tine ce macină piatra de moară - 
grâu sau pleavă. Astfel, si mintea noastră, în cursul vieţii noastre de 
aici nu poate să rămână goală (nelucrătoare) la mişcarea gândurilor, 
deoarece neîncetat este pusă în mişcare de şuvoaie năvalnice de 
impresii, ce se revarsă către ea de pretutindenea. Dar pe care dintre 
acestea îl primim si îl însuşim, tine doar de voia si dorinţa noastră." 
Priviţi la Sfântul Apostol Pavel! Orice săvârşea, totul era legat de 
Dumnezeu. El a dobândit aceasta deoarece cugeta numai la ceruri, 
si nu la cele pământeşti. /Col. 3:2/ Chiar si când mânca si bea, 
dorea să o facă întru slava lui Dumnezeu, /I Cor. 10:31/ cu atât 
mai mult rugăciunea, despre care a spus: „Rugati-vă neîncetat!" 
/IThes. 5:17/ 

Multe lucruri în viata noastră de zi cu zi sânt obiceiuri. Dacă nu vom 
dobândi obiceiuri bune, negreşit vom dobândi din cele rele. De ce, 
atunci, să nu ne îngrijim să dobândim obiceiuri bune?... Trebuie să 
ne dăm osteneala de a ne obişnui încă de la trezirea din somn să 

r 

cugetăm la Dumnezeu toată ziua. Nimic deosebit nu ni se cere aici, 
fără numai buna dorire ca, în timpul împlinirii datoriilor noastre, să 
cugetăm la Dumnezeu, să ne deprindem a ne întoarce gândurile cele 
împrăştiate către Părintele nostru Cel ceresc. 

Trebuie să ne amintim totdeauna că Domnul este aproape, că El este 
în preajma noastră, lângă noi, că nu ne lasă din ochi, că vede faptele 
noastre, că ia aminte si la cele mai anevoie de prins mişcări ale inimii 
noastre. Sfântul împărat David astfel a făcut. El a simţit totdeauna 
apropierea lui Dumnezeu si de aceea a putut spune: „Am văzut pre 
Domnul înaintea mea pururea." /Ps. 15:8/ Noi, credincioşii Nou- 
lui Legământ, care ne bucurăm de vrednicia deosebită de a primi 
în inimi pe Mântuitorul nostru prin împărtăşirea cu nestricăciosul 
Său Trup si cu preacinstitul Său Sânge, avem un temei cu mult 
mai de seamă de a simţi apropierea lui Dumnezeu. Oare nu a spus 
Mântuitorul însuşi: „Cela ce mănâncă trupul Meu si bea sângele 
Meu, întru Mine rămâne si Eu întru el?" /In. 6:56/ Iar în Apocalipsă 
citim cuvintele Sale: „Iată stau la usă si bat; de va auzi cineva glasul 

meu si va deschide usa, voiu intra la el si voiu cina cu el si el cu 
/ / / / 

mine." /Apoc. 3:20/ 

Cei deprinşi să vieţuiască neîncetat cu cugetul la Dumnezeu văd 
singuri ce urmări mântuitoare apar în sufletele lor din aceasta. 
Desigur, pomenirea lui Dumnezeu se cade a fi însoţită de frica lui 
Dumnezeu si de simţământul cucerniciei. Numai astfel se nasc stări 
mântuitoare care suie către Dumnezeu. 

Pentru a dobândi obiceiul de a cugeta la Dumnezeu, după sfatul 
Sfinţilor Părinţi, trebuie ca în fiecare zi să citim măcar puţin din 
cuvântul lui Dumnezeu, mai cu seamă din Noul Legământ si din 
Psaltire, precum si să ne deprindem zi de zi în asa-numita rugăciune 
a lui Iisus. Să spunem măcar de 100 de ori: „Doamne Iisuse Hristoase, 
Fiul lui Dumnezeu, miluieste pre mine păcătosul!" Fireşte, această 
rugăciune ne va aduce bucurie, cu roade ale harului, dacă o rostim 
nu mecanic, ci cu evlavie si stare de rugăciune. 

Faptele săvârşite în numele lui Dumnezeu 

Hrana care întreţine viata duhovnicească sânt faptele săvârşite 
în numele lui Dumnezeu, cu adâncă smerenie, nu pentru a fi văzuţi. 
Hrana sufletului este chiar smerenia. Ea înlocuieşte si faptele, după 
învăţătura Sfinţilor Părinţi, cea ridicată pe cuvântul lui Dumnezeu. 
Spre zidirea noastră, Mântuitorul ne-a istorisit pilda plină de înaltă 
învăţătură a Vameşului si a Fariseului, care ne învaţă smerenia. 
Vameşul nu avea fapte bune, dar se caia sincer înaintea lui Dumnezeu 
pentru multele sale păcate si a plinit lipsa de fapte bune cu smerenia. 
Astfel, el s'a mântuit. /Le. 18:10-14/ Si Fariseul ar fi putut să se mân- 
tuiască prin faptele sale bune, dacă le-ar fi învesmântat în smerenie. 
Dar el s'a trufit si tocmai din această pricină faptele sale bune nu i-au 
slujit spre mântuire. 

Din cele spuse desprindem două învăţăminte: 1. Faptele bune 
săvârşite cu mândrie nu sânt aducătoare de mântuire si 2. Pocăinţa 
smerită pentru prilejurile pierdute de a săvârşi fapte bune duce la 
mântuire. 

Dar există si o a treia situaţie: săvârşirea de fapte rele. Care este 
soarta celui ce săvârşeşte răul în locul binelui si nici nu se gândeşte 
să se pocăiască pentru aceasta? 

Cel ce săvârşeşte fapte rele în locul faptelor bune este asemenea unui 
om care bagă otravă în organismul său duhovnicesc. Nimic altceva 
nu slăbeşte mai mult viata duhovnicească decât urmarea căii răului 
si împlinirea poftelor firii cu care am fost dăruiţi. Calea aceasta duce 
spre greaua îmbolnăvire duhovnicească. Ea slăbeşte voinţa, împăti- 
meşte mintea si perverteşte inima. Omul acesta, continuând să tră- 
iască trupeşte, moare pentru viata duhovnicească si pe bună drep- 
tate poate fi numit un „mort viu." Fireşte, Dumnezeu poate să-1 
învieze si pe el, prin taina pocăinţei. Dumnezeu dă chip de pocăinţă 

fiecărui om si mai cu seamă fiecărui Creştin ortodox, care a primit 
harul înnoitor (dătător de viată nouă) al Sfintelor Taine ale Botezului 
si Mirungerii. 

Odată primit, harul nu se mai ia de la om până la sfârşitul vieţii lui, 
astfel încât orice păcătos poate, dacă vrea, să se folosească de harul 
ceresc primit în dar spre a se pocăi si a fi viu. /Iez. 18:23; 33:11/ 
Dacă omul alege, însă, să meargă pe calea coborâtoare a păcatului, 
Domnul îi dă libertatea să facă ce voieşte. Si, cu toate acestea, în 
dragostea Sa părintească îi trimite, la felurite prilejuri din viată, în- 
deosebi prin boli, necazuri si nenorociri, pricină de amintire si îl 
cheamă la pocăinţă. Chiar si celui mai îndârjit păcătos, potrivnic 
Lui, Ziditorul nu îi ia harul Său. Doar la înfricoşata Judecată îi va 
lipsi cu totul de harul Său pe păcătoşii ce nu s'au pocăit, poruncind 
slujitorilor Săi, îngerii, să îi taie înaintea Lui. /Le. 19:27/ Intr'un 
înţeles duhovnicesc, această tăiere, după tâlcuirea Sfântului Vasilie 
cel Mare, este despărţirea pentru totdeauna si luarea harului 
de la cei ce nu l-au folosit spre mântuirea lor. De aceea, -pentru ca 
omul să nu ajungă la o astfel de moarte duhovnicească, trebuie a se păzi 
să nu săvârşească ceva oprit de conştiinţă şi să nu lase ceva pe care i-l 
încredinţează ca datorie legea lui Dumnezeu. 

Răbdarea 

A treia condiţie însemnată pentru hrănirea vieţii duhovniceşti este răbdarea. 
Aceasta este adăpostul în care îi este dat sufletului să vieţuiască. în multe 
locuri din Sfânta Scriptură ni se arată că Dumnezeu vrea de la noi 
să fim răbdători, deoarece întru răbdare omul se căleşte pentru viata 
duhovnicească, si prin răbdare el izbuteşte să crească cu duhul în 
mijlocul celor mai neprielnice împrejurări ale acestei lumi, care 
„întru cel viclean zace." /I In. 5:19/ „întru răbdarea voastră veţi 

dobândi sufletele voastre!" /Le. 21:19/ - ne porunceşte Mântuitorul, 
înfătisându-ne în răbdare calea către Dumnezeu. Iar Sfântul Apostol 
Pavel ne învaţă: „cu răbdare să alergăm la lupta carea este pusă 
înaintea noastră," /Evr. 12:1/ pe calea către veşnicie. Adeseori se 
aude printre oameni o vorbă ca aceasta: „Si-a ieşit din răbdări." Ce 
înseamnă aceasta? înseamnă că omul, înfuriat sau supărat, a ieşit 
din binecuvântatul său adăpost duhovnicesc, în care Dumnezeu 1-a 
rânduit să locuiască. O dată ce a ieşit din adăpostul sufletului său, adică 
din răbdări, acest om si-a pierdut pacea lăuntrică, dulcea sa linişte si 
aşezarea sa tăcută cea plină de har. Dintr'o dată, s'a trezit în mijlocul 
vânturilor vijelioase ale ispitelor si s'a văzut înaintea prăpastiei, către 
care 1-a purtat izbucnirea si nerăbdarea sa. Ce se cade să facă acest 
om? Trebuie să se întoarcă de îndată întru sine, să intre în locuinţa 
sa, pe care în chip nechibzuit a părăsit-o, si să redobândească pacea 
pierdută prin starea de pocăinţă cu rugăciune. 

Dacă punem întrebarea: Când îsi iese, de obicei, omul din răbdări, 
adică când părăseşte casa sufletului său?, vom răspunde: Atunci 
când nu mai poate să stea înlăuntru. Fiecare locuinţă este plăcută 
atunci când este primenită, aerisită si când într'însa se găseşte ceva 
cu care omul să se hrănească. Altminteri, dacă aceste condiţii nu se 
împlinesc, locuinţa devine nesuferită, chiar urâcioasă, si omul caută 
să iasă afară. 
Astfel este si în viata duhovnicească. Omul trăieşte în răbdare 

r r r 

dacă îl pomeneşte neîncetat pe Dumnezeu, aerul cel mai curat 
pentru suflet, si dacă îsi hrăneşte inima cu harul faptelor bune si 
cu simţământul dulce al smereniei. Dar dacă nu-1 pomeneşte pe 
Dumnezeu, dacă nu îngrijeşte flacăra rugăciunii înlăuntrul său 
si dacă slăbeşte duhovniceste din pricină că nu face nimic bun, ci 
săvârşeşte neîntrerupt fapte rele - un astfel de om, la orice prilej 
neplăcut si la orice ispită de dinafară îsi va ieşi din răbdări, adică va 

izbucni, se va mânia, îsi va ieşi din fire, părăsind răbdarea, această 
locuinţă a sufletului binecuvântată de Dumnezeu. 

i 

Luând aminte la toate acestea, minunatul stareţ de la Optina, 

Ieroschimonahul Ambrosie spune: „Casa sufletului este răbdarea, 

iar hrana lui este smerenia. Dacă nu este hrană în casă, cel care 

vieţuieşte acolo iese afară - adică dacă omul nu are smerenie, el îsi 
ii ' i 

iese din răbdări." 

Cât de uşor si limpede este desluşită, în aceste câteva cuvinte, taina 
păcatului! Multe amărăciuni va întâlni omul duhovnicesc pe calea sa! 
Dacă nu are răbdare să aştepte sfârşitul oricărei încercări si oricărui 
necaz cu nădejde în purtarea de grijă a lui Dumnezeu, niciodată nu 
va aştepta până la capăt roadele trudei sale duhovniceşti. 
Răbdarea trebuie să se întindă peste tot ceea ce pronia lui Dum- 
nezeu ne trimite în viata noastră duhovnicească. Prin răbdare, omul 
devine bun luptător si nevoitor, si dobândeşte adeseori mai multe 
izbânzi duhovniceşti decât altul, prin nevointa sa de bunăvoie. 
Iov a fost un nevoitor de bunăvoie atunci când trăia în cucernicie si se 
bucura de copiii săi; el nu uita să se roage lui Dumnezeu pentru ei 
în fiecare zi, pentru a abate judecata dreaptă a lui Dumnezeu de la 
greşelile lor fără de voie. El săvârşea fapte bune, era tată al tuturor 
orfanilor si ocrotitor al văduvelor. îl cinstea pe Dumnezeu în zilele 
îmbelsugării sale si, prin aceasta, a bineplăcut foarte Ziditorului 
Său. Dar el a ajuns si nevoitor fără de voie, atunci când, sub loviturile 
încercărilor trimise asupră-i de Dumnezeu, a pierdut totul: ţarini, 
averi, dobitoace, slugi, copii, chiar si sănătatea, si cu toate acestea 
nu a cârtit, ci a rostit neuitatele cuvinte: „Gol am ieşit din pântecele 
maicii mele, gol mă voiu si întoarce acolo. Domnul au dat, Domnul 
au luat, cum au plăcut Domnului, asa s'au si făcut: fie numele 
Domnului binecuvântat." /Iov 1:21/ 
Nevointa de bunăvoie 1-a arătat pe Iov a fi un bărbat mult-cucernic, 

dar nevointa fără de voie, stăruitoare, în îndurarea celor mai grele 
lovituri care se abăteau asupra lui, i-a învesnicit numele si a proslăvit 
în lumea întreagă virtutea lui. Si astfel, dacă voim să ne ţinem viata 
duhovnicească la înălţimea cuvenită pentru a ne mântui si noi, si 
semenii noştri, se cade, neîntârziat, să sporim în cea mai grabnică 
aducătoare de biruinţă virtute: răbdarea. 

PRIMEJDII PENTRU VIAŢA DUHOVNICEASCĂ 

Deoarece viata duhovnicească este un război cu vrăjmaşi foarte 
puternici si foarte vicleni, cu diavolul în afara noastră si cu patimile 
în lăuntrul nostru, niciodată nu trebuie să ne slăbim puterile 
duhovniceşti, să nu lăsăm niciodată privegherea, să nu ne amăgim 
pe noi înşine că am izbândit în luptă si l-am biruit pe vrăjmaşul. 
„Privegheaţi si vă rugaţi!" ne previne Mântuitorul. /Mt. 26:41, Mar. 
13:33, Mar. 14:38/ 

întreaga viată pământească este o luptă, în care omul poate uneori 
să dobândească oarecari biruinţe, iar alteori să fie rănit si înfrânt. 
Tocmai de aceea, luptătorii înţelepţi împotriva păcatului nu si-au 
îngăduit să se arate biruitori înainte de vreme pentru izbânzile lor. 

Slava deşartă 

Cea dintâi si cea mai mare primejdie pentru viata duhovnicească se 
ascunde în slava deşartă. Aici avem de luptat cu un vrăjmaş peste 
măsură de iscusit. Atacurile lui sânt foarte chinuitoare si viclene. 
Acolo unde îi este cu putinţă, îi biruie pe oameni cu ajutorul 
propriilor lor patimi si păcate. Iar acolo unde întâlneşte împotrivire 
si luptă împotriva patimilor si păcatelor, insuflă gânduri deşarte 
de felul acestora: „Iată, am biruit si slăbiciunea asta a mea, si pe 
cealaltă! Cât de mult m'am ridicat duhovniceste!" Cel ce se iubeşte 

pe sine într' acest chip, din pricina reuşitelor mărunte, lesne poate 
să se piardă. 

Slava deşartă risipeşte comorile duhovniceşti adunate. Ea nimiceşte 
lucrările bune câştigate. îl întoarce înapoi, de năprasnă, pe omul care 
s'a ridicat cu mari osteneli la o oarecare înălţime duhovnicească. De 
aceea, cel ce voieşte să ducă o viată duhovnicească dreaptă e dator, 
mai înainte de toate, să stăruie a alunga din inima sa simţământul 
slavei deşarte. In acest scop, de fiecare dată când săvârşeşte un bine, 
el trebuie să-si spună: „Nu nouă Doamne, nu nouă, ci numelui tău 
dă slavă!" /Ps. 113:9/ 

Negrija şi trândăvia 

A doua primejdie mare pentru viata duhovnicească o reprezintă 
delăsarea si lenea noastră. Ele pot fi stări fireşti, izvorâte din firea 
noastră care lesne se istoveşte, dar foarte adesea sânt pricinuite si 
de înrâurirea diavolească asupra noastră. După ce te-ai ostenit o 
vreme asupră-ti, săvârşind voia lui Dumnezeu cu silire de sine către 
nevointă, pentru curăţirea sufletului nostru de păcate, de tine se poate 
apropia în chip nevăzut ispititorul si începe, cu viclenie, să adune în 
cugetul tău astfel de gânduri: „îndeajuns te-ai chinuit! îngăduie-ti 
acum putină odihnă!" Acest cuget este atât de ademenitor, spune 
Sfântul Theofan Zăvorâtul, încât nici nu te vei gândi că trebuie să i 
te împotriveşti. Si, pe lângă aceasta, este atât de ticălos, că de i te vei 
încredinţa numai pentru putină vreme, toate din lăuntrul tău se vor 
tulbura. Delăsarea este asemenea unei spărturi mici într 'un stăvilar. 
De îndată ce s'a ivit doar o astfel de spărtură mică, stăvilarul nu va 
mai rezista; apa îl va lua negreşit. Ceva asemănător lucrează în noi 
si delăsarea: va lua totul, încât va trebui să o iei de la capăt, să începi 
să te reclădeşti pe sineti. (Sfântul Theofan Zăvorâtul) 

Adeseori ne îngăduim a ne delăsa, dar deosebit de pierzătoare este 
negrijania noastră după Postul Mare, care se nimereşte odată cu 
venirea primăverii. în timpul Sfintelor Păresimi, ascultând cântările 
pline de pocăinţă si umilinţă (Suflete al meu, suflete al meu, scoală! 
Pentru ce dormi?..., Uşile pocăinţei deschide-mi, Dătătorule de viată., si 
altele) poate că ne-am ostenit să fim treji, cu trezvie, veghetori. Dar 
după înviere, dacă ne îngăduim să mâncăm fără măsură, dacă vom 
petrece în desfătări ale simţurilor către care ne îndeamnă natura ce 
se trezeşte primăvara, putem pierde dintr 'odată tot ce am agonisit 
în Postul Mare. 

Primăvara aprinde cu osebire simţurile. Simţământul plăcut 
dătător de viată încă nu este greşit; bucuria vieţii, care cuprinde 
toate cele vii si le supune puterilor fremătătoare ale firii, poate fi 
folosită de sufletul credincios spre a mulţumi lui Dumnezeu pentru 
că a lăsat pe pământ, alături de necazuri, si atât de multe bucurii. 
Dar dacă această bucurie se preschimbă în visări la fărădelegi 
si în desfătări ale simţurilor neîngăduite de Dumnezeu, atunci 
omul, pe nesimţite, porneşte pe calea patimilor si rupe legătura cu 
viata duhovnicească. De aceea, nu trebuie niciodată să ne lăsăm 
pradă delăsării si trândăviei duhovniceşti, nici să nesocotim pra- 
vila noastră duhovnicească. Sarcina noastră este a ne aminti că în 
întreaga noastră viată duhovnicească sântem înconjuraţi de aprigi 
vrăjmaşi nevăzuţi, cu care trebuie să ne luptăm până la moarte, 
ca nişte ostaşi ai lui Hristos, ce poartă război pentru dreptatea lui 
Dumnezeu si pentru mântuirea sufletelor noastre nepieritoare. Pe 
câmpul nostru de luptă, pe linia de foc a frontului, nu este potrivit 
să stai în lenevire si delăsare, în trândăvie. De vrei să-1 biruiesti pe 
vrăjmaşul care neîncetat veghează si pândeşte, trebuie ca si tu să 
veghezi la venirea lui, si atunci Hristos îti va ajuta să-1 zdrobeşti. 

Mulţumirea patimilor 

A treia primejdie pentru viata duhovnicească este mulţumirea -patimilor. 
în scrierile duhovniceşti, patimi sânt socotite nu numai aplecările 
trupeşti, ci si mânia, lăcomia pântecelui, iubirea de argint, mândria, lenea 
si altele. 

Lupta cu patimile este de neocolit în viata duhovnicească. Ea este 
cea mai chinuitoare si mai înverşunată luptă, deoarece patimile nu 
dau înapoi niciodată, până ce omul, cu ajutorul lui Dumnezeu, nu le 
biruieste. Omul nu a fost zidit cu înclinaţii păcătoase, dar, în urma 
căderii în păcat, darurile cele bune sădite în sufletul lui s'au prefăcut 
în patimi. Nevoia de a mânca s'a prefăcut în lăcomie a pântecelui, 
nevoia de a bea în beţie, simţământul firesc de dezgust fată de rău 
în cruda osândire a semenilor, înclinaţia către înmulţirea neamului 
omenesc în adulter si desfrânare, iar darul de a ne mânia împotriva 
diavolilor, cei ce seamănă rău în sufletele noastre, s'a prefăcut în 
mânie împotriva semenilor noştri. 

Fiind ceva neînsemnat si după fire străin sufletului omenesc, patimile 
pot fi îndepărtate prin împreună-lucrarea Ziditorului, Care ne-a 
făcut de la început buni. /Facere 1:31 / Episcopul Theofan Zăvorâtul 
vorbeşte foarte lămuritor: „Patimile sânt întru noi, dar nu sânt 
neatârnate în noi. Mintea, de pildă, este o parte însemnată a sufletului 
si nu poate fi îndepărtată fără a nimici sufletul, dar patimile nu sânt 
asa. Ele au pătruns în fiinţa noastră si pot fi alungate dintr'însa fără 
ca aceasta să împiedice omul a mai fi om. Dimpotrivă, atunci când 
sânt gonite, lasă omul să fie om cu adevărat, pe când prin prezenta 
lor ele îl stricau si făceau din el o fiinţă în multe privinţe mai rea 
decât dobitoacele." 

Toate patimile îsi au obârşia în „facerea voii proprii, iubirea de 
câştig, iubirea de sine, adică din pofta trupului si pofta ochilor, 

si trufia vieţii." /I In. 2:16/ Pe acestea se si sprijină ele (patimile). 
Pentru ca cineva să poată începe a duce o viată duhovnicească în 
Hristos, trebuie să se lepede de sine, /Mc. 8:34/ adică de patimile 
cele păcătoase din sufletul său. Dacă omul se biruie pe sine si se 
însufleţeşte prin hotărârea de a fi bineplăcut numai lui Dumnezeu, 
patimile încep să si piardă reazemul în acest om. Si o dată ce si-au 
pierdut sprijinul, ele nu mai au puterea dinainte, când omul se ţâra 
după ele ca un dobitoc supus. /I Cor. 12:2/ 

Să-ti plineşti patimile înseamnă să rupi legătura cu viata du- 
hovnicească sau, măcar, să te abaţi cu voie proprie de la calea ei 
mântuitoare si să-ti cauţi singur pierzania. 

Cel ce îsi împlineşte patimile îl pofteşte pe diavol în sufletul său. 
Vrăjmaşul vine în preajma omului si trăieşte din lucrările lui cele 
rele, asa cum câinele, când adulmecă o măcelărie, se tot învârteşte în 
preajma ei, aşteptând să îi arunce cineva vreun os sau vreo bucată 
de carne. Dacă, însă, măcelăria este golită si preschimbată, bunăoară, 
într'o florărie, câinele va veni, după obicei, încă de câteva ori, dar 
când va vedea că nu mai este carne acolo pentru el, ci miroase 
frumos a flori, va pleca dezamăgit cu coada între picioare si nu se va 
mai întoarce altă dată. 

LUPTA CU PATIMILE 

BlRUIREA VOII DE SINE 

Pentru ca omul să-si izgonească patimile din suflet, se cuvine, cu 
strădanii osârduitoare ale voinţei, să îsi biruie voia de sine si să îsi 
sădească lucrarea voii lui Dumnezeu în inimă. Spre atingerea acestei 
meniri, el trebuie să se deprindă, înainte de toate, să-si urmărească 
gândurile si simţirile si să recunoască către ce înclină ele: către a 
bineplăcea lui Dumnezeu sau a bineplăcea sieşi. De cum va înţelege 
aceasta, omul nu va mai greşi dacă va porni să le săvârşească pe toa- 
te împotriva plinirii voii de sine si mai ales dacă se va hotărî să nu 
mai fie înrobit patimilor sale păcătoase. Un Bătrân spunea adesea 
ucenicului său: „Ia aminte, să nu tii în sinea ta pe acel trădător!" 
„Cine este acela?," a întrebat odată ucenicul. „Voia de sine," i-a 
răspuns lui stareţul. Si, într'adevăr, ea este vinovată pentru toate 
nenorocirile omului, după cum desluşeşte Episcopul Theofan. De 
aceea, trebuie ca omul duhovnicesc să îi stea împotrivă, cu stăruinţă 
hotărâtă, până la sânge. /Evr. 12:4/ 

Oricât de slabe ni s'ar părea patimile care se ivesc în noi, în chip neînsemnat, 
trebuie să ne împotrivim lor ca unora dintre cele mai mari si puternice 
ispite. Altminteri, de le îngăduim să apară slobode în noi, ele repede 
vor creste, se vor întări si vor deveni cumpliţii noştri tirani. De nu vom 
smulge neghina cât este încă mică, aceasta degrabă se va înmulţi si 

îsi va întinde atât de larg rădăcinile, încât îti va fi peste putinţă să 
o mai stârpeşti. De nu te lepezi de ţigări sau de alcool la începutul 
împătimim de ele, curând după aceea vei deveni un jalnic rob al lor. 
Când bem apă, scoatem din ea si cea mai mică musculită căzută 
în pahar. Dacă ni se înfige în deget cel mai mic spin, ne dăm mare 
osteneală să scăpăm de acesta. Dacă în ochiul nostru intră un fir de 
praf, nu avem linişte până ce nu îl scoatem. La fel trebuie să facă 
omul duhovnicesc cu patimile sale. El are nevoie să le izgonească 
din sufletul său chiar si pe cele mai neînsemnate dintre ele, căci 
greşelile mici cresc în patimi mari. 
Dar cum să alungăm patimile din noi? Cu osebire, sânt trei feluri: 

1. Episcopul Theofan ne sfătuieşte să arătăm vrăjmăşie si mânie faţă 
de ele. De te mânii împotriva patimii tale de cum ai simţit ivirea ei, 
deja ai biruit-o pe jumătate, deoarece patimile se reazemă pe mila 
noastră fată de ele. Iată, numai mânia aceasta este îngăduită si chiar 
■poruncită. Sfinţii Părinţi învaţă că mânia pentru aceasta a fost dată 
ca să ne înarmăm cu ea împotriva patimilor si mişcărilor păcătoase 
ale inimii si, astfel, să le izgonim. „Mâniaţi- vă, si nu greşiţi," /Ps. 
4:4/ citim în Psaltire. „Mâniati-vă împotriva patimilor si nu veţi mai 
greşi," ne povătuieste Episcopul Theofan, „căci de îndată ce patima 
este alungată de mânie, prin aceasta se taie orice prilej de păcat." 

2. Chemarea ajutorului lui Dumnezeu în rugăciune. Dar experienţa arată 
că nu orice cuget pătimaş se risipeşte atunci când ne mâniem si îl 
alungăm. în dese rânduri, el rămâne si, stăruitor, cere ale sale. „Aceasta 
se întâmplă," lămureşte Episcopul Theofan, „deoarece în trezirea 
acestor cugete adeseori participă diavolii, iar ei sânt neruşinaţi. Oricât de 
mult te-ai mânia pe ei, tot vor stărui în cugetul lor. Este neîndoielnic 
că după maniere trebuie să alergăm la încă un alt mijloc." Aceasta este 
chemarea ajutorului lui Dumnezeu în rugăciune. „Doamne, ajută! Iisuse 
Hristoase, Fiul lui Dumnezeu, miluieste-mă!," „Doamne, ca să ajuţi 
mie grăbeşte!" /Ps. 69:1/ 

Vrăjmaşii, arşi de numele Domnului, vor fugi. Sfântul Isihie, preot în 
Ierusalim, spune: „Cu numele Domnului Iisus bate-i pe potrivnici," 
adică pe draci. Omul este slab, dar cu ajutorul lui Dumnezeu se 
întăreşte. /Filip. 4:13/ 

Desluşind ucenicilor săi cum să se lupte cu diavolul, Sfântul Ioan 
Colov spune: „Eu lucrez ca un om, care stă sub un copac si priveşte 
împrejur cu grijă. Omul acesta, de cum vede că se apropie de el fiare 
ca să-1 sfâşie, de îndată se urcă în copac si fiarele, venind, dau târcoale 
copacului, iar apoi pleacă. Asemenea si eu, de cum zăresc fiarele 
cele duhovniceşti că se apropie de mine prin cugetele pătimaşe, de 
îndată îmi înalt mintea către Domnul." 

Episcopul Theofan asemuieşte stăpânirea sufletului omenesc de 
către patimi cu o desfrânată frumoasă, pe care cârmuitorul unei ţări 
o plăcea si a luat-o de soţie. Vechii ei prieteni au început să o caute 
si, aflându-o în casa cârmuitorului, au început să o fluiere. Dar ea, 
de cum a auzit fluieratul cunoscut, a alergat în încăperile dinăuntru 
si a venit înaintea binefăcătorului ei, cârmuitorul, unde a aflat linis- 
te. Asa trebuie să facă si sufletul cu patimile si diavolii de care s'a 
lepădat. Când aceştia îl strigă, sufletul trebuie să alerge în rugăciune 
la Domnul, si acolo va afla pace. 

După Sfântul Isihie al Ierusalimului, cel ce duce o viată duhovnicească 
trebuie să tină toate cele patru lucruri care urmează: 1. smerenie, 
pentru ca prin ea să lupte cu dracii cei mândri, 2. luare-aminte ascuţită, 
spre a nu îngădui cugetelor insuflate de patimi să intre în inimă, 
3. împotrivirea la gânduri, ca să le alunge cu mânie, si 4. rugăciunea, 
pentru a cere ajutorul lui Dumnezeu. 

3. Deasa spovedire si primire a Sfintei împărtăşanii. Acestea sânt, la 
rândul lor, mijloace foarte lucrătoare de luptă împotriva diavolilor 
si pentru biruirea patimilor. Ce este spovedirea curată a păcatelor, 
dacă nu rupere a legăturii cu diavolul si pornire pe o cale nouă, 

a virtuţii! Păcatele noastre sânt agoniseală a satanei, pe care noi o 
adunăm în sufletele noastre si cu care ne îmbogăţim. Această agoni- 
seală se păstrează în noi ca nişte comori diavoleşti. Cei ce îngră- 
mădesc în sufletele lor păcate se află sub stăpânirea diavolului, după 
cuvintele Sfântului Apostol Petru: „căci ceea ce te biruieste, aceea te 
si robeşte." /II Pet. 2:19/ Diavolul poate avea, pe drept, pretenţia că 
cei păcătoşi sânt ai lui, pentru că lucrează ca robi ai săi. 
Dacă păcătosul însă azvârle toate păcatele din sufletul său prin 
spovedanie deschisă, dacă se pocăieste de fărădelegile sale si porneşte 
pe o cale nouă si dreaptă, care duce la Hristos, el se smulge de sub 
stăpânirea diavolului. Iar atunci când acesta, cerându-si drepturile 
asupra jertfei aduse lui odinioară, pătrunde în sufletul omului 
si vede că nu mai are nimic al lui într'însul, nici o agoniseală, îl 
părăseşte ruşinat. 

Cu astfel de suflete curăţite de patimi si păcate se uneşte Dom- 
nul Iisus Hristos mai ales în taina cea cu neputinţă de cuprins cu 
mintea a Sfintei împărtăşanii. Prin ea, Dumnezeiescul Sânge se 
revarsă în sufletele noastre bolnave si slăbite, si noi devenim iarăşi 

buni si destoinici vieţii duhovniceşti! Sufletul unit cu Mântuitorul 
/ / / 

dobândeşte putere si se poate împotrivi cu bine diavolilor si 
patimilor sădite de aceştia. 

Pentru întărirea simţământului mântuitor al pocăinţei, cel ce 
vieţuieşte duhovniceste trebuie ca măcar o dată pe zi să rostească 
Psalmul 50 si de multe ori rugăciunea lui Iisus. Iar seara, când a rămas 
singur cu sine, Creştinul trebuie să socotească cum a petrecut ziua 
ce s'a scurs si, după ce si-a amintit păcatele, să le însemneze în 
carneţelul său de preţ, 3 si neîncetat să se pocăiască pentru ele. Cu 
cel dintâi prilej la îndemână, el trebuie să meargă la duhovnicul său 

3 Părintele Serafim se referă aici la înseamnarea pe hârtie a păcatelor, spre a fi citite 
la spovedanie, (n.tr.) 

si astfel, spălat în harul Sfintei Taine a Pocăinţei, în fiecare zi să pună 
început bun si după fiecare cădere de îndată să se ridice si să reia 
lupta cu păcatul - si, tot asa, până la sfârşitul vieţii sale. Prin curăţirea 
necontenită a inimii în felul înfăţişat mai sus, omul, în chip nevăzut, 
va ajunge la acea pace despre care Sfântul Serafim din Sarov a spus: 
„Bucuria mea, dobândeşte duhul păcii si atunci mii se vor mântui 
împrejurul tău!" 

Ziditorului, Purtătorului de grijă, Răscumpărătorului, Simţitorului 

si Mântuitorului nostru, slavă în vecii vecilor. 

Amin! 

CAPITOLUL 



ii 



DOAMNE, 
DĂ-MI SĂ PUN 
ÎNCEPUT BUN! 

PREDICI ALESE 



DESPRE PACEA SUFLETULUI 4 

Iubiţi fraţi, astăzi vom vorbi despre pacea dătătoare de har a 

sufletului, de care, după cuvântul lui Dumnezeu, atârnă mântuirea 

sufletului nostru. 

Vom lua ca punct de plecare două gânduri din Psaltire, pe care le 

vom cita după traducerea slavonă a Sfintei Scripturi. 

întâiul gând grăieşte astfel: „Cu cei ce urau pacea eram făcător de 

pace." /Ps. 119:7/ Aceasta înseamnă că blândul împărat David nu a 

vrăjmăsuit pe semenii săi, ba nici chiar pe cei care erau peste măsură 

de potrivnici lui. 

Al doilea gând cuprinde una dintre cele mai înalte descoperiri făcute 

de cuvântul lui Dumnezeu. El ne spune că Dumnezeu se află acolo 

unde este pace si dragoste între oameni, iar nu acolo unde clocotesc 

patimi, dezbinări si gâlcevi. El grăieşte: „si s'a făcut în pace locul 

lui." /Ps. 75:2/ 

Este vreo legătură între aceste două gânduri ale Psalmistului? Este, 

si una temeinică. Primul gând grăieşte despre pacea noastră cu 

oamenii, iar al doilea, despre pacea noastră cu Dumnezeu. Dacă 

sântem în pace în relaţiile cu oamenii, atunci si Dumnezeu se va 

sălăşlui întru noi, deoarece El se află acolo unde este pace si dragoste 

între oameni: sz s'a făcut în pace locul lui. 



4 Rostită la Mănăstirea Kniajevo, purtând hramul „Acoperământul Maicii 
Domnului," pe 3/16 Martie 1986. 

Când citim din vieţile sfinţilor si urmărim felul în care aceştia, după 
o luptă îndelungată cu păcatul din ei, cu acest cel mai mare vrăjmaş 
si răzvrătitor al nostru, au aflat în cele din urmă pace în Dumnezeu, 
îi fericim pentru că si-au biruit patimile cu ajutorul lui Dumnezeu 
si au câştigat raiul încă de aici, de pe pământ. înţelegem că fericirea 
noastră veşnică si trainică se află în petrecerea întru Dumnezeu. Dar 
când cei ce ne vor binele ne sfătuiesc să pornim si noi pe calea sfin- 
ţeniei, ca să ajungem la această fericire, de îndată dăm înapoi. De 
ce? Pentru că ne temem că, legându-ne cu Dumnezeu, vom pierde 
legătura „plăcută" cu păcatul ademenitor ce vieţuieşte în noi. în 
chip părelnic, însetăm după mântuire, dar ne închipuim că o putem 
dobândi fără să plinim cele două condiţii de căpătâi: 1. să vieţuim 
în pace cu oamenii si 2. să înălţăm Scaun de pace lui Dumnezeu 
în sufletele noastre. Vrem să avem pace cu Dumnezeu, dar fără să 
mergem pe calea luptei cu păcatele noastre. Asa facem noi. Asa 
lucrează si toţi păcătoşii. 

Unul tine minte răul si nu vrea să ierte răul ce i s'a făcut. Parcă dacă 
iartă, pierde ceva de mare preţ - când, de fapt, se va slobozi de tirania 
chinuitoare a păcatului. 

Altul, însă, este groaznic de trufaş si socoteşte ca umilitor să ceară 
iertare de la cel pe care 1-a ocărât sau pe care chiar el 1-a jignit. Parcă 
a cere iertare înjoseşte vrednicia omenească si aplecarea înaintea 
fratelui îl face pe cel ce se smereşte un om nevrednic, mic, aproape 
caraghios în ochii celorlalţi. Dar acest simţământ este înşelător. De 

O i i i 

fapt, înaintea ochilor atotvăzători ai lui Dumnezeu, caraghios este 
trufaşul plin de sine, în chip nebunesc. Iar omul care se pocăieste 
si îsi cunoaşte păcatele îi va îndupleca prin smerenia sa pe oamenii 
înţelepţi, si mare biruinţă face în ceruri, după cuvintele Mântuitorului: 
mare bucurie va fi în cer, printre îngerii lui Dumnezeu, pentru un 
păcătos ce se pocăieste. /Le. 15:7/ 

Un al treilea este necioplit, rău, osândeşte pe toţi si toate. Poate oare 
un astfel de Creştin să spună: „Cu cei ce urau pacea, eram făcător de 
pace?"/Ps. 119, 7/ Dar cum să spună asa ceva cel ce osândeşte, dacă 
el face tocmai dimpotrivă - prin osândirea sa îi tulbură chiar si pe 
oamenii cu fire paşnică! Prin purtarea sa potrivnică lui Dumnezeu, 
el arată, în chip întors, că în sufletul necinstitor, care îi osândeşte 
pe cei dimprejur, nu împărăteşte Dumnezeu! Cel ce osândeşte îsi 
otrăveşte singur sufletul. Până ce nu se leapădă de acest păcat al 
său, urât înaintea lui Dumnezeu, nu va gusta din pacea cea dulce a 
Sfântului Duh. 

Iubiţii mei! Noi sântem chemaţi să moştenim împărăţia păcii, care 
se numeşte împărăţia lui Dumnezeu, împărăţia dreptăţii, împărăţia 
bucuriei veşnice. /Rom. 14:17/ Această împărăţie nu este de neatins. 
Sfinţii, în viata lor, au câstigat-o, lucrând cu osteneală necurmată, 
cu ajutorul lui Dumnezeu, spre biruirea păcatelor proprii. Si ei au 
fost ca noi, păcătoşi, oameni cu slăbiciuni. Dar cu rugăciune neînce- 
tată si cu trude ale voii slobode, cu care i-a dăruit pe ei Dumnezeu, 
au primit har din preaplin si, cu ajutorul lui, au ajuns încă de aici 
părtaşi ai împărăţiei harului, prin care au intrat întru împărăţia 
veşnică a slavei. 

Si dacă unii dintre cei ce ne doresc binele, văzând viata noastră 
duhovnicească aflată în neorânduială, ne sfătuiesc să pornim odată 
la împlinirea făgăduinţelor noastre monahale si de la Sfântul Botez, 
si să apucăm pe calea mântuirii cu hotărâre (iar aceasta este calea 
pe care au mers Sfinţii), ce răspuns am putea da? Mulţi dintre noi 
ar cârti cu uşurinţă: „Noi nu sântem sfinţi si nu putem fi astfel." 
Adevărat este că nu sântem sfinţi; dar, iubiţii mei, să nu uităm că, 
deşi nu sântem sfinţi, cu toţii sântem chemaţi să devenim sfinţi, 

/ tt r r 

/I Thes. 4:7/ să ne învrednicim de milosârdia intrării în unirea 
veşnică cu Dumnezeu, asa cum ne învaţă Sfântul Apostol Pavel: 

„Pacea să urmaţi cu toţii si sfinţenia, fără de carile nimenea va vedea 
pre Dumnezeu." /Evr. 12:14/ 

Care este folosul nostru din cele spuse până acum? 
Este limpede! De ne-a adus vătămare cineva, să ne ostenim a asupri 
simţământul ocării si să păstrăm pacea în inima noastră, după pilda 
Sfântului împărat David, care a spus: Cu cei ce urau -pacea eram făcător 
ie -pace. Atunci vom face un pas, chiar dacă mic, către sfinţenie, si 
Dumnezeu va împăraţi în sufletele noastre. „Căci s'a făcut în pace 
locul lui." /Ps. 75:2/ Dacă însă cel ce ne-a ocărât (adeseori acesta 
este un om apropiat de noi) ne cere ajutorul, să alergăm degrabă în 
ajutor, fără să spunem: „M'a jignit. S'a purtat rău cu mine. Ia să-1 las 
acum să se chinuie, ca să înţeleagă că nu a făcut bine." Să nu uităm 
că de la sufletele fără pace ale celor ce tin minte răul s'a depărtat 
harul lui Dumnezeu si Dumnezeu nu petrece în ei, căci s'a făcut în 
pace locul lui. 

Dacă îti este anevoie, iar un semen al tău te-a rugat să îl ajuţi cu 
ceva care îti stă în putinţă, sârguieste-te să-i faci voia! Nu îngădui 
diavolului să tulbure sufletul tău cu cârtire lăuntrică, că toţi se 
folosesc de tine, ci dimpotrivă, tu însuti să te foloseşti de întâmplarea 
aceasta, pentru a face bine. Asa vei păzi pacea lui Dumnezeu în 
sufletul tău. Căci s'a făcut in pace locul lui. Ai credinţă că Dumnezeu 
poate rândui lucrurile astfel încât să rămână vreme îndestulătoare 
si pentru îndatoririle tale. Prin îngăduinţa lui Dumnezeu, se poate 
uneori ca oamenii să se poarte nedrept cu tine si să te nesocotească, 
în această împrejurare, în loc să cârteşti, bucură-te lăuntric, căci prin 
aceasta primeşti putinţa să te smereşti. Astfel, Dumnezeu arată că 
nu te-a uitat, nu te-a nesocotit, ci se îngrijeşte de buna creştere si 
zidirea ta duhovnicească. 

Iubiţii mei, fie ca prin aceste gânduri si altele asemenea lor, să punem 
începutul stăruinţei noastre spre dobândirea păcii lui Dumnezeu 

înlăuntrul nostru. Să plinim prilejurile de nevointă, de smerenie, de 
silire a sinelui spre bine, pierdute până acum! Să începem, în cele din 
urmă, să creştem cu duhul si ne vom încredinţa prin trăire „că nu 
este împărăţia lui Dumnezeu mâncare si băutură, ci dreptate si pace 
si bucurie întru Duhul Sfânt." /Rom. 14:17/ Atunci vom înţelege 
cât de mare, cât de adânc este tâlcul cuvintelor din psalmi, rostite 
pentru Domnul: s'a făcut în pace locul lui si vom înţelege că pacea cu 
Dumnezeu este, de fapt, raiul sufletului. Amin! 

VRĂJMAŞI NOUĂ ÎNŞINE 5 

Iubiţii mei! Tema cuvântului către voi de astăzi este „Vrăjmaşi nouă 
înşine." Ce înseamnă aceasta? 

Printre oamenii păcătoşi este larg răspândită astăzi părerea că în 
lumea aceasta, a răului si a vrajbelor, omul trebuie să se lupte cu 
vrăjmaşii săi, care i-au pricinuit atât de multe necazuri, si că, dacă 
se poartă blând si smerit cu cei din preajma sa, aceştia îl vor strivi. 
Din păcate, această judecată o împărtăşesc si mulţi dintre Creştinii 
ortodocşi. Ei îi privesc pe cei din jurul lor ca pe nişte duşmani. Nici 
unul dintre ei nu gândeşte, după cuvintele Sfântului Ioan Gură de 
Aur, că el însuşi îsi este cel mai mare vrăjmaş, prin patimile sale, 
prin mândrie, iubire de sine si egoism fără de ruşine. în certuri, fie- 
care îl învinuieşte pe celălalt, fiecare se socoteşte îndreptăţit înaintea 
cugetului său ca să se mânie pe aproapele său care 1-a ocărât si i-a 
adus vătămare, fie materială, fie duhovnicească. 
Ca duhovnic, am auzit un Creştin spunând: „Acesta m'a rănit rău! 
Nu mai vreau să-1 văd înaintea ochilor!" La întâmpinarea mea: „Dar 
dumneavoastră trebuie să îl iertaţi! Dacă nu veţi face acesta, nici 
Dumnezeu nu vă va ierta!," mi se răspunde de obicei: „Bine, îl voi 
ierta în inima mea, dar nu vreau să-1 întâlnesc si să mai vorbesc cu 
el. Mi-a rănit sufletul!" 



5 Rostită la Mănăstirea Kniajevo, cu hramul „Acoperământul Maicii Domnului" la 
4/17 Iulie 1984. 

Să ne punem însă întrebarea: cât de adevărată este părerea atât 
de răspândită că omul se vatămă sufleteşte de cei ce vrăjmăsesc 
împotriva sa? 

Ca să dăm un răspuns la întrebarea aceasta, mai întâi de toate, 
trebuie să ne lămurim: Ce înseamnă pentru noi vătămare? Cu 
adevărat păgubitor pentru noi este numai acel lucru care ne face 
să greşim înaintea lui Dumnezeu si care ne pătează sufletul cel 
zidit după chipul lui Dumnezeu. După cum se întrevede din Sfânta 
Evanghelie, întreaga vrednicie a omului nu se află în cele pe care 
le are ca semne lumeşti văzute: boeătia, slava, ştiinţa, talentul s.a., 

, o , ' ' i i ' i ' 

„ci în viata sa lăuntrică si curată întru Hristos, în care se arată omul 

ii ' 

cel ascuns al inimii, întru nestricăciunea celui blând si liniştit duh, 

' ll' 

carele este înaintea lui Dumnezeu de mult preţ." /I Pet. 3:4/ 

Virtutea, iată, aceasta este adevărata vrednicie a Creştinului ortodox! 

' ' i 

si dacă ne-am trudit foarte să agonisim această virtute, nici unui om 
nu îi este cu putinţă să ne lipsească de ea, nici chiar diavolului! De 
ea ne putem lipsi numai noi singuri, dacă sântem necredincioşi lui 
Hristos, dacă dăm rea folosinţă voii noastre slobode. Dumnezeu a 
dat omului suflet nemuritor, menit să fie lăcaş al Sfintei Treimi. /In. 
14:23/ Sufletul acesta este ca o cetate de necucerit pentru vrăjmaşi! 
Nici un vrăjmaş nu poate să o cucerească cu sila si să intre cu biruinţă 
în ea. De vedem zi de zi, ceas de ceas cum multe suflete omeneşti cad 
în mâinile diavolului ispititor, aceasta se întâmplă pentru că omul 
singur se face propriul său trădător, deschizând diavolului porţile 
sufletului, prin împlinirea patimilor - mândria, răzbunarea, răutatea 
s.a. - si dă cheile (sufletului) în mâinile lui! De nu ar deschide singur 
porţile sufletului său înaintea vrăjmaşului, nimeni nu ar putea 
pătrunde să îi aducă pagubă! Iată si adeverirea acestui lucru: 
Să spunem că cineva te-a ocărât greu si te-a rănit prin cuvinte. Dacă 
rabzi cu credinţă în Dumnezeu, cu nădejde si dragoste pentru El, 

sufletul tău nu numai că nu va suferi nici o vătămare din răutatea 
străină, ci dimpotrivă, chiar mai mult se va întări în virtute si va 
străluci în lumina virtuţilor lui Hristos, răbdarea, blândeţea si 

/ ' 'li 

smerenia. /Mt. 11:29/ Cu aceste virtuţi vei vedea înaintea ta deschise 

porţile raiului! 

Altfel stau lucrurile pentru cel care te-a ocărât. El singur se face 

vinovat împotriva sa când vădeşte răutate si singur îsi pricinuieste 

mare pagubă prin vrajba sa. Da, îti pricinuieste un rău mare, pe care 

nici cel mai neîmpăcat dintre diavoli, cu toată ura sa fată de noi, nu 

ni-1 poate pricinui. Fireşte, dacă cel ce ne-a vătămat se pocăieste si 

îsi mărturiseşte păcatul, îl va izgoni din sufletul său pe diavolul cu 

care s'a întovărăşit spre a sa pierzanie. Iar dacă rupe legătura cu 

diavolul, se va slobozi din robia întunecată a păcatului /In. 8:34/ 

si va primi iarăşi în mâini cheile sufletului său. Dar de nu aduce 

pocăinţă, singur îsi va pricinui pierzanie veşnică. 

Si astfel, si ocărâtorul, de nu se pocăieste, si ocărâtul, dacă nu rabdă 

bărbăteste vătămarea, ci hotărăşte să se răzbune, împreună vor 

primi mare vătămare de la vrăjmăşia pe care o au unul fată de altul. 

Dar, luaţi aminte! Ei primesc această rănire nu unul de la celălalt, ci 

fiecare de la sine însuşi. De aceea, se poate spune că cel care greşeşte 

este cel mai mare duşman al său. 
i 

După cuvintele Sfântului Ioan Gură de Aur, cel păgubit, de îndată 

ce începe să se mânie de răul care i-a fost făcut si să hulească pe 

Dumnezeu, primeşte mare vătămare sufletească, însă nu de la 

pricinuitorul răului, adică de la vrăjmaşul său, ci de la propria lui 

nerăbdare si slăbănogire duhovnicească. Dacă ar fi răbdat, ar fi 

putut, prin părelnica vătămare pe care i-o pricinuieste vrăjmaşul 

închipuit, să agonisească uriaş folos duhovnicesc. Iar folosul acesta 

este mântuirea veşnică a sufletului! 
i 

Bineînţeles, când te vatămă, vrăjmaşul nu are scopul de a-ti mântui 



Viata DUHOVNICEASCA 
a creştinului ORTODOX 



50 



sufletul. Dar Dumnezeu întoarce lucrurile în asa fel încât acest 
vrăjmaş, împotriva propriei voi, se face pentru tine binefăcător si 
părtaş în marea lucrare a mântuirii sufletului tău, căci îti dă prilejul 
să rabzi, să te rogi si să ierţi. 

Fericit cel ce rabdă relele, deoarece prin răbdare îsi adaugă noi 
agoniseli în vistieria sufletească de virtuţi. Cel ce, însă, face rău 
aproapelui său fără a se căi după aceea, este tare năpăstuit, pentru 
că va moşteni după moartea sa aceeaşi soartă cu cel mai mare 
pricinuitor al răului, diavolul. 

Slavă lui Dumnezeu, Care a rânduit să ne putem folosi si de 
răul străin spre binele nostru! Se cere numai să nu pricinuim rău 
nimănui, să nu osândim pe nimeni, să credem tare în Dumnezeu si 
să ne purtăm cu dragoste unii cu alţii, după cum însuşi Iisus Hristos 
ne-a poruncit: „Poruncă nouă dau vouă, ca să vă iubiţi unul pre 
altul." /In. 13:34-35/ Să ştim că asa precum noi sântem neputincioşi 
după suflet si că asa cum nu putem totdeauna să purtăm obida cu 
mărime de suflet si să ne folosim de ea spre mântuirea noastră, asa si 
sufletele semenilor noştri sânt slabe si neputincioase. Dacă dorim să 
plinim porunca evanghelică a iubirii celorlalţi ca pe noi înşine, / Mt. 
22:39/ sântem datori să nu le punem piedici în calea către mântuire. 
Marele Apostol Pavel ne învaţă: „să nu puneţi poticnire fratelui sau 
sminteală;" /Rom. 14:13/ „Iubirea de fraţi să rămâie;" /Evr. 13:1/ 
„Pacea să urmaţi cu toţii si sfinţenia, fără de carile nimenea va vedea 
pre Domnul." /Evr. 12:14/ Pe lângă aceasta, trebuie să ne amintim 
neîncetat cuvintele adânci ale Sfântului Ioan Gură de Aur: „Pe cel ce 
se păzeşte a nu-si aduce vătămare sieşi, nimeni altcineva nu va putea 
a-1 vătăma. Si dimprotivă, celui ce nu voieşte să fie veghetor si să 
plinească cele ce este dator a le face (adică poruncile lui Dumnezeu), 
aceluia nimeni nu o să-i poată aduce folos." 
Iubiţii mei! Ce învăţături să tragem din toate cele spuse până aici? 

Mântuirea noastră nu este legată de purtarea bună a semenilor noştri 
fată de noi, ci de noi înşine. Semenii noştri pot fi foarte buni si foarte 
linguşitori cu noi. Dacă sântem însă nelucrători la mântuirea 
noastră si aplecaţi către păcat (de pildă, spre îngâmfare, osândire, 
curvie, lăcomia pântecelui s.a.m.d.), plinătatea dragostei lor nu ne 
va fi de folos nouă, ci lor însile - deoarece, în ciuda bunătăţii lor, noi 
vom pieri. Si dimpotrivă: dacă hotărâm să ne luptăm bărbăteste cu 
patimile înlăuntrul nostru, orice obidă ar fi, orice răzbunare, orice 
altă răutate ne-ar face cei din preajma noastră, vrăjmăşia lor nu va 
atinge începutul nemuritor din noi, nu va pricinui nici o pagubă du- 
hovnicească sufletului, ci dimpotrivă, îl va îmbogăţi, dacă ne arătăm 
viteji si răbdători. în înţelesul acesta ne învaţă si Mântuitorul: „întru 
răbdarea voastră veţi dobândi sufletele voastre." /Le. 21:19/ Răul îl 
va pierde pe acela care îl săvârşeşte, dar nu si pe acela care îl rabdă. 
Cel ce săvârşeşte rău piere, iar cel ce rabdă răul se mântuieste. Cea 
mai puternică dovadă a acestui lucru o vedem în vieţile sfinţilor 
mucenici. îndurând multe rele si chinuri, ei acum strălucesc ca 
soarele întru împărăţia Cerurilor! /Mt. 13:43/ 

Si astfel, fie ca începând de astăzi să luăm hotărârea de a nu mai 
pricinui rău nimănui, ci să răbdăm vitejeşte răul care ni se aduce. 
Si să înţelegem adevărul mântuitor că nimeni nu va fi vinovat de 
pierzania noastră decât numai noi singuri, prin împătimirea noastră, 
prin şovăiala noastră, si putina noastră credinţă... Si, înţelegând 
aceasta, să ne spunem: „îndeajuns ne-am fost vrăjmaşi nouă înşine! 
îndeajuns ne-am împiedicat singuri mântuirea! Să începem a trage 
folos duhovnicesc si din binele pentru care trebuie să aducem 
mulţumire, si din răul pe care sântem datori să-1 îndurăm cu 
răbdare." 
Si atunci Dumnezeu ne va milui si ne va mântui. Amin! 

DREPTATEA NOASTRĂ SI DREPTATEA LUI DUMNEZEU 

Despre îndreptăţirea de sine 

Iubiţilor! Negreşit, vi s'a întâmplat să vedeţi cum cineva, apropiat 
al vostru, învinuit pe nedrept, se aprinde dintr 'odată de mânie si 
începe să se apere pe sine cu înflăcărare, atacându-i înverşunat pe 
învinuitorii săi. Cel ce răspunde astfel se poate socoti pe sine Creştin, 
poate chiar să dorească a duce o viată duhovnicească, dar încă nu 
s'a înălţat la acea treaptă a răbdării prin care se mântuiesc sufletele. 
/Le. 21:19/ îndreptăţirea de sine năvalnică grăieşte despre lipsa 
smereniei la acel om si despre prezenta mândriei, a unor patimi 
puternice si a unor simţăminte neplăcute lui Dumnezeu, ce aşteaptă 
numai un prilej din afară ca să izbucnească. 

In pâraiele de munte sânt ochiuri de apă unde, pe fund, se găseşte 
nisip curat, argintiu. Dacă zvârlim o piatră într'un astfel de loc, apa 
va rămâne limpede. Dar în câmpii există si bălti care par limpezi, 
pe al căror fund s'a depus mult mâl. De veţi arunca o piatră într'o 
astfel de baltă, mult se va tulbura. Asemenea se întâmplă si cu 
oamenii. Cei drepţi sânt precum iazurile de munte, nu se tulbură 
chiar dacă sânt învinuiţi pe nedrept. Sufletul lor rămâne curat si 
liniştit atunci când piatra este aruncată asupra lor. Iar cei păcătoşi 
sânt asemenea iazurilor părelnic limpezi, răspund mânios si îsi vă- 
desc în felul acesta mocirla patimilor, aşezată pe fundul sufletelor 

lor. Când sânt învinuiţi în chip nedrept, drepţii fie spun adevărul 
- că în împrejurarea aceea nu sânt vinovaţi, lucru prin care îi ajută 
pe învinuitorii lor să nu cadă în păcatul defăimării si al osândirii, 
sau, dacă nu sânt crezuţi - tac si îsi pun nădejdea în Dumnezeu că îi 
va ocroti si îndreptăţi. Drepţii nu nădăjduiesc în vreo dreptate a lor 
de vreun fel si nu caută să o apere cu toate mijloacele, si îngăduite 
si neîngăduite, ci nădăjduiesc în dreptatea lui Dumnezeu. Ei de 
aceea se si numesc drepţi, deoarece au ales dreptatea lui Dumnezeu în lo- 
cul celei omeneşti. Ei nu au dreptatea lor personală, ci flămânzesc 
si însetează după dreptatea lui Dumnezeu, potrivit învăţăturii lui 
Hristos despre fericiri. /Mt. 5:6/ 

Păcătoşii, dimpotrivă, necunoscători si călcători ai dreptăţii mari a 
lui Dumnezeu, apără în chip înflăcărat fiecare „dreptate" jalnică a 
lor. De aceea, când sânt învinuiţi, mai cu seamă atunci când este în 
chip neîntemeiat, ei ies furtunos si trufaş în apărarea dreptăţii lor. 
încercaţi să daţi unui păcătos care se îndreptăţeşte pe sine sfatul: 
„Rabdă, frate, chiar de eşti învinovăţit pe nedrept! Poartă fără de 
cârtire nedreptatea săvârşită asupra ta si Dumnezeu te va milui pen- 
tru răbdarea ta." El de îndată îti va răspunde: „Cum!? Să rabd? De as 
fi fost vinovat, nu m'as fi zbuciumat atât de mult. Dar cum să rabd, 
când văd că îmi sânt puse pe seamă fapte pe care nu le-am săvârşit! 
Nu, nu pot să îndur învinuiri nedrepte!" Un astfel de „iubitor de 
dreptate" este de fapt nu iubitor de Dumnezeu, ci iubitor de sine. 
Astfel de scene întâlnim destul de des în viată. Băgăm de seamă că 
ele se întâmplă nu numai în rândul mirenilor, ci, din păcate, si printre 
preoţi si în mănăstiri. Fiecare se îndreptăţeşte pe sine. Fiecare îsi 
îndreptăţeşte întărâtarea sufletului său cu o vină străină. Si aproape 
nimeni nu înclină să se mustre pe sine. 

De unde izvorăşte aceasta? Din căderea noastră în păcat, al cărui 
început l-au pus strămoşii noştri în rai. După călcarea poruncii 

de a se înfrâna de la rodul oprit, Dumnezeu 1-a întrebat pe Adam: 
„Ce ai făcut?" Adam i-a răspuns: „Nu eu, ci femeia!" După aceea 
Dumnezeu a întrebat-o pe Eva: „Ce ai făcut?" Ea i-a răspuns: 
„Nu eu, ci şarpele." De atunci până astăzi se răspândeşte în lume 
îndreptăţirea de sine, care caută vina numai în ceilalţi. 
In ciuda educaţiei Creştine, noi, de fapt, ne cufundăm în nepăsare 
duhovnicească si, de aceea, după cuvintele Sfântului Marcu Ascetul, 
„ducem război cu oamenii, război pentru ceva ce ne este vătămător, 
ca si cum ar fi ceva de folos." 

Deprinzând duhovnicia adevărată, acest Sfânt Părinte vorbeşte 
despre trei stări în care se află mintea omenească: cea după fire, cea mai 
presus de fire si cea potrivnică firii. 

Atunci când mintea se află în starea ei firească, omul caută neîncetat 
vina în sine însuşi si îsi spovedeşte smerit păcatele. Atunci când 
însă este o împrejurare împotriva firii, omul uită de dreptatea lui 
Dumnezeu si poartă război cu oamenii, precum cei ce ocărăsc 
pe nedrept. Iar atunci când mintea se ridică la o nouă stare, mai 
presus de fire, află în sine roadele Sfântului Duh, arătate de Apostol: 
„dragostea, bucuria, pacea, îndelunga-răbdare s.a." /Gal. 5:22/ 
De-a lungul vieţii se vorbeşte mult despre dreptate. Dar dreptate 
nu are, deoarece fiecare socoteşte că are dreptate. Dreptatea nu 
este în noi, păcătoşii cei ce osândim, ci la Dumnezeu, Judecătorul 
Nepărtinitor, fără de greşeală, despre Care vorbeşte Psalmistul: 
„Drept eşti, Doamne, si drepte sânt judecăţile tale." /Ps. 118:137/ 
Despre „dreptatea noastră" cea omenească, însă, găsim scris într'una 
din rugăciunile de la Taina Sfântului Maslu: „Toată dreptatea noastră 
este înaintea ta ca o cârpă lepădată." Iar cu o astfel de cârpă nu se 
intră în rai. într'una dintre pildele lui Hristos citim următoarele: La 
o nuntă, a intrat împăratul să vadă pe oaspeţii ce şedeau la masă si 
„văzut-a acolo pre un om care nu era îmbrăcat în haină de nuntă 

(adică dreptatea harului). Prietene, cum ai intrat aici neavând haină 
de nuntă? si a zis slujitorilor: Legând lui mâinile si picioarele, luati-1 
si-1 aruncaţi întru întunerecul cel mai dinafară; acolo va fi plângerea 
si scrâsnirea dinţilor." /Mt. 22:11-13/ 

Iubiţii mei! Dumnezeu nu vrea să ne vadă în zdrenţele sărmanei 
noastre „dreptăţi." El nu încuviinţează când ne vede că ne lăudăm 
cu cinstea si păruta noastră virtute, căci cu asemenea „dreptate" 
nimeni nu poate sta înaintea judecăţii lui Dumnezeu. /Ps. 142:2/ 
Cunoscând aceasta, Sfinţii au căutat nu să arate dreptatea lor, ci 
smerindu-se, repetau, rugându-se, cuvintele Psalmistului: „să te 
îndreptăţeşti întru cuvintele Tale si să biruiesti când te vei judeca 
Tu." /Ps. 50:5/ 

în viata Sfântului Maxim Mărturisitorul citim: Când s'a pornit 
furtuna eresului monotelit, când împăraţi si patriarhi, cler si norod 
au fost târâţi într'însa, Sfântul Maxim, în ciuda ameninţărilor, neclătit 
a rămas în Sfânta Ortodoxie. Nici îngrozirile, nici dosădirile n'au 
putut să-1 zdruncine. Si în loc să vădească cu aprindere nedreptatea 
pătimirilor la care era supus, el a rostit înaintea chinuitorilor aceste 
minunate graiuri: „Mulţumesc Dumnezeului meu că sânt în mâinile 
voastre si cu nişte pricini nedrepte ca acestea sânt cercetat, ca prin 
acestea gresalele mele cele de voie (greşelile de voie sânt cele pe 
care omul le săvârşeşte cu ştiinţă, cu participarea voii sale libere) si 
prihana vieţii mele să se curătească." (Sfântul Dimitrie al Rostovului, 
Vieţile Sfinţilor pe luna Ianuarie, ziua 21) 

Prin aceste cuvinte de neuitat, Sfântul Maxim ne-a descoperit un 
adevăr din cale afară de însemnat: prin răbdarea pătimirilor fără 
vină si a învinuirilor nedrepte se acoperă greşelile noastre cu voie 
si se lecuiesc patimile îmbătrânite din viata noastră. Dacă am sti 
si am tine minte neîncetat acest adevăr, si dacă l-am urma în faptă 
necurmat, ar fi îndeajuns pentru mântuirea sufletelor noastre. 

Practic, în condiţiile noastre, aceasta înseamnă următoarele: să spu- 
nem că o soră răneşte pe alta, care este fără vină. Aceasta trebuie, 
de îndată, să cugete astfel: „Dumnezeu a îngăduit să sufăr fără vină 
pentru păcate săvârşite de mine. Mulţumesc Ziditorului meu că 
atât de mult se îngrijeşte de curăţirea sufletului meu de toate relele 
si fărădelegile cu care nu voi putea intra în împărăţia Cerurilor!" 
Dacă cea vătămată va gândi astfel, aprinderea ei împotriva celei ce 
a rănit-o va trece de îndată, si o va da uitării. Si lucrul mai de seamă 
este că cea care nu si-a apărat dreptatea va primi de la Dumnezeu 
cununa dreptăţii Sale. 

Iubiţilor, dacă dorim cu adevărat să ne curăţim de păcatele noas- 
tre si să ne tămăduim de patimile noastre, să încercăm, cu ajutorul 
lui Dumnezeu, să nu învinuim pe nimeni si nimic, pentru mânia 
si firea noastră supărăcioasă, în afară de iubirea noastră de sine, 
iubirea de cinstire si mândria. De pătimim „nevinovaţi," de sântem 
învinuiţi fără pricină, să mulţumim lui Dumnezeu, asa cum a 
mulţumit Sfântul Maxim Mărturisitorul, si să luăm aminte că învi- 
nuirile îndreptăţite si mustrările neîndreptătite, îndurate răbdător 
si fără cârtire, ne sânt nespus de folositoare, după cele zise de Apos- 
tolul Pavel: „...că celora ce iubesc pre Dumnezeu toate împreună- 
lucrează spre bine." /Rom. 8:28/ Prin învinuirile întemeiate, dacă 
le îndurăm fără cârtire, biruim mândria si ne răscumpărăm vina. 
Iar prin mustrările nedrepte primim atât iertare pentru păcatele cele 
fără voie, pentru care nu ne-am pocăit, cât si tămăduire de patimile 
noastre, care nu pot fi dezrădăcinate în alt chip. 
Si astfel, când sântem învinuiţi pe nedrept si osândiţi, să nu avem 
îndreptăţire de sine, ci cu pocăinţă să tăcem si în taină să ne rugăm 
lui Dumnezeu ca să ne ierte păcatele pe care le-am uitat. Si, abia 
atunci, din învinuirile împotriva noastră se va naşte nevinovăţia; 
din păcătoşi, fără să ştim cum, ne vom preface în drepţi. Astfel, prin 

pătimirile nemeritate ne vom face bineplăcuti lui Dumnezeu, după 
cuvintele Sfântului Apostol Petru: „Că aceasta har este, de rabdă 
cineva întristăciune pentru cugetul lui Dumnezeu, pătimind pre 
nedrept." /IPet. 2:19/ Amin! 

PIEDICI PĂRELNICE IN CALEA MÂNTUIRII 6 

Iubiţilor, un cunoscut vine adesea la mine si mă întreabă: „Cum să 
fiu smerit?" „Citeşte Sfinţii Părinţi!," l-am sfătuit eu. „Ei arată si prin 
pilda lor, si prin învăţătura lor cum se dobândeşte smerenia." „îi 
citesc," îmi răspunde el, „dar cele pe care le citesc parcă nu îmi intră 
în inimă. Si simt că întreaga taină a vieţii duhovniceşti se ascunde 
tocmai în smerenie. Ştiu că aceasta este temelia virtuţilor si a mântui- 
rii. Dar cum să o dobândesc pe aceasta, nu pot înţelege!" Eu iarăşi îi 
amintesc prietenului meu unele învăţături ale Sfinţilor Părinţi despre 
smerenie, care îi sânt bine cunoscute. Dar fiindcă omul acesta doar 
citeşte, si nu se osteneşte să plinească cele citite - deoarece ascultă, 
dar nu se face ascultător - rămâne străin de smerenia dorită. Ceva îl 
tot împiedică să o dobândească. 

Poate si cu noi, iubiţii mei, se întâmplă asemenea! Cu toţii ştim 
câte ceva despre smerenie. Toţi o iubim si ne este plăcută. Citim la 
Sfinţii Părinţii că ea aduce mântuirea si fără alte virtuţi; tânjim si noi 
să ne mântuim prin ea; dar când vine clipa hotărâtoare să arătăm 
smerenie, ceva parcă ne împiedică. Se pune întrebarea: ce este ceea 
ce ne împiedică? 

Avva al nostru, vrednicul de pomenire Arhiepiscop Serafim 
(Sobolev) ne istorisea despre un monah căruia i s'a dat să aibă în 

6 Rostită la Mănăstirea Kniajevo, cu hramul „Acoperământul Maicii Domnului/' la 
31 Iulie/13 August 1983. 

grijă porcii mănăstirii. Si el auzise multe lucruri despre smerenie, 
dar tot nu ştia cum să o dobândească. Si suspina neîntrerupt 
după ea, spunând: „Până acum as fi ajuns sfânt, dar mă împiedică 
porcii!" Iată, noi râdem de acest monah! Dar oare stiti că aproape 
toţi cugetăm ca el? Unul se simte împiedicat de porci, altul de vaci 
si de găini, al treilea de ascultarea la trapeza mănăstirii, al patrulea 
de caracterele rele ale celor din jur, iar al cincelea de egoismul celor- 
lalţi si de ocările cu care îl copleşesc... Dar sânt, oare, toate aceste 
înrâuriri din afară o piedică în calea dobândirii smereniei? Fără 
îndoială că nu! Piedicile zac adânc în noi, si nu în împrejurările 
din afara noastră. Piedică în calea dobândirii smereniei sântem noi 

înşine, si nu semenii noştri. Sfinţii Părinţi adeveresc că nici oamenii 
ii i i i 

din jurul nostru, nici ascultările grele, nici atitudinea rea fată de noi 
nu ne pot împiedica să dobândim smerenia cea mântuitoare. Sin- 
gurele oprelişti sânt mândria noastră, iubirea noastră de cinstire, 
lenevirea noastră duhovnicească de a îndura răbdători necazurile, 
îndreptăţirea noastră neîntreruptă si lipsa noastră de hotărâre în a 
folosi „părelnicele" piedici pomenite, spre zidirea duhovnicească 
si mântuirea noastră - deoarece aceste „oprelişti" îi împiedică pe 
cei nelucrători, dar îi ajută pe cei puternici în hotărârea lor de a trăi 
după Dumnezeu, drept si sfânt. Aceste „piedici" îi doboară pe cei 
slabi în credinţă, dar îi ridică de la pământ pe luptătorii cinstiţi, 
căzuţi pentru scurtă vreme, ca să dobândească o viată virtuoasă încă 
si mai înaltă. Nu există piedici pentru cei ce îl iubesc pe Domnul 
din toată inima si se ostenesc sincer să fie în luptă neîncetată cu 
patimile lor si în unire a credinţei cu Cel Preaînalt. Nici diavolul 
nu poate pune oprelişti în calea celor ce luptă împotriva lui. 
Dimpotrivă, el se face pricină a izbânzii lor, împotriva voii lui. 
Acest lucru a fost arătat în chip minunat de Sfântul Apostol Pavel, 
prin cuvintele: „celora ce iubesc pre Dumnezeu toate împreună- 

lucrează spre bine." /Rom. 8:28/ Cuvântul toate înseamnă aici si 
binele si răul. 

în zadar dă cineva vina pe atitudinea grosolană fată de el pentru 
mânia sa. Dacă el se luptă cu sine, prin grosolănia celor din jur poate 
dobândi inima cea mai blândă si virtuoasă. Cu ce l-au împiedicat 
pe Sfântul Serafim din Sarov tâlharii care l-au atacat în pădure? 
Aceştia l-au bătut crunt. I-au pricinuit mulţime de răni si l-au lăsat 
pe jumătate mort, căzut la pământ. Cu toate acestea, însă, ei nu 
numai că nu l-au dus în păcat, ba l-au înălţat la înălţimea nerăutătii 
îngereşti si a atotiertăciunii. 

Mai toţi se plâng: „De mă rănesc, sufăr si eu, căci sânt om, nu înger! 
De mă nesocotesc, mă simt si eu jignit. De mă ocărăsc, am si eu 
simţăminte rele fată de cei ce m'au ocărât. De mă păgubesc, mă 
umplu de mânie si de ură. Dacă mă provoacă, mă răzbun si eu. Dacă 
nu m'ar fi stârnit, as fi rămas liniştit. Ei! de nu ar fi astfel de oprelişti, 
si eu as trăi sfânt si în virtute." 

li i 

Astfel de oameni nu ştiu ce spun. Ei nu înţeleg că prin cuvintele 
lor tăgăduiesc Sfânta Evanghelie. Iisus Hristos nu a spus nicăieri: 
„Fericiţi veţi fi, când veţi trăi liniştiţi în chilia voastră, si nimeni nu 

li' I II ' I 

vă va stânjeni." Dimpotrivă, El învaţă: „Fericiţi veţi fi când vor ocărî 
pre voi, si vă vor prigoni, si vor zice tot ce este viclean împrotiva 
voastră, minţind pentru mine. /Mt. 5:11/ Iubiţi pre vrăjmaşii voştri, 
binecuvântaţi pre cei ce vă blastămă, bine faceţi celor ce urăsc pre voi 
si vă rugaţi pentru cei ce vatămă pre voi si vă prigonesc." /Mt. 5:44/ 
Sfinţenia nu se dobândeşte fără luptă. Fără necazuri nu există 
sporire în viata duhovnicească. Sfântul Ioan Gură de Aur învaţă 
minunat: „Dumnezeu îngăduie necinstirea si rabdă pe cei nelegiuiţi 
ca ei să slujească nevoirii celor binecredinciosi." Iar Sfântul Ioan 
Scărarul învaţă că egumenul este dator neîncetat să mustre sufletele 
încredinţate lui, ca să le dea prilej să se smerească. 

Aşadar, de ne fac mustrare, să o primim cu tăcere! Asa ne vom învăţa 

blândeţea. De ne spun cuvânt rău, să îl primim ca fiind vinovaţi, 

si astfel vom spori în smerenie. De se poartă cu noi cu mândrie si 

nesocotire, să nu îngăduim simtămintelor rele si răzbunătoare să 

intre înlăuntrul sufletului nostru, si astfel să ne învăţăm răbdarea. 

De ne cer să ostenim la vreo muncă, să o săvârşim cu conştiinţă 

curată, si Dumnezeu ne va ajuta să creştem în smerenie. De ne pun 

la bucătărie, să nu ne încruntăm din pricina grelei ascultări ce ne-a 

fost încredinţată, ci să ne amintim că, pregătind hrana pentru surori, 7 

slujim Domnului Iisus Hristos. 

Cel ce este mare în smerenie, acela este mare si în har, căci s'a 

spus: „Domnul, celor mândri le stă împrotivă, iar celor smeriţi 

dă dar." /Iacov 4:6/ Iar să fii mare în har înseamnă să dobândeşti 

sfinţenia! 
i 

Iubiţii mei, după ce am auzit cele spuse aici, să nu ne mai întrebăm 
de-acum cum se dobândeşte smerenia, ci să ne folosim de fiecare 
mustrare, de fiecare ocară, de fiecare ascultare, silindu-ne să purtăm 
totul cu răbdare. Răbdarea ne va duce la smerenie. Smerenia va 
atrage asupra noastră harul lui Dumnezeu, iar harul ne va duce în 
rai! Amin! 



7 Mănăstirea în care s'a rostit acest cuvânt este una de maici. (n. ed.) 

DESPRE POCĂINŢA MÂNTUITOARE 8 

„Doamne, Dumnezeul meu, măcar de nu am făcut nici un bine înaintea ta, 
ci dă mie dupre milosârdia ta săpun început bun." 

Iubiţilor! Sfântul Ioan Gură de Aur ne-a învăţat să ne rugăm cu 
aceste cuvinte în fiecare seară, înainte de a merge la odihna de 
noapte. 9 Minunatul plăcut al lui Dumnezeu a înţeles foarte bine 
sufletul omenesc si a văzut nestatornicia inimii omeneşti. A ştiut că 
noi, credincioşii, chiar dacă am primit harul lui Dumnezeu la Sfântul 
Botez, nu sântem slobozi de slăbiciunile proprii firii omeneşti. El a 
înţeles că noi, Creştini fiind, însetăm după Dumnezeu, tânjim să vie- 
ţuim în pace cu El si cu semenii noştri, dar din pricina nestatorniciei 
noastre, ba luăm hotărâri bune să ducem o viată duhovnicească, ba 
le călcăm; ba dorim binele, ba ne abatem către rău. 
Sfântul cuGură de Aur dinConstantinopole cunosteabine slăbiciunile 
oamenilor. Dar ceea ce este important pentru noi în această situaţie 
este ce învăţătură a tras el din trezvitoarele si adâncile sale cercetări 
asupra nestatorniciei omeneşti. A tras oare învăţătura că nu are rost să 
se propovăduiască unui neam omenesc „necredincios si îndărătnic?" 
/Mt. 17:17/ Nu! Acest mare propovăduitor al pocăinţei nu a ostenit 

8 Rostită la Mănăstirea Knieajevo, cu hramul „Acoperământul Preasfintei Născătoare 
de Dumnezeu" la 31 Iulie/13 August 1985. 

9 în tipicul românesc, se găsesc în Ceaslov, la Rugăciunile Dimineţii, Rugăciunea 
a 8-a, a Sfântului Ioan Gură de Aur - Dupre numărul Ceasurilor nopţii, şi ale zilei. 
(n, ed.) 

niciodată să urmeze pilda si poveţele Sfântului Apostol Pavel, care 
scrie ucenicului său Timothei: „Propoveduieste cuvântul, stai asupra 
cu bună-vreme si fără de vreme, mustră, ceartă, îndeamnă cu toată 
îndelunga-răbdare si cu învăţătură." /II Tim. 4:2/ 
Astfel a făcut Sfântul Ioan Gură de Aur, îndemnat de pilda 
dumnezeiescului învăţător Iisus Hristos, Care a semănat si continuă 
să semene cuvântul lui Dumnezeu nu numai în pământ bun, dar 
si lângă cale, unde seminţele au fost călcate în picioare si păsările 
cerului le-au mâncat, si pe pietriş, unde nu aveau pământ mult, 
si în spini, care le-au înnecat pe ele. /Mt. 13:4-8/ Dumnezeu este 
neobosit în îndelunga Sa răbdare. El îi îndeamnă si pe slujitorii 
Săi credincioşi să aibă îndelungă-răbdare precum Dânsul. Iată, si 
Sfântul cu Gură de Aur, care ardea de credinţă în milostivirea lui 
Dumnezeu fată de noi, cei neîndreptati si nestatornici, nu ne lasă în 
necazuri si deznădejde, neluând în seamă căderile noastre în păcat, 
repetate în fiecare zi, ci ne învaţă ca în fiecare seară, cu stăruinţă tare 
si neclătinată, să îndreptăm către Dumnezeu rugăciunea: „Doamne, 
Dumnezeul meu, măcar de nu am făcut nici un bine înaintea ta, ci 
dă mie dupre milosârdia ta să pun început bun." 
Unii pot privi cu scepticism această rugăciune si să spună: „Să 
punem început bun? Deşartă nădejde! Câtă apă poate fi vărsată 
într'un urcior spart, atâta bun început se poate aştepta de la un om 
ce s'a obişnuit cu păcatul!" 

Dar, iubiţii mei, luaţi aminte la următoarele: Sfântul Ioan Gură de 
Aur nu hrăneşte în noi nădejdea deşartă că omul păcătos poate singur 
să pună început bun. Nu, dimpotrivă, după cuvintele Sfântului, 
păcătosul trebuie să se roage lui Dumnezeu ca să îi dea harul Său, si 
cu ajutorul Lui să pună început bun. Asta-i cu totul alt lucru! Aceasta 
presupune credinţă în Dumnezeu, pocăinţă si nădejde în atotputernicul 
ajutor al lui Dumnezeu. Omul nu se poate schimba de unul singur. 

Dar Dumnezeu este atotputernic! Cu harul Său, Dumnezeu poate 
să facă si cele cu neputinţă pentru noi, poate să ne facă din păcătoşi 
drepţi! 

Aceasta mărturiseşte Psalmistul, când se roagă lui Dumnezeu cu 
următoarele cuvinte: „Stropi-mă-vei cu issop, si mă voiu curăti; 
spăla-mă-vei, si mai vârtos decât zăpada mă voiu albi. (...) întoarce 
fata ta de către păcatele mele si toate fărădelegile mele şterge." /Ps. 
50:8;10/ Păcătosul trebuie să aştepte, cu mare credinţă si cu pocăinţă 
neîntreruptă si înnoită, ca Dumnezeu să zidească inimă curată în 
pieptul său si să-1 întărească „cu duh stăpânitor." /Ps. 50:11;13/ 
De la noi, nevrednicii si necredincioşii înaintea lui Dumnezeu, 

'li ' 

se cere numai un lucru: să ne zdrobim inima cu pocăinţă si să ne 
smerim duhul nostru trufaş, după ce ne vom vedea cât sântem de 
păcătoşi. Restul îl va săvârşi El! Sfinţii Părinţi ne învaţă că în lucrarea 

r , i i i i 

mântuirii noastre trebuie să facem cele ce sânt în puterea noastră. Si 

atunci Dumnezeu va face, din partea Sa, cele cu neputinţă nouă, 

căci El însuşi spune: „Cele cu neputinţă la oameni sânt cu putinţă la 

Dumnezeu." /Le. 18:27/ 

Dar ce putem face noi? Iată ce: de îndată ce-am greşit, cu zdrobire 

neprefăcută să ne întoarcem cu rugăciune către Dumnezeu, si să ne 

pocăim cu adâncime! Aceasta măcar ne-a fost dată, aceasta stă în 

puterile noastre. Prin rugăciune, credinţa noastră se va întări, inima se 

va înmuia tot mai mult si duhul nostru se va smeri. Atunci Dumnezeu 
i 

ne va da puterile harului ca să rupem legătura cu deprinderile noastre 
păcătoase si cu adevărat să punem început bun. 
Dar dacă nu ne rugăm, dacă nu ne pocăim si nu ne silim pe noi 
înşine spre zdrobirea inimii, niciodată nu vom ajunge la acel bun 
început, bineplăcut lui Dumnezeu, ci vom merge spre mai rău si 
mai rău, vom cădea tot mai jos si mai jos, până ce, într'un sfârşit, 
nepocăinta noastră ne va azvârli în cel iadul cel veşnic. 

Odată, a mers la Sfântul Sisoe un monah tânăr si i-a spus: „Părinte, 
ce să fac? Am căzut în păcat!" „Ridică-te!," i-a răspuns bătrânul, „si 
te vei mântui." „M'am ridicat, dar iarăşi am căzut," a zis cu zdrobire 
tânărul nevoitor. „De ai căzut, iarăşi te ridică! Pune început bun!" 
„Dar până când voi cădea si mă voi ridica asa?" „Până la sfârşitul 

r , , , 

vieţii tale!" 

Câtă dreptate are Sfântul Sisoe! Dacă ne obişnuim ca după fiecare 
cădere a noastră în păcat să ne ridicăm cu pocăinţă sinceră, moartea 
poate să ne găsească îndreptaţi. Atunci vom fi mântuiţi! „In ce te 
voiu găsi, în aceea te voi judeca!," ne grăieşte Domnul prin Sfânta 
Scriptură. De nu ne ostenim însă să ne ridicăm de îndată după fiecare 
cădere a noastră, adică de vom amâna să punem început bun, atunci 
ne vom deprinde să zăcem în noroi si nu ne vom curăţa de el. în 
cazul acesta, pierzania noastră este sigură! 

Iubiţii mei! Să ne amintim cuvintele rugăciunii de la Sfânta Taină 
a Maslului: „De câte ori vei cădea, scoală-te, si te vei mântui!" Si 
fie ca, după făgăduinţa Sfântului Ioan Gură de Aur, să ne ostenim 
a săvârşi măcar acestea: să ne pocăim, adânc să ne pocăim, si cu 
ajutorul harului ceresc să punem început bun mântuirii sufletului 
nostru, în fiecare zi. Si Dumnezeu nu ne va lepăda, văzând că iarăşi 
ne întoarcem la El cu inimă zdrobită, ca fii păcătoşi, dar credincioşi 
Lui. Amin! 

PRAVILA PENTRU O VIATA CUCERNICA 10 

Sileste-te pe sineti întotdeauna să te trezeşti devreme si la un ceas 
anume. Fără o pricină deosebită, să nu dormi mai mult de şapte 
ceasuri. Dimineaţa, de îndată ce te-ai trezit din somn, înaltă cugetul 
tău către Dumnezeu si te închină cu evlavie, cugetând la Domnul 
Iisus Hristos, Care a fost răstignit si a murit pe Cruce pentru a noastră 
mântuire. Apoi, fără de zăbavă, ridică-te, îmbracă-te si nu-ti îngădui 
să te odihneşti si să stai întins în pat vreme îndelungată. Imbracă-te, 
ia aminte că te afli în prezenta Domnului Dumnezeu si a îngerului tău 
păzitor. Aminteste-ti de căderea în păcat a lui Adam, care prin păcat 
s'a lipsit pe sine de veşmântul neprihănirii si roagă- te Domnului 
Iisus să-ti dăruiască har ca să te îmbraci în el. După aceasta, grăbeşte 
de citeşte rugăciunile de dimineaţă. îngenunchind, roagă-te cu grijă, 
cu evlavie, după cuviinţă, când te afli sub privirea Atotputernicului. 
Roagă-L să-ti dăruiască nădejde si dragoste, binecuvântare pentru 
ziua care începe si puteri să le întâmpini cu suflet bun pe toate 
cele pe care va găsi de cuviinţă să le trimită sau să le îngăduie, si 
să porţi toate poverile, necazurile, tulburările, nenorocirile, scârbele 
si bolile sufletului si ale trupului din dragoste pentru Iisus Hristos. 
Hotărăşte neabătut ca toate să le săvârşeşti pentru Dumnezeu, toate 
să le primeşti din mâna Lui părintească. In fiecare dimineaţă, închină 
măcar un sfert de ceas unei scurte cugetări la adevărurile de credinţă, 

10 A Arhiepiscopului Platon Kostromski. 

mai cu seamă la neatinsa taină a întrupării Fiului lui Dumnezeu 

si la înfricoşata a doua Sa venire, la iad si la rai. Gândeşte: „Poate 
ii ' i i 

aceasta este ultima zi din viata mea" si pe toate le fă asa cum le-ai 
face dacă ar trebui să te înfăţişezi înaintea judecăţii lui Dumnezeu. 
Mulţumeşte Domnului că te-a păzit în noaptea ce a trecut, că eşti 
încă viu si nu ai murit în păcatele tale. Câţi oameni nu s'au înfăţişat 

/ r , , , 

în noaptea aceasta înaintea înfricoşatei judecăţi a lui Dumnezeu! 
Mulţumeşte lui Dumnezeu că mai este vreme pentru tine, că 
mai este har, milosârdie si chipuri de pocăinţă si de agonisire a 
împărăţiei Cerurilor. Cugetă în fiecare zi la sineti, că abia acum 
începi si vrei să devii Creştin, iar vremea de până acum pierdută 
a fost. După rugăciune si cugetare, dacă timpul îti îngăduie, 
citeşte vreo carte duhovnicească, de pildă Abecedarul duhovnicesc 
al Sfântului Dimitrie al Rostovului sau Comoară duhovnicească 
adunată din lume a Sfântului Tihon al Zadonskului, si citeşte până 
ce inima ta se va umple de blândeţe. De te opreşti la un loc si cugeti 
la el, citeşte mai departe si cu grijă ascultă cele pe care Domnul le 
grăieşte în inima ta. 

După aceea, începe să faci lucrurile cele de fiecare zi si fie ca toată 
lucrarea ta să fie spre slava lui Dumnezeu. Ia aminte că Dumnezeu 
pretutindenea te vede, vede faptele tale, ocupaţiile, simţirile, 
gândurile si dorinţele tale, si că îti va da răsplată pentru toate faptele 
tale cele bune . Nu începe nimic fără a te ruga înaintea lui Dumnezeu, 
căci ceea ce grăim sau săvârşim fără rugăciune se vădeşte mai apoi 
fie nedrept, fie vătămător, si în chip nevăzut ne dojeneşte. însuşi 
Domnul a spus: „Fără de mine nu puteţi face nimic." /In. 15:5/ în- 
totdeauna fii binevoitor în munca ta si reuşita muncii tale pune-o 
pe seama binecuvântării lui Dumnezeu. împlineşte tot ceea ce este 
anevoie pentru tine ca o pedeapsă pentru păcatele tale, cu duh de 
ascultare si smerenie. Ostenindu-te, repetă rugăciuni scurte, mai 

cu seamă rugăciunea lui Iisus, si închipuieste-ti-L pe Hristos, Care 
cu sudoarea fetei Sale s'a trudit împreună cu Iosif. 
Dacă treburile tale se încheie cu bine, mulţumeşte Domnului după 
cum îti doreşte inima. Dacă se încheie în chip nereuşit, aminteste-ti că 

i i i i i i 

Dumnezeu îngăduie aceasta, iar Dumnezeu le face toate spre bine. 
La vremea amiezii, închipuieste-ti că Părintele tău Cel Ceresc si-a 
deschis mâna Sa ca să te hrănească. Să nu uiţi niciodată să te rogi 
înainte de masa de prânz. închină o parte din hrana ta pentru cei 
săraci. După masa de prânz, socoteste-te a fi unul dintre cei cinci 
mii pe care în chip minunat i-a hrănit Iisus Hristos, adu mulţumire 
Lui din inimă si II roagă să nu te lipsească de hrana cea cerească, 
cuvântul Său si de Preacinstitul Său Trup si Sânge. Dacă vrei ca 
viata ta să fie în pace, încredintează-te deplin voii lui Dumnezeu. 
Nu vei afla pacea sufletească până ce te vei odihni în Unul Dum- 
nezeu si îl vei iubi numai pe El. Totdeauna si în toate să-ti aduci 
aminte de Domnul si de iubirea Lui sfântă pentru noi, păcătoşii. 
Osteneste-te în toate să plineşti voia lui Dumnezeu, să fii bineplăcut 
numai lui Dumnezeu Cel Unul, pe toate lucrează-le si le rabdă 
pentru Dumnezeu. Nu te îngriji dacă oamenii din lumea aceasta te 
cinstesc si te iubesc, ci doar să fii bineplăcut lui Dumnezeu si să nu 
te mustre cugetul în păcate. Fii cu purtare de grijă asupra ta, asu- 
pra simţurilor, gândurilor, mişcărilor inimii tale si asupra patimilor. 
Nu socoti neînsemnat nimic din cele ce sânt legate de mântuirea ta 
veşnică. Când cugeti la Dumnezeu, roagă-te stăruitor, ca Domnul 
să-si amintească de tine când îl vei uita pe El. Fie ca în toate să-ti fie 

învăţător Iisus Hristos. Priveşte la El cu ochii mintii tale si te întreabă 
/ / ii 

des: cum ar socoti, cum ar face în această privinţă Iisus Hristos? Fii 
blând, liniştit, smerit, taci si rabdă, după pilda lui Iisus. El nu-ti va 
da o Cruce pe care tu să nu o poţi duce. Chiar El te va ajuta să-ti 
porţi Crucea. Nu gândi că poţi dobândi vreo virtute fără scârbe si 

suferinţe sufleteşti. Cere de la Domnul har ca să împlineşti cât mai 
bine sfintele Sale porunci, chiar de ti se vor părea foarte anevoioase. 
De plineşti vreo poruncă a lui Dumnezeu, să te aştepţi la ispite, căci 
iubirea pentru Hristos se cearcă prin împotriviri. Să nu rămâi nici 
măcar pentru scurtă vreme fără să lucrezi ceva, ci totdeauna petrece 
în osteneli si lucrări, căci cel ce nu trudeşte nu este vrednic a se nu- 
mi om. însingurează-te în singurătate ca Iisus, Care s'a îndepărtat 
de ceilalţi oameni spre a se ruga Părintelui Ceresc. Dacă eşti încercat 
cu necaz sufletesc sau răceală pentru rugăciune si pentru deprinderi 
ale evlaviei, nu lăsa lucrările bunei-cinstiri, precum Domnul Iisus 
Hristos, Care în trei rânduri S'a rugat când sufletul Său era îndurerat 
până la moarte. Fă totul în numele Domnului Iisus Hristos si, astfel, 
fiecare lucrare a ta va fi lucrare a evlaviei. Osteneste-te a te păzi si 
de cele mai mici păcate, căci cel ce nu fuge de cele mici, negreşit 
va cădea în păcate mari si grele. Dacă vrei să nu fii tulburat de 
gânduri rele, primeşte cu smerenie umilinţele sufleteşti si necazurile 
trupeşti, nu numai într'o vreme anume, ci necontenit, în tot locul 
si în orice lucrare. Fiecare gând care te depărtează de Dumnezeu, 
mai cu seamă cugetele trupeşti necurate, izgoneste-1 din inima ta 
cât mai grabnic cu putinţă, asa cum te-ai grăbi să scuturi de pe 
haina ta o scânteie care a căzut pe ea. Când vine un astfel de gând, 
roagă-te cu stăruinţă: Doamne, miluieste! Doamne, miluieste! Ajută- 
mă, Doamne! Nu mă lăsa! Izbăveste-mă din ispită! sau în alt fel, 
asemenea cu acesta. Dar în toiul ispitei nu te tulbura. Cel Care ti-a 
trimis prilej de luptă, Acela îti va da si puteri de biruinţă. Fii cu du- 
hul în pace, ai nădejde în Dumnezeu. Dacă El e cu tine, cine se va 
ridica împotriva ta? Roagă-te lui Dumnezeu să ia de la tine tot ceea 
ce hrăneşte iubirea de sine, chiar dacă este foarte amar pentru tine. 
Să doreşti a vieţui si a muri pentru Dumnezeu si întrutotul să fii al 
Lui. De se va întâmpla să ti se facă necinste de la oameni, gândeşte 

că ea ti-a fost trimisă de Dumnezeu spre slava ta si, în felul acesta, 
vei fi fără tristeţe si în slavă întru necinste. Dacă ai apă, hrană si îm- 
brăcăminte, fii mulţumit de ele, după pilda lui Iisus, Care pentru 
noi a sărăcit. Nu te certa niciodată si nu te strădui mult să te aperi 
si să te îndreptăţeşti. Nu grăi nimic împotriva întâistătătorilor sau 
semenilor tăi, fără nevoie si îndatorire. Fii sincer si simplu la inimă, 
primeşte cu dragoste învăţături, poveţe si mustrări de la ceilalţi, 
chiar de eşti foarte iscusit. 

Nu fi urător, pizmuitor, peste măsură de aspru în faptele si cuvintele 
tale. Ceea ce nu vrei să-ti facă alţii, nu face nici tu lor, si ceea ce vrei 
să-ti facă ceilalţi, fă-le tu mai întâi. Dacă cineva te cercetează, ridică 

I I ' ' 

inima ta către Domnul si roagă-te să îti dea duh blând, smerit si 

I O I ' i 

adunat, iar după aceea fii mângâietor, simplu, grijuliu, cu mărime 
de suflet, orb si surd, după împrejurări. Gândeşte că însuşi Iisus 
Hristos se află printre cei cu care vorbeşti. Nu spune nimic nechib- 
zuit, aminteste-ti întotdeauna că vremea scurtă este si că fiecare va 

'll I 

trebui să dea socoteală despre fiecare cuvânt desart. Fie ca fiecare 

vorbă a ta să aibă o noimă anume, osteneste-te să o îndrepţi spre 

mântuirea sufletului. Ascultă mai mult decât să vorbeşti: de vei vorbi 

i 

peste măsură, nu te vei putea feri de păcat. Cere de la Dumnezeu 
har ca să poţi vorbi la vremea cuvenită si să taci la vremea potrivită. 
Nu fi curios, si nu căuta să afli noutăţi, ele împrăştie duhul. Dacă 
aduci folos cuiva prin cuvintele tale, să ştii că aceasta este lucrarea 
harului lui Dumnezeu. Când rămâi singur, cercetează-te pe tine în- 
suti să nu fi devenit mai rău decât erai înainte, dacă cumva nu ai 
căzut în păcate pe care nu le-ai mai săvârşit. Când greşeşti, cere de 
îndată iertare de la Dumnezeu, cu smerenie, zdrobire si nădejde în 
bunătatea Lui si grăbeste-te să te spovedeşti înaintea părintelui tău 
duhovnic, căci fiecare păcat rămas fără pocăinţă este păcat de moarte, 
în plus, dacă nu te zdrobeşti si nu ai părere de rău adevărată pentru 

păcatul săvârşit, în scurtă vreme vei cădea în el. Sârguieste-te să faci 
tot binele, cât si când poţi, si nu socoti de va fi preţuit binele tău, 
dacă îti va fi cineva recunoscător. Nu te bucura atunci când ai făcut 
bine cuiva, ci când fără tinere de minte rabzi vătămarea adusă tie 
de aproapele tău, mai cu seamă de acela căruia i-ai făcut binefacere. 
Dacă cineva nu te ascultă de la întâiul cuvânt, nu îl sili cu ceartă, ci 
te foloseşte tu singur de binele pe care el 1-a pierdut, căci nerăutatea 
îti va aduce cel mai mult folos. Dar când stricăciunea de la un om 
se răspândeşte la mai mulţi, aceasta să nu rabzi, si nu căuta folosul 
tău, ci folosinţa celor mulţi. Binele obştesc este mai bun decât cel 
personal. 

La vremea mesei de seară, aminteste-ti de cea de pe urmă Cină a 
lui Iisus Hristos si roagă-L să te învrednicească cu Cina Sa cerească, 
înainte de a te culca ca să adormi, întreabă-ti cugetul, roagă-te să 
primeşti cunoaşterea păcatelor tale, gândeste-te la ele, cere iertare si 
făgăduieşte că te vei îndrepta. Apoi predă-te pe sineti lui Dumnezeu 
ca si când în noaptea aceasta va trebuie să te înfăţişezi înaintea Lui. 
încredintează-te Preasfintei de Dumnezeu Născătoare, îngerului tău 
păzitor, sfântului al cărui nume îl porţi. închipuieste-ti că patul îti 
este groapă, iar acoperământul giulgiu. După ce îti faci semnul Crucii 
si săruţi crucea pe care o porţi cu tine, adormi sub acoperământul 
Păstorului lui Israil, Cel Ce te păzeşte si nu va dormita, nici nu 
va adormi. /Ps. 120:4/ Dacă nu poţi să adormi sau să veghezi în 
timpul nopţii, aminteste-ti cuvintele: „Iar la miezul nopţii s'a făcut 
strigare: Iată mirele vine, iesiti în întâmpinarea lui!" /Mt. 25:6/ sau 
aminteste-ti de acea zi din urmă, în care Iisus S'a rugat Părintelui 
Său cu sudoare de sânge. Roagă-te pentru cei ce se află în boli grele 
si în chinuri de moarte, pentru cei ce suferă si pentru cei adormiţi. 
Roagă-te Domnului să nu te acopere întunericul cel veşnic. Ridică-te 
la miezul nopţii si roagă-te cât îti îngăduie puterile. 

Când eşti bolnav, înainte de toate, pune-ti nădejdea în Dumnezeu 
si în dese rânduri aminteste-ti si cugetă la patimile si moartea lui 
Iisus Hristos, spre a te întări cu duhul înaintea suferinţelor bolii 
tale. Roagă- te neîncetat, cum ştii si cum poţi. Cere de la Domnul 
iertare pentru păcate si răbdare în vreme de boală. Să te înfrânezi în 
tot chipul de la cârtire si năduf, atât de obişnuite în timp de boală. 
Domnul Iisus Hristos a îndurat cele mai grele chinuri si suferinţe 
pentru mântuirea noastră, si noi ce am făcut sau am îndurat pentru 
mântuirea noastră? 

Mergi la slujbele de la biserică, cât poţi de des, si te osteneşte mai 
cu seamă, cât poţi de des, să fii acolo la Sfânta Liturghie. Zilele 
de Duminică si de praznic să le închini, neapărat, faptelor bunei- 
cinstiri. Când eşti în biserică, aminteste-ti totdeauna că te afli în 

/ 'li 

prezenta lui Dumnezeu, a îngerilor si a tuturor sfinţilor. Cealaltă 
vreme a zilei, după Sfânta Liturghie, închină-o lucrării faptelor 
evlavioase. în fiecare an si fiecare lună cercetează-ti aspru cugetul. 
Mărturiseste-te si te împărtăşeşte cu Sfintele Taine, cât poţi de des. 
Cât priveşte cuminecarea cu Sfintele Taine, să te apropii întotdeauna 
cu adevărată foame si sete sufletească, cu inimă zdrobită, cu evlavie, 
smerenie, credinţă, nădejde si dragoste. Cugetă, pe cât de des poţi, 
la patimile si moartea lui Iisus Hristos, rugându-I-te să-ti acopere 
toate păcatele cu acoperământul milostivirii Sale si să te primească 
în împărăţia Sa. Să ai totdeauna numele lui Iisus Hristos pe buzele 
tale, în mintea ta si în inima ta. Cugetă, pe cât de des îti este cu putin- 
ţă, la marea dragoste a Domnului Dumnezeu pentru tine, Cel slăvit 
si închinat în Sfânta Treime, si să-L iubeşti si tu din toată inima, cu 

/ 'iii ' 

tot sufletul si toate puterile tale. Făcând astfel, vei avea viată cu pace 
aici pe pământ, si viată veşnică si fericită în ceruri. 
Harul Domnului nostru Iisus Hristos să fie cu tine. Amin. 

CAPITOLUL 



iii 



LEACUL UITAT 

SFÂNTA TAINĂ 
A SPOVEDANIEI 



CALATORUL CEL BOGAT 

într-un sătuc lăturalnic si cu mireasmă balcanică sosi într'o vară. la 
odihnă, un tainic călător. Era un om foarte bogat. Călătorea de unul 
singur, era foarte ostenit si dorea cât mai grabnic să afle un loc unde 
să poposească pentru a se odihni. Era gata să-i facă fără grijă pe 
cei ce i-ar fi pus la îndemână un adăpost plăcut si liniştit. Bogăţiile 
fiindu-i nemăsurate, voia să aducă gazdelor primitoare un dar la 
care acestea nici nu visaseră vreodată. 

Mergând el pe uliţă, văzu deodată o căsuţă îmbietoare la înfăţişare, 
aşezată într-un loc minunat si se hotărî să caute aici găzduire. Bătu 
la usă, dar de-ndată ce i se deschise si fu poftit să intre, se trase, fără 
voie, îndărăt. Dinlăuntru venea un miros greu. De la ce putea fi? - 
si oamenii si porcii trăiau laolaltă, sub acelaşi acoperiş. Fără să mai 
spună ce căuta, călătorul îsi ceru iertare si ieşi în curte afară. Merse 
apoi de-a lungul pârâului limpede, care curgea prin mijlocul satu- 
lui, în apropiere, îi atrase privirea o altă casă frumoasă, de curând 
ridicată. Se hotărî să bată si la usa acesteia, însă stăpânul casei era 
un om foarte rău. Văzând că se apropie un străin de porţi, slobozi 
asupra lui câinii, nelăsându-1 nici măcar să intre în ogradă. 
Văzând acestea, călătorul căută adăpost la o altă casă. Aici l-au poftit 
cu drag iar el a intrat. Văzând însă că toate cele ale casei acesteia 
zăceau în neorânduială, împrăştiate, acoperite cu praf si funingine, 
afundate în gunoi si păienjeniş, îsi dădu seama că nici aici nu va 

putea afla mult-dorita linişte. Ajuns la a patra casă, din pricina marii 
osteneli, se hotărî să poposească acolo, orice-ar fi fost. Insă aici, pe 
lângă neorânduială si murdărie, mai află si altceva: pe pereţi se ve- 
deau urme de ploşniţe, iar el nu putea suferi paraziţii. Mai mult, 
puricii săreau pe el, asa că se grăbi să iasă si de aici. Astfel cutreieră 
străinul tot satul, fără să găsească undeva vreun colţişor curat, unde 
să se poată odihni în tihnă. Se mira: Oare cum pot oamenii aceştia, 
locuind într'un ţinut muntos atât de minunat, să îsi lase în paragină 
casele într'o asemenea măsură? Satul era străbătut de un pârâu. în 
multe locuri, pe uliţele strâmte si întortocheate, susurau pârâiaşe. In 
piaţă si mai peste tot se găseau cişmele si fântâni din care izvora apă 
din belşug. Călătorului îi era limpede că murdăria ce domnea în casele 
satului nu se datora lipsei apei, ci doar nepăsării stăpânilor lor. 
In cele din urmă, frânt de oboseală, se abătu într'un bordei de la 
marginea satului, al cărui stăpân era un bun gospodar. Aici fu 
întâmpinat cu multă bucurie sufletească de oameni cu chipuri 
plăcute si zâmbitoare. încă de la intrare, băgă de seamă că în această 
casă totul, deşi simplu, era curat si în bună-rânduială. Geamurile 
ferestrelor luminau. Nu se vedeau nicăieri, prin colturi, pânze de 
păianjen. Duşumeaua era proaspăt spălată si odaia aerisită. Era 
neîndoios că miresmele plăcute ale câmpiilor si pădurilor din apro- 
piere pătrundeau adesea în această casă, prin ferestrele deschise. 
Călătorul răsuflă uşurat si rămase în casa aceasta. Află astfel, în cele 
din urmă, un colt plăcut si liniştit unde să se odihnească. Aici el îsi 
lăsă marele său dar. 

Dragi cititori, v-ati pus vreodată întrebarea: Dacă Mântuitorul nostru 
Iisus Hristos, cel ce aduce cel mai mare dar - Cerescul său Har, prin 
care ne umple de fericire si aduce mântuire sufletelor noastre - vine 
si caută adăpost pentru Sine în sufletele noastre, unde ar putea găsi 
loc potrivit de odihnă? 

Sfântul Macarie Egipteanul spune: „Asa cum Dumnezeu a zidit 
cerul si pământul, pentru ca omul să vieţuiască într'însele, asa a 
zidit si trupul si sufletul omului, ca lăcaş al său..." 
De aceea spune Apostolul: „A căruia Casă sântem noi." /Evr. 3:6/ 
Iisus Hristos, acest minunat Oaspete Ceresc, adesea se pogoară 
printre noi, pentru a intra sub acoperământul sufletului nostru. El se 
înfăţişează în mijlocul nostru în negrăita Taină a Sfintei împărtăşanii. 
Bate la fiecare usă, tânjeşte să intre în fiecare casă, doreşte să 
vorbească cu fiecare inimă, voieşte să bucure tot sufletul credincios 
si să îi dea darul Său ceresc. Dar cum îl întâmpinăm noi? Poate El, 
oare, să poposească în fiecare dintre noi, după cum si-ar dori? 
Iată, unul păşeşte către Sfânta împărtăşanie si-1 cheamă pe Domnul 
în cămara tainică a inimii sale: „Vino, Doamne Iisuse, si locuieşte 
întru mine!"- şopteşte el în rugăciunile de pregătire pentru 
Dumnezeiasca împărtăşanie. „Pogoară-te sub acoperământul meu, 
intră în casa sufletului meu! Deschide-voi porţile întinatelor mele 
buze! Sălăsluieste-te întru mine!" 

Iisus Hristos se depărtează însă scârbit de această primitoare usă 
deschisă, căci din lăuntru răzbate o duhoare duhovnicească de 
neîndurat! Acolo duhneşte a desfrâu si-a ură, a iubire de arginti 
si-a pizmă, a mândrie si-a iubire de sine... Iar Oaspetele Ceresc 
se depărtează. Nu poate intra într'o astfel de casă, în care omul 
si diavolii, porcii duhovniceşti, vieţuiesc împreună, sub acelaşi 
acoperiş. 

Iată, un altul este povăţuit să postească si să se împărtăşească, 
este rugat să-1 primească în inima sa pe Iisus Hristos, care îi aduce 
marele si atotmântuitorul har dumnezeiesc, cel mai înalt dar pe care 
omenirea 1-a primit vreodată! însă el nici măcar nu vrea să audă de 
asa ceva. Lui nu-i sânt pe plac sfinţii cei cereşti!... Aceştia îl împiedică 
să trăiască după cum voieşte. La ce să-i folosească împărtăşania? 

în sufletul său, el slobozeste câinii asupra Oaspetelui Ceresc si nu-1 
lasă să se apropie de porţile lui. 

Al treilea a postit, s'a rugat, s'a pregătit pentru Dumnezeiasca 
împărtăşanie, însă nu a iertat ocările pe care semenii săi i le-au adus, 
nu s'a împăcat cu vrăjmaşii săi si nu si-a împăciuit sufletul. Toate în 
el sânt în neorânduială. Păcatele, asemenea prafului si funinginii, 
acoperă părelnica sa evlavie. Gunoiul si păienjenişul i-au desfigurat 
credinţa. Stările rele i-au tulburat simţămintele, iar el, într'o astfel 
de aşezare fiind, cutează a-1 chema în cămara inimii sale pe Oas- 
petele Ceresc! Nu se teme oare că-1 va întrista, în loc să-1 bucure prin 
această ospetie necugetată a sa? 

Al patrulea aude pe cineva bătând la usa conştiinţei sale, însă nu s'a 
gândit niciodată să o curătească, până în acea clipă. Acolo atâtea pete 
ale păcatului au întunecat ferestrele cândva curate ale sufletului! 
Atâtea obiceiuri păcătoase au adunat gunoi în cotloanele tainice ale 
inimii! Săracul om! Paraziţii răutăţii, duhurile viclene l-au năpădit si 
sug vlaga vieţii sale duhovniceşti. Dacă el va deschide uşile si, într'o 
astfel de stare de necurătie si neorânduială îl va pofti pe cel mai înalt 
Oaspete, crede oare că-i va putea da acestuia un adăpost curat si plin 
de bucurie? 

însă cine ar putea spune despre casa lui duhovnicească, că se află în 
deplină rânduială si că este gata a-1 întâmpina pe Oaspetele Ceresc? 
Noi toţi sântem nevrednici, unii mai mult, alţii mai puţin, de 
Răscumpărătorul venit la noi din ceruri. Iată, însă, El bate la usa 
noastră. / Apoc. 3:20/ El însuşi însetosează a intra la noi, căci pentru 
El am fost zidiţi si fără de El veşnic sântem nefericiţi. El vine să 
aducă tuturor cerescul său dar. 

Este oare vreo cale prin care să fim din nou vrednici de El? Cu 
mare bucurie, trebuie să recunoaştem, mai este! Această cale 
este pocăinţa si spovedania. Prin mărturisire, atunci când este 

neprefăcută, adâncă si împreunată cu scârba de omul cel vechi si 
cu dorinţa de a începe o viată nouă, cămara inimii se curăteste din 
temelie de toată întinăciunea păcatului. Prin mărturisire, sânt goniţi 
dracii, aceşti paraziţi ai pierzaniei. De asemenea, prin mărturisire 
sânt puse în rânduială toate gândurile si închipuirile învălmăşite, 
toate simţămintele si poftele amestecate ale inimii, în asa fel încât ea 
se învredniceşte a-1 primi pe cel mai minunat Oaspete - Mântuitorul 
Iisus Hristos. 

PĂCATUL 

Iubiţi cititori, noi am fost făcuţi pentru Dumnezeu si numai 
într'însul aflăm desăvârşita fericire după care neîncetat tânjeşte 
inima noastră. 

Nimeni altcineva în afară de Dumnezeu nu ne poate face sufletul 
fericit! Dati-i omului tot ce-si doreşte. Se va bucura pentru o 
vreme, însă mai apoi va ajunge nepăsător fată de toate, simţind 
că îi lipseşte altceva, mult mai adânc. Nu se bucură, oare, la fel si 
copilul pentru fiecare jucărie nouă, până ce i se face foame? Atunci 
aruncă jucăria si caută pâine. O foame înrădăcinată în lăuntrul 
nostru, de „dreptate si pace si bucurie întru Duhul Sfânt" /Rom. 
14:17/ ne roade sufletul si nu ne dă pace, nici chiar în toiul celor 
mai mari realizări ale lumii! 

Această blagoslovită foame este foamea de Dumnezeu. Fericitul 
Augustin are dreptate atunci când spune în „Mărturisirile" sale, 
înaintea lui Dumnezeu: „Ziditu-ne-ai pentru tine, iar inima noastră 
cea zbuciumată, neliniştită este până ce întru tine va găsi odihna." 
Singurul Oaspete care ne poate face sufletele fericite este Dum- 
nezeu. Iar dacă Dumnezeu este fericirea noastră deplină si cel mai 
mare bun al nostru, este limpede că ceea ce ne stă în cale, în drumul 

nostru către El, întruchipează pentru noi cel mai mare rău. Iar un 

astfel de rău este păcatul. 

Zadarnic caută unii oameni învăţaţi să afle cel mai mare rău pentru 

oameni în altă parte, în afară de păcat. Unii văd bolile ca fiind cel 

mai mare rău, alţii sărăcia, iar alţii moartea. Insă nici bolile, nici 

sărăcia, nici moartea, nici vreun alt necaz lumesc nu poate fi pentru 

noi un rău atât de mare precum este păcatul. Căci aceste necazuri 

pământeşti nu ne despart de Dumnezeu, dacă îl căutăm cu adevărat, 

ci, dimpotrivă, ne apropie de El. 

Sfinţii Apostoli erau săraci, dar pe mulţi îmbogăţeau. /2 Cor. 6:10/ 

Chiar si săraci fiind, ei erau bogaţi, pentru că aveau minunatul dar 

al lui Dumnezeu - Dumnezeiescul Har, care încă din această viată 

i-a făcut negrăit de fericiţi! Putea fi, oare, sărăcia - rău mare pentru 

cei ce aflaseră comoara vieţii celei veşnice?! 

Nu bolile sânt cel mai mare rău pentru om, căci bolile trupeşti, 

îndurate cu smerenie, cu credinţă si cu răbdare, pot tămădui sufletul 

bolnav de păcat si-1 pot aduce mai aproape de Dumnezeu - de bunul 

cel mai de preţ al omului. 

Pentru cel credincios nici moartea nu este înspăimântătoare, căci 

printr'însa, ca printr'o poartă, mergem către Dumnezeul nostru cel 

mult dorit si iubitor, care „au gătit... celor ce iubesc pre dânsul" 

„cele ce ochiul nu a văzut, nici urechea a auzit, nici la inima omului 

s'au suit!" /I Cor. 2:9/ 

Păcatul însă este cea mai vrednică de plâns sărăcie a inimii - lipsa 

comorii harului. Păcatul este o boală ucigătoare de suflet, boala care 

ne lipseşte de bucuriile pământeşti si de cele cereşti. Păcatul este 

înspăimântătoarea si nedorita moarte a sufletului, care ne desparte 

pentru totdeauna de bucuria cereştilor locuitori ai Raiului si ne 

îngroapă în întunecimea iadului! 

Nu este pentru om, nu este rău mai mare decât păcatul! El ucide atât 

trupul, cât si sufletul. El umple de amărăciune atât viata aceasta, 
cât si pe cea veşnică; el este pricina dezbinării din sânul familiilor, a 
certurilor între vecini, a neînţelegerilor între rude. El aprinde focul 
urii dintre oameni. El semeţeşte sufletul si îl împietreşte. Otrăveşte 
inima cu zavistia. Goneşte din piept simţămintele sfinte si pofteşte 
dracii să se sălăsluiască acolo. El ne rupe de Dumnezeu si stinge tot 
ceea ce este luminos în inimile noastre, ne învaţă minciuna, pofta 
pântecelui, iubirea de sine si iubirea de arginti. El ne sileşte să-i 
clevetim pe semenii noştri si să-i osândim. El ne împinge mâna la 
furt, ne umple de mânie si pornire si ne şopteşte să ne răzbunăm. 
El lucrează toate necurătiile, fărădelegile si nelegiuirile, este pricina 
tuturor bolilor, suferinţelor, nedreptăţilor, asupririlor, vărsărilor de 
sânge si războaielor. El ne-a umplut sufletele noastre, ale tuturor, de 
o nesuferită miasmă, pe care o varsă în legăturile dintre noi. 
V-ati pus vreodată întrebarea de ce este atât de înăbuşitor în lume, 
de ce este viata atât de chinuitoare? De ce nu ne putem răbda unii 
pe ceilalţi? 

Răspunsul este următorul: pentru că păcatul a otrăvit atmosfera 
vieţii. Cu toţii sântem bolnavi de păcat. Si dacă rănile nevindecate 
ale trupului răspândesc o duhoare greu de îndurat, cu atât mai grea 
este miasma păcatului! 

Asa cum bolile trupului pot fi în afară (văzute) si în lăuntru (ascunse), 
asa si păcatele, ca boli ale sufletului, pot fi văzute si nevăzute. Adesea 
ne amăgim cu gândul că putem ascunde de ochii celor din preajmă 
rănile păcatului din sufletul nostru. Trecem drept oameni buni si 
cumsecade, însă de Dumnezeu nimic nu putem tine ascuns. Ochii Săi 
sânt mai strălucitori decât Soarele si pătrund pretutindenea. Dacă, 
cu ajutorul a ceva asemănător razelor Roentgen, am putea cumva 
vedea tainica stare sufletească a fiecăruia dintre noi sau a întregului 
neam omenesc - căci Dumnezeu vede acestea,- ne-am îngrozi! 

Păcatul este un rău veşnic, căci este o defăimare adusă Dumnezeului 
celui Veşnic. 11 Dumnezeu ne-a poruncit să nu păcătuim, însă noi o 
facem. întinând veşnica slavă a Ziditorului. Cuvântul lui Dumnezeu 
spune: „Păcatul este fărădelegea." /I In. 3:4/ Aceasta înseamnă că 
păcatul este călcarea legii dumnezeieşti. Orice încălcare a unei legi, 
fie ea a statului sau a firii, atrage după sine pedeapsa. Păcatul, fiind 
călcarea celei mai înalte legi - sfânta voie a lui Dumnezeu - trage 
după sine cele mai grele pedepse. Insă de vom rămâne învârtoşaţi 
în păcate, de nu vom voi să ne pocăim pentru ele, de vom rămâne 
împietriţi într'o stare potrivnică lui Dumnezeu, El ne va lăsa să ne 
ducem încotro voim. 

Păcatul sfârşeşte cu despărţirea întru totul de Dumnezeu - si fiindcă 
Domnul este fericirea inimii noastre, despărţirea de Dumnezeu 
înseamnă lipsirea de această fericire - chinul cel veşnic. însă dacă 
păcatul este un rău atât de cumplit în esenţa sa si atât de ucigător 
prin urmări, de ce păcătuim cu atâta uşurătate? Cum am ajuns, oare, 
să ne împrietenim în cel mai apropiat chip cu putinţă cu propriile 
noastre păcate? Cum am ajuns, oare, să ne obişnuim cu ele în asa 
măsură, încât astăzi, mulţi, dacă nu aproape toţi, socotesc păcatul ca 
fiind ceva de neocolit în viată? Oare cum am putut si mai putem încă 
răbda murdăria, praful si păienjenii din cămările inimilor noastre, 
trăind într'o oarbă nepăsare, în această neorânduială, în miasma 
fărădelegilor noastre?! Toate acestea sânt cu totul de neînţeles, însă 
adevărate. Nesimţitori, orbiţi duhovniceste, toţi am devenit nepăsători 
la strigătele cugetului nostru si la grija fată de propria mântuire. . . 
Iar această nepăsare a ajuns atât de mare, încât micşorăm si 

11 Arhimandritul Serafim foloseşte această afirmaţie într'un context ortodox. Astfel, 
păcatul nu trebuie înţeles juridic ca o „ofensă adusă lui Dumnezeu," asa cum zic 
unele învăţături străine Ortodoxiei, ci ca defăimarea, necinstirea chipului zidit de 
Dumnezeu în om atunci când 1-a plăsmuit, ca nesocotire a menirii si a celor pe care 
ni le-a dăruit Dumnezeu spre a ajunge asemenea Lui. /Fac. 1:26/ (n. ed.) 

însemnătatea relelor pe care le săvârşim. Socotim că nu săvârşim 
nimic neobişnuit atunci când păcătuim. O, de-am putea cântări 
greutatea păcatelor noastre, de-am putea simţi desluşit cum ne 
trage această greutate spre fundul iadului! Poate atunci am primi 
ca mai curând să ne înghită pământul si să se prăvălească peste 
noi stâncile, decât să păcătuim si să-1 mâniem pe Dumnezeu! 
Dacă ne-am putea închipui o balanţă cu două talere, într'unul 
fiind puse păcatele omeneşti, iar în celălalt sfinţenia luminoaselor 
duhuri cereşti si a tuturor drepţilor ce au vietuit pe pământ, atunci 
întreaga sfinţenie cerească si pământească nu ar putea ridica 
talerul păcătoşeniei omeneşti! Numai puterea lui Dumnezeu o 
poate face. Pentru aceasta 1-a trimis Dumnezeu în lume pe Fiul 
său cel Unul-Născut, ca să răscumpere păcatul omenesc prin jertfa 
sa de pe Golgotha. De atunci, păcatele tuturor oamenilor sânt 
iertate, numai ca aceştia să se pocăiască pentru ele. Astfel, nu mai 
este vreun păcat care să cântărească mai mult decât milostivirea 
dumnezeiască. „Că asa au iubit Dumnezeu lumea, cât si pre Fiul 
său cel unul născut au dat, ca tot cela ce crede întru El să nu piară, 
ci să aibă viată vecinică." /Io. 3:16/ „Iată Mielul lui Dumnezeu, 
cela ce ridică păcatul lumii." /Io. 1:29/ 

îndrăzniţi, cei ce ati păcătuit! Este si pentru noi izbăvire! Iisus 
Hristos, care a purtat pe umerii săi păcatele întregii lumi si care a 
plătit cu moartea sa pe Cruce datoriile noastre fată de Dumnezeu, 
poate duce pe umerii săi si păcatele noastre. 

Pentru aceasta se si roagă Andrei Criteanul, în numele nostru, al 
tuturor celor ce greu păcătuim înaintea lui: „Ridică dela mine lanţul 
cel greu al păcatului si, ca un milostiv, dă-mi lacrămi de umilinţă" 12 
- si chiar trebuie să vărsăm lacrimi de umilinţă! Căci numai două 
feluri de apă spală necurătia păcatelor: apa Botezului si lacrimile 

12 Canonul cel Mare al Sfântului Andrei Criteanul. Cântarea 1. 

pocăinţei. Mai mult, asa cum zice Sfântul Ioan Scărarul, „după Botez, 
mai mare este izvorul lacrămilor, chiar de par îndrăzneţe aceste cu- 
vinte. Că Botezul de relele cele vechi ne curăteste, însă lacrămile - si 

li' I 

de păcatele după Botez săvârşite. 

Noi toţi am întinat Botezul ce l-am primit la vârsta prunciei, iar prin 
lacrămi ne curăţim din nou. Si dacă Dumnezeu, în dragostea sa de 
oameni, nu ni le-ar fi dat pe acestea (lacrămile si pocăinţa), cu greu 
s'ar mai fi găsit cine să se mântuiască." 

LEACUL UITAT 

Sfânta Taină a Spovedaniei poate fi numită pe drept cuvânt un „leac 
uitat." Lumea întreagă zace cufundată în viclenie. Fiecare dintre 
noi s'a molipsit de ucigătoarea boală numită păcat. Poate, oare, fi 
tămăduită această boală? Se găseşte un leac, si este unul minunat! 
Dacă îl primeşti, te însănătoşeşti! însă noi nu ne întindem mâinile 
după el, ca să ne vindecăm si să ne împăciuim cugetul. De ce, oare? 
Pentru că l-am uitat si l-am nesocotit. „Pentru ce muriţi, casa lui 
Israil?" - strigă cu durere Sfântul Proroc Iezechiil. /Iez. 18:31; 33:11 / 
Pentru ce muriţi, Creştini, în păcatele voastre? - strigă cu durere 
si mai mare către noi Răscumpărătorul Iisus Hristos. Oare nu se 
găseşte pentru noi izbăvire din moarte? De ce aduceţi bucurie vrăj- 
maşului mântuirii voastre - satana? Oare nu am pus eu în Biserica 
mea pocăinţa cea mult-lucrătoare? „Nu voiesc moartea păcătosului, 
ci să se întoarcă păcătosul de la calea sa si să fie viu. Cu întoarcere 
întoarceti-vă de la calea voastră cea rea!" /Iez. 33:11/ Aveţi în dar 
Pocăinţa, acest bun veşnic, iar ea lucrează cu aceeaşi putere în toată 
vremea vieţii, împotriva tuturor păcatelor: curăteste orice păcat, 
mântuieste pe toţi cei ce aleargă la Dumnezeu, chiar de o fac în cele 
din urmă clipe dinaintea morţii. 

Pentru bolile pământeşti se găsesc doctorii pământeşti. Pentru cea 
mai cumplită dintre boli, păcatul, există Atotputernicul Doctor 
Ceresc si leacuri cereşti. Acest Doctor este Hristos. Pentru că fiecare 
păcat este o călcare a sfintei legi a lui Dumnezeu, numai acesta, în 
minunata sa Atotputernicie poate ierta păcatele. 
El poate face ca toate păcatele să se şteargă ca si cum nici n'ar fi 
fost. „Si de vor fi păcatele voastre ca mohorâciunea, ca zăpada le 
voiu albi; iar de vor fi ca roseala, ca lâna le voiu albi," /Isa. 1:18/ ne 
făgăduieşte El. însă, pentru ca toate acestea să se poată împlini, ni se 
cere un singur lucru - să ne pocăim cu adevărat. 
„Nimeni nu este atât de bun si milostiv" - spune Sfântul Marcu 
Ascetul - „precum Domnul, însă El nu iartă păcatele celora ce nu se 
pocăiesc" si „vom fi judecaţi nu pentru mulţimea fărădelegilor, ci 
pentru că nu voim să ne pocăim." 

Astfel, Domnul, în atotputernicia sa, poate ierta păcatele ome- 
neşti, însă luaţi aminte cât de greu este a dobândi milostivirea 
dumnezeiască! Dumnezeu a încredinţat unor oameni - Apostolii si 
urmaşii acestora, episcopii si preoţii - puterea de a ierta păcatele! De 
ce a făcut Dumnezeu astfel? Pentru a face pocăinţa, prin urmare si 
iertarea păcatelor, mult mai apropiată, mai uşoară si mai neîndoielnică! 
„Luaţi Duh Sfânt; cărora veţi ierta păcatele, ierta-se-vor lor; cărora 
veţi ţinea, ţinute vor fi." /Io. 20:22-23/ „Oricâte veţi lega pre pământ, 
vor fi legate în cer; si oricâte veţi dezlega pre pământ, vor fi dezlegate 
si în cer." /Mat. 18:18/ 

Cum sânt iertate păcatele? - prin Taina Pocăinţei sau a Spovedaniei. 
Creştinul, împovărat de păcate, merge la preot, cu pocăinţă adâncă 
în suflet si îsi mărturiseşte pe deplin tainele inimii si ale cugetului 
său. Preotul, încredinţat de pocăinţa neprefăcută a Creştinului, după 
cuvenitele rugăciuni începătoare, îi citeşte rugăciunea săvârsitoare 
a tainei: „Domnul si Dumnezeul nostru Iisus Hristos, cu harul si 

îndurările iubirii sale de oameni, să te ierte pre tine, fiule (fiică) (N), 
si să-ti lase toate păcatele. Si eu, nevrednicul preot si duhovnic, cu 
puterea ce-mi este dată, te iert si te dezleg de toate păcatele tale, în 
numele Tatălui, si al Fiului, si al Sfântului Duh. Amin." 
în clipa aceea, cele pe care preotul le iartă pe pământ sânt iertate 
si în ceruri! Este, oare, o milă mai mare decât aceasta? Nici noi nu 
am crede că acestea sânt cu putinţă, dacă nu ni s'ar fi zis de către 
cel ce nici un „păcat n'a făcut, nici s'a aflat vicleşug în gura Lui." 
/IPet. 2:22/ 

Păcatul este un mare rău, cu urmări adânci, greu de socotit - muncile 
veşnice ale iadului! Iar leacul lui, rânduit de Iisus Hristos, este atât 
de simplu! Pare de neînchipuit!... 

Asa cum Iisus Hristos le-a zis celor zece leproşi: „Mergeţi si vă 
arătaţi preoţilor," /Le. 17:14/ iar ei, mergând, s'au curăţit, asa si 
nouă păcătoşilor ne spune, parcă: si voi sânteti bolnavi de lepră 
duhovnicească. Nu vă temeţi! împliniţi numai aceasta: Mergeţi si 
vă arătaţi preoţilor. 

De vom nesocoti dumnezeiasca milă, spuneti-mi, oare, cât de grele 
vor fi pedepsele pe care le vom suferi pentru că nu am lucrat, pentru 
mântuirea noastră, puţinul care ne-a fost încredinţat si este atât de 
uşor de săvârşit? 

Sfânta Scriptură ne istoriseşte cum Neeman, căpetenia oştirii Siriene, 
suferea de lepră. Auzind el că în ţinutul lui Israil se află un proroc al 
lui Dumnezeu, Elisei, care îl poate tămădui, a venit la acesta, însoţit 
de slugi si cu daruri multe, oprindu-se în fata uşilor lui. Prorocul 
cel sfânt nu i-a ieşit în întâmpinare, ci si-a trimis slujitorul să-i zică: 
„Mergi de te spală în Iordan de şapte ori, si se va însănătosa trupul 
tău, si se va curăti." Neeman, însă, auzind cuvintele acestea, s'a 
mâniat, spunând: „Iată, ziceam că prorocul acesta va ieşi la mine 
si va sta, si va chema numele Domnului Dumnezeului său, si va 

pune mâna sa preste loc, si va vindeca lepra. Iar el mă trimite să mă 
scald în apa Iordanului! Au doar nu sânt ape mai bune în Siria?" si 
s'a dus mânios. Dar slugile lui, apropiindu-se, i-au zis: „Stăpâne, de 
ti-ar fi grăit tie prorocul un cuvânt mare, au doar nu l'ai fi făcut? Iar 
acum ti-a zis doar să te speli. Oare nu vei putea plini un lucru atât 
de lesnicios?" /IV împ. 5:1-14/ 

Neeman si-a ascultat slugile, s'a afundat de şapte ori în Iordan - 
si trupul i s'a curăţit si i s'a înnoit precum cel al unui prunc. Ce 
boală grea este lepra! si cât de uşor a tămăduit-o prorocul lui 
Dumnezeu! Oare nu tot la fel de uşor se vindecă si cea mai grea 
dintre boli - păcatul? Afundă-te în valurile cele adânci ale pocăinţei 
si harul lui Dumnezeu te va curăti de toate păcatele! Vei ieşi din baia 
duhovnicească a Tainei Sfintei Spovedanii cu sufletul curat si înnoit 
precum cel al unui prunc! 

Păcatul 1-a făcut pe cel dintâi dintre arhangheli, Lucifer, să cadă din 
ceruri! Păcatul i-a gonit pe Adam si Eva din Rai! Păcatul a adus peste 
lume potopul! Acest păcat se pregăteşte să ne despartă si pe noi de 
Dumnezeu, pentru veşnicie, si să ne arunce în bezna iadului. 
Dacă Dumnezeu ne-ar cere să împărtim toată averea noastră săracilor, 
dacă El ne-ar cere să postim toată viata noastră sau să ne lepădăm 
o dată pentru totdeauna de lucrurile si mângâierile pământeşti, 
pentru a ne răscumpăra păcatele si pentru a ne izbăvi de cumplitele 
lor urmări - chiar si în aceste împrejurări ar trebui să le împlinim pe 
toate, numai ca să scăpăm de muncile cele veşnice ale iadului, către 
care ne împinge păcatul. Iar acum priviţi ce mântuire uşoară ne-a 
gătit Dumnezeu: „Duceti-vă, si vă arătaţi preoţilor! Mărturisiti-vă 
păcatele înaintea lor! Pocăiti-vă din tot sufletul si vă veţi slobozi din 
lanţurile păcatului!" 

Ce om cu mintea întreagă ar mai nesocoti, după toate acestea, 
Spovedania? Ne putem mântui sufletele doar în două feluri: fie fără 

să păcătuim deloc, fie pocăindu-ne pentru păcate. Cum însă între 
oameni nu este nici unul fără de păcat, dacă vrem să ne împăcăm 
cu Dumnezeu, cu cel pe care-1 nesocotim prin încălcarea în fiecare zi 
a voii sale celei sfinte, nu ne rămâne decât să ne pocăim neprefăcut 
si curat. Altfel nu vom putea vedea chipul lui Dumnezeu, căci în 
luminata Cetate cerească nu va intra nimic necurat. 

PRICINI ÎMPOTRIVA SPOVEDANIEI 

Cât de mare este necurătia noastră?! Căci nu alergăm la spovedanie 

ca la un leac minunat nu numai din pricină că o dăm uitării, ci nu 

o înfăptuim nici măcar atunci când ştim de ea! Ce ar putea fi, oare, 

mai necugetat?! 

Spovedania ne este atât de folositoare nouă, păcătoşilor, încât 

trebuie să spunem cu bărbăţie: Fără Spovedanie, nu este pentru noi 

mântuire! Avva Isaia mărturiseşte acelaşi cuget, atunci când zice: „De 

nu ar fi pocăinţă, nimenea s'ar mântui. După cum Botezul ne spală 

de păcatul cel de la începuturi si de toate păcatele săvârşite până la 

el, tot astfel si Pocăinţa, împreunată cu mărturisirea păcatelor, ne 

curăţă de toate fărădelegile săvârşite după Botez!" 

Noi, însă, nu ne mărturisim, deoarece avem unele împotriviri fată 

de Spovedanie. Care sânt, de obicei, aceste pricini? Iată-le pe cele 

mai de seamă: 

1. Unul spune: „Sânt atât de păcătos! Oare poate Dumnezeu să-mi 

ierte păcatele?! Nu cred! De aceea nu-mi foloseşte la nimic dacă mă 

spovedesc." Dacă însă omul se pocăieste cu adevărat, i se pot ierta 

toate păcatele. 

„Puterea pocăinţei se întemeiază pe puterea lui Dumnezeu. 

Doctorul este Atotputernic, iar doctoria pe care ne-o dă este la fel de 

puternică." (Sfântul Ignatie Briancianinov) 

Sfântul Ioan Gură de Aur, cugetând la minunatele urmări ale 
pocăinţei nefătarnice, spune: „Pocăinţa este un leac ce nimiceşte 
păcatul. Ea este dar ceresc, putere minunată, care prin harul lui 
Dumnezeu înfrânge asprimea si tăria legilor. Ea pe toţi îi primeşte si- 
i schimbă. Nu goneşte pe risipitor, nici pe curvă, nu se îngretosează 
de cel beţiv, nici de idololatru, nu nesocoteşte pe clevetitor, nu 
asupreşte pe hulitor, nici pe cel mândru - ci pe toţi îi înnoieşte, căci 
foc mistuitor este pentru curăţirea păcatelor." 
Rana si leacul sânt păcatul si pocăinţa. 

Să nu-mi spui: mult am păcătuit, cum putea-voi, oare, a mă 
mântui? Tu nu poţi, dar Dumnezeul tău poate, si poate astfel, 
încât va pierde toate păcatele tale. Ascultă cu grijă cuvintele mele: 
Dumnezeul tău asa îti curăţă păcatele, încât nici o pată nu rămâne 
din ele, si, făcându-te iarăşi sănătos, îti dăruieşte chipul cel bun, si, 
izbăvindu-te din pedeapsa de moarte, El îndreaptă, făcându-1 pe 
cel ce a greşit asemenea cu cel drept, fără de păcat. Căci el pierde 
păcatul si face ca păcatul să piară, ca si cum niciodată n'ar fi fost. 
Dar este oare cu putinţă, vei spune, să se mântuiască cel ce se 
pocăieste? De bună seamă! Dar eu mi-am petrecut viata întreagă 
în păcat: de mă voi pocăi, mântui-mă-voi, oare? Negreşit! Cum 
se întâmplă aceasta? Prin iubirea de oameni a lui Dumnezeu. Să 
nădăjduiesc eu, oare, ca pentru pocăinţa mea să-mi ierte Dumnezeu 
păcatele cele grele? De-ar fi numai pocăinţa ta, cu adevărat ar trebui 
să te cutremuri; dar pocăinţa se uneşte cu milostivirea lui Dumnezeu. 
Iar milostivirea lui Dumnezeu nu are margini si cuvintele nu pot grăi 
bunătatea sa. Fărădelegea ta are hotar, leacul împotriva ei, însă, biruie 
orice hotar. Fărădelegea ta este greşeală omenească - milostivirea lui 
Dumnezeu este de negrăit. Pentru aceea, nădăjduieşte că va covârşi 
păcatele tale. 
De ar cădea în mare o scânteie, se va aprinde, oare, aceasta? Se va 

înălţa ea, oare, din mare? Iată, precum este scânteia pentru mare, asa 

este păcatul pentru iubirea de oameni a lui Dumnezeu - ba chiar nici 

atât, ci mult mai puţin. Marea, oricât de întinsă ar fi, are un capăt, pe 

când iubirea de oameni a lui Dumnezeu nu are margini. 

2. Un altul spune: „De ce să mă spovedesc? Eu nu am nici un 

păcat mare. Să se mărturisească cei ce au ucis, au jefuit, au săvârşit 

nelegiuiri sau vreun altfel de păcat." 

Această pricină împotriva spovedaniei este cu totul potrivnic celui 

dintâi. In cea dintâi împrejurare, omul nu crede că va fi iertat din 

pricina apăsătoarei conştiinţe a păcătoşeniei sale, iar aici lipseşte 

orice conştiinţă a păcătoşeniei. 

„Nu am păcate mari..." Dar este, oare, cu adevărat asa? Dacă un om 

stă mai multă vreme închis într'o cămăruţă, se obişnuieşte cu aerul 

stricat si nici nu simte cât este de neplăcut. însă de va intra cineva 

de afară, nu va putea răbda duhoarea adunată în cameră si va ieşi 

îndată. 

Să răspundă cei ce spun „Nu am păcate mari" dacă îl au pe Hristos 

în inima lor? Acestuia îi place să locuiască în inimi curate. Sânt, 

însă, inimile lor curate? Greu de zis! Ei se închipuie curaţi, însă 

închipuirile nu pot fi luate drept adevăr. „De vom zice că păcat nu 

avem, pre noi înşine înşelăm si adevăr nu este întru noi." /I In. 1:8/ 

Si acolo unde este minciuna, nu se află Hristos! 

Ce este, atunci, de făcut? Să ne spovedim. „De vom mărturisi 

păcatele noastre, credincios este si drept (Domnul), ca să ierte nouă 

păcatele si să ne curătească de toată nedreptatea." /I In. 1:9/ 

Sfinţii Părinţi ne învaţă că anevoie lucru este pentru om să-si vadă 

păcatele. Acest lucru se tâlcuieste prin orbirea pe care-o pricinuieste 

diavolul. Avva Isaia spune: „Când omul se desparte de cel ce se află 

de-a stânga sa, adică de părtăsia cu dracii si de ascultarea sfaturilor 

lor, atunci îsi va vedea păcatele, înaintea lui Dumnezeu, în toată 

amănunţimea lor; atunci îl va cunoaşte pe Hristos. însă omul nu-si 
poate vedea păcatele dacă nu se rupe de ele, printr'o despărţire plină 
de trudă si întristare. Cei ce au ajuns la această stare, au aflat lacrămile 
si rugăciunea. Amintindu-si de prietenia lor vicleană cu patimile, ei 
nu îndrăznesc să-si îndrepte privirea către Dumnezeu si neîncetat 
petrec în zdrobirea sufletului." 

Dacă vederea păcatelor proprii ar fi fost ceva uşor, atunci Sfântul 
Efrem Şirul nu s'ar mai fi rugat cu aceste cuvinte: „Asa, Doamne 
împărate, dăruieşte mie, ca să văz păcatele mele." Nici Sfântul 
Ioan din Kronstadt nu ar fi spus: „Este, cu adevărat, un dar de la 
Dumnezeu să-ti vezi păcatele în mulţimea si josnicia lor." Astfel, cei 
ce socotesc că nu au păcate mari sânt, de fapt, orbi. Ei ar trebui să 
se roage lui Dumnezeu ca să le dăruiască vederea păcatelor lor si ca 
să-i izbăvească de această pierzătoare neştiinţă ce i-a cuprins, cum 
că n'ar avea păcate mari. Chiar de le-ar fi păcatele precum firele de 
praf, dacă nu se vor curăti prin spovedanie neîncetată, acestea se vor 
aduna si vor murdări cămara inimii, încât înaltul Oaspete Ceresc nu 
va mai putea intra în ea. 

Păcatele mărunte sânt adesea mult mai primejdioase decât cele mai 
mari nelegiuiri, căci cele din urmă apasă greu cugetul si vor fi în 
cele din urmă răscumpărate, mărturisite, îndreptate si şterse, pe 
când păcatele mărunte nu apasă sufletul în chip anume, însă au o 
însuşire ucigătoare - îl fac nesimţitor fată de harul lui Dumnezeu 
si fată de mântuire. Mai putini oameni au pierit răpuşi de fiarele 
sălbatice, decât de microbii cei mici si nevăzuţi cu ochiul liber. 
Păcatele mărunte, fiind socotite neînsemnate, sânt adeseori, din 
nebăgare de seamă, trecute cu vederea. Ele sânt lesne uitate si, 
pe deasupra, slăbesc cugetul moral si nasc în om cel mai cumplit 
obicei - deprinderea de a păcătui. Astfel, păcătosul cel vrednic de 
milă ajunge la înşelarea de sine cum că nu este păcătos, că în el totul 

se află în rânduială, pe când, de fapt, nu este altceva decât un jalnic 
si vrednic de milă rob al păcatelor. Păcatele mărunte nasc în viata 
duhovnicească a omului un adevărat pustiu. Asa după cum pendula 
de pe perete se opreşte din pricina depunerii prafului mărunt, la fel 
si pulsul duhovnicesc al omului se stinge treptat sub stratul gros 
de păcate mărunte, lăsate să se adune. Pentru ca să pornească din 
nou ceasul, trebuie curăţat praful. Pentru ca omul să se însufleţească 
spre o viată duhovnicească, trebuie să-si spovedească si cele mai 
mici păcate. 

3. Al treilea zice: Toate acestea sânt adevărate. Dar de ce să mă 
mărturisesc, când ştiu că voi păcătui din nou? Are, oare, vreun rost 
o astfel de spovedanie? Sânt de părere că trebuie să te mărturiseşti, 
dar după aceea trebuie să nu mai greşeşti defel!"Această pricină 
împotriva spovedaniei cuprinde un lucru foarte adevărat, dar si 
unul neadevărat. Adevărată, aici, este dorinţa de a nu mai greşi după 
spovedanie. Toţi sântem, însă, nişte oameni slabi si nu putem ajunge 
dintr 'odată la o astfel de statornicie, care face cu neputinţă căderea în 
păcate voite. Ce vom zice, atunci? Dacă nu putem ajunge dintr'odată 
la o asemenea tărie în virtute, să ne supunem, oare, patimii? Să 
încetăm, oare, să ne mai spovedim? Cum este mai bine - să zaci în 
noroiul mlaştinii duhovniceşti sau să te ridici după fiecare cădere si 
să-ti urmezi drumul înainte, cu nădejdea că poate, odată, vei ajunge la 
limanul cel neclintit si preafrumos al virtuţii? Dacă nu te spovedeşti, 
rămâi în noroi. Dacă, însă, te spovedeşti, te ridici din noroi si te cureţi 
de el. „Dar de ce să mă mai ridic, dacă mâine voi cădea iarăşi?," spui 
tu. Numaidecât ce-ai căzut, ridică-te! Ia-o de la capăt în fiecare zi! 
Este mult mai bine asa, decât să uiţi să te mai ridici. 
„Un tânăr călugăr 1-a întrebat pe marele nevoitor Avva Sisoe, zicând: 
«Ce voi face, avvo, că am căzut?» A răspuns lui bătrânul: «Scoală- 
te iarăşi.» Zis-a fratele: «M'am sculat, si iarăşi am căzut.» Si a zis 

bătrânul: «Scoală-te iarăşi si iarăşi.» Deci a zis fratele: «Până când?» 
Zis-a bătrânul: «Până la sfârşitul vieţii.»" 13 

Noi toţi, cei ce vrem să ne îndreptăm, dar cădem necontenit în 
vechile păcate, înşelaţi fiind de diavolul, trebuie să ne întipărim în 
minte acest sfat înţelept. De fiecare dată când cădem în vreun păcat, 
să ne sculăm. „Scularea" noastră este Sfânta Spovedanie. 
„Dar de ce să ne jucăm de-a căzutul si de-a ridicatul?" se întreabă 
unii. O, însă acesta nu este un joc, ci o luptă, cu un rost foarte 
însemnat! Dacă cădem, oameni neputincioşi fiind, dar mereu 
ne ridicăm, este cu putinţă ca moartea să ne afle îndreptaţi - si, 
astfel, ne vom mântui. Dar dacă nu vrem să ne ridicăm, atunci 
neîndoielnic moartea ne va afla zăcând în noroi. Atunci vom fi 
pierduţi, pentru vecie! 

Sfântul Ioan Gură de Aur spune: „Pocăinţa deschide calea omului 
către cer, îl poartă în Rai, îl înfrânge pe diavol. Eşti păcătos? Nu 
deznădăjdui! Dacă păcătuiesti zi de zi, adu pocăinţă! Atunci când 
aflăm într'o casă veche locuri putrede, le primenim, fără să încetăm 
însă de a ne îngriji de ele. Astfel trebuie să cugeti si despre sine: dacă 
te-ai scârbit astăzi cu păcatul, curăteste-te degrab prin pocăinţă." 
Pentru spălarea necurătiilor trupeşti, Dumnezeu ne-a dat apa. Iar 
pentru spălarea necurătiilor sufleteşti, Dumnezeu ne-a dăruit harul 
Sfintei Taine a Spovedaniei. Orice om care-si murdăreşte mâinile se 
spală. Nimeni nu spune: „Nu mă voi mai spăla pe mâini, căci oricum 
mă voi murdări!" Pentru ce, atunci, mulţi oameni zic: „Nu mă voi 
mărturisi, căci mâine iarăşi voi păcătui." Este limpede că vrăjmaşul 
mântuirii noastre ne îndeamnă să nu ne curăţim sufletele, pentru a 
putea pune stăpânire pe ele. 
Noi, însă, nu ar trebui să plecăm urechea la astfel de îndemnuri 

13 „începutul slovei S, Pentru Avva Sisoe/' cap. 38, p. 230, în Patericul, Editura 
Arhiepiscopiei Ortodoxe a Alba-Iuliei, 2003. (n. ed.) 

diavoleşti, ci să ne spovedim des, căci deasa spălare va naşte în noi 
gustul pentru curăţie. 

încercaţi să vă lăsaţi casa nemăturată, necurătată, neaerisită 
vreme de un an! Oare nu va ajunge o adevărată cocină? Iar acum 
gânditi-vă ce a ajuns sufletul celui ce nu un an, ci de douăzeci, de 
patruzeci, de şaizeci sau de şaptezeci de ani nu si-a mai curăţit 
sufletul, prin spovedanie!... 

4. Un al patrulea zice: „Eu mă mărturisesc înaintea lui Dumnezeu. 
Ce nevoie am să mă duc la preot?" 

Dar dacă nu este nevoie să mergi la preot, nu te duce! Caută, 
atunci, spre Dumnezeu să te boteze El de sus, nemijlocit. El să te 
mirungă, El să te cunune, El să-ti săvârşească Sfântul Maslu, El să 
te împărtăşească într'o liturghie cerească, în chip nemijlocit. însă tu 
nu te aştepţi la asa ceva. De ce eşti, aşadar, nestatornic? De ce pentru 
toate celelalte taine te duci la preot, iar numai când este vorba de 
Taina Spovedaniei spui: „N'am nevoie de preot; eu mă mărturisesc 
direct lui Dumnezeu?" Nu-ti dai seama, oare, că asa te însală vrăj- 
maşul? Dumnezeu a rânduit preoţii ca să săvârşească Sfintele Taine, 
si prin ele să primim harul cel ceresc si atotmântuitor. Si mântuirea 
este taină. Dacă te mărturiseşti înaintea lui Dumnezeu, bine faci, 
căci îti pui în mişcare cugetul, pomeneşti păcatele si poate chiar 
verşi lacrimi pentru ele. însă, cu toate acestea, nu primeşti încă harul 
cel dumnezeiesc al iertării. Să stai si să te gândeşti la cum, în ziua 
cea neînserată a împărăţiei cereşti, cei bineplăcuti lui Dumnezeu se 
împărtăşesc din cerească împărtăşanie, însă tu nu te împărtăşeşti 
cu adevărat, oricât de mult ti-ai smeri gândurile, până când nu vei 
primi Sfânta împărtăşanie văzută. Asa si aici, pe lumea aceasta, dacă 
nu vei merge la preot, căruia însuşi Iisus Hristos i-a dat puterea să 
lege si să dezlege păcatele, oricât te-ai mărturisi înaintea lui Dumne- 
zeu, nu vei primi iertare. Căci Dumnezeu însuşi a binevoit să spună 

preoţilor: „Cărora veţi ierta păcatele, iertate vor fi." Pe lângă aceasta, 
mărturisirea înaintea preotului are o uriaşă însemnătate pedagogică. 
Ne smereşte. Ne tămăduieşte de mândrie, ne face să ne ruşinăm 
pentru păcate spre mântuirea noastră, ne insuflă ruşine si teamă, 
ne fereşte de păcatele viitoare. Atunci când păcătuim înaintea Atot- 
puternicului Dumnezeu, nu ne ruşinăm de El, căci nu-1 vedem. La 
fel, atunci când ne mărturisim înaintea lui Dumnezeu, o facem cu 
uşurinţă, căci nu-1 vedem pe Dumnezeu si este ca si cum am vorbi 
cu noi înşine. Dar cât de mare este stânjeneala ce ne cuprinde când 
ne mărturisim preotului! 

Cel ce s'a supus rânduielii Bisericii si s'a mărturisit preotului 
duhovnic, cu greu se va învoi să repete păcatele, când se va gândi 
că din nou va trebui să le mărturisească la spovedanie (Sfântul Ioan 
Scărarul, Scara). Mântuitorul Iisus Hristos a rânduit cu dumnezeiască 
înţelepciune ca pocăinţa noastră să se facă înaintea unui preot, care 
este martor al lui Dumnezeu. 

„Dar cum poate preotul să ierte păcatele?," mă întrebi. Poate, căci 
asa a rânduit Dumnezeu. „Dar nu este si preotul un om păcătos?" 
Dacă este păcătos, ce ai de tu de pierdut? El este păcătos pentru 
sine si va da socoteală înaintea lui Dumnezeu pentru păcatele sale. 
Sfintele Taine pe care el le săvârşeşte nu încetează să lucreze asupra 
ta din pricina păcătoşeniei sale, dacă le primeşti cu credinţă si 
smerenie. Oare se întinează raza de soare când luminează noroiul? 
La fel, nici harul lui Dumnezeu nu pierde nimic dacă este înmânat 
chiar si printr'un slujitor întinat de păcate. El se va lipsi de har în 
ziua judecăţii, din pricina nevredniciei lui, însă, tu, primind prin el 
harul dumnezeiesc, nu te vei lipsi de el - dacă te arăţi vrednic. 
„Dar, oare, preotul nu va vinde taina păcatelor mărturisite de 
mine?" Nu! Nici un preot nu are dreptul să descopere ce a auzit 
la spovedanie. El este dator să ducă taina spovedaniei cu el în 

mormânt. De aceea, să nu te temi că ruşinea păcătoşeniei tale va fi 
făcută cunoscută lumii. 

Ţine minte, însă, că de vei fugi de spovedanie temându-te pentru 
cinstea ta, te vei acoperi de ruşine de unul singur. Dacă îti este ruşine 
să-ti recunoşti slăbiciunile înaintea unui om, toţi vor vorbi despre 
ele! Aceasta este o lege duhovnicească. Oamenii ne simt neajunsurile, 
oricât de mult ne-am strădui noi să le tăinuim. Dacă le mărturiseşti 

i 

înaintea unuia, Dumnezeu, pentru smerenia ta în fata acestui singur 
martor, te va păzi în fata celor mulţi cu harul său! Dacă, însă, îti vei 
feri renumele în fata duhovnicului, cinstea ti se va zdruncina înaintea 
tuturor! Pocăieste-te doar înaintea unuia singur! Spovedania ta te 
va învăţa cum să lupţi cu patimile. Iar de vei lupta cu adevărat cu 
ele, cei mulţi nu le vor afla. Si tu, cu ajutorul lui Dumnezeu, te vei 
tămădui înainte de a te fi acoperit de ruşine. Insă dacă nu vrei să te 
tămăduiesti prin spovedanie, îti vei supune aici renumele batjocurei, 
iar la înfricoşata judecată te vei ruşina înaintea întregului cosmos! 
5. Un al cincilea zice: „Eu merg la preot doar ca să-mi citească 
rugăciunea de dezlegare." 

Aceasta este cea mai obişnuită nesocotire a Sfintei Spovedanii! 
Ce înseamnă „rugăciune de dezlegare?" Este o rugăciune pentru 
iertarea păcatelor. Creştinul merge la preot si, fără să-si mărturisească 
păcatele, îl roagă pe acesta: „Părinte, cititi-mi, vă rog, molitva de 
dezlegare!" sau „rugăciunea de iertare!," iar preotul pune epitrahilul 
pe capul celui ce se căieste si îi dezleagă fărădelegile pe care nu si 
le-a mărturisit, ci le-a tăinuit. 

încetează, slujitor al lui Dumnezeu! Ce faci? ştii tu oare ce păcate 
ascunde acest suflet, ca tu să le ierţi cu atâta uşurinţă? Mare este 
răspunderea pe care o porţi înaintea lui Dumnezeu! Dacă ti se ascunde 
un păcat de moarte, iar tu îngădui Creştinului cu uşurătate să ia Sfânta 
împărtăşanie, oare, nu vei grăbi, astfel, pierzania sufletului său? Oare 

nu ştii cuvintele Sfântului Apostol Pavel: „Drept aceea, oricarele va 
mânca pâinea aceasta sau va bea paharul Domnului cu nevrednicie, 
vinovat va fi trupului si sângelui Domnului." /I Cor. 11:27/ 
De ce nu-1 cercetezi pe credincios? De ce dai cele sfinte păcătosului 
ce nu s'a pocăit? Si Iuda, la Cina cea de Taină, s'a împărtăşit 
împreună cu ceilalţi Apostoli, dar nepocăit fiind, în locul harului lui 
Dumnezeu, s'a sălăşluit în el satana. Vrei să faci un al doilea Iuda 
din Creştinul cel necugetat, care păşeşte spre a-1 primi pe Hristos 
fără mărturisire, ci numai cu o rugăciune de dezlegare? Mai curând 
opreste-1 de la Dumnezeiasca împărtăşanie pe cel nepregătit, până 
ce se va pocăi si se va mărturisi, decât să-i dai foc si osândă! 
Citirea doar a rugăciunii de dezlegare este cea mai mare greşeală! 
înseamnă înşelarea lui Dumnezeu si înşelarea sinelui. Anania si 
Safira au plătit necinstita lor încercare de a minţi Duhul Sfânt cu 
viata. /F. Ap. 5:1-10/ Nu te amăgi, Creştine! Preotul nu-ti poate ierta 
păcatele până ce nu le spovedeşti! El nu-ti poate dezlega legăturile 
cugetului până ce nu le va atinge. în acest caz, nici o rugăciune „de 
dezlegare," care adoarme cugetul, nu-ti va fi de folos. Ori ti-ai spove- 
dit păcatele si ai primit iertare pentru ele, ori nu le-ai spovedit - si ele 
ti-au rămas în suflet. Dacă te-ai putea spăla fără să te atingi de apă, 
atunci te-ai putea curăti si de fărădelegi fără să le mărturiseşti. 
Citirea unei simple rugăciuni de dezlegare, pentru a-ti odihni 
cugetul, este un păcat atât pentru preot, cât si pentru mirean - căci 
la temelia ei stă înşelăciunea si minciuna. Acest obicei nu duce la 
însănătoşire duhovnicească, ci la o păcătoşenie si mai mare. 
Cineva suferă de o boală fără leac. Se ştie fără îndoială care este 
boala, se ştie si care este doctoria care-i poate veni de hac. însă, 
deoarece este amară, bolnavul cere s-o ia cu ceva bun la gust. Asa 
că doctorul îi dă bolnavului morfină pentru liniştirea durerilor ori 
vreun sirop dulce, dar nefolositor. Se va înzdrăveni, oare, în felul 

acesta, cel bolnav? Nicicând! Atunci cine va purta răspunderea 
pentru moartea lui? însuşi bolnavul, de unul singur, căci a vrut 
siropuri dulci, amăgindu-se astfel, iar doctorul, care ar fi ştiut ce tre- 
buie să-i dea, pentru a-i fi pe plac, nu i-a dat. 

De curând, o bună Creştină, cu educaţie aleasă, mi-a adeverit cele 
ce urmează: „Mă pregătisem pentru Sfânta împărtăşanie. Am mers 
la biserică si l-am căutat pe preotul paroh ca să mă spovedesc, însă 
acesta era foarte ocupat; iar, după cum se părea, nici starea lui nu era 
una foarte bună. M'a întâmpinat cu o oarecare tulburare: „Pentru 
ce-ai venit? Să-ti spovedeşti câteva păcate mărunte, mereu aceleaşi? 
Tu n'ai greşeli foarte mari în fata lui Dumnezeu. Vino să-ti citesc 

o , , , 

molitva de dezlegare!" - „Dar eu vreau să mă spovedesc, mă apasă 
ceva!" - „Nu'i nevoie! îngenunchează!" Eu m'am supus, iar el mi-a 
citit rugăciunea de dezlegare. M-am ridicat si am plecat. în suflet, 
însă, nu am simţit nici o uşurare! Greutatea rămăsese acolo si, parcă, 
mă chinuia si mai rău. Ajunsă în mijlocul bisericii, am vrut să mă 
întorc la preot, dar el era ocupat cu alţi credincioşi. A sosit vremea 
de împărtăşanie, dar eu n'am îndrăznit să mă cuminec, fiindcă nu-mi 
simţeam cugetul împăcat. 

în Duminica următoare, m'am dus la o altă biserică. Acolo m'am 
spovedit si m'am împărtăşit. Mare a fost bucuria pe care am simtit-o 
după spovedanie. Abia atunci m'am simţit în pace." 

PRAVILE PENTRU O SPOVEDANIE MÂNTUITOARE 

Toţi Creştinii, fără osebire, dacă vor să se mântuiască, trebuie să-si 

li' ' ' I 

mărturisească greşelile. Dar cum trebuie făcută spovedania curată, 
după rânduială? Mulţi nu ştiu. Iată de ce este nevoie a vorbi în 
amănunt despre această chestiune. Ne vom opri aici asupra 
următoarelor trei momente ale spovedaniei: 

Ce trebuie să facem înainte de a merge la duhovnic. 
Ce trebuie să facem când am ajuns la duhovnic. 
Ce trebuie să facem când ieşim de la duhovnic. 

CE TREBUIE SĂ FACEM ÎNAINTE DE A MERGE LA DUHOVNIC? 

Dintre Apostolii lui Hristos, cel dintâi si cel din urmă au păcătuit 
greu. Petru s'a lepădat de Hristos, Iuda 1-a vândut. însă Petru a 
fost iertat, iar Iuda a pierit. Petru a primit din nou vrednicia de 
Apostol, iar asupra lui Iuda apasă si astăzi osânda veacurilor. 
Ce 1-a mântuit pe Petru si ce 1-a pierdut pe Iuda? Ce trebuia să 
facă acest nefericit? Era nevoie, oare, ca după ce a săvârşit păcatul 
să-1 mărturisească? Dar iată că, la prima vedere, el se spovedeşte 
arhiereilor si bătrânilor, spunând: „Păcătuit-am vânzând sânge 
nevinovat" /Mt. 27:4/ - si, o dată cu mărturisirea, înapoiază si 
cei treizeci de arginti. Nu ajunge aceasta? Din nefericire, nu! O 
spovedanie deşartă nu mântuieste! Alături de inima zdrobită, 
mai este nevoie si de credinţa vie în mila lui Dumnezeu. Iar Iuda 
a deznădăjduit de mântuirea sa. De aceea, după mărturisire s'a 
dus si s'a spânzurat. Trupul lui a rămas atârnat de un copac, iar 
sufletul i s'a dus la muncile iadului. Sfântul Petru n'a făcut asa. El 
s'a lepădat de trei ori de Hristos, de învăţătorul si Făcătorul său de 
bine, în curtea lui Caiafa: „Nu ştiu pre omul acesta." /Mt. 26:74/ 
însă, după a treia lepădare, auzind cântecul cocosului, si-a adus 
aminte de zisele de mai-nainte ale lui Hristos, si-a cunoscut păcatul, 
si-a zdrobit inima, a ieşit din curtea aceea, s'a depărtat degrabă 
de slugile mai-marelui preoţilor si - lucrul cel mai însemnat! - a 
început să verse cu amar lacrimi, lacrimi de pocăinţă neprefăcută, 
vie si adâncă. După o predanie a Bisericii, toată viata sa, atunci 
când auzea cântecul cocosului, Sfântul Apostol Petru îsi amintea 

de păcatul său cel greu si ochii i se preschimbau în două izvoare 
de lacrimi ale celei mai adânci pocăinţe. El n'a deznădăjduit, s'a 
încrezut în milostivirea lui Dumnezeu si, astfel, s'a mântuit. 
Prin aceasta, Sfântul Petru ne-a lăsat o învăţătură vie despre condiţia 
cea mai însemnată pe care trebuie să o plinim dacă vrem să ne 
întoarcem iarăşi la Dumnezeu, după ce am căzut în păcat. Aceasta 
este credinţa în milosârdia lui Dumnezeu, care risipeşte toată 
deznădejdea. Dumnezeu este dragoste. Oricât de greu ar fi păcatul 
nostru, El ni-1 va ierta, numai de vom avea inimă zdrobită. 
Chiar de ar fi păcatele noastre înalte cât munţii, se vor scufunda în 
marea cea mare a milei lui Dumnezeu. Cel ce deznădăjduieste, însă, 
este pierdut. Deznădejdea este biruinţa diavolului. Să ne păzim, 
aşadar, îndeosebi de deznădejde, căci dacă ne pierdem nădejdea, 
nimeni nu ne mai poate mântui. 

Să ne facem următori Sfântului Apostol Petru si în alt chip. Când 
si-a cunoscut păcatul, el a ieşit din acea curte blestemată a mai- 
marelui preoţilor, în care s'a lepădat de Hristos. Si tu, frate sau soră, 
de vrei să te spovedeşti si să te întorci la Dumnezeu, ieşi din acea 
curte blestemată a păcatului, în care te-ai aflat până acum si în care, 
din pricina a tot felul de îmboldiri, nu de trei ori, ci de treizeci si 
trei de ori pe zi te-ai lepădat de Hristos! Ieşi de acolo si cu trupul, si 
cu inima, si cu mintea ta! Petru s'a depărtat de slugile mai-marelui 
preoţilor. Lipseste-te si tu de tovărăşia cu acei oameni care te învaţă 
păcate sau, fără să vrea, ti se fac sminteală. 

Dar învăţătura cea mai de seamă pe care o tragem din purtarea 
Apostolului ce s'a pocăit este aceasta: rămânând singur, Sfântul 
Apostol Petru a cugetat întru sine, a trăit din nou groaza păcatului 
său si, din adâncă pătimire lăuntrică, a început să plângă cu amar. 
Si tu, când te pregăteşti să mergi la duhovnicul tău, nu te duce fără 
a te pregăti mai-nainte. Indepărtează-te, mai întâi, si tu de tumultul 

vieţii de zi cu zi, lasă-ti toate celelalte griji, adună-ti gândurile, fă o 
rugăciune scurtă, dar din inimă, si adă-ti aminte de toate păcatele - 
chiar să le scrii pe o foaie de hârtie, ca nu cumva când vei merge să 
le mărturiseşti, în tulburarea ta, să uiţi din ele si să rămâi necurătit. 

/ ' 'li I 

Aminteste-ti cele zece porunci dumnezeieşti, cercetează-te dacă nu 
cumva le-ai călcat, ia aminte dacă nu cumva ai săvârşit vreun păcat 
de moarte, scrutează-ti cugetul, osândeste-te pe tine însuti, plângi 
pentru căderea ta - si, în această stare, mergi la preot! Să fii atunci 
încredinţat că vei primi iertare adevărată, căci „inima zdrobită si 
smerită, Dumnezeu nu va defăima." /Ps. 50:18/ 
întristarea pricinuită de păcatele pe care le-am săvârşit este cu totul 
de trebuinţă, dacă vrem să primim iertare de la Dumnezeu. Si tocmai 
aceasta înseamnă pocăinţa - a vărsa lacrimi, a cerca o durere adâncă 
pentru căderile tale. După mărturia Sfântului Isaac Şirul, Dumnezeu 
primeşte pătimirea noastră întru pocăinţă ca pe o nevointă. Iată, 
aşadar, ce trebuie să facem înainte de a merge la duhovnic. 

CE TREBUIE SĂ FACEM CÂND MERGEM LA DUHOVNIC? 

Aici este nevoie să facem următoarele: 

Să luăm aminte că am venit în spitalul lui Hristos, unde doctorul 

văzut este preotul, iar cel nevăzut este însuşi Hristos. 

Să ne mărturisim păcatele fără ruşine mincinoasă. 

Să nu căutăm îndreptăţiri pentru ele. 

Să nu ascundem, în chip voit, absolut nimic. 

Să nu ne mărturisim folosind expresii generale, care nu înseamnă 

nimic. 

Să spunem fără amănunte, dar întocmai, felul fiecărui păcat 

săvârşit. 
i 

Să nu descoperim păcatele altora si să trecem sub tăcere, pe cât ne 

este cu putinţă, numele celor care ne-au împins spre păcat sau pe ale 

celor care, din vina noastră, au păcătuit împreună cu noi. 

Să nu ne lăudăm înaintea duhovnicului cu vreo virtute pe care o 

avem. 

Să nu aruncăm vina pe ceilalţi, ci să o luăm numai asupra noastră. 

Să avem dorinţa adevărată ca să nu mai păcătuim de acum înainte. 

Când mergem la spovedanie, intrăm în bolnita lui Hristos. Aici 

însuşi Dumnezeu este Doctorul, căci numai El poate să dea si să 

ia viata, să judece si să mângâie, să pedepsească si să ierte. Preotul 

este numai un martor si un împuternicit al lui Dumnezeu. De aceea, 

drepţi stând înaintea preotului, în chip văzut, si înaintea lui însuşi 

Hristos, în chip nevăzut, se cuvine să ne apropiem cu cutremur de 

taina cea mare a curăţirii duhovniceşti! Preotul ascultă spovedania, 

iar Dumnezeu o primeşte. Preotul va cerceta sufletul, iar Dumnezeu 

îl va tămădui. Preotul va arăta leacurile, iar Dumnezeu va săvârşi 

minunea înnoirii duhovniceşti. 

Ia aminte, Creştine, la ce spital ai venit, ca nu cumva din uşurătatea 

cugetului sau din nesocotinţă, din necunoaştere sau din frică 

necuvenită să pleci nevindecat! 

Dacă cu adevărat ai frica lui Dumnezeu, fii neînfricat când îti 

spovedeşti păcatele tale! Nu te teme! Judecătorul înaintea căruia 

te afli este nemăsurat de milostiv! El este înfricoşat doar pentru 

cei ce nu se tem de El si în uşurătatea cugetului lor nu vor să se 

pocăiască. 

Spovedania ta trebuie să fie lipsită de ruşinea cea mincinoasă. în 

această lume, aproape fiecare dintre noi trăieşte într'o făţărnicie 

fariseică. Noi sântem într'un fel, dar vrem să trecem drept altcineva 

înaintea celorlalţi. Nu ne arătăm în afară asa cum sântem în lăuntru. 

Vrem ca oamenii să aibă despre noi o părere bună, de aceea ne 

ascundem cele rele si ne arătăm cele bune. Si dacă nu avem calităţi, 

ne lăudăm cu virtuţi închipuite. De aceea, adesea veţi întâlni în viată 
oameni care au bunătatea întipărită pe chip, dar nu si în inimă. Oare 
nu asa ne înşelăm în viată aproape toţi - unii pe alţii? Dar se cade să mai 
minţim si atunci când ne găsim la spovedanie? Este adevărat, nu-i 
uşor să te înfăţişezi duhovnicului tău ca un păcătos, când înaintea 
oamenilor pari bun. Este ruşinos să-ti descoperi neajunsurile. Dar 
cum te vei vindeca, dacă-ti tăinuiesti boala? Când te duci la doctor 
să te consulte, îti învingi ruşinea si astfel îti tămăduiesti trupul. De 
ce te ruşinezi atunci când mergi la preot, ca să-ti vindeci sufletul? Nu 
vezi, oare, că ruşinea este o piedică în calea mântuirii tale? De aceea, 
alungă-ti ruşinea si tine-te de hotărârea luată! Trebuie să te ruşinezi 
când păcătuiesti, nu când îti mărturiseşti păcatul! Dumnezeu a legat 
ruşinea de păcat, iar curajul de spovedanie. Nu-1 asculta pe diavol, 
care răstoarnă rânduiala lui Dumnezeu si-ti insuflă ruşine atunci 
când vrei să spovedeşti păcatele si curaj atunci când le săvârşeşti. 
El le-a întors pe toate cu susul în jos, spre a te duce la pierzanie! 
Odată, vestitul Socrate, trecând pe o uliţă din Athena, si-a zărit unul 
dintre ucenici ieşind din casa unei desfrânate. Tânărul s'a ruşinat la 
vederea învăţătorului său si s'a tras iute înapoi, ca să se ascundă. 
„Tinere," i-a zis atunci Socrate, „nu este ruşine atât de mare să 
ieşi dintr'o casă ca aceasta, cât este ruşinea să stai într'o astfel de 
casă!" O, Creştine! voi spune eu, nu este o ruşine atât de mare să-ti 
vădeşti păcatul la spovedanie, cât este ruşinea să rămâi în el, adică 
să-1 tăinuiesti de duhovnicul tău. Sfântul Vasilie cel Mare grăieşte: 
„Păcatul tăinuit este o boală netămăduită a sufletului." Cum vei 
putea să te vindeci de boala ta, dacă o ascunzi de doctor? 
Unii se ruşinează să se spovedească, deoarece se află în slujiri si sânt 
persoane de vază. Luaţi aminte, însă, la pilda Episcopului Potamie! 
„El avea o vârstă vrednică de cinstire, era vestit pentru virtuţile 
sale, pildă de înţelepciune. Dar s'a întâmplat să cadă în păcat. însă 

s'a ridicat de îndată si s'a gândit să se pocăiască în fata sinodului 
episcopilor ce urma să se adune curând în oraşul său. Când a început 
soborul, prea-cinstitul Episcop Potamie a fost ales întâi-stătător al 
acestuia. El a început să simtă în inima sa o cumplită luptă între 
ruşine si zdrobirea sinceră. „Potamie," îi grăia de o parte ruşinea, 
„oare te vei spovedi public?" „Potamie," îi striga de cealaltă parte 
inima zdrobită, „pentru ce mai zăboveşti si nu săvârşeşti ceea ce 
ai în cuget?" „Nu îti este ruşine de oameni?" îi şoptea ruşinea. „De 
Dumnezeu să te ruşinezi!" îl povătuia zdrobirea inimii. „Dar tu eşti 
arhiereu! Vei face sminteală! îi insufla ruşinea. „Tocmai de aceea, 
fiindcă eşti arhiereu, trebuie să dai lumii o pildă de seamă!" îi striga 
zdrobirea inimii. La sfârşit aceasta a câştigat, iar ruşinea s'a dat la 
o parte. Potamie s'a sculat de pe scaun si si-a mărturisit înaintea 
tuturor păcatul. Chiar si îngerii din ceruri s'au minunat de această 
mărturisire!" 

Dacă un arhiereu nu s'a ruşinat să-si spovedească păcatul înaintea 
unui întreg sobor, pentru ce ne vom ruşina noi să ne spunem păcatele, 
în chip tainic, înaintea unui slujitor al lui Dumnezeu? Atunci când 
le-ai mărturisit, ele au încetat să mai fie păcate. Când David si-a 
mărturisit păcatele înaintea lui Nathan, a auzit de îndată mângâierea: 
„Si Domnul au iertat păcatul tău, nu vei muri." /II Imp. 12:13/ Iar 
păcatul nemărturisit rămâne o rană nevindecată si a sufletului. De 
aceea, să ne mărturisim cu îndrăzneală! 

Când ne aflăm de bunăvoie la judecata spovedaniei, nu trebuie 
să căutăm îndreptăţiri pentru păcatele noastre. Să ne muncim de 
bunăvoie cu mustrarea de sine! Acest chin este răscumpărător! 
Să roşim de strâmtorare! Aruncate în flăcările mustrării de sine, 
păcatele noastre vor arde. Dar dacă vom căuta să ne dezvinovăţim, 
să ne îndreptăţim, mărturisirea noastră nu mai este mântuitoare. Ce 
înseamnă spovedania? Pocăinţă! Si, cu adevărat, cel ce se pocăieste 

ştie un singur lucru - să plângă si să ceară milă. Dacă caută să se 
îndreptăţească, să viclenească, toată aşezarea lui spre pocăinţă va 
pieri. Starea de pocăinţă este ceva temeinic în Taina Spovedaniei! 
Trebuie să amintim toate acestea deoarece sânt mulţi Creştini care 
se mărturisesc si caută să se îndreptăţească cu ceva pe sine. Chiar 
dacă-si spun păcatul, tot mai caută să îi micşoreze însemnătatea si 
să-1 uşureze, tot mai caută circumstanţe atenuante pentru vina lor, 
ca să pară mai puţin vinovaţi! Ei trebuie să ştie că judecata cerească 
nu se aseamănă celei pământeşti. înaintea judecătorului lumesc, 
învinuitul caută să se arate cât mai nevinovat, pentru a se îndreptăţi, 
înaintea judecăţii lui Dumnezeu lucrurile stau dimpotrivă: cel ce se 
osândeşte mai mult pe sine, mai mult se va îndreptăţi. 14 
Iar Iisus Hristos nu de aceea ne cheamă la Sine, ca să ne ierte păcatele 
cele de voie si cele fără voie? Nici o credinţă nu propovăduieste un 
Dumnezeu atât de plin de dragoste pentru oameni precum credinţa 
noastră! 

Se istoriseşte despre Fericitul Ieronim că pe când vietuia în Palestina 
si se nevoia în peştera Vithleemului, unde s'a născut Mântuitorul 
nostru, a avut o vedenie minunată de praznicul Naşterii Domnului. 
I s'a înfăţişat Iisus Hristos în chip de prunc si 1-a întrebat: „Ieronime, 
acum, când toţi îmi dăruiesc ceva, tu ce-mi vei da?" „Bunele-săvârsiri 
si rugăciunile mele!" i-a răspuns Fericitul Ieronim. „Bun lucru, si 
altceva?" „Inima mea, sufletul meu si pe mine întreg!" „Si pe acestea 
le primesc, dar mai voiesc ceva de la tine!" „Dar ce altceva îti mai 
pot aduce, Doamne?" rosti, plin de nedumerire, pustnicul. „Dă-mi 
păcatele tale!" 

Fericitul Ieronim, cu inima zdrobită, începu să plângă. El întrebă, 
printre lacrimi: „Dar la ce-ti folosesc, Doamne, păcatele mele?" „Vo- 
iesc a le lua asupra Mea!" 

14 „Tie unuia am greşit si ce este viclean înaintea Ta am făcut, ca să te îndreptăţeşti 
întru cuvintele tale si să biruiesti când te vei judeca tu." /Ps. 50:4/ 

Ascultaţi aici! „Dă-mi păcatele tale!" Iisus Hristos vrea de la noi 
păcatele noastre! Să i le dăm în Sfânta Taină a Spovedaniei, si El le 
va ierta! 

înaintea preotului nu trebuie să ascundem nici măcar un lucru cu 
bunăstiintă. Dacă uităm fără să vrem vreun păcat, trebuie să-1 
mărturisim data viitoare. Dar să ascundem un lucru pentru care 
cugetul ne mustră limpede, înseamnă să îndoim păcatul - o dată că 
l-am săvârşit si a doua oară că l-am ascuns! Nu-ti dosi păcatul în 
suflet! El este o boală aducătoare de moarte. Este un ulcer care, dacă 
nu este operat, te poate duce în mormânt. Prin ascunderea păcatelor 
facem celui ce ne îndeamnă să săvârşim nelegiuirile, diavolului, cel 
mai însemnat hatâr, păstrându-le în sufletul nostru ca pe o vistierie a 
sa, care să îi slujească drept material de învinuire împotriva noastră. 
Mărturiseşte tot ceea ce-ti întinează cugetul! Cu cât scoatem afară 
mai mult gunoi din suflet, cu atât mai mult ne va şterge harul lui 
Dumnezeu. Cel ce păcătuieşte intră în tovărăşie cu diavolul, iar cel 
ce se spovedeşte rupe prieteşugul său cu diavolul. Spovedania este 
o trădare a diavolului. Este singura trădare bună. 
Episcopul Ignatie Briancianinov ne învaţă într'un chip minunat: 
„Prin mărturisirea păcatelor se strică prietenia cu dracii. Ura fată 
de păcate este zălogul adevăratei pocăinţe si a hotărârii omului de 
a trăi o viată în virtute. Dacă ai deprins obişnuinţa de a păcătui, 
spovedeste-ti mai des păcatele si, în scurtă vreme, te vei slobozi din 
robia păcatului. Cu uşurinţă si cu bucurie îi vei urma Domnului 
Iisus Hristos! 

Celui ce-si trădează neîncetat prietenii, aceştia îi ajung vrăjmaşi, se 
depărtează de el ca de un vânzător care neîncetat le caută neabătut 
pierzania, iar celui ce-si mărturiseşte păcatele, acestea pleacă de la 
el, căci păcatele se întemeiază si se sprijină pe trufia firii căzute, si 
nu suferă mustrarea si rusinarea." 

Nu trebuie să folosim la spovedanie fraze generale, care nu desluşesc 
păcatele săvârşite. Mulţi, îndeosebi cei ce se spovedesc pentru întâia 
dată, învaţă ce să spună abia când ajung înaintea preotului. Fie din 
timiditate, fie din neştiinţă, ei mărturisesc adesea lucruri care nu 

' li' 

sânt potrivite si pleacă de la spovedanie fără vreun folos. 

„O Creştină a hotărât să se spovedească, dar nu ştia cum să o facă. 

A cerut sfat de la o altă femeie si aceasta a învătat-o: „Spune asa: De 

toate sânt vinovată! - si gata." „A, dar asta-i foarte uşor!" si-a spus 

Creştina cea dintâi si, îmbărbătată, s'a dus înaintea slujitorului lui 

Dumnezeu. 

Atunci când preotul a întrebat-o de păcate, B. i-a răspuns liniştită: 

„Părinte, sânt vinovată de toate!" - si a crezut că si-a încheiat 
' ii 

spovedania. „Ai furat si cai?," o întrebă atunci preotul, în chip 
neaşteptat. „Cum să fur un cal?" se miră ea. „Nici prin gând nu mi-a 
trecut să săvârşesc asa lucru!" „A, prin urmare nu eşti vinovată de 
toate!" i-a răspuns cu înţelepciune preotul. „Sânt oameni care fură 
cai, iar tu, după cum se vede, n'ai săvârşit acest păcat. Atunci, hai 
să vedem, în parte, cu ce ai păcătuit!" si astfel a adus-o la adevărata 
spovedanie." 

Când ne spovedim, trebuie să spunem simplu si întocmai felul 
fiecărui păcat al nostru. Am văzut că frazele generale nu folosesc 
celui ce se mărturiseşte. El trebuie să aducă fiecare păcat al său, în 
parte, înaintea lui Dumnezeu. Fireşte, nu înseamnă că trebuie să 
înceapă a povesti istorii lungi si amănunţite. Preotul este de obicei 
un om foarte ocupat. în timpul posturilor, mai cu seamă înaintea 
Dumnezeieştii împărtăşanii, stau mulţi la rând ca să se spovedească. 
De aceea este nevoie de limpezime si scurtime. Pentru aceasta, este 
potrivit să trecem de mai devreme păcatele în scris, pe o foaie, si 
să le citim la vremea spovedaniei. Nu aştepta ca preotul să-ti pună 
întrebări! Mult mai mare este folosul când îti descoperi tu păcatele. 

Dacă duhovnicul te întrerupe si-ti pune vreo întrebare, ca să-ti 
lămurească starea ta duhovnicească, eşti dator să răspunzi lămurit, 
fără ocolişuri. 

Unii viclenesc la spovedanie si, socotind că-1 pot minţi pe Dumnezeu, 
în loc să desluşească pe scurt cu ce au păcătuit, de pildă „îmi urăsc 
vecinul," dintr'o dorinţă nepotrivită încep să povestească istorii 
lungi si nefolositoare, cum îi urăşte vecinul, cum i-a păgubit si asa 
mai departe; în loc să spună „Am furat asta sau ailaltă," se pornesc 
să explice cum s'a făcut că a rămas la ei un lucru străin. Aceasta nu 
este spovedanie, ci o viclenire nesocotită înaintea lui Dumnezeu. 
La spovedanie nu trebuie să mărturisim păcate străine, săvârşite 
de alţii, ci numai pe cele ale noastre - trecând sub tăcere, pe cât se 
poate, numele persoanelor care ne-au dus în păcat sau pe care i-am 
ademenit să păcătuiască împreună cu noi. 

Mulţi oameni nu tin seamă de această condiţie atât de fireas- 
că, si ajung în următoarea situaţie fără noimă: deşi au venit să-si 
spovedească păcatele, vorbesc tot timpul numai de cele ale altora: 
„Ea, nora mea, a făcut asa si pe dincolo!," „Bărbatul meu este 
un bădăran nesuferit!" sau „Nevasta mea nu este supusă, are un 
caracter foarte rău si se ceartă neîncetat cu mine si cu cei din casă," 
„Un prieten al meu, pe care îl cheamă asa si asa, îl cunoşti, părinte! 
mă necăjeşte mult, iar cutare, părinte, face asta si asta!"învinuirea 
adusă celorlalţi, în locul celei a sinelui, nu este spovedanie, ci mai 
curând osândirea celorlalţi. Cei ce fac asa vin păcătoşi la preot, si 
pleacă de la el si mai păcătoşi! 

Alţii însă, venind la spovedanie, în loc să se mustre pe sine - lucru 
firesc si de trebuinţă, si folositor la spovedanie - încep, în chipul cel 
mai neaşteptat, să se laude: „Eu, părinte, nici nu am ucis, nici nu 
am furat! Nici beţiv nu sânt! Trăiesc în cea mai curată rânduială. 
Mă bucur de cinstirea vecinilor si-a prietenilor mei. Eh, poate că am 



Viata DUHOVNICEASCA 
a creştinului ORTODOX 



108 



păcătuit uneori, că oameni sântem! -, dar acum nu-mi mai amintesc 
nimic. Cugetul mi-e împăcat!" Această înspăimântătoare mulţumire 
de sine este un păcat mai mare decât acele păcate despre care acest 
om se laudă că nu le-a săvârşit, căci e cufundat în bezna păcatului 
mândriei prosteşti si pline de sine. Multor oameni ajunge să li se 
tocească simţul moral si să se socotească fără de păcat din pricina 
şederii îndelungate departe de harul lui Dumnezeu, care se dă prin 
Tainele Bisericii lui Hristos. Despre un astfel de om mi-a povestit 
un slujitor plin de râvnă din satul Cepelare, răposatul Protoiereu 
Evstatie Iankov: „Un enoriaş de-al meu, Bocio, era beţiv. El se rupsese 
de Biserică si-si tot pierdea vremea prin cârciumi. Multă vreme nu 
a venit nici să se spovedească, nici să se împărtăşească. într'o seară 
m'a chemat sora lui, o Creştină foarte evlavioasă: „Veniţi, părinte, să- 
1 spovediţi si să-1 împărtăşiţi pe Bocio! Nu este bolnav, dar fiindcă 
ştiu că nu va veni la sfinţia voastră, mai bine veniţi la el!" si am 

/ r t r 

mers. I-am arătat cât de folositor este să se spovedească, însă el tăcea 
întruna. îl întreb: 

- Ce ai pe conştiinţă? Te apasă ceva? 

- Nu am nimic. Conştiinţa mi-e liniştită, spune el. 

- Dar cum asa, nu ai nimic? Oare nu ai păcătuit? 

- Nu am făcut nici un lucru rău ! 

- Dar vrei să te împărtăşeşti? 

- De ce nu... - răspunse el cu nepăsare. 

- Bine! Mâine voi veni cu Sfânta împărtăşanie. 

M'am întors acasă, dar pe suflet mă apăsa ceva! Sora lui Bocio 1-a 
pregătit pentru Sfânta împărtăşanie, 1-a ajutat să se spele, i-a dat să 
poarte haine curate. A doua zi vin la Bocio, purtând Sfintele Daruri. 
Dar pe drum, mă întâlnesc cu nişte cunoscuţi care-mi spun: „Bocio 
a murit în seara asta, dintr'odată!" M'am cutremurat, plin de spaimă. 
Vădit lucru, Dumnezeu nu i-a îngăduit să ia Sfânta împărtăşanie, 

pentru că nu vroia să se spovedească si să se smerească înaintea lui 
Dumnezeu, mărturisind că este păcătos." 

Când ne spovedim trebuie să dăm vina pe noi, nu pe ceilalţi. în 
Rai, strămoşii noştri Adam si Eva au greşit: au mâncat din pomul 
cu roadă oprită. Dumnezeu i-a chemat să se mărturisească, pregătit 
să îi ierte: „Adame, unde eşti?," „Evo, ce ai făcut?" O, dacă si-ar 
fi mărturisit ei păcatul cu bărbăţie! Dacă si-ar fi recunoscut vina! 
Dacă nu si-ar fi aruncat răspunderea fiecare asupra celuilalt! De-ar 
fi spus Adam în privinţa sa: „Iartă-mă, Doamne! Gresit-am!," - de-ar 
fi alergat Eva să mărturisească: „Nu, Doamne, nu Adam e de vină, 
eu i-am dat să mănânce din rodul oprit!" De ar fi făcut asa, nu ar fi 
fost izgoniţi din Rai. Dar în loc de acestea, ce-au făcut ei? Când le-a 
vorbit Dumnezeu, au început să se îndreptăţească si să arunce vina 
unul asupra celuilalt. „Adame, ce-ai făcut?" „Nu eu, Doamne, ci 
femeia, ea e vinovată!" „Eva, ce ai făcut?" „Nu eu, Doamne, şarpele, 
el m'a amăgit." Si astfel, amândoi si-au tăinuit vina. Pentru aceasta 
au fost goniţi din Rai. Si oare nu fac mulţi dintre noi precum Adam si 
Eva? Când mergem la spovedanie, duhovnicul ne întreabă: „Adam, 
în ce stare eşti?" „Eva, ce-ai făcut?" Noi ne îndreptăţim pe sine, ne 
ascundem păcatele, aruncăm vina unii asupra altora - nu aceasta 
este spovedania, adevărata spovedanie înseamnă darea în vileag a 
sinelui, de bunăvoie, înaintea duhovnicului, înseamnă neînfricata 
învinuire de sine, adânca zdrobire a inimii, nefătarnica părere de 
rău pentru păcatele săvârşite si dorinţa neprefăcută de îndreptare 
cu ajutorul lui Dumnezeu. 

Cununa adevăratei pocăinţe este puternica dorinţă ca de acum 
înainte să nu mai păcătuim. Sânt oameni care se mărturisesc numai 
pentru a se putea cumineca. Ei se poartă după gândul că primirea 
împărtăşaniei fără spovedanie este un păcat greu al sufletului. Dar 
nu hotărăsc în inima lor să înceapă o viată nouă. Ei cugetă astfel: „Voi 

păcătui până la următoarea spovedanie, iar atunci o să mă pocăiesc. 
Dacă există spovedanie, nu e chiar atât de cumplit păcatul!" Alţii 
chiar se grăbesc să săvârşească păcatele la care poftesc, la care cugetă, 
ca apoi să le înşire la spovedania ce va urma. Toate aceste fapte sânt 
ticăloase si mârşave înaintea Domnului! Spovedania nu este de folos 
celui ce, în chip conştient, îsi ascultă toanele cele păcătoase ale stricatei 
sale vreri si calcă în chip voit poruncile lui Dumnezeu. Un astfel de 
om, care plămădeşte întru sine obiceiuri păcătoase, zadarnic se miră 
- căci nu se poate îndrepta spovedindu-se! Nu se poate îndrepta 
pentru că el însuşi nu doreşte acest lucru. Sfântul Vasilie cel Mare zice: 
„Mărturisire de păcate nu face cel ce spune „Am greşit" si apoi stăru- 
ieste să rămână în păcat, ci cel ce, după cuvintele psalmului, păcatul 
său si-a cunoscut si 1-a dispreţuit. La ce-i va folosi celui bolnav grija 
doctorului, dacă cel ce suferă de boli se tine cu neclătire de ce este ni- 
micitor vieţii? La fel, de nici un folos este iertarea nelegiuirilor celui 
ce urmează în a le săvârşi, asa cum nici un folos nu dobândeşte din 
iertarea păcatului curviei cel ce urmează să vieţuiască desfrânat... 
Preaînteleptul purtător de grijă al vieţii noastre voieşte ca acela care 
a vietuit în păcate si apoi a făgăduit să înceapă o viată nouă, să o rupă 
cu trecutul si, după păcatele săvârşite, să pună bun-început, înnoit 
spre o viată nouă de pocăinţă." 

Pentru a ne folosi cu adevărat de spovedanie, trebuie să luăm 
hotărârea nestrămutată ca de acum înainte să nu mai păcătuim. 
Adevărata pocăinţă, spun Sfinţii Părinţi, stă tocmai în a nu repeta 
păcatul! „Cel ce cu nădejdea că se va pocăi îsi îngăduie să păcătuiască, 
cunoscând păcătoşenia celor săvârşite," spune Sfântul Isaac Şirul, 
„acela calcă vicleneşte înaintea lui Dumnezeu. Pe acela îl zdrobeşte 
pe neaşteptate moartea, si nu mai poate petrece vremea pe care si-a 
închipuit că o va dărui bunelor-săvârsiri." Ca să nu mai săvârşim din 
nou aceleaşi păcate, sântem datori să ne dorim la spovedanie, din 

toată inima, să începem o viată nouă. De vom avea această dorinţă 
mântuitoare, să fim încredinţaţi că negreşit ne va ajuta Dumnezeu. 

CE TREBUIE SĂ FACEM CÂND IEŞIM DE LA DUHOVNIC 

t 

După ce ne-am mărturisit asa cum trebuie, e de folos să ne împlinim 
canonul care ni s'a dat: închinăciuni, rugăciune stăruitoare, 
post, citire deasă din cuvântul lui Dumnezeu (Sfânta Scriptură), 
milostenie, cercetarea bolnavilor, îngrijirea orfanilor s. a. Trebuie să 
ne preocupăm în chip deosebit de următoarele trei cazuri: 

1. Dacă eşti certat cu cineva, iartă-1 din inimă, ca să te ierte si pe tine 
Dumnezeu, /Mt. 6:14:15/ altfel spovedania ta va fi zadarnică! 
„Themistocle si Aristide, oameni de vază ai Athenei, se certau 
neîncetat. Dar patria lor i-a însărcinat să săvârşească împreună o 
însemnată afacere de stat. însă cum să lase cearta la o parte? Aristide 
a spus, atunci: „Themistocle, nu voiesti a lăsa deoparte vrajba, aici, 
la hotare? Vom merge să ne împlinim sarcina si, dacă vrei, când ne 
vom întoarce, o să luăm vrajba de la capăt!" si asa au si făcut. După 
ce si-au împlinit în chip reuşit treburile de stat, s'au întors acasă si 
si-au continuat din nou cearta." 

Oare asa nu se întâmplă si cu noi, Creştinii, atunci când ne aflăm în 
relaţii neprieteneşti? Ne spovedim, ne împărtăşim din acelati potir, 
lăsăm vrajba la poarta bisericii, dar când ieşim din biserică, reînnoim 
cearta! si atunci, este aceasta spovedanie? Mare păcat săvârşesc cei 
ce se spovedesc si se împărtăşesc fără a vrea să se lepede de ura lor 
pentru vrăjmaşi. De aceea, să punem capăt certurilor! 

2. Alţii, care au recunoscut la spovedanie că si-au călcat curăţia 
trupească sau cinstea familiei, trebuie să se lepede o dată pentru 
totdeauna de obiceiul lor cel rău. Nu pot iubi si păcatul, si pe 
Dumnezeu! 

„Odată, un filosof a ieşit să se plimbe pe mare cu barca. Dintr'o dată, 
a izbucnit o furtună puternică ce mai că nu i-a răsturnat barca. A 
scăpat ca prin minune. După ce s'a întors acasă, fiindcă una din 
ferestrele casei sale avea vedere către mare, a zidit de îndată această 
fereastră ca să nu mai privească marea prin ea, să n'o mai vadă si să 
nu mai cadă în ispita de a-si dori din nou să se plimbe cu barca!" 
O, Creştine, de câte ori puţin a mai lipsit să-ti pierzi si viata, si sufletul 
pe marea iubirii desfrânate! Te-ai izbăvit ca prin minune, ocoleşte de 
acum prilejurile! Nu mai călca de acum pe calea aceasta, nu mai 
intra de acum în casa aceea, nu mai privi de acum pe fereastra aceea, 
închide-ti ochii ca să nu intre ispita la inima ta - altminteri vei pieri! 
3. în cele din urmă, dacă ti-ai însuşit un lucru străin, dacă ai jefuit 
pe cineva, dă înapoi cele străine, altfel nu există iertare. Dacă huleşti 
numele lui Dumnezeu, dacă te lepezi de Ortodoxie, dacă te mânii, 
dacă te mândreşti, dacă pizmuiesti sau săvârşeşti alte păcate grele, 
de îndată ce te-ai pocăit, totul ti se iartă. De ce? Deoarece prin toate 
celelalte păcate, l-ai rănit, l-ai ocărât, l-ai defăimat pe Dumnezeu, 
iar Dumnezeu 1-a lăsat pe duhovnic, pe preot, ca împuternicit al său 
pentru acele păcate cu care se hrănesc oamenii. 
Ca împuternicit a lui Dumnezeu, preotul îti poate ierta păcatele 
împotriva lui Dumnezeu, dacă te pocăieşti. Dar dacă tu păstrezi 
un lucru străin si mărturiseşti aceasta, dar nu-1 dai înapoi, preotul 
nu te poate ierta. Dacă păstrezi în mâinile tale averea orfanului si 
a celui sărac, cum îti va putea ierta preotul acest păcat? Săracul 
nu 1-a lăsat pe preot ca împuternicit, nu i-a dat puterea să-ti ierte 
în locul lui păcatul răpirii averii sale. Si de vei spune: „Eu dau 
milostenie mănăstirilor si celor săraci," să taci! Nici o lege, nici a 
lui Dumnezeu, nici cea omenească, nu îngăduie nimănui să dea 
în dar lucruri străine. Prin urmare, ca să poţi primi iertare de la 
Dumnezeu, dă înapoi cele ce nu sânt ale tale. Cel ce nu-si îndreaptă 

purtarea după spovedanie, nu se spovedeşte, ci grăieşte în desert - 
după cuvintele Marelui Vasilie. 

ROADELE ADEVĂRATEI SPOVEDANII 

Avva Isaia ne povătuieste să împlinim după puterile noastre cele 
de trebuinţă si marea putere a Domnului nostru Iisus Hristos ne va 
ajuta. . . El ştie că omul deznădăjduieste si de aceea i-a dăruit pocăinţa, 
în răstimpul întregii sale vieţi pământeşti. Pocăinţa puternică si 
mântuitoare lucrează în noi până la ultima suflare. Minunate sânt 
roadele adevăratei pocăinţe! 

Cel ce se pocăieste cu adevărat primeşte iertare de păcatele sale, 
se împacă cu Dumnezeu, cu Biserica si cu propria sa conştiinţă - 
si, astfel, îsi redobândeşte îndrăzneala de fiu pe care o avea mai 
înainte fată de Dumnezeu, ca fată de tatăl său, si se foloseşte de toate 
darurile dragostei sale părinteşti si bunătăţii sale. 
Roadele adevăratei spovedanii se răsfrâng nu numai în sufletul celui 
ce se pocăieste - si în cer se face mare bucurie pentru un păcătos 
ce se pocăieste. /Le. 15:10/ îngerii se bucură, sfinţii se veselesc si 
însuşi Dumnezeu se bucură, căci s'a aflat oaia cea pierdută, s'a aflat 
în preajma lui Dumnezeu, cea în care stă întipărit chipul împărătesc 
al lui Dumnezeu. 

Prin spovedanie se şterg toate păcatele si se dă păcătosului ce se 
pocăieste izbânda dreptăţii. 

„La un episcop sfânt a ajuns zvonul despre două femei că trăiau în ne- 
curătie. El s'a întors cu rugăciune spre Dumnezeu, ca să-i descopere 
adevărul despre ele. Dorea să le ajute spre mântuire, iar Dumnezeu 
i-a auzit rugăciunea. 

La o Sfântă Liturghie, atunci când credincioşii se apropiau să se îm- 
părtăşească cu Sfintele Taine, episcopului i s'au deschis ochii duhov- 

nicesti, prin lucrarea harului lui Dumnezeu, si a început să vadă pe 
chipurilor oamenilor cum le sânt sufletele. Unele erau întunecate si 
înspăimântătoare, altele luminoase si frumoase. Când s'au apropiat 
de Sfântul Potir acele două femei de care se zicea că aveau o purtare 
necuviincioasă, episcopul le-a văzut cu chipuri luminoase si în- 
vesmântate în haine albe. După ce s'au împărtăşit, au început să 
strălucească si mai puternic. S'a minunat episcopul, întrebându-se ce 
înseamnă acesta si s'a îndreptat spre Dumnezeu, pentru lămurire. I 
s'a arătat pe loc îngerul Domnului. întrebând episcopul dacă zvonul 
împotriva celor două femei era adevărat, îngerul i-a încuviinţat 
acest lucru. 

„Dar atunci cum de s'au arătat la primirea Sfintelor Taine cu chipuri 
luminoase, si cum, după aceea, străluceau încă si mai mult?" a 
întrebat episcopul. îngerul i-a răspuns: „De aceasta te minunezi? Pe 
drept te nedumereşti, căci eşti om, iar stăpânul nostru si al vostru 
este Dumnezeu, iubitor de oameni si bun după fire. Pe cei ce se 
leapădă de păcatele lor si se întorc la El nu numai că nu-i trimite la 
munci, ci mânia sa încetează si-i învredniceşte de cinste." 
„Că asa au iubit Dumnezeu lumea, cât si pre Fiul său cel unul născut 
au dat." /Io. 3:16/ Dacă Fiul lui Dumnezeu a primit să moară 
pentru vrăjmaşii săi, oare nu cu atât mai mult va da iertare de păcate 

si veşnică desfătare celor ce s'au făcut fii ai lui Dumnezeu si se 
ii i 

pocăiesc de păcatele lor? Să fii încredinţat că nici un păcat omenesc 
nu poate birui iubirea de oameni a lui Dumnezeu - ajunge numai ca 
omul să spele prin pocăinţă răul săvârşit mai înainte. Căci iubitor 
de oameni fiind, Dumnezeu cunoaşte neputinţa neamului nostru, si 
puterea patimilor, si viclenia diavolului. De aceea, când oamenii cad 
în păcat, Dumnezeu îndelung-rabdă, asteptându-i să se pocăiască. 

Fată de cei ce i se mărturisesc si fată de cei ce bunătatea sa o cer, 

/ ii ' 

El arată compătimire, ca pentru nişte neputincioşi, si într'o clipă 

îi slobozeste din pedeapsa lor si le dăruieşte lucrurile bune gătite 
drepţilor. Multe sânt pildele ce ne încredinţează că toţi păcătoşii care 
îsi mărturisesc păcatele cu pocăinţă adâncă si sinceră primesc de la 
Dumnezeu iertare deplină si mântuire. 

Sfântul Nifon avea darul de a vedea lumea duhovnicească la fel de 
simplu si de desluşit precum vedem noi lucrurile materiale. într'o 
zi, a mers în biserică, pentru rugăciune. Si iată - cerurile s'au deschis 
deasupra lui, acoperişul bisericii s'a ridicat si a văzut o scară ce urca 
de la pământ la Ceruri. Pe această scară, îngerii purtau sufletul unui 
răposat, iar în urma lor o mulţime de draci strigau îngrozitor: „De 
ce ne luaţi sufletul acesta? Oare nu stiti că toată viata sa pe pământ 
a săvârşit tot felul de păcate si s'a făcut vinovat de curvie, tâlhărie si 
iubire de arginti? Vinovat este de tot soiul de păcate!" 
„Ştim!" au răspuns îngerii, „ştim că sufletul acesta este foarte 
păcătos, dar ştim si că mult a plâns pentru păcatele sale, si le-a 
spovedit înaintea morţii. De aceea, Domnul cel milostiv si milosârd 
i-a iertat toate păcatele." „Dar dacă si sufletul acesta a primit iertare 
de la Dumnezeu," strigau dracii, „atunci îi veţi lua cu voi pe toţi 
păcătoşii! Noi atunci pentru ce ne ostenim?" „Luaţi aminte," au 
răspuns îngerii, „că toţi păcătoşii care îsi spovedesc păcatele cu 
inimă zdrobită primesc iertare de la Dumnezeu. Iar cine moare fără 
să se pocăiască, acela se va osândi de către Dumnezeu la veşnicele 
munci, împreună cu voi! 

Despre puterea si roadele adevăratei spovedanii, vestitul scriitor 
duhovnicesc Rus Episcopul Ignatie Briancianinov istoriseşte o 
întâmplare din vremea lui: „în împrejurimile Vologdei, în Rusia, se 
afla un sat mare pe nume Kubenskoie, care are câteva parohii. Unul 
dintre preoţii parohiei s'a îmbolnăvit si, apropiindu-i-se sfârşitul, 
si-a văzut patul înconjurat de diavoli ce se pregăteau să-i răpească 
sufletul si să-1 ducă în iad. Atunci s'au arătat trei îngeri. Unul dintre 

ei a stat lângă pat si a început să se certe pentru sufletul preotului 
cu cel mai înfricoşat dintre diavoli, ce ţinea deschisă o carte în care 
erau trecute toate păcatele preotului. 

între timp, a sosit si celălalt preot din parohie spre a-1 spovedi si 
împărtăşi pe confratele său. Si a început spovedania. Cel bolnav, 
îndreptându-si înspăimântat ochii către carte, si-a mărturisit cu 
zdrobire de sine păcatele, ca si cum le-ar fi azvârlit de la sine. Si ce 
văzu? Vedea limpede cum, de îndată ce spovedea un păcat, acesta 
dispărea din carte - cele scrise se stergeau si acolo rămânea loc gol. în 
felul acesta, prin spovedania sa, si-a şters toate păcatele din răvaşul 
diavolului si, în curând, s'a tămăduit. Restul zilelor si le-a petrecut în 
pocăinţă adâncă, istorisindu-le apropiaţilor vedenia sa, spre zidirea 
lor duhovnicească - dând mărturie si minunata sa însănătoşire." 
Unii, citind aceste pilde, vor clătina neîncrezător din cap si vor spune: 
„Minunate sânt toate acestea, dar sânt scrise numai în carte. De ce 
nu simt măcar o dată în viată puterea curătitoare a spovedaniei? 
Nu o dată m-am spovedit, dar văd că sânt tot acelaşi. Mă fac chiar 
mai rău. De ce nu am astfel de daruri, astfel de trăiri ale harului 
care să mă încredinţeze de folosul tainei pocăinţei?" La această 
întrebare aflăm cel mai bun răspuns în următoarea istorisire de la 
Sfinţii Părinţi: „Doi monahi s'au dus amândoi împreună la marele 
Avvă Zinon. Si luându-i acesta pe fiecare în parte, si-au mărturisit 
gândurile lor, si unul spunându-le, a căzut înaintea bătrânului, 
rugându-1 cu multe lacrimi ca să se roage lui Dumnezeu pentru 
dânsul. Si bătrânul a zis lui: «Mergi, nu te slăbi, si nu grăi de rău pre 
cineva, si nu te lenevi de rugăciunea ta.» Si ducându-se fratele, s'a 
vindecat. Iar celălalt, spunând gândul său către bătrân, a adăugat 
moale si cu nebăgare de seamă: «Roagă-te pentru mine!» Dar n'a 
cerut cu deadinsul. Iar după o vreme s'a întâmplat de s'au întâlnit 
unul cu altul. Si a zis unul dintr'însii: «Când am mers către bătrânul, 

ai spus lui gândul care ziceai că voiesti să spui lui?» Iar acela i-a zis: 
«Da, i-am spus.» A întrebat acela: «Oare te'ai folosit dupre ce i-ai 
spus?» Răspuns-a fratele: «Da, m'am folosit, că pentru rugăciunile 
bătrânului m'a vindecat Dumnezeu.» Iar celălalt a zis: «Eu, măcar de 
i-am mărturisit gândurile mele, nu am simţit vreo uşurare.» Zis-a 
lui cel ce s'a folosit: «Si cum te-ai rugat bătrânului?» Răspuns-a 
acela: «I-am zis lui: Roagă-te pentru mine, că am acest gând.» Iar el 
a zis: «Eu mărturisindu-mă lui, am udat picioarele lui cu lacrămile 
mele, rugându-1 ca să se roage lui Dumnezeu pentru mine. Si prin 
rugăciunea lui m'a vindecat Dumnezeu.»" 

Nu dobândesc folos din spovedanie cei ce se mărturisesc fără simţire, 
rece, de formă. Spovedania de suprafaţă, rece si fără vlagă nu este 
mântuitoare. Este nevoie de zdrobirea inimii, de plâns, de fierbinte 
părere de rău pentru că am făcut prieteşug cu diavolii si ne-am certat 
cu Dumnezeu. 

Atunci când Prorocul David a păcătuit greu înaintea lui Dumnezeu, 
a căutat o jertfă vrednică pentru răscumpărare, după ce a săvârşit 
marele său păcat. Si nu a aflat altă jertfă mai bună decât smerenia, 
„inima zdrobită si smerită." /Ps. 50:19/ Dacă si noi ne vom smeri, ne 
vom zdrobi inima si ne vom spovedi neprefăcut, va fi cu neputinţă 
să nu simţim minunatele urmări ale pocăinţei, dintre care cea mai 
vădită este dulcea pace a cugetului si dragostea fierbinte, înnoită, 
către Dumnezeu, ce încălzeşte inima de fericire. 

ÎNTREBĂRI DE ÎNCHEIERE 

Unii întreabă: la care preot se pot spovedi? 

Răspunsul este: la orice preot care este ortodox si a primit harul de 
a săvârşi Sfintele Taine prin hirotonire legiuită. Poate fi ori tânăr, ori 
bătrân. Fireşte, e mai bine să căutăm un duhovnic încercat, un slujitor 

în vârstă, care fie datorită anilor săi, fie datorită cercării sale, fie 
datorită autorităţii personale ar putea avea o înrâurire binefăcătoare 
asupra celui ce se spovedeşte. Dar dacă nu putem afla un astfel de 
preot, nu trebuie ca doar din această pricină să ne lipsim de bunurile 
duhovniceşti pe care le aduce spovedania. Harul lucrează si prin cel 
tânăr în aceeaşi măsură ca si prin cel bătrân. 
Alţii întreabă: când trebuie să ne spovedim? 

La această întrebare, unii răspund grăbit: în timpul Postului Mare, 
atunci este vreme pentru spovedanie. Dar este drept acest răspuns? 
Dacă cineva se îmbolnăveşte grav si se sfătuieşte cu tine când să 
cheme doctorul, îi vei spune: „Aşteaptă Postul Mare?" Nu, vei 
chema doctorul de îndată. Dacă astfel te îngrijeşti de trup, cu atât 
mai mult trebuie să te îngrijeşti de suflet. 

Cel mai bine este să nu amâni sub nici un chip spovedania. Dacă a 
pătruns astăzi vreo rază a lui Dumnezeu în cămara sufletului tău 
si ti-a arătat, prin ivirea ei, cât de mult praf pluteşte acolo si cât de 
multă murdărie zace prin unghere, nu amâna spovedania prin care îti 
poţi curăţa casa duhovnicească. Dacă vreun cuvânt al lui Dumnezeu 
ti-a mişcat astăzi inima si te-a făcut să te scârbeşti de necurătia ta, 
neîntârziat te spală în baia pocăinţei. Dacă Dumnezeu a bătut astăzi la 
usa cugetului tău, grăbeste-te să mergi la duhovnicul tău si să te împaci 
cu Dumnezeu. Nu lăsa pe mâine! Cine ştie ce planuri neaşteptate se 
vor abate asupra ta mâine? si vei mai avea, oare, aceeaşi dispoziţie 
de pocăinţă si mâine? Dumnezeu ti-a făgăduit că te va ierta dacă te 
pocăieşti astăzi, dar nu a făgăduit nicicând că vei trăi până mâine. 
Dimpotrivă, El îti spune că nu ştii nici ziua, nici ceasul morţii tale. De 
aceea, spovedeste-te de îndată ce ai simţit nevoia să o faci. Sânt oameni 
care spun: „Mă voi pocăi la bătrâneţe." Dar îsi dau ei oare seama pe 
ce nădejde se reazemă? Câţi sânt cei ce trăiesc până la bătrâneţe? 
Marea parte a oamenilor părăsesc destul de tineri viata aceasta. Mulţi 

sânt si cei ce, în chip neaşteptat, sânt chemaţi în lumea de dincolo. 
Psalmistul, văzând soarta oamenilor de la înălţimile cereşti, ne spune 
că toţi oamenii în ţărână se pogoară si viata a-si păzi nu pot. Dacă 
nu ne putem păstra viata, oricât de pătimaş ne-am încleşta de 
ea, trebuie să ne îngrijim, cât este încă vreme, să ne împăcăm cu 
Dumnezeu, prin spovedanie - căci „înfricoşat lucru este a cădea în 
mâinile Dumnezeului celui viu!" /Evr. 10:31/ 

Nu încuviinţa, frate, cuvintele prietenilor care îti grăiesc liniştitor: 
„Lasă spovedania pentru când te vei îmbolnăvi. Atunci va veni 
preotul să te spovedească si să te împărtăşească." Tu răspunde-le: 
„De multe ori preotul este chemat la cel bolnav când limba îi este 
amorţită si cugetul i s' a întunecat. Atunci este prea târziu. Cel bolnav, 
chiar dacă vrea atunci să se spovedească, nu mai poate. Dacă mi se 
întâmplă si mie la fel? Dacă îmi paralizează si mie gura? Dacă, la bă- 
trâneţe, scleroza creierului sau altă boală îmi va răpi memoria? Nu 
voi mai putea să-mi amintesc si să-mi mărturisesc păcatele! Atunci 
nici unul dintre prietenii mei nu mă va putea ajuta. De aceea mă voi 
spovedi acum, cât am putere si îmi amintesc totul!" 
O astfel de hotărâre este mântuitoare. Aşadar, nu amâna spovedania! 
Fireşte, sânt si prilejuri anume de pocăinţă si spovedanie, rânduite 
de Sfânta Biserică. Acestea sânt cele patru posturi de peste an, în 
timpul cărora Creştinul este dator să postească si să se pregătească 
pentru a primi Sfânta împărtăşanie. 15 Dacă este potrivit să păşim la 
Sfânta Taină a Pocăinţei de fiecare dată când este nevoie, cu atât mai 
mult aceasta este de trebuinţă înaintea primirii Sfintei împărtăşanii. 
Ce este Sfânta împărtăşanie? Primirea a însuşi Domnului si 
Mântuitorului nostru în lăuntrul nostru. Atunci când aşteptăm 



15 Biserica a rânduit Spovedania si împărtăşania în cele patru mari posturi ca un 
minim necesar, nu ca o normă. Creştinul trebuie să caute cât mai des a se spovedi si 
(dacă duhovnicul îi dă dezlegare) a se împărtăşi, (n.ed.) 

un oaspete de seamă, curăţim odăile si le aerisim, le punem în 
rânduială - si apoi, cu bucurie, chemăm oaspetele. Cu atât mai mult 
trebuie să ne îngrijim a ne găti sufletele atunci când ne pregătim să-1 
întâmpinăm pe Oaspetele cel mai de seamă din ceruri, Iisus Hristos! 
Cel ce se spovedeşte înainte de a primi Sfânta împărtăşanie îl pofteşte 
pe Domnul într'un ungher liniştit, plăcut si plin de bucurie al inimii 
sale. însă cel ce nu se spovedeşte înainte de împărtăşanie îl pofteşte 
pe Oaspetele ceresc în cămara necurătită si murdară a sufletului 
său, făcându-1 să se mâhnească. Din pricina acestei nepăsări fată de 
înaltul Oaspete, omul îl îndepărtează pe acesta de la sine. Si atunci 
vin si se sălăşluiesc în mijlocul păianjenilor si gunoiului diavolii. 
Sfânta împărtăşanie este o sabie cu două tăişuri. Ea sfinţeşte si arde, 
îndreptăţeşte si osândeşte, dăruieşte viată si ucide. Numai cei ce se 
spovedesc înainte de ea se folosesc. Cei ce o primesc fără purtare 
de grijă îsi pricinuiesc mare vătămare. Ei mănâncă si beau judecata 
lor. Unii dintre ei, după cuvintele Sfântului Apostol Pavel, cad în 
felurite slăbiciuni si boli, iar alţii mor pe neaşteptate, ducându-se 
spre osânda veşnică. Si toate acestea, fiindcă nu s'au cercetat pe sine 
mai înainte, adică nu s'au spovedit. /I Cor. 11:27-31/ 
Sfânta împărtăşanie este de vină pentru toate acestea? 
Nu ea este vinovată, ci nesocotinţa si uşurătatea noastră de cuget. 
Daţi unui stomac bolnav cea mai bună mâncare - si se va strica si mai 
mult. în acest caz, nu mâncărurile sânt de vină, ci cel ce le mănâncă 
mai înainte de a se tămădui. 

Dacă cineva are o rană si o unge cu balsam înainte să o cureţe si 
dezinfecteze, o va irita si mai mult. Asemenea este si cel ce nu se 
spovedeşte înainte de împărtăşanie, cu atât mai mult îsi agoniseşte 
judecată. Spovedania spală rana făcută de păcat în suflet, iar Sfânta 
împărtăşanie pune balsam pe rană. 
Creştinul cel înţelept, ascultând îndemnul Sfintei Biserici: „Cu 

frica lui Dumnezeu, cu credinţă si cu dragoste să vă apropiaţi!," 
nu îndrăzneşte să-si vădească cu îndrăzneală credinţa în Sfânta 
împărtăşanie si dragostea sa fată de Hristos înainte de a se umple cu 
frica lui Dumnezeu cea mântuitoare si înainte de a o lucra în Sfânta 
Taină a Pocăinţei. 

Ţelul din urmă al spovedaniei este să curătească sufletul cu 
temeinicie, să-1 împodobească si să-1 pună în rânduială ca pe 
o mireasă, încât să-1 poată întâmpina cu vrednicie pe Mirele cel 
Ceresc, pentru care a fost plăsmuit. Sufletul care se spovedeşte des 
se aseamănă unei case necontenit dereticate. înaintea unei case atât 
de curate stă neîncetat, ca un străjer neadormit, cugetul, pentru a 
nu lăsa nimic nelalocul lui să se strecoare înlăuntru. Si dacă duhul 

i 

cel necurat, odată ieşit de acolo, pizmuieste curăţia virtuoasă a 

unui astfel de suflet înnoit si doreşte să intre iarăşi în el, văzându-1 

ii i ' 

gol, măturat si pus în rânduială, /Mat. 12:44/ cugetul nu îl lasă să 

intre! El îndepărtează tot ce este străin, josnic, păcătos, murdar - si 

atunci vine însuşi Iisus Hristos, si bate la usă! „Iată, stau la usă si 
/ / i ii 

bat; de va auzi cineva glasul meu si va deschide usa, voiu intra la 
el." /Apoc. 3:20/ „De mă iubeşte cineva, cuvântul meu va păzi, si 
Tatăl meu va iubi pre el, si la el vom veni, si lăcaş la dânsul ne vom 
face." /Io. 14:23/ 

Cugetul treaz al celui ce se spovedeşte neîncetat aude bătaia la usă a 
lui Hristos, deschide usa si spune: „«Vino, Doamne Iisuse!» /Apoc. 
22:20/ După tine tânjeşte sufletul meu! Pe tine te aşteaptă de atâta 

vreme! Vino si te sălăşluieşte în mine..." si Oaspetele Ceresc intră 

iii i £ 

într'un astfel de suflet, si rămâne acolo să petreacă în veci! 
„Fericiţi cărora s'au iertat fărădelegile si cărora s'au acoperit 
păcatele..." /Ps. 31:1/ Zidul dintre ei si Dumnezeu s'a năruit, si 
acum se află într'o deplină, fericită si veşnică unire cu Domnul lor! 
Amin! 

CAPITOLUL 



IV 



DESPRE VRAJBA 
SI ÎMPĂCARE 



Că de veţi lăsa oamenilor greşalele lor, 
lăsa-va şi vouă Tatăl vostru cel ceresc; 
iar de nu veţi lăsa oamenilor greşalele lor, 
nici Tatăl vostru nu va lăsa vouă 
greşalele voastre. "/Mt. 6:14-15/ 



CUVÂNT DE ÎNCEPUT 

Un mare rău în viată este vrăjmăşia dintre oameni. Aceasta nimiceşte 
relaţiile frăţeşti dintre oameni si preschimbă prietenii în vrăjmaşi, 
întrebaţi pe cineva: „De ce aceşti vecini nu-si vorbesc?" Veţi auzi: 
„S'au certat!" Veţi întreba: „De ce rudele acestea nu se vizitează?" 
Va urma acelaşi răspuns: „S'au certat!" Cunoaşteţi două familii bu- 
ne. Si una si cealaltă, fiecare persoană din familie, în parte, este un 
om foarte bun. Dar nici măcar nu vor să se vadă sau să audă unii 
de ceilalţi. Fiara vrajbei a intrat între ei si nu îi lasă să se împace si 
să vieţuiască în pace. Cearta sub înrâurirea satanei este cea dintâi 
pricină a vrajbelor. Oare câţi oameni nu rătăcesc astăzi prin tribunale, 
pierd timp, nervi si bani ca să se răzbune unul pe celălalt? întrebati-i 
de ce se judecă? si veţi auzi: S'au jignit, si-au aruncat unul altuia cu- 
vinte grele si nu vor să se mai ierte. 

Si toate aceste lucruri se întâmplă între Creştini ortodocşi, între 
fraţi de credinţă, pe care însuşi Iisus Hristos, prin dumnezeiasca Sa 
învăţătură, i-a unit si pentru care s'a spânzurat pe Cruce, pentru a ne 
răscumpăra si a ne mântui! Aceste lucruri se întâmplă între ucenicii 
lui Hristos, care au primit de la învăţătorul Ceresc, ca pe o moştenire 
de preţ, testamentul: „Poruncă nouă dau vouă, ca să vă iubiţi unul 
pre altul. Precum eu am iubit pe voi, ca si voi să iubiţi unul pre altul, 
întru aceasta vor cunoaşte toţi că ai mei ucenici sânteti, de veţi avea 
dragoste întru voi." /In. 13:34-35/ 

Unde este astăzi dragostea aceasta între noi? 

Noi avem un vrăjmaş neîmpăcat - diavolul. Nu ne este el îndeajuns, 
încât ne mai facem vrăjmaşi si din fraţii de credinţă si sânge? 
Când ne câştigă spre vrajbă, diavolul ne face parcă mai răi chiar 
decât el. Niciodată un diavol nu va vrăjmaşi alt diavol. Iar aici - 
sub apăsarea urii diavoleşti - om cu om se vrăjmăsesc, Creştin cu 
Creştin, frate cu frate. 

Tâlharii, de îndată ce s'au aliat, ajung tovarăşi. Ţelurile si interesele 
lor comune îi leagă. împart aceeaşi masă, de aceea se respectă unii 
pe alţii ca fraţii. Iar noi, Creştinii, chipurile, urmărim cel mai înalt tel 
comun - mântuirea sufletelor noastre - si părelnic ne aşezăm la una 
si aceeaşi masă duhovnicească - ne împărtăşim din acelaşi potir cu 
Trupul si Sângele Domnului, chipurile sântem fraţi întru Hristos, 
când de fapt ne mâncăm unii pe alţii precum fiarele sălbatice, si 
sântem mult mai răi decât tâlharii. Lucrurile stau astfel deoarece 
ne-am întovărăşit cu diavolul. Când diavolul ni se face prieten, 
începem să ne certăm cu oamenii. Dacă vrem însă să ne împăcăm cu 
vrăjmaşii noştri, trebuie să ne certăm cu diavolul, 
în viată, asa complicată cum este ea, nu putem, bineînţeles, să avem 
pace deplină si trainică. Din pricina păcătoşeniei noastre, este firesc 
să se ivească neînţelegeri si certuri între oameni. Dar aceasta nu 
înseamnă ca o dată ce ne-am certat cu cineva să rămânem duşmani 
pentru totdeauna. Am greşit! Ne-am certat! Acum să ne împăcăm!... 
Din păcate, putini oameni se mai împacă după ce s'au certat, putini 
trăiesc mai departe ca fraţii. Si mai putini sânt aceia care îi iartă, în 
inima lor, pe duşmanii lor neîmpăcaţi si îi rabdă. Cel mai adesea, 
vrăjmăşia rămâne între oameni, ca să crească si să se întăreească spre 
veşnica lor pierzanie. De aici putem vedea că între oameni sânt cu 
putinţă trei feluri de relaţii: 1. vrăjmăşia, 2. împăcarea si 3. răbdarea 
si iertarea vrăjmaşului, în situaţia în care el este neîmpăcat. 

VRAJBA 

Să privim mai întâi de toate starea de vrajbă reciprocă. 

Pentru ce se ceartă de obicei oamenii? Pentru că au fost răniţi cu o 

r 

vorbă de ocară; se ceartă pentru bârfe si pâre, se ceartă pentru poziţii 
si funcţii, pentru bani si averi, pentru întâietate si onoruri. Oricare este 
pricina certei, ura care se naşte în urma acesteia începe să otrăvească 
necruţător sufletul. Sărmanul om, o dată cuprins de ură, îsi pierde 
dulcea pace sufletească si începe să se chinuiască de ură si mânie 
neputincioasă. Devine neliniştit, nervos si mocneşte tot de simţăminte 
drăceşti. Fericirea a fugit din inima lui. El caută să se răzbune si crede 
că doar atunci când îsi va vedea potrivnicul zdrobit se va putea linişti. 
Dar aici diavolul îl minte în chip neruşinat: îl îndeamnă spre noi si 
noi nelegiuiri, nu spre a-i da pace, ci pentru a-1 face si mai nefericit. 
Paharul mâniei arată pe dinafară plin cu licoare: care făgăduieşte 
desfătarea. Dar de o bem, ameţitoarea băutură ne năuceste vreme 
de o clipă, până ce-am săvârşit răzbunarea nebunească, pentru a ne 
împinge, mai apoi, la deznădejde pierzătoare si vlăguire morală. 
Astfel, o dată înşelat de diavol, omul ajunge parcă neputincios în a-si 
învinge mânia si caută din nou să se îmbete din năuceala sa, găsind 
o desfătare satanică în chinul diavolesc pe care aceasta îl aduce. 
Dacă furia nu este dezrădăcinată la timp, atunci când este doar o 
mlădită cu rădăcini slab înfipte în pământ, nu poate fi lesne biruită 
mai târziu, când creste un copac mare cu rădăcini puternice. Atunci 

ea se preface în ură satanică de netămăduit. De aceea ne sfătuieşte 
Cuvântul lui Dumnezeu: „Mâniati-vă, si nu păcătuiţi; soarele să nu 
apuie preste întărâtarea voastră. Nici daţi loc diavolului." /Efes. 
4:26-27/ Altminteri, de scapi din vedere focul, nu-1 mai poţi stinge. 
Sfântul Tihon din Zadonsk spune, cu mare înţelepciune: „Asa cum 
focul, de nu este stins de îndată, va cuprinde multe case, tot astfel 
si mânia, dacă nu este tăiată de îndată, va pricinui mult rău si se va 
face pricină a multe necazuri." 

Sub apăsarea mâniei sale, cel ce urăşte îsipoate ucide vrăjmaşul, îlpoate 
schilodi, poate să-i răpească averea, sănătatea, să aducă stricăciuni 
vitelor acestuia, să le pricinuiască rău copiilor si apropiaţilor lui, să-1 
clevetească si să-1 acopere de ruşine s.a., dacă nu se abate la timp din 
calea spre pierzanie pe care a apucat. Si în toate aceste fapte drăceşti 
el caută liniştire pentru sine, dar, de fapt, află numai noi chinuri si 
nelinişti. Acolo unde este ură, nu este pace. Câţi vecini de la nimic 
încep să se certe; împinşi odată de diavol să se urască, nu mai pot 
după aceea să se ierte. Astfel certurile le otrăvesc întreaga viată. 
Precum scânteia poate aprinde păduri întregi, tot astfel si cearta cea 
mai neînsemnată poate fi pricină pentru nenorociri de neîndreptat. 
Nu rare sânt împrejurările în care două familii vecine încep să se certe 
pentru o palmă de pământ, de la câmp sau pentru un ou ouat de 
găină în curtea vecină. Ei continuă certurile, la pricinile de la început 
adăugând si altele, mai mari, toarnă gaz pe foc si, în loc să-1 stingă 
cât este slab, îl atâta si mai tare, se aruncă în certuri încrâncenate, 

'iii' ' 

ocări nemiloase, se urăsc cu o ură satanică si încep să lovească cum 
pot - fie vătămându-si unul altuia averea sau dobitoacele, fie rătăcind 
prin tribunale. Adesea, astfel de oameni sfârşesc în ruină financiară. 
Dar cea mai groaznică, în astfel de cazuri, este pierzania morală pe 
care cei ce se duşmănesc o abat asupra sufletelor lor. De merg atât de 
departe, împăcarea între ei ajunge aproape de neînchipuit. 

Si cât de frumos ar fi dacă cearta ar fi ocolită la vreme! Câte păcate 
nu ar fi ocolite! Câţi nervi nu ar fi cruţaţi! Eu ştiu, dragi cititori, 
cum s'ar fi sfârşit cândva o ceartă cumplită dintre două vecine, 
dacă chibzuinţă nu ar fi biruit într'una dintre ele. Pricina a fost, ca 
întotdeauna, una măruntă. Una dintre femei avea o cloşcă cu zece 
puişori mici, galbeni, iar cealaltă avea o grădină cu flori pe care 
mult o păzea. Odată, cloşca cu puişorii s'a strecurat în grădina cu 
flori si a început să scurme printre ele. Văzând aceasta, stăpâna 
grădinii înfuriindu-se, a ieşit din casă si a început să gonească 
cu pietre cloşca cu puişorii, care s'au împrăştiat. Cloşca nu a 
putut să treacă pe sub gard cu aceeaşi uşurinţă ca si puişorii, ce 
erau mici, ci numai zbura încoace si-ncolo, căutându-si speriată 
odraslele împrăştiate. Aceasta au durat mult. Cloşca, vlăguită de 
puteri, aproape că s'a prăbuşit la pământ de istovire. In acest timp, 
stăpâna puilor a ieşit din casă, a înţeles ce se întâmplă si mocnea 
de mânie. Era gata să se certe cu nemiloasa prigonitoare a puilor, 
dar alţii au împiedicat-o. Cloşca s'a întors acasă. Puii s'au strâns în 
jurul ei... Totul s'a terminat cu bine... Au trecut mulţi ani de atunci. 
Puii au crescut si au umplut, împreună cu cloşca, oalele... Femeia 
cu grădina a murit... Numai pe stăpâna clostii o mai aud spunând 
încă, amintindu-si de întâmplarea aceea: „Slavă Domnului că m'au 
împiedicat atunci să mă cert cu ea! Căci, altfel, până astăzi m'ar fi 
apăsat cearta cu răposata mea vecină. Acum totul a fost dat uitării. 
Totul a pierit. Dar păcatul ar fi rămas. Slavă lui Dumnezeu, slavă 
Domnului că nu ne-am certat!" 

Dragi cititori, oare nu sânt toate certurile noastre, de fapt, 
asemenea acestei întâmplări prosteşti si mărunte pe care tocmai 
v'am înfătisat-o? Câţi oameni care au trăit înaintea noastră pe 

i i i r 

acest pământ păcătos nu s'au certat din pricina unor lucruri lumeşti 
si trecătoare: pentru case si averi, bani si cinstiri, pentru ocări si 

pâre? De ce s'au întâmplat toate acestea? Ce folos au avut că au dat 
dovadă de vitejie si stăruinţă în certurile lor?... Acei oameni au murit 
demult. Si certurile lor au fost uitate de generaţii. Numai păcatul 
din aceste certuri a rămas, pentru a-i mustra la înfricoşata judecată 
pe nefericiţii răposaţi care au murit fără să se fi pocăit de vrajba 
lor, pentru a-i lipsi de bucuriile veşnice ale Raiului făgăduit celor 
milostivi, celor blânzi, făcătorilor de pace si celor buni. 
Păcatul vrajbei ne otrăveşte si viata de aici, si pe cea de dincolo. El 
este atât vrăjmaşul trupului, cât si al sufletului nostru. De ce, atunci, 
unii oameni caută mângâiere în certuri si-n răzbunare, după cum 
spun: „Nu voi avea linişte până ce nu mă voi răzbuna?" 
Poate, omule, să se liniştească cugetul tău si să-ti dea pace sufletească 
câtă vreme tu te acoperi cu păcate noi si grele ? Poate barca să se facă 
mai uşoară dacă o încarci cu si mai multă greutate? Cauţi linişte si 
pace sufletească? Le vei afla, nu în răzbunare, ci în încetarea vrajbei. 
Cauţi răcorire de artita patimilor tale? De ce, atunci, stârneşti focul 
urii si arunci peste el alte lemne? Cauţi să-ti ostoiesti inima înseta- 

IX i i i 

tă de linişte? De ce, atunci, o otrăveşti cu apa amară a nelegiuirilor? 
Dacă îl iubeşti pe aproapele tău, se va stinge si focul urii din sufletul 
tău si te va învălui si te va răcori adierea plină de har a liniştii. 

i i x / 

Dacă uiţi greşelile aproapelui tău, si Dumnezeu le va uita pe ale 
tale, stergându-ti-le din conştiinţă. Iartă si iertat vei fi! Pune capăt 
vrăjmăşiei si soarele bucuriei va străluci în inima ta! Nu vei găsi în ură 
si răzbunare mulţumirea căutată, asa cum nici cel însetat nu-ti poate 
potoli setea cu apa sărată a mării. Cu cât vrăjmăsesti si te îndârjeşti 

mai mult, cu atât te cufunzi mai adânc în iad. Si ce fericire cauţi 

' ii 

tu în iad? Sărmane rob al urii, ia seama cui slujeşti prin vrăjmăşia 
ta! Diavolul te duce de nas, pentru a te prăvăli în cele mai de jos 
ale pământului. Dumnezeu va osândi la chinuri veşnice pe cei ce, 
asemenea tie, vrăjmăsesc neîmpăcat cu semenii lor. Pentru aceasta, 

Mântuitorul te povătuieste: „împacă-te cu pârâsul tău degrab, până 
eşti pre cale cu dânsul, ca nu cumva pârâsul să te dea judecătorului 
si judecătorul te va da slugii si în temniţă te va arunca." /Mt. 5:25/ 
Mult înfricoşătoare este starea sufletească a celuia ce îmbătrâneşte 
în ură si vrăjmăşie. El ajunge la înverşunare, care înseamnă moarte 
sufletească. Un astfel de om este neînduplecat si de neîndreptat. 
Fiarele sălbatice cele mai sângeroase mai lesne se lasă îmblânzite 
si domesticite decât acesta. Dacă un astfel de om stăruieste până 
la capăt în învârtosarea lui, Dumnezeu îsi ia de la el harul si, 
neîndreptat fiind, îl trimite în iad, care loc el singur, omul, si 1-a ales. 
A fost neomenos cu ceilalţi si astfel s'a făcut nevrednic de blândeţea 
lui Dumnezeu. El nu a iertat. De aceea nici lui nu i se poate ierta. 
Sfântul Apostol Iacov spune: „Că judecata e fără milă celuia ce nu a 
făcut milă." /Iac. 2:13/ 

Pedepsirea neîmpăcării 

Cum pedepseşte Dumnezeu împietrirea, se vede din pilda următoare. 
„La Lavra Pecerska trăia un ieromonah pe nume Tit. El avea dragoste 
mare si se înţelegea foarte bine cu un ierodiacon pe nume Evagrie, 
încât toţi se minunau de prietenia lor cea curată. Dar diavolul a 
semănat vrajbă între ei si atât de mult i-a întunecat cu mânia si cu 
ura, încât nici să se vadă, nici să se audă nu voiau. Când unul cădea 
în biserică, celălalt fugea de tămâie, iar dacă nu izbutea să fugă pri- 
mul nu îl cădea. Si au vietuit multă vreme întru acest întuneric al 
păcatului si neîmpăcaţi între ei au îndrăznit chiar a se împărtăşi. 
Fraţii îi rugau să se împace între ei, dar ei nici să audă de aceasta nu 
voiau. 

După rânduiala lui Dumnezeu, s'a întâmplat acestui fericit preot Tit 
de s'a îmbolnăvit rău, de moarte. Atunci el a început a plânge cu 

amar pentru păcatul său si a trimis la diaconul Evagrie, să-1 roage, 
în numele lui, să-1 ierte. Diaconul nu numai că nu 1-a iertat, dar 1-a si 
blestemat cu grele cuvinte. 

Fraţii, văzând însă pe Tit murind, cu sila l-au adus pe Evagrie ca să 
se împace cu fratele său. Bolnavul, cu mari sforţări s'a ridicat, a căzut 
la picioarele diaconului, rugându-1 cu lacrămi: „Iartă-mă, părinte!" 
Dar Evagrie, fără de omenie, si'a întors fata si a zis: „Niciodată nu 
voiesc să am iertare cu el, nici în veacul acesta, nici în veacul ce va 
să vie!" Aceste grele cuvinte zicând, s'a smuls din mâinile fraţilor 
si a căzut. Vrând să-1 ridice fraţii, l-au găsit mort. Iar fericitul Tit 
îndată s'a sculat si s'a însănătoşit. Cu toţii s'au spăimântat de cele 
întâmplate si începură a întreba pe Tit ce înseamnă aceasta? Atunci 
el le-a mărturisit cele ce a văzut cu ochii săi duhovniceşti: „Când 
boleam, grăia, si nu încetam a mă mânia împotriva fratelui meu, 
am văzut cum îngerii se depărtează de la mine si plâng pierderea 
sufletului meu, iar dracii iarăşi se bucurau de mânia mea. Pentru 
aceea am început a vă ruga pe voi ca, mergând la fratele, să cereţi 
iertare pentru mine. Iar când 1-ati adus la mine si eu m'am închinat 
lui, iar el s'a întors de la mine, atunci am văzut un înger nemilostiv, 
ţinând o suliţă de foc cu care a lovit pe acela care nu m'a iertat si 
îndată a căzut mort; iar mie, acelaşi înger mi-a dat mîna, m'a sculat 
si acum sânt sănătos." {Vieţile Sfinţilor, 27 februarie) 
De câte ori nu se întâmplă în viată ca nişte Creştini plini de răutate 
si neîmpăcaţi cu semenii lor să plece în chip neaşteptat din lumea 
aceasta si să pornească cu mânie în suflet pe calea spre împărăţia cea 
veşnică! Ce iertare vor aştepta ei de la Dumnezeu, dacă însisi nu au 
iertat celor ce i-au jignit?! înfricoşat lucru este să trăieşti neîmpăcat! 
Dar si mai înfricoşat lucru este să mori neîmpăcat! împietrirea îm- 
potriva celorlalţi îndrăceşte sufletul si îl face neputincios să poarte 
harul dumnezeiesc. Astfel, împietrirea duce la pierzanie. 

Iată încă o pildă grăitoare în această privinţă, tot din vieţile sfinţilor, 
în cele dintâi veacuri ale Creştinismului, când cei ce urmau lui 
Hristos erau prigoniţi crunt de către stăpânire, în cetatea cea mare 
a Antiohiei trăiau un prezbiter (preot), pe nume Saprichie si un 
cetăţean, mirean, pe nume Nichifor. Aceştia aveau între ei mare 
dragoste, încât oamenii îi socoteau că sânt fraţi de sânge. Au petrecut 
ei multă vreme într'o dragoste neprefăcută ca aceasta, până ce dia- 
volul, care puternic zavistuia vieţuirea lor întru prietenie, a izbutit să 
semene între dânşii neghina vrajbei. Sub insuflarea vrăjmaşului s'au 
certat, despărţit si într'atît s'au urât încât după aceea, nu voiau nici pe 
cale să se întâlnească. Nu se mai puteau suporta unul pe celălalt. 
După ce au vietuit vreme îndelungată în această vrajbă diavolească, 
Nichifor, venindu-si în sine si cunoscând că răutatea dintre ei vine 
de la diavol, a rugat pe nişte prieteni si vecini ca, mergând la preotul 
Saprichie, să-1 roage ca să-1 ierte. Dar Saprichie nu 1-a iertat. Nichifor 
si-a înnoit încercarea de împăcare. Si a treia oară a trimis oameni să 
ceară iertare, dar în zadar. Saprichie si-a învârtoşat inima si a rămas 
neînduplecat. 

în cele din urmă Nichifor a mers singur la Saprichie, a căzut la 
picioarele lui, si smerit a început a se ruga: „Iartă-mă, părinte, 
iartă-mă pentru Domnul!" Dar Saprichie nici nu s'a uitat la dânsul. 
Nichifor s'a dus de la dânsul ruşinat si alungat, 
în această vreme a izbucnit, în Antiohia, prigonire mare împotriva 
Creştinilor. I-au prins mai întâi pe Creştinii de seamă, printre 
care se afla si Saprichie, preotul. Si l-au dus la întrebare înaintea 
ighemonului, zicându-i: „Cum îti este numele tău?" El a răspuns: 
„Saprichie mă numesc." Zis-a ighemonul: „De ce neam eşti?" 
Saprichie a răspuns hotărât: „Sânt Creştin." Zis-a ighemonul: „Eşti 
cleric?" Saprichie a răspuns: „Da, sânt preot." Zis-a ighemonul, 
auzind acestea: „împăraţii noştri, stăpânii acestei ţări, au poruncit 

ca toţi Creştinii să aducă jertfe zeilor, iar dacă cineva nu va împlini 
porunca împărătească, să ştie că unul ca acela, după multe munci, 
va fi osîndit la cea mai grea moarte." 

Saprichie, stând înaintea ighemonului, nesovăielnic a răspuns: „Noi 
Creştinii, o, ighemonule, avem împărat pe Hristos, căci El Unul este 
adevăratul Dumnezeu, Ziditorul cerului, al pământului, al mării 
si al tuturor celor ce sânt într'însele; iar toţi dumnezeii păgânilor 
sânt draci..." La auzul acestor cuvinte, ighemonul s'a mâniat tare 
si a poruncit să înceapă cumplit să-1 chinuiască. Cel muncit, toate 
chinurile cu bărbăţie le-a răbdat si grăia ighemonului: „Putere ai 
asupra trupului meu, dar asupra sufletului meu nu ai, fără numai 
Domnul meu, Iisus Hristos, Care 1-a zidit." 

Văzându-i neînduplecarea lui Saprichie, judecătorul a dat asupra 
lui osândă de moarte, prin tăierea capului. Fiind dus Saprichie la 
tăiere, a auzit despre aceasta Nichifor, care a alergat si i-a ieşit în 
cale, rugându-1: „Mucenice al lui Hristos, iartă-mă că ti-am greşit!" 
Saprichie nu i-a răspuns, căci inima lui era cuprinsă de răutate 
diavolească. Smeritul Nichifor, alergând pe altă uliţă, 1-a întîmpinat 
si iarăşi, căzându-i înainte, îl ruga, zicând: „Mucenice al lui Hristos, 
iartă-mă că ti-am greşit ca un om, căci, iată, ti se dă din cer cunună 
de la Hristos, pentru că ai mărturisit numele lui cel sfânt, înaintea a 
mulţi martori." Dar Saprichie, orbit de ură rămânea neînduplecat. Ba 
chiar si prigonitorii se mirau de împietrirea lui Saprichie si ziceau 
lui Nichifor: „Om nebun ca tine niciodată n'am văzut. Iată acesta 
merge la moarte, iar tu cu tot dinadinsul ceri de la el iertare. Oare 
după moarte va putea să te vatăme cu ceva? Ce trebuinţă îti este să 
te împaci cu el?" Nichifor le-a răspuns: „Voi nu stiti ceea ce cer eu de 
la mărturisitorul lui Hristos, ci numai Dumnezeu ştie." 
Sosind Saprichie la locul în care avea să fie tăiat, Nichifor iarăşi a 
zis către dânsul: „Te rog, mucenice al lui Hristos, iartă-mă!" Mult s'a 

rugat Nichifor, dar Saprichie nu s'a îndurat. Atunci, Dumnezeu a 

luat harul Său de la Saprichie - si îndată el a căzut de la Hristos. 

Când i-au zis prigonitorii să-si plece genunchii ca să îi taie capul, 

Saprichie dintr'odată tare s'a spăimântat si a început a-i ruga: „Nu 

mă ucideti! Voi face tot ceea ce poruncesc împăraţii. Mă voi închina 

zeilor si voi aduce jertfă." Asa a pierdut harul Saprichie din pricina 

urii si odată cu acesta si mântuirea. Nici chinurile îndurate, nici 

stăruinţele bunului Nichifor de a nu se lepăda de Hristos, la sfârşitul 

nevointei, la nimic nu i'au folosit. 

Atunci fericitul Nichifor a mărturisit înaintea călăilor că este Creştin 

i 

si că si el asemenea celorlalţi credincioşi în Hristos nu va aduce jertfă 
ii ii i 

zeilor si i-a rugat să-1 ucidă pe el în locul lui Saprichie. După ce l-au 
întrebat pe ighemon ce să facă, chinuitorii l-au slobozit pe Saprichie, 
iar pe fericitul Nichifor l-au ucis. Asa s'a lepădat Saprichie de Hristos 

si a murit în ura sa, iar Nichifor s'a învrednicit de mucenicie si s'a 

i ' i 

mântuit. (Vieţile Sfinţilor, 9 Februarie) 

Când auzim despre purtarea neîmpăcatului Saprichie, fără să vrem, 
ne amintim de cuvintele minunate ale Sfântului Apostol Pavel: „Si 
de as împărţi toată averea mea, si dacă trupul meu as da să-1 arză, 
iar dragoste nu am, nimic nu-mi foloseşte." /I Cor. 13:3/ Nici chiar 
mucenicia, fără dragoste, nu mântuieste. Chiar si cele mai mari 
nevointe de vei săvârşi, dacă eşti neîmpăcat cu vrăjmaşii tăi, este ca 
si cum ti-ai arunca în aer cu o bombă toate celelalte fapte bune ale ta- 
le si te osândeşti la pierzanie. 

Despre cei ce se laudă cu ura lor 

Cum poate fi atunci înţeles faptul înfricoşător că mulţi oameni care 
îi vrăjmăsesc pe semenii lor, atunci când se răzbună, nu numai că nu 
se ruşinează din pricina acestei robii a diavolului în care se găsesc, ci 

chiar se laudă cu ea?! Acest lucru poate fi tălmăcit într'un singur fel: 
prin orbirea morală lipsită de nădejde a celor înrăiţi. „Mare nebunie 
este," spune de Dumnezeu înteleptitul Sfânt Tihon din Zadonsk, „să 
se laude omul cu cele de care trebuie să se întristeze!" Aceasta arată 
cât de denaturate sânt legile morale dumnezeieşti în cugetul celor 
ce se vrăjmăsesc. Să te bucuri de lucrul de care numai diavolii îsi 
freacă mâinile cu mulţumire, să te lauzi cu lucrul din pricina căruia 
îngerii plâng, să te veseleşti pentru faptul că ai îngropat dragostea 
frăţească, să găseşti mângâiere în faptul că ai împlinit dorinţa satanei, 
oare toate acestea nu arată în tine învoiala satanică a sufletului? O, 
adânc ar trebui să se căiască cei ce au alunecat în groapa vrajbelor si 
sfadelor, nu să se laude cu acestea! Zugrăvind stricarea sufletească 
a celor stăpâniţi de vrajbă, Sfântul Tihon din Zadonsk spune, cu 
un glas plin de tristeţe: „Ei au adus vătămare aproapelui lor; legea 
sfântă a lui Dumnezeu o au călcat în picioare; pe Dumnezeu, pe 
Marele si Puternicul Atottiitor, l-au mâniat; pe ei însisi în cartea 
satanei s'au trecut si la chinuri veşnice s'au osândit: si cu această 
faptă nelegiuită se laudă!... Asa răul întunecă ochiul sufletesc, încât 
sărmanul om nu-si mai vede limpede propria pierzanie si greşeşte 
îndoit: păcătuieşte si se măreşte cu păcatul: „Asa, i-am arătat lui! Să 
ştie cine sânt eu!..." Foarte bine, te-a cunoscut cine eşti cu adevărat, 
cunoaşte si răutatea ta, ştie că tu i-ai făcut rău, dar tu te cunoşti pe 

i i ' i ' i r 

tine, unde eşti si în ce stare te afli? ştii tu că mai mult pe tine te- 
ai vătămat decât pe el? Lui i-ai vătămat trupul, tie sufletul. De el 
oamenii sânt scârbiţi si îl osândesc din pricina clevetirii tale, dar 
pe tine te osândeşte însuşi Dumnezeu. Pe acela (pe aproapele tău) 
l-ai aruncat în necinste si-n umilinţă vremelnică, dar pe tine în cea 
veşnică! Ascultă ce cântă despre tine Psalmistul: „Ce te lauzi întru 
răutate, puternice?" si iată ce adaugă mai departe: „Pentru aceasta 
Dumnezeu te va sfărâma până în sfârtit, smulge-te-va si te va muta 

din lăcaşul tău si rădăcina ta din pământul celor vii." /Ps. 51:1,4/ 
De aceea Sfântul Ioan Gură de Aur spune: „Când ne mâniem si 
viclenim împotriva celorlalţi, atunci împotriva nouă înşine ascutim 
sabia si ne pricinuim răni si mai mari nouă înşine, decât celorlalţi." 
Mulţi oameni ajung din ură la asa nebunie si orbire, încât preferă 
să se ducă ei însisi la pierzanie decât să renunţe la răzbunare. „Eu," 
spune, „voi pieri, dar am să-1 distrug!.." Ce spui tu, în mânia ta, 
sărmană făptură orbită? Vrei să te duci singur la pierzanie, numai 
să piară fratele tău pentru care Hristos, Fiul lui Dumnezeu, a murit? 
Vino-ti în fire, ce duh si al cui lucrează în tine? Nu duhul celui care 
s'a dus pe sine la pierzanie si pe părinţii noştri Adam si Eva, si pe 
noi împreună cu ei? El întotdeauna răsuflă răutate, ca să ne piar- 
dă. Hristos vrea să te mântuiască si pe tine, si pe el (fratele tău), 
iar tu vrei să te pierzi si pe tine, si pe el. Dar priveşte, împotriva 
cui te-ai ridicat si te înarmezi? El spune: „Cela ce nu este cu mine, 
împrotiva mea este!" /Mt. 12:30/ Prin pierzania ta, tu cauţi pierzania 
aproapelui tău; de aceea nu eşti în Hristos, ci împotriva lui Hristos, 
cel ce atât de mult doreşte să te mântuiesti si tu si aproapele tău, 
încât pentru aceasta si-a vărsat si sângele; iar prin aceasta arăţi că 
gândeşti întocmai acelui duh viclean care si pe tine, si pe aproapele, 
si pe toţi oamenii caută în fel si chip să ducă la pierzanie... Si, în 
focul mâniei tale, tu strigi: „Chiar de voi ajunge la pierzanie, tot îl 
voi distruge!"... Bineînţeles, te poţi duce singur la pierzanie, dacă 
asta doreşti, dar nu si pe aproapele tău, dacă el trăieşte cu harul si 
ajutorul celui Preaînalt. Oare nu-ti dai seama ce înseamnă pierzania 
acesta, pe care o doreşti tie si aproapelui tău? Pune-ti mâna în foc si 
vei cunoaşte în parte ce înseamnă pierzania. Dacă nu poţi să înduri 
acest foc mic, cum vei putea răbda focul cel veşnic, care arde, dar nu 
luminează, care este aprins, dar nu încălzeşte, chinuie, dar nu ucide? 
în acest foc vor fi încinşi precum fierul până se face roşu cei plini de 

ură, dacă nu se pocăiesc, si vor fi arşi si chinuiţi pe dinăuntru, si pe 
dinafară, veşnic. Dar cel orbit de ură nu vede asta si strigă în furia 
lui: „Voi pieri, dar tot n'am să-1 las!..." 

O, ură, fiică a diavolului - ură, cum îl orbeşti tu pe săracul om! Cel plin 
de ură vrea să se piardă pe sine însuşi, numai să piară si aproapele 
lui. Nu poate fi nebunie mai mare decât să cauţi prin pierzania 
ta pierzania aproapelui tău. Mulţi dintre cei stăpâniţi de ură se 
înfrânează de la peste, lapte, ouă, carne, lucruri pe care Dumnezeu 
nu le-a oprit, ci chiar a îngăduit să fie folosite cu mulţumire si 
rugăciune. Aceiaşi oameni aflaţi sub domnia urii vor să-i înghită de 
vii pe oamenii lui Dumnezeu! Mulţi nu mănâncă nimic Miercurea 
si Vinerea, dar nu voiesc să postească de ură nici măcar un minut, 
fapt pentru care Dumnezeu îi ameninţă cu chinul veşnic. Atât de 
mare si groaznic rău este ura! Atât de cumplit încătuşează ea inima 
si orbeşte mintea! Este tocmai patima care îi este proprie diavolului, 
cel ce se pierde si pe sine si caută si pe ceilalţi să-i ducă la aceeaşi 
pierzanie. 

ÎMPĂCAREA 

Până aici am lămurit îndeajuns cât de pierzătoare este vrajba. Cel ce 
poartă ură în inima sa, hrăneşte un şarpe otrăvitor la sân. Voi stiti, 
iubiţi cititori, din proprie experienţă, cât de greu vă este sufletul 
atunci când sânteti certaţi cu cineva. Parcă aveţi un munte care vă 
apasă pe suflet. Nu puteţi să respiraţi uşor si liber. Vă simţiţi parcă 
încătuşaţi, chiar mai rău decât un prizonier, căci acesta are trupul 
încătuşat, dar sufletul lui e slobod. Pe când, în voi, duhul este legat în 
lanţurile vrajbei celei drăceşti, si chiar si trupul se simte, din această 
pricină, nespus de vlăguit. Cel ce îsi vrăjmăseste semenii este rob 
al diavolului. Si se află undeva robi fericiţi? Dacă pasărea prinsă 
în colivie ar fi fericită, atunci si vrednicii de milă robi ai păcatului 
s'ar putea simţi fericiţi. Nu! Fericirea nu poate înflori printre buru- 
ienile păcatului, cu atât mai puţin printre spinii si mărăcinii urii si 
vrajbei. Atâta vreme cât voi vă vrăjmăsiti cu fratele vostru, pacea nu 
vă poate încălzi inima!... 

De aceea, cât de uşor vi se simte sufletul când iertaţi vrăjmaşului 
vostru! Ati vrea, asemenea unei păsări scăpate din colivie, să vă 
înălţaţi până la ceruri de bucurie. Atunci când vă împăcaţi, vă 
bucuraţi mai mult decât la aflarea unei comori, căci ati aflat ceva mai 
de preţ decât o comoară. Ati găsit dragostea, ati câştigat pe duşmanul 
vostru si din neprieten 1-ati prefăcut în frate. Poporul simplu spune 
cu mult tâlc: „Vrajba este lucrul dracului." De aceea învrăjbirea duce 

atâta întuneric în suflet, îl apasă, îl chinuieşte de parcă s'ar afla în 
iad. De la cei învrăjbiţi fuge harul lui Dumnezeu, care aduce pace 
si bucurie inimilor. Si dacă „vrajba este lucru diavolesc," atunci 
împăcarea este lucru dumnezeiesc. Pacea este unul dintre cele mai 
de preţ daruri dumnezeieşti. Odată cu împăcarea, întunericul din 
sufletele până ieri învrăjbite piere si în ele se sălăşluieşte pacea lui 
Dumnezeu, lumina si bucuria lui Dumnezeu. Asupra celor împăcaţi 
se pogoară harul lui Dumnezeu. De aceea ei se simt ca în Rai. 
Ascultaţi două pilde luate din viata din Rusia. 

„într'un sat slujea un preot, care se certa necontenit cu citeţul lui. 
Acest citeţ nu terminase seminarul si nu putuse să se facă preot. 
Idealul lui era să ajungă măcar diacon. Din nefericire, nu se putea 
pune temei pe sprijinul preotului, pe care îl ura si cu care se certa 
neîncetat în chipul cel mai grosolan. Cu un anume prilej, în vremea 
slujbei, preotul si citeţul s'au certat iarăşi rău pentru ceva, iar preotul 
a ridicat glasul. Citeţul nu s'a lăsat nici el mai prejos si i-a răspuns 
preotului cu cuvinte de ocară. Preotul s'a aprins si a aruncat cu 
cădelniţa în dascăl, iar acesta a aruncat cu câteva cărţi grele în 
preot, până ce, în cele din urmă, au ajuns să se bată cu adevărat, 
spre marea amărăciune si sminteală a oamenilor... în tot satul s'a 
răspândit vestea despre încăierarea dintre preot si citeţ din biserica 
lui Dumnezeu. Ştirea a ajuns si la vlădică, în oraş. Acesta era un 
episcop dăruit cu multă înţelepciune. I-a chemat la el pe preot si 
pe citeţ, pentru a-i cerceta si pentru a înţelege care este vinovat. 
L-a poftit mai întâi pe preot si 1-a întrebat: „Spune-mi cum s'au 
întâmplat toate. Mărturiseste-mi cu inimă curată doar adevărul!" 
„Eu, sfinţite vlădică, slujeam în biserică, începu să se îndreptăţească 
speriat preotul, si i-am cerut dascălului să cânte mai rar, când el s'a 
năpustit asupra mea, rostindu-mi cuvinte de ocară, si s'a pornit să 
mă lovească cu cărţile de la strană, să mă bată chiar si cu pumnii. 

Ca să mă apăr, am apucat cădelniţa, dar nu i-am făcut nimic." 
„Deci el este vinovat?" - a întrebat arhiereul. „Da, sfinţite vlădică, 
el este vinovat!" „Aşadar el a pornit cearta?" „Da, sfinţite vlădică, 
el a început cearta!" „Atunci eşti un mucenic," a urmat arhiereul. 
„Săracul de tine, câtă vreme ai răbdat pe acest citeţ rău fără să te 
plângi, până acum! Iată, ca să primeşti mulţumire m'am gândit să te 
răsplătesc. Chiar de mâine te voi ridica la vrednicia de protoiereu! 
Auzi, fiule, chiar de mâine! Pregăteste-te!" Preotul s'a îngrijorat din 
pricina întorsăturii pe care au luat-o lucrurile si zise: „Dar sfinţite 
vlădică, eu nu sânt vrednic de protoiereu. Si eu am vină în certuri, 
chiar mai mare decât dascălul. Eu am început certurile!" „Aşadar, ai 
conştiinţă! Slavă Domnului, slavă Domnului!" - s'a bucurat arhiereul. 
„Atunci meriţi pe deplin să fii protoiereu." Preotul, plin de căinţă, a 
început să plângă. Vlădica a trimis atunci după citeţ. 
Acesta a intrat tulburat si privea - preotul plângea, iar arhiereul nu 
stătea încruntat si aspru, ci zâmbea părinteşte. 

„Tu ce ai de spus? Care dintre voi a început cearta?" a întrebat 
arhiereul. „Nu eu, ci preotul!" - spuse speriat dascălul, pentru a 
se îndreptăţi. „Asa a spus si preotul, că el este vinovat. Aşadar, 
eşti nevinovat! Pentru că ai răbdat atâta vreme nevinovat, ca un 
mucenic, ocările preotului, m'am hotărât ca mâine să te hirotonesc 
diacon! Eşti pregătit?" Dascălul se aştepta să fie pedepsit, si iată că 
i se propunea diaconia la care visase atâta vreme! Dar sufletul lui 
era atât de tulburat! Se simţea atât de nepregătit din pricina vrajbei 
cu preotul. Dintr'odată căzu la picioarele vlădicii, si cu ochii în 
lacrimi spuse: „Sfinţite vlădică, nu sânt vrednic să fiu diacon. Sânt 
mai vinovat decât preotul!" Arhiereul 1-a ridicat de la pământ 
si, îmbrătisându-1, i-a spus: „Tocmai astăzi eşti vrednic, căci te-ai 
pocăit, precum s'a pocăit si preotul. De aceea, neîntârziat pe el îl voi 
face protoiereu si pe tine diacon. Impăcati-vă!" 

Cu adâncă zdrobire de inimă, cei doi până nu demult potrivnici 
s'au îmbrăţişat si s'au iertat. A doua zi, la Dumnezeiasca Liturghie, 
vlădica i-a răsplătit pe amândoi cu cinuri bisericeşti si i-a trimis 
cu pace în satul lor. Ei s'au întors împăcaţi si plini de bucurie, spre 
minunarea tuturor sătenilor. Din acea zi au vietuit laolaltă ca adevă- 
rati fraţi si nu s'au mai certat niciodată." 
Iată o altă pildă, tot din Rusia. 

„într'o biserică, preotul si diaconul se urau mult si se certau 
neîncetat. Să nu vi se pară neobişnuit, fraţi si surori, că si fetele 
bisericeşti se pot certa uneori. Ei apără cetatea duhovnicească, 
Biserica, de aceea diavolul se năpusteşte asupra lor cel mai mult. 
Multă vreme s'au vrăjmăsit în felul acesta preotul cu diaconul, până 
ce au ajuns la o asa ură, încât nici nu se mai puteau privi unul pe 
celălalt. Viata lor s'a otrăvit. în cele din urmă, preotul nu a mai 
răbdat să trăiască în acest iad si a mers la un pustnic sfânt, pentru 
a se sfătui cu el. I-a istorisit totul - despre cum se certa cu diaconul 
pentru cel mai mic lucru, despre cum ura lui creştea zi de zi, despre 
cum diaconul, deşi mai tânăr, nu îl cinstea pe preot, despre cum 
el (preotul) nu putea să-1 mai rabde si să-1 vadă înaintea ochilor, 
despre cum s'a gândit deja să plece din parohie. „Ce sfat îmi daţi?," 
1-a întrebat în cele din urmă preotul. 

Sfântul pustnic i-a dat reţeta cea mai potrivită, dar si cel mai greu de 
împlinit. „Taci si rabdă! Rabdă la nesfârşit, si Dumnezeu te va ajuta 
să-1 întorci si să-1 câştigi pe duşmanul tău!" Preotul s'a hotărât să 
încerce si acest ultim mijloc. 

După ce s'a întors acasă, la scurtă vreme s'a întâmplat să săvârşească 
o oarecare slujbă împreună cu diaconul. In timpul slujbei, 1-a 
rugat pe diacon cu blândeţe: „Dă-mi crucea!" „Ia-ti-o singur!," i-a 
răspuns mânios diaconul. „Nu sânt sluga ta!" Preotul, fără să spună 
un cuvânt, s'a dus si a luat-o. Diaconul s'a mirat că nu au urmat 

sudălmile si ocările obişnuite în această împrejurare... Cu un alt 
prilej, când însă slujeau împreună, diaconul s'a apucat să-1 certe pe 
preot pentru ceva, dar acesta a îndurat si răbdat totul cu blândeţe. 
Lucrurile au continuat astfel multă vreme... Preotul răbda totul, pâ- 
nă ce, în cele din urmă, diaconul a început să-si vină în fire si să se 
ruşineze de purtarea sa. „Cât de rău sânt!" cugeta el. „Sânt diacon si 
îl chinui pe preot. El este mai mare decât mine si nu mă ceartă, ci mă 
rabdă. Am să mă duc la el si am să-mi cer iertare pentru toate!" 
Cât de surprins si mişcat a fost răbdătorul preot, văzând pe diacon că 
vine la el acasă să i se închine până la pământ, rugându-1 cu lacrimi 
în ochi să-1 ierte. Cei doi s'au îmbrăţişat si s'au iertat... si pe cât de 
mult se urau mai înainte, pe atât de mult s'au iubit după aceea." Iată, 
acestea sânt minunatele roade ale iertării deobste! 

Cunoaştere şi plinire 

Toate acestea le ştim si, cu toate acestea, nu le împlinim. Cunoaşterea 
singură, în sine, nu ne va mântui, dacă nu vom purcede la împlinirea 
voii lui Dumnezeu. Cunoaşterea fără împlinire ne va osândi, după 
puterea cuvintelor lui Hristos: „Iar robul acela ce a cunoscut voia 
domnului său si nu s'a gătit, nici a făcut dupre voia lui, mult se va 
bate. Si la tot căruia s'au dat mult, mult se va cere de la el; si căruia 
s'au încredinţat mult, mai mult se va cere de la el." /Le. 12: 47-48/ 
Am avut în viata mea o întâmplare interesantă, pe care să-mi fie în- 
găduit a o împărtăşi cu voi, iubiţi cititori. 

Vine odată la mine un prieten al meu si-mi spune: „Sânt foarte 
mâhnit. Sufletul îmi este rănit de moarte de jignirile pe care mi le-au 
adus apropiaţii mei. Nu le pot ierta asta! îmi voi cere dreptul. îi voi 
da în judecată..." După ce l-am ascultat, am încercat să-1 liniştesc 
si să-i schimb starea sufletească, i-am amintit cât de mult au fost 

ocărâti si defăimaţi bineplăcutii sfinţi ai lui Dumnezeu si cum ei. 
desi pătimeau pe nedrept, toate cu bărbăţie le-au răbdat; că trebuie 
si noi să răbdăm, cu atât mai mult cu cât sufletele noastre sânt pline 
de păcate; că, dacă iertăm, si pe noi ne va ierta Dumnezeu - si altele 
asemenea. I-am spus că din răbdarea jignirilor nedrepte avem mare 
folos, si ca o întărire a acestui fapt i-am citit din „Carte de îndrumare 
în viata duhovnicească" [Everghetinos] următoarea pildă ziditoare: 
Un bătrân locuia la chiliile pustniceşti, afară de Alexandria, si 
era bătrânul foarte iute, puţin la suflet si nerăbdător. Deci, auzind 
despre dânsul un călugăr mai tânăr, a făcut legământ cu Dumnezeu, 
zicând: „Doamne, pentru toate păcatele pe care le-am făcut în lume, 
voi merge si voi petrece cu bătrânul, si-i voi sluji si-1 voi odihni." 
Deci, îl ocăra bătrânul ca pe un câine în toate zilele. Dumnezeu, 
văzând smerenia si răbdarea fratelui după sase ani de supunere că- 
tre bătrânul, i-a arătat în somn un înger care ţinea o hârtie mare, 
jumătate ştearsă si jumătate scrisă. Si îi arăta fratelui hârtia, zicând: 
„Iată, jumătate din datoriile tale le-a curăţit Stăpânul Dumnezeu, 
sileste-te si pentru celelalte!" 

Si era alt bătrân, duhovnicesc după vieţuire, locuind aproape de el, 
care ştia cele despre fratele si auzea totdeauna cum îl ocăra bătrânul 
si-1 necăjea cu nedreptate si cum acesta îi punea lui metanie, iar 
bătrânul nu făcea pace cu el. întâlnindu-1 pe fratele, acest duhovnic 
bătrân 1-a întrebat: „Ce este, fiule, cum a trecut ziua de astăzi? Oare am 
dobândit ceva, oare am şters de pe hârtie ceva?" Fratele, cunoscând 
că bătrânul este om al Duhului, n'a ascuns tainele sale, ci i-a răspuns: 
„Da, părinte, astăzi ne-am ostenit puţin." Si dacă cândva trecea vreo 
zi în care nu ar fi fost ocărît, sau n'ar fi fost scuipat, sau n'ar fi fost 
izgonit de bătrân, se ducea seara la bătrânul cel de aproape si zicea, 
plângând: „Vai mie, părinte, că rea mi s'a făcut mie ziua de astăzi; 
căci nu am dobândit nimic, ci în odihnă am petrecut-o." După alţi 

sase ani. a adormit fratele, si mărturisea bătrânul cel duhovnicesc 
că 1-a văzut pe el stând împreună cu mucenicii si rugându-se lui 
Dumnezeu pentru bătrânul lui, cu multă îndrăzneală, si zicând: 
„Doamne, precum m'ai miluit pe mine prin acela, miluieste-1 si pe 
el pentru îndurările tale cele multe si pentru mine, robul tău!" si 
după patruzeci de zile 1-a luat la sine si pe bătrânul în locul cel de 
odihnă... 

Când am terminat de citit prietenului meu această povestire, am 
aşteptat să văd cum va reacţiona. A fost mişcat până la lacrimi si a 
zis: „într'adevăr, cât de mari au fost Sfinţii Părinţi! Câtă răbdare au 
avut!" Iar eu i-am spus: „Iată, dragul meu, calea spre mântuire si 
pentru tine: iartă celor ce te-au defăimat, si Dumnezeu te va ierta 
si pe tine!" Atunci el dintr'odată, ca ars, si-a amintit si a strigat: „Să 
iert? Nu pot! M'au necinstit în chip îngrozitor! îmi voi cere dreptul! 
îi voi da în judecată!..." Cu aceste cuvinte pe buze, a plecat... 
Nu facem, oare, noi toţi, iubiţi cititori, precum acest prieten? Câtă 
vreme citim în cămăruţa noastră caldă si tihnită despre nevointele 
marilor oameni bineplăcuti lui Dumnezeu, sântem mişcaţi până la 
lacrimi. Văzând răbdarea lor, plângem cu umilinţă. Când auzim 
predici frumoase despre ei, ni se înmoaie sufletele. însă de îndată ce 
am ieşit afară în viată si ne întâlnim cu vreun duşman sau cu cineva 
cu care ne-am certat aseară, îi întoarcem spatele si nu-1 putem ierta. 
Ce folos avem din toată cunoştinţa noastră despre cum trebuie să ne 
purtăm si despre cum s'au purtat sfinţii în astfel de cazuri, dacă nu 
facem ca ei?! 

Cel ce iartă va fi iertat 

încetarea vrajbei si iertarea jignirilor ne-a fost lăsată ca poruncă, nu 
pentru că Dumnezeu ar avea nevoie de ea, ci pentru că nouă ne 

este de folos. Cel ce iartă greşelile aproapelui său, singur va primi 
iertare de la Dumnezeu, după făgăduinţa Mântuitorului. Si cât de 
multe păcate avem înaintea lui Dumnezeu! Când ne gândim că la 
judecata de apoi vom da socoteală pentru toate, ce frică mare ne 
cuprinde! Spre marea noastră rusinare, la înfricoşata judecată a lui 
Dumnezeu ni se vor descoperi toate faptele cele întunecate înaintea 
întregului univers. Si nu vom putea să ne răscumpărăm prin nimic. 
Dar, iată, acum Mântuitorul ne arată un mijloc uşor de a şterge toate 
păcatele noastre. „Iertaţi, si vi se va ierta vouă." /Le. 6:37/ Iartă 
din inimă măruntele greşeli ale fratelui tău fată de tine si vei primi 
iertare pentru nenumăratele tale păcate fată de Dumnezeu! Este 
oare ceva mai frumos si mai uşor decât aceasta? Dacă din dragoste 
de Dumnezeu si de sfintele sale porunci nu iertăm, atunci s'o facem 
măcar pentru propriul nostru folos. Dar, vai! adeseori nici înaltele 
imbolduri ale virtuţii fără gând de agoniseală, nici măcar chemările 
stăruitoare ale intereselor noastre nu sânt în stare să ne îndemne la 
iertarea deplină. Ura ne-a orbit într'atât, încât ne-a preschimbat în 
cei mai mari vrăjmaşi ai noştri. In vrăjmăşia noastră mergem în chip 
deschis împotriva lui Dumnezeu, îndreptăm tăişul urii împotriva 
propriei noastre inimi, ne otrăvim sănătatea si ne căutăm singuri 
veşnica pierzanie a sufletului. Este, oare, ceva mai nebunesc decât 
aceasta?... 

Si cât de frumos este să ierţi! Sufletul devine atât de uşor si liniştit! 
După ce a iertat, omul cearcă o asa umilinţă, încât e gata să îmbrăţişeze 
lumea întreagă, să-i iubească pe toţi oamenii si să ierte toate. Si 
măcar nici nu este atât de greu să ierţi. Pentru aceasta se cere doar 
putină bărbăţie a sufletului si milostivire a inimii. Taie-ti mândria si 

i / r r r r 

vei ierta cu uşurinţă aproapelui tău! Nimiceste-ti ura, acest vrăjmaş 
al sufletului tău, si îti vei face din potrivnic prieten. De vei birui 
astfel vrăjmaşul din tine, îl vei dezarma pe vrăjmaşul cel din afară. 

Nu ti se cere să-i dai nimic celui cu care te-ai certat, numai să-1 ierţi 
din inimă. Si, pentru o astfel de iertare, Dumnezeu nu numai că-ti va 
ierta mulţimea păcatelor, ci îti va dărui pe deasupra si comoara cea 
nepreţuită - împărăţia Cerurilor, veşnica bucurie în Rai! 
Fericit cel ce grabnic izgoneşte ura din inima sa! El nu-si otrăveşte aici 
nervii si sus, în ceruri, va fi veşnic printre îngeri. Ştiind acestea, fie ca 
si noi, iubiţii mei, să fim pregătiţi ca întotdeauna să ne împăcăm cu 
duşmanii noştri. Să nu ne îndreptăţim că celălalt nu vrea să se împace 
cu noi, căci dacă el nu vrea să ne ierte, ce ne împiedică pe noi să îl 
iertăm? Dacă el se sinucide sufleteşte prin vrajbă, este, oare, chibzuit 
ca si noi să ne pricinuim aceeaşi nenorocire? Cât de des nu auzim 
în viată astfel de îndreptăţiri de sine: „Cum să-1 iert, dacă nu vine 
la mine? El e mai mic. Să întindă cel dintâi mâna pentru împăcare. 
El m'a jignit pe mine, de aceea el trebuie să-ti ceară iertare! Eu nu 
am nimic împotriva lui. Dar dacă el nu vrea să ne împăcăm, nici eu 
nu vreau! Cine, eu să mă duc cel dintâi să-mi cer iertare? De ce să 
mă umilesc în fata lui? Cine e el? si eu am demnitate omenească! 
s.a.m.d." 
Oare n'am rostit si unii dintre noi aceste cuvinte de mai sus? 

r 

Negreşit! Mai mult, aceste cuvinte mai mult îi învinuiesc decât 
să-i îndreptăţească pe cei ce le rostesc. Nicăieri nu a spus Iisus 
Hristos să iertăm numai atunci când omul vine la noi să ne ceară 
iertare. El nu a statornicit nicăieri că trebuie ca acela mai mic să îsi 
ceară întâiul iertare. Toţi, în orice clipă, sântem datori să-i iertăm 
pe duşmanii noştri pentru toate cele cu care ne-au vătămat cinstea. 
Dacă cel vinovat de ceartă îsi vine în fire si îi cere smerit iertare 
potrivnicului lui, va dobândi ştergerea vinovăţiei sufletului său. 
Dacă cel nevinovat rămâne neîmpăcat în mândria lui, tocmai prin 
aceasta se va face mai vinovat decât cel vinovat. Bine este ca acei 
mai tineri să facă cel dintâi pas către împăcare. Dar, dacă ei nu au 

această conştiinţă, atunci nimic nu-i împiedică pe cei mai bătrâni 
sau mai mari să se smerească primii. O întâmplare emoţionantă ce 
înfăţişează o asemenea smerenie găsim în viata Sfântului Ioan cel 
Milostiv, Patriarhul Alexandriei. 

„Odată, pe când Sfântul Ioan slujea Dumnezeiasca Liturghie, si-a 
amintit dintr'odată că un slujitor bisericesc aflat sub omoforul său, de 
pe o treaptă preoţească mai joasă, era supărat cu ceva pe el. Atunci 
Sfântul Ioan, Patriarhul, a părăsit pentru putină vreme Sfântul 
Altar, 1-a chemat pe slujitor la sine si i-a căzut la picioare, rugându-1 
să-1 ierte. Slujitorul s'a spăimântat si s'a tulburat de marea smerenie 
a Patriarhului, căzând si el la picioarele acestuia si strigând cu ochii 
în lacrimi: „Iartă-mă, sfinţite Vlădică!" Astfel, Sfântul Ioan a arătat 
prin pilda sa cum si cei mai mari pot să-si ceară primii iertare de 
la cei mai mici decât ei. Smerenia celor mari lucrează cu atât mai 
puternic asupra celor supuşi lor." 
Sfinţii Părinţi ne învaţă că cel ce iartă întotdeauna câştigă. Oricare ar 

fi pricina certei, dacă ierţi, ti-ai spălat de îndată sufletul si te-ai făcut 

vrednic de Rai. Dacă ai iertat celui ce a cugetat să te ucidă, ai ajuns 

întocmai cu mucenicii. Dacă ierţi ocara, te-ai liniştit si ai dobândit 

i ' ii 

împărăţia cerurilor. Dacă, cu mărime de suflet, uiţi bârfele si pârele 
împotriva ta, ai amuţit gura vrăjmaşului tău. Dacă răspunzi răului cu 
bine, ti-ai ruşinat vrăjmaşul. Dacă primeşti vătămarea cea răutăcioasă 
a cinstei tale, te-ai învrednicit de cinstiri cereşti. Dacă, având poziţie 

înaltă în viată, îti ceri iertare de la cel mai mic decât tine, nu numai că 

i ' i ' 

nu te-ai umilit, ba mai mult ai crescut cu duhul. Dacă nu eşti vinovat 
si ceri celui ce te-a jignit să te ierte, ajutând sufletul acestuia să iasă 
din iadul vrajbei, ai şters de unul singur multe dintre păcatele tale. 
Dacă îti umileşti mândria, ti-ai proslăvit smerenia. 
Să presupunem însă că te cerţi cu cei apropiaţi ai tăi pentru că au 
împrumutat bani de la tine sau au întrebuinţat în scopuri rele banii 

tăi si nu mai vor să ti-i înapoieze. Cum trebuie lucrat Creştineşte? Să 
cercetăm mai în amănunt cazul acesta, deoarece printre Creştinii de 
astăzi se pornesc adesea certuri si chiar lupte pătate de sânge, pentru 
bani, averi si moşteniri. Patima iubirii de arginti ne împinge să ne 
simţim adânc jigniţi atunci când cineva si-a însutit pe nedrept banii 
noştri, ba nici nu recunoaşte că ar fi fost ai noştri si refuză să ni-i 

i i i i 

înapoieze. Sântem, atunci, gata să-1 vorbim de rău si să-1 defăimăm 
pe un astfel de om înaintea tuturor, să-1 numim tâlhar, jefuitor si 
chiar să-1 dăm în judecată. Prin toate acestea, din pricina păcatului 
lui, începem si noi să greşim cu îndârjire, lucru care nu este defel 
bun. Vrăjmaşul nostru se îndreaptă spre iad, iar noi alergăm să-1 
prindem din urmă ca să nu rămânem în afara focului veşnic! Ce se 
cuvine să facem ca să nu greşim? 

Ne spune Iisus Hristos: să iertăm! Putem, desigur, să-1 rugăm cu 
blândeţe să ne înapoieze suma datorată. Dacă datornicul nostru îsi 
dă seama că este greşit să-si însuşească bani străini, si ni-i înapoiază, 
bine va fi si pentru el, si pentru noi. Dar dacă nu vrea, cu nici un chip, 
să facă aceasta, atunci va trebui să încredinţăm totul lui Dumnezeu si 
să iertăm. Iar Dumnezeu are chipuri si putinţe să ne despăgubească. 
Trebuie să avem în vedere un singur lucru: să ne păzim de păcat! Mai 
bine este să rămânem jigniţi decât să mergem la judecată! /I Cor. 6:7/ 
Este adevărat, în felul acesta vom pierde ceva important pentru trup, 
dar vom câştiga ceva mult mai de preţ pentru suflet. Vom dovedi că 
preţuim mai mult iubirea frăţească decât banii si vom trece drumul 
vrajbei pentru sufletele noastre! Tocmai pentru a ne învăţa această 
purtare împăciuitoare, în numele păcii si al dragostei, Iisus Hristos 
ne-a lăsat porunca: „Celui ce voieşte să se judece cu tine si să ia haina 
ta, lasă lui si cămaşa." /Mat. 5:40/ Astfel au făcut si sfinţii cei plăcuţi 
lui Dumnezeu. Iată o pildă. Tâlharii au atacat chilia săracă a unui 
pustnic în lipsa acestuia. Când schimnicul s'a întors, a văzut că hoţii 

îi scoseseră afară cărţile si hainele. Atunci el. fără să se mânie, i-a 

ii ' ' 

ajuns din urmă si a început să-i ajute la căratul lucrurilor. . . 
Hoţul ne răpeşte bunurile, dar Dumnezeu pe toate le vede. Dacă 
noi iertăm. Dumnezeu însutit ne va întoarce în ceruri si ne va socoti 
fapta ca milostenie, si atunci neprietenul nostru se va preschimba, 
împotriva propriei voinţe, în binefăcătorul nostru, cu ajutorul căruia 
ne vom mântui mai lesne. Dacă răbdăm si iertăm celor ce ne jefuiesc, 
vom părea, poate, nebuni în ochii lumii, dar vom fi înţelepţi înaintea 
lui Dumnezeu. Din iertare si răbdare, vom dobândi mare folos pentru 
sufletele noastre. Atunci nici pe cele răpite nu le vom mai socoti ca 
pierdute, iar noi înşine vom îndura mai uşor necazurile în viată. 
Ca să vă încredinţaţi că acestea nu sânt cugetări deşarte, ci învăţătura 

Sfintei Biserici, vă voi aduce mărturiile scrierilor Sfinţilor Părinţi. 

' ii 

Tocmai în această privinţă, Sfântul Ioan Gură de Aur vorbeşte astfel: 
„Te-a lipsit cineva de bani? De vei răbda bărbăteste răpirea lor, 
răsplată pe măsură vei primi, ca si cum i-ai fi dat în mâinile săracilor. 
Că si cel ce a dat bani celor săraci, si cel ce, pentru Dumnezeu, nu 
a dorit răul celui ce 1-a jefuit, nici măcar nu i-a rostit un cuvânt rău, 
aceeaşi lucrare au săvârşit." 

O mărturie minunată a acestui cuget al Sfinţilor Părinţi întâlnim 
în viata Cuviosului Areta din Pecerska (24 Octombrie). Iată ce se 
istoriseşte despre el: „Areta vietuia în Mănăstirea Pecerska, având 
ascunsă multă bogăţie în chilia sa. Si atât de mult era cuprins de 
zgârcenie, încât niciodată nu dădea vreun ban milostenie săracilor, 
nici pentru el nu cheltuia nimic. într'o noapte, venind tâlharii, i-au 
furat toată averea lui. Atunci el, de mult necaz si întristare, puţin 
a lipsit de nu si-a pierdut singur viata si a început a asupri pe cei 
nevinovaţi si pe mulţi a chinuit fără dreptate. Fraţii îl rugau să 
înceteze cu toate acestea si-1 mângâiau, însă el nu asculta nicidecum 
si cu cuvinte aspre îi ocăra pe toţi. 

După câteva zile, s'a îmbolnăvit de o boală cumplită si era aproape 
de moarte, când nici atunci nu înceta cârtirea si hula. Dar iubitorul 
de oameni, Domnul, care voieşte ca toţi oamenii să se mântuiască, 

''li ' 

a arătat mila sa spre dânsul. Căci, zăcând în boala aceea ca mort, 
nemaiputând vorbi, deodată în auzul tuturor, a început a striga cu 
glas mare: „Doamne, miluieste-mă! Doamne, iartă-mă! Doamne, 
gresit-am! Căci a ta este bogăţia, nu plâng eu pentru aceasta." si 
după aceasta, s'a sculat îndată din boală si a spus fraţilor că pricina 
strigării sale a fost această arătare: „Am văzut," zicea el, „venind la 
mine îngerii si mulţimea dracilor si au început a mă cerceta pentru 
bogăţia mea cea câştigată necinstit. Dracii ziceau: „Nu a lăudat pe 
Domnul pentru aceasta, ci a hulit, si de aceea este al nostru si nouă 
ne va fi dat." Iar îngerii ziceau către mine: „O, ticălosule de om! De 
ai fi mulţumit lui Dumnezeu pentru averea ta cea răpită, si s'ar fi 
socotit aceasta ca o milostenie, precum s'a socotit lui Iov. Căci de ar 
face cineva milostenie, mare este înaintea lui Dumnezeu, fiindcă al 
său bine îl face de bunăvoie. Dar averea jefuită aduce cu sine ispita 
diavolească, dacă omul nu poate răbda această pagubă, căci vrând 
diavolul să arunce pe om în hulă, îi face lui aceasta, iar mulţumitorul, 
de ar fi jefuit, dacă pe toate lui Dumnezeu le socoteşte, pentru aceas- 
ta este întocmai cu milostenia." Acestea zicându-le îngerii către 
mine, eu am strigat: „Doamne, iartă-mă! Gresit-am, Doamne! A 
ta este avuţia, nu plâng pentru aceasta!" si atunci îndată s'au făcut 
nevăzuţi dracii, iar îngerii s'au bucurat si, socotindu-mi argintul cel 
furat în loc de milostenie, s'au dus." 

Acestea auzindu-le fraţii, au proslăvit pe Dumnezeu, cel ce povătu- 
ieste la calea pocăinţei pe cei ce greşesc si le arată lor o putere ca 
aceasta. Iar fericitul Areta, fiind povăţuit de Dumnezeu, de atunci cu 
totul s'a schimbat spre bine, cu mintea si cu obiceiul, ajungând unul 
dintre marii cuviosi plăcuţi Domnului din Lavra Kiev - Pecerska." 

întotdeauna Sfinţii Părinţi au răbdat cu recunoştinţă toate 
necazurile din viata lor. Ei ştiau că cel ce îndură fără cârtire orice 
încercare, scârbire nedreaptă sau vătămare voită a intereselor sale, 
cu răbdare, îsi mântuieste sufletul. A pierdut cele vremelnice, dar a 
câştigat cele veşnice. De aceea, ei nu se mâniau niciodată pe ceilalţi 
si nu-i vrăjmăseau pe potrivnicii lor. Răbdarea lor fată de vrăjmaşi 
era o virtute ziditoare si însemnată, în sfânta lor viată duhovniceas- 
că. Cât de drepţi erau Sfinţii Părinţi! Simţiţi aceasta, dragi cititori? 
Dacă o simţiţi, bine este sufletelor voastre. Dar, dacă amintindu-vă 
de duşmanii si datornicii voştri, clătinaţi cu nemulţumire din cap, 
căci nu vă puteţi închipui cum îl veţi ierta pe înşelătorul care v'a 
mâncat banii si s'a folosit în chip rău de ei, si cum vă veţi împăca 
cu scorpia care cumplit v'a jignit, atunci nu sânteti pe calea cea 
dreaptă. Deoarece ne-a fost dată poruncă să-i iertăm tocmai pe aceşti 
vrăjmaşi ai noştri pe care îi urâm. Dacă vă mai chinuie aplecările 
răuvoitoare, înseamnă că nu ati gustat încă din dulceaţa iertării 
depline. Interesele voastre trupeşti sânt, încă, mai presus de cele 
duhovniceşti. Si voi, prinşi în mrejele celor pământeşti, nu puteţi 
să vă luaţi zborul până la lăcaşurile duhului, unde Iisus Hristos le 
arată mare fericire celor ce-i urmează. Dar dacă ati simţit că Sfinţii 
Părinţi, deşi nesocotesc într'o oarecare măsură vremelnicele noastre 
folosinţe materiale, ne sfătuiesc drept atunci când ne învaţă să-i 
iertăm pe vrăjmaşii noştri, dacă ati încercat umilinţă si bucurie la 
citirea acestor rânduri, oricât de nebuneşti ar părea ele lumii, fericiţi 
sânteti! Căci ati aflat calea ce duce spre împărăţia Cerurilor. 

Răbdarea înseamnă mântuire 

Până aici s'a vorbit pe larg despre cele două feluri de relaţii posibile 
dintre oameni: despre vrajbă si despre împăcare. S'au spus multe, 

mai cu seamă în ultimul capitol, si despre al treilea fel de relaţii 
dintre cei ce se vrăjmăsesc - acela în care unul este înclinat să ierte, 
iar celălalt este neîmpăcat. Vom adăuga aici si vom lămuri al treilea 
fel de purtare. 

în duhul învăţăturii lui Hristos, cel ce este mai înţelept si mai 
duhovnicesc trebuie să ierte în inima sa, cu mărime de suflet, chiar 
dacă celălalt nu voieşte nici măcar să audă de împăcare. Bunul 
Creştin trebuie să rabde si să îndure până la capăt necazurile care vin 
de la potrivnicul lui. „Iar cela ce va răbda până în sfârşit, acela se va 
mântui," /Mt. 24:13/ ne învaţă Mântuitorul; mai bine spus: răbdare 
= mântuire. O pildă mişcătoare de răbdare si iertare ne-a dat Domnul 
nostru Iisus Hristos, care a răbdat pe Golgotha fără cârtire patimi 
cumplite si s'a rugat de pe Cruce pentru vrăjmaşii săi neîndurători: 
„Părinte, iartă lor, că nu ştiu ce fac." /Le. 23:34/ Asemenea a făcut si 
Sfântul Arhidiacon Ştefan, care, lovit cu pietre fiind, s'a rugat pentru 
ucigaşii săi: „Doamne, nu socoti lor păcatul acesta." /F. Ap. 7:60/ 
întocmai au făcut si toţi Sfinţii Părinţi, Sfinţii Mucenici, Preacuviosii 
si Sfinţii. Toţi aceştia au aflat în răbdare si în iertare calea cea îngustă 
către Rai. Si, pentru aceasta, ne-au lăsat legământ ca si noi să facem 
asemenea lor. Ne-am certat - să alergăm ca să ne împăcăm! îndoită ne 
este biruinţa dacă ne împăcăm cu vrăjmaşul nostru: si pe noi înşine, 
si pe acela vom slobozi din ghearele celui viclean. De nu izbutim 
să-1 înduplecăm pe vrăjmaşul nostru spre împăcare, măcar noi să 
nu rămânem în vrăjmăşie cu el, să nu-1 urâm asa cum ne urăşte el, 
ca paguba să nu fie îndoită, ca să nu piară si sufletul nostru odată cu 
al lui. In astfel de împrejurări, cel mai înţelept lucru este să iertăm 
noi. Astfel încât, dacă el piere, nu ne-am jertfit celui viclean. Dar, de-1 
vom răbda si-1 vom ierta, sigură este mântuirea noastră, căci răbdarea 
nu este o nevointă măruntă. Cei înţelepţi în cercarea duhovnicească 
socotesc răbdarea a fi întocmai cu mucenicia. De aceea, cei răbdători 

si iertători, chiar de au greşit mult mai înainte, vor fi asemenea 
mucenicilor, primind cunună netrecătoare. Sfinţii Părinţi, pentru a 
ne îndruma spre răbdare, ne învaţă că cei ce ne linguşesc ne sânt 
vrăjmaşi, iar cei ce ne ocărăsc ne sânt binefăcători. Cugetări minunate 
pe această temă aflăm la Sfântul Ioan Gură de Aur. 
Să-1 ascultăm: „Când vrăjmaşul te defăima pentru vreun păcat 
pe care îl cunoşti înlăuntrul tău," spune Sfântul Părinte, „auzind 
aceasta, nu răspunde cu scârbire, ci începe să suspini cu amărăciune 
si să te rogi lui Dumnezeu, si de îndată vei şterge păcatul tău. Ca să 
nu socoteşti că numai te mângâiem, îti vom da mărturie din Sfânta 
Scriptură. Erau doi oameni: unul fariseu, iar celălalt vameş. Cel 
din urmă ajunsese la cea mai de jos treaptă a patimii, pe când cel 
dintâi se grijea cu râvnă de dreptatea lui. Amândoi s'au suit odată 
la biserică, să se roage. Fariseul, stând, se ruga: „Dumnezeule, 
multămescu-ti că nu sânt ca ceilalţi oameni, hrăpitori, nedrepţi, 
preacurvari, sau si ca acest vameş," /Le. 18:11/ iar vameşul, 
departe stând, s'a rugat cu mare durere si întristare, nu a rostit nici 
un grai păcătos, cu care ne copleşim unii pe alţii zi de zi, ci a zis 
numai, suspinând cu amar si bătându-si pieptul: „Dumnezeule, 
milostiv fii mie păcătosului" /Le. 18:13/ - si a ieşit îndreptat. Vezi 
cât de grabnic? Sufletul s'a întinat si si-a spălat întinăciunea. Si-a 
cunoscut păcatele lui si s'a slobozit de ele. învinuirea pentru păcat 
s'a făcut dezbrăcare de păcat si vrăjmaşul, împotriva voii sale, s'a 
făcut lucrător de bine. Este, oare, fericire mai mare decât aceasta? 
Este, oare, cale mai lesnicioasă pentru slobozenia de păcate? De 
fapt, câtă vreme a trebuit să se ostenească vameşul, să se nevoiască 
prin post, priveghere, să stea pe pământ, să-si împartă averea la 
săraci, să stea vreme îndelungată în sac si cenuşă, ca i se şteargă 
toate păcatele sale! Iar acum, fără să facă toate acestea, numai 
printr'un cuvânt a lepădat de la sine toate păcatele si toată ruşinea. 

si grăirea de rău a celuia care părelnic l'a ocărât fără îndelungi 
osteneli si munci i-a adus cununa dreptăţii." 

Iată roadele adevăratei si Creştineştii îndurări cu răbdare a ocărilor! 
Cel ce nu se mânie degrabă, ci ştie să rabde, acela îti este prieten 
sufletului si mântuirii sale. Cel ce nu se lasă vătămat degrabă, 
ci aşteaptă cu blândeţe, acela este smerit. Iar cel smerit caută 
întotdeauna vina pentru tot ce i se întâmplă la el, niciodată la 
ceilalţi. De aceea, cunoscând că numai el este vinovat de ocările pe 
care le primeşte, se supără pe sine, nu pe ceilalţi; se întovărăşeşte 
cu oamenii ce îl atacă si astfel, aliat cu vrăjmaşii săi, izgoneşte iute 
si lesne adevăratul vrăjmaş din sufletul său, adică păcatul. Cel 
ce stă si se sfădeşte cu aceia care-i aduc ocară, se pune de partea 
păcatului său, apărându-1, si întărindu-1 astfel în sufletul său. Un 
astfel de om este mândru, si cu greu se poate mântui. Sfântul Ioan 
Gură de Aur, într'o convorbire plină de înţelepciune cu cel jignit, 
întreabă: „De ce nu voiesti să te împaci cu vrăjmaşul tău? Te-a vorbit 
de rău, te-a numit preacurvar? si ce-i cu asta? De spune adevărul, 
îndreaptă-te, iar de nu, râde în sinea ta!... Ci mai bine, nu numai 
să râzi, ba chiar să te bucuri, după cuvintele Domnului: „Fericiţi 
veţi fi când vor urî pre voi oamenii si când vă vor despărţi si vă 
vor ocărî, si numele vostru ca un viclean îl vor scoate pentru Fiul 
Omului; bucurati-vă întru acea zi si săltaţi, că iată plata voastră 
multă este în ceruri." /Le. 6:22-23/ Dacă a grăit adevăr, iar tu îti 
osândeşti greşelile, vei dobândi răsplată. ...Adesea vrăjmaşii, prin 
mustrările lor drepte, izbutesc ceea ce nu pot face prietenii prin 
laudele si cuvintele lor plăcute." (Lucrări, voi. XII, pag. 613) 
Dacă noi, iubiţi cititori Creştini, îi răbdăm pe cei ce vrăjmăsesc 
împotriva noastră si căutăm la noi, si nu la ei, vina pentru reaua lor 
purtare fată de noi, ne vom mântui, 
„într'o mănăstire a venit să trăiască un monah tânăr si neîntărit 

în viata duhovnicească. El socotea că va afla în sfânta mănăstire o 
rânduială ca în Rai: că toţi acolo îl vor iubi si îl vor cinsti ca pe cel mai 
drag frate. Dar mare îi fu amărăciunea când îsi dădu seama, după o 
vreme, că opt îl iubeau si doi îl urau! Nu putea suferi ura celor doi, 
si a pornit să caute altă mănăstire unde să nu fie vrăjmăsit. In cea 
de a doua mănăstire, toţi fraţii l-au primit cu bucurie si se purtau 
foarte iubitor. Dar acest lucru n'a ţinut multă vreme. La scurt timp, 
s'au ivit simpatii si antipatii fată de fratele nou-venit. Din nefericire, 
aici erau numai patru care îl iubeau pe monah, iar patru îl urau - 
chiar mai rău decât în prima mănăstire: îl necăjeau, îl osândeau, 
îl luau în batjocură si nu pierdeau nici un prilej pentru a-1 ocărî. 
Nu s'a putut împăca cu acesta, nefericitul monah! si a plecat si din 
această mănăstire. în a treia mănăstire în care s'a statornicit, a băgat 
iute de seamă că aproape nimeni nu-1 iubea. Renumele lui de om 
certăreţ si nestatornic 1-a întrecut în acea mănăstire, asa încât fraţii 

/ / r r 

l-au întâmpinat cu neîncredere. Văzând că a căzut din lac în put, 
tânărul monah începu să cugete dacă nu cumva vina că nu poate 
câştiga dragostea celorlalţi se află în el, si s'a hotărât să rămână să 
vieţuiască în acea mănăstire, în mijlocul purtărilor vrăjmăsesti ale 
fraţilor, până ce, cu ajutorul lui Dumnezeu, le va câştiga dragostea. 
Supunându-si cercetării purtarea, a aflat că el singur era vinovat 
de gâlcevile cu fraţii, pentru că nu îndura cu răbdare încercările. 
Atunci i-a venit un gând fericit. A scris pe un petic de hârtie: „Voi 
răbda toate pentru Iisus Hristos," si 1-a îndesat la brâu. De fiecare 
dată când fraţii îl batjocoreau si îl ocărau, scotea de la brâu bucata 
de hârtie, o citea, îsi amintea de făgăduinţa făcută înaintea lui 
Dumnezeu că va răbda, si se liniştea. Unii dintre fraţi au început 
a se mira de răbdarea lui si au început să-1 iubească. Alţii însă, în 
vrajba lor, spuneau: „Face vreo vrajă ca să se liniştească. Când îl 
necăjim, scoate o hârtie de la brâu si, de cum o priveşte, îi trece! 

Treaba asta nu mi se pare curată. Poate e vrăjitor!"... Cu astfel de 
bănuieli în inimă, aceşti monahi vrăjmaşi au mers si l-au clevetit 
pe tânărul monah înaintea Stareţului. Stareţul a cercetat acestea, 
a cunoscut nevinovăţia fratelui si, pentru îndreptăţirea lui si spre 
folosul obştesc, a adunat toţi monahii dinaintea lui. Când clevetirile 
împotriva tânărului frate au urmat pe mai departe, cum că a scos 
de la brâu o cărţulie tainică să se liniştească, stareţul i-a poruncit să 
arate înaintea tuturor ce carte este aceea. Tânărul călugăr s'a supus, 
a scos peticul de hârtie si a citit cele scrise acolo: „Voi răbda toate 
pentru Iisus Hristos." Atunci au tăcut ruşinaţi cei ce-1 învinuiseră, 
iar fratele, îndreptăţit si lăudat, a trăit cu pace în mijlocul cinstirii si 
iubirii obşteşti a monahilor." 

Iată, dacă si noi le răbdăm pe toate în acelaşi chip, pentru Iisus 
Hristos, ne vom mântui. In certuri si gâlcevi, ne socotim totdeauna 
drepţi, iar pe ceilalţi vinovaţi. Aceasta este din pricina mândriei 
noastre. Iar mândria este cea mai de seamă piedică pentru 
împăciuirea sufletului nostru. Dacă cineva ne vatămă, ne mâhnim, 
clocotim si socotim că celălalt este vinovat pentru mânia noastră. 
Nu, nu el este vinovat! Vinovate sânt patimile ce mocnesc în noi, 
care, până ce nu au fost zgândărite, au dormit liniştit, dar care cu 
primul prilej au prins glas. Cel ce ne-a jignit nu este vinovat pentru 
că sântem atât de mândri, iubitori de slavă deşartă si simţitori, încât 

' i i i ' 

nu putem îndura nici cea mai mică ocară. Faptul că cel ce ne-a 
vătămat poate chiar aduce folos unui suflet smerit si blând, si se 
face prilej de păcat numai la cei mândri, grăieşte foarte limpede că 
nu poate fi socotit ca vinovat pentru ura si vrajba noastră. El este 
numai prilejul pentru ca simţămintele ascunse în sufletele noastre să 
iasă la iveală. Cel ce rupe pâinea mucegăită care a prins mucegai pe 
dinlăuntru, iar dinafară si-a păstrat înfăţişarea frumoasă este, oare, 
vinovat de mucegai? Noi, prin patimile ascunse în pieptul nostru, 

ne asemănăm unor mormânturi frumos văruite, care din afară sânt 
frumoase, iar dinlăuntru urât-mirositoare. /Mat. 23:27/ Dacă vrem să 
ne îndreptăm, se cade, după poveţele Sfinţilor Părinţi, să ne dojenim 
pe noi înşine, nu să ne supărăm pe ceilalţi. Trebuie mai degrabă să 
mulţumim acelui frate care s'a făcut prilej spre izbucnirea patimi- 
lor noastre, să-i aducem mulţumire că ne-a ajutat spre mântuitoarea 
cunoaştere de sine - nu să ne mâniem pe el. 

Fericit cel ce a cunoscut că singur este vinovat pentru păcatele 
sale. Mărturisirea lui îl va duce la pocăinţă, pocăinţa la smerenie, 
smerenia la răbdare si răbdarea la mântuire. 

ÎNCHEIERE 

încheind problema vrajbei si a împăcării, n'ar strica să amintim din 
nou cele trei chipuri posibile de purtare între oameni. Am văzut că 
oamenii nu pot trăi împreună în pace deplină din pricina păcatului, 
care domneşte în mijlocul lor. De aceea ei trăiesc fie în vrajbă până la 
moarte (cea mai înspăimântătoare stare a sufletului), fie se iartă unul 
pe celălalt, fie, dacă unul este neîmpăcat, celălalt rabdă si iartă, 
în care dintre cele trei situaţii ne aflăm noi si voi, dragi Creştini? 
Dacă iertăm, este bine, dar dacă nu iertăm, sântem vrednici de plâns, 
căci singuri îl poftim pe Dumnezeu să nu ne ierte. în Rugăciunea 
Domnească, noi înşine hotărâm ca Dumnezeu să se poarte cu 
noi asa cum si noi ne purtăm cu semenii noştri: Cum ne va ierta 
Dumnezeu, dacă noi nu iertăm? în viata Sfântului Vasilie cel Nou, 
se spune că cea din urmă vamă la care sânt cercetate sufletele ce trec 
în lumea cealaltă este vama nemilosârdiei. Acest lucru nu este în- 
tâmplător. Este în deplină înţelegere cu legea lui Dumnezeu. Dacă 
ai plinit toate poruncile, dacă te-ai păzit de toate păcatele, dar ai 
rămas neîmpăcat si încrâncenat fată de vrăjmaşul tău, nu vei intra 
în împărăţia Cerurilor. Numai cei milostivi se vor milui. Cel ce a 
fost îngăduitor cu ceilalţi se va bucura de îngăduinţa lui Dumnezeu 
fată de neputinţele sale. Cei ce vrăjmăsesc vor rămâne nemiluiţi. 
Sfântul Tihon din Zadonsk spune limpede: „Pentru tâlhari, ucigaşi, 
desfrânaţi, vameşi si tot felul de păcătoşi care se pocăiesc, se des- 

chid uşile milosârdiei lui Dumnezeu, dar înaintea celor ce urăsc se 
închid." Dumnezeu este foarte milostiv si îndelung-răbdător. Dacă 
vrem să ajungem la el, trebuie să ne asemănăm lui măcar în parte, 
trebuie să fim milostivi si îngăduitori fată de semenii noştri si, cu 

/O , i i ' 

mare răbdare, să îndurăm neputinţele lor. 

Dumnezeu spune: „Milă voiesc, si nu jertfă," /Osea 6:6; Mt. 9:13/ 

milă în inimi, dragoste fată de aproapele, si nu mari jertfe care slujesc 

adesea la hrănirea mândriei, deşertăciunii si iubirii noastre de slavă! 

1 i i 

Milă, si nu jertfă! Smerenie, împăcare între noi, si nu înfumurare si 
dezbinare! 

Iată, de fiecare praznic mergem la Biserică pentru Dumnezeiasca 
Liturghie. Vrem să-i aducem acolo lui Dumnezeu mica noastră jertfă, 
să aprindem lumânări, să lăsăm în cutia săracilor obolul nostru, să ne 
rugăm Mântuitorului. Dar, pe cale, ne întâlnim cu vecinul nostru cu 
care ne-am certat aseară. Si trecem pe lângă el, si cu silă ne întoarcem 
fata de la el. Nu ne gândim că astfel si Dumnezeu îsi întoarce fata 

/ o iii 

de la noi? Până ce nu ne împăcăm, sau măcar - dacă celălalt nici 
nu vrea să audă de împăcare - până ce nu-1 vom ierta, Dumnezeu 
nu va primi nici jertfa noastră, nici rugăciunea noastră. Dacă iertăm 
din inimă semenilor pentru păcatele lor, atunci, numai atunci! ne va 
ierta si Dumnezeu, si vom putea cu îndrăzneală să ne rugăm: „Si ne 
iartă nouă gresalele noastre, precum si noi iertăm greşiţilor noştri!" 
Căci El însuşi a spus: „Iertaţi, si vi se va ierta vouă!" /Le. 6:37/ 

RUGĂCIUNE DE ÎMPĂCARE CU VRĂJMAŞII 

Doamne, Iubitoriule de oameni, împăratul păcii, Hristoase Dumne- 
zeul nostru! Tu ai nimicit despărtitura vrajbei si pace ai dăruit oa- 
menilor, ca în bunăvoire să petreacă si de viata cea adevărată să se 
bucure. Tu ai poruncit nouă a ne iubi unii pre alţii si în pace a fi cu 
toţi oamenii, mai cu seamă cu cei ce pe adevăratul Dumnezeu cu- 
nosc, Tatăl iubirii. Tu ai spus: „Fericiţi făcătorii de pace, că aceştia fiii 
lui Dumnezeu se vor chema." 

De aceea, de bunăvoie sfintei tale voi supunându-mă, rogu-te, Stăpâne, 
dăruieşte pace robilor Tăi (N), care întru vrajbă si în ceartă viiază. 
Cu lumina ta luminează inimile lor si le încălzeşte cu focul dragostei, 
ca să nu laşi viclenia a-i stăpâni si de la tine a-i depărta. Stinge întru 
dântii toată vrajba si păzeste-i de toată ispita dezbinării. Sălăşluieşte 
întru dânşii frica ta, ca inimile lor să nu se semeţească si răzbunare 
să caute. 

Dă lor a cunoaşte cele ce păcii si zidirii întreolaltă slujesc, căci bun 
este a locui fraţii împreună. Nu lăsa pre ei să istovească în vrajba si în 
robia neamului omenesc, ci îi cheamă la pacea ta si îi mântuieste. 
întăreşte si pre mine în povătuire si sârguintă a stărui, pentru 
împăcarea celor ce se vrăjmăsesc, si voia ta, cea a păcii si dragostei, 
în norodul tău plinind, să cunosc bucuria făcătorilor de pace, pe 
care fii ai lui Dumnezeu i-ai chemat. 

Că Tu eşti pacea noastră si pre Tine te proslăvim, împreună cu Tatăl 
si cu Sfântul Duh, acum si pururea si în vecii vecilor, amin! 

CAPITOLUL 



v 



DESPRE MÂNDRIE 
SI SMERENIE 



Tot cela ce înalţă pre sine se va smeri, 
iar cela ce smereşte pre sine se va înălţa. 
/Le. 18:14/ 

Deci dacă eu, Domnul şi Învăţătorul, 

am spălat picioarele voastre, 

şi voi datori sânteţi unul altuia 

a spăla picioarele. Că pildă am dat vouă, 

ca precum eu am făcut vouă, şi voi să faceţi. 

/In. 13:14-15/ 



INTRODUCERE 

în viată sânt două căi. Una este largă si plăcută. Ea duce în sus si îl 
ispiteşte pe om spre înălţimi ameţitoare. Dar odată pornit pe calea 
aceasta, nici nu vei simţi cum te cufunzi în bezna adâncă a iadului. 
Aceasta este calea mândriei. Cealaltă cale este îngustă, anevoioasă. 
Ea coboară până în adâncuri, trecând prin multe necazuri si 
umilinţe, dar dacă vei alege această cale, cu cât vei coborî mai mult, 
cu atât mai mult te vei înălţa cu ajutorul lui Dumnezeu - până ce, pe 
nesimţite, te vei înălţa chiar până la înălţimile Raiului. Aceasta este 

i ' l x i 

calea smereniei. Cât de paradoxal! Urci pe calea mândriei, cobori 
mai prejos decât dobitoacele! Cobori pe scara smereniei, te faci 
asemenea îngerilor si te înalţi până la cer! Paradoxal, dar adevărat, 
căci chiar Domnul Iisus Hristos ne spune: „Tot cela ce înaltă pre sine 
se va smeri, iar cela ce smereşte pre sine se va înălţa." /Le. 18:14/ 
In veacul acesta grosolan, al culturii materialiste, când oamenii au 
devenit robi vrednici de milă ai betonului si otelului, când totul se 
mişcă într'o goană înfrigurată către întunecatul si necunoscutul 
„înainte," când suflă viforul nimicirii a toate, când mările si oceanele 
clocotesc din pricina delfinilor uriaşi de otel ce le străbat, când 
pământul se cutremură de tunete, când cerul vuieşte de zgomotul 
ucigaş al monştrilor apocaliptici ce varsă flăcări si seamănă distru- 
gere si moarte, când cumplita moarte, cu o seceră uriaşă în mâini, 
a ieşit printre oameni la înfricoşat seceriş, când toţi sânt cuprinşi 

de ură, unii fată de alţii - într'un cuvânt, astăzi, când pământul se 
înconvoaie sub apăsarea propriilor noastre patimi dezlănţuite, mai 
are, oare, rost să vorbim despre mândrie si smerenie? Mai are, oare, 
cine să asculte? Mai are cine să înţeleagă? Nu sânt, oare, cuvintele 
înţelepciunii Evangheliei în deplină potrivnicie cu părerile lumii? 
Mândria este preţuită de societatea modernă ca fiind cel mai puter- 
nic impuls al progresului personal si al avântului naţional. Omul 

fără cinstire de sine, o societate fără conştiinţa cinstei si a vredniciei, 

' iii ' 

si un popor lipsit de mândrie naţională sânt socotite a fi osândite la 
distrugere si dispariţie. într'o astfel de atmosferă, cine va mai asculta 
cuvintele lui Hristos: „Cine va înălţa pre sine se va smeri?" Lumea 
de astăzi se deosebeşte de cea de odinioară. Poveţele evanghelice 
pline de blândeţe sânt înăbuşite de vârtejul lumii înnebunite într'o 
activitate însufleţită. Sirenele uzinelor grăiesc într'o limbă diferită de 

cea a Sfinţilor Părinţi, aceşti minunaţi înţelepţi ai Bisericii. Aflată în 

/ ii i i £ i 

întrecere, lumea de astăzi aleargă să atingă teluri ameţitoare, uitând 

de singurul tel suprem al vieţii omului - întoarcerea la Dumnezeu. 

De aceea, în lumea de astăzi, Evanghelia este asemenea unui om fără 

adăpost care îsi caută sălaş în inimile oamenilor, dar pretutindenea 

vede cum i se închid uşile în fată. Omul de astăzi nu doreşte să 
ii i 

primească învăţăturile evanghelice. El nu iubeşte smerenia si o 
priveşte zeflemesitor, socotind-o a fi o resemnare. Astfel, valorile s'au 
amestecat, au fost răsturnate, asa încât mândria, această rădăcină 
ucigătoare a tuturor patimilor, este înălţată la rangul de cult, iar 
smerenia, maica tăcută a tuturor virtuţilor, este dată batjocurii. 
Omul de astăzi s'a îndepărtat de Hristos mai mult decât oricând. 
Dar nu cere, oare, acest fapt ca, astăzi, mai mult decât oricând să i se 
vorbească acestuia despre Dumnezeu? Evenimentele însângerate ce 
au loc astăzi mărturisesc limpede până unde poate merge omenirea 
pe drumul ameţitor al mândriei si al dispreţului fată de smerenie. 

Tocmai acestea întăresc predica Creştină adevărată. Cu toate acestea 
oamenii tânjesc în continuare după Dumnezeu. Sărmana inimă a 
omului, cu toate schimbările care s'au întâmplat în împrejurările 
exterioare ale vieţii, rămâne neschimbată. Când cugetă la nebunia 
faptelor si lucrărilor ei, fără voie se cutremură, tulburată de grozăvia 
propriilor ei invenţii, într'o năzuinţă nedesluşită începe să tânjească 
după ceva veşnic, mai înalt, bun si dumnezeiesc, care să o scoată din 
labirintul întunecat al contradicţiilor omeneşti, înspre lumina lină 
a molcomei si netulburatei veşnicii. Nu sânt, oare, aceste dorinţe 
nedesluşite o năzuinţă nemărturisită după Dumnezeu, după adevă- 
rurile Sale veşnice, descoperite în Evanghelie? Nu sânt ele, oare, o 
sete după împăcarea cu propriul cuget si cu Dumnezeu? 
într'adevăr, mulţi oameni s'au îndepărtat deja atât de mult de 
Dumnezeu, încât au ajuns vrăjmaşi înverşunaţi ai credinţei, ai lui 
Dumnezeu si ai Cerului. Ei simt, fără îndoială, un pustiu chinuitor, 
o ultimă aducere-aminte a lui Dumnezeu pe care l-au uitat - dar în 
înverşunata lor mândrie îsi râd de cei credincioşi si, cu învârtosare, 
pier prin obraznica tăgăduire a toate. Există însă si oameni care, 
chiar dacă sânt departe de Dumnezeu, nu si-au pătat cugetul, nu au 
înăbuşit glasul inimii lor, si care, conduşi de setea lor, caută Adevărul 

veşnic. Ei ar fi bucuroşi dacă, în obşteasca dezorientare de astăzi, li 
/ i ' i ' 

s'ar arăta calea cea veşnică. Si-ar găsi atunci adevărata bucurie în 
ascultarea dumnezeieştilor cuvinte ale Evangheliei, care dezleagă 
taina firii potrivnice a omului, ce sânt leac pentru păcat si dau toate 
îndrumările de trebuinţă pentru mântuire. în cele din urmă, în haosul 
care a cuprins lumea de astăzi, există oameni buni, care, în ciuda 
tuturor acestor lepădări ale omului modern, merg pe calea către cer si 
află mare mângâiere în a asculta cuvântul lui Dumnezeu - trebuie ca 
ei să se întărească în credinţă, să cerceteze calea pe care au pornit, ca 
nu cumva să fie una strâmbă, si astfel, mângâiaţi, înnoiţi în nădejde, 

să meargă în continuare pe calea pe care si-au ales-o. Cercetarea 
căii alese în viată este necesară pentru că inima omului, vătămată 
de păcat, înclină întotdeauna spre rătăcire. De câtă trudă nu este 
nevoie până ce aceasta se tămăduieşte si luminează pe deplin? Sânt 
mulţi Creştini care în chip părut doresc binele, dar până la urmă 
săvârşesc tot răul. Ei par a căuta să afle mântuirea, dar fără să ştie, 
descoperă dintr'odată că merg pe calea mândriei si a pierzaniei. 
Viata duhovnicească este o călătorie pe o mare necunoscută, în 
care pândesc din toate părţile primejdii: aici furtuni, dincolo stânci 
scufundate, mai încolo vârtejuri de ape si curenţi ascunşi. Cât de 
atent si cunoscător trebuie să fie cineva pentru a nu pieri? Pentru 
toţi aceşti oameni care însetează după învăţătură duhovnicească 
si mântuire, să ne fie îngăduit a înfăţişa cele două căi osebite ale 
vieţii: cea a mândriei si cea a smereniei. Atunci când semănăm, 
nu toate seminţele pier, nu toate sânt ciugulite de păsările cerului. 
Mare parte din ele cad totuşi si pe pământ bun. Dacă nu am avea 
această încredinţare, ce semănător ar mai porni la semănat? Iar în 
semănatul duhovnicesc deseori se întâmplă si minuni, cu ajutorul lui 
Dumnezeu. Cine ştie? Poate chiar sămânţa căzută pe piatră va afla 
acolo o crăpătură si va răsări! Adesea pe stâncile golaşe ale munţilor 
cresc minunaţi pini uriaşi. 

PRIMUL PĂCAT SI CEA DINTÂI VIRTUTE 

Stiti, oare, iubiţi cititori, care este cel dintâi păcat care a apărut în 

lume? înainte chiar de a fi fost furturi, minciuni, înşelăciuni, ucideri, 

desfrânări, lăcomie, grăire de rău, mânie, pizmă si celelalte, a fost 

mândria. Unul dinte primii si cei mai luminoşi îngeri ai lui Dumnezeu 

- Lucifer - s'a mândrit înaintea lui Dumnezeu si s'a socotit asemenea 

i 

Celui de Sus. Dar această mândrie nu 1-a înălţat, ci 1-a doborât în 

cele mai de jos ale pământului. în loc să ajungă dumnezeu, a devenit 
satana cel întunecat. Această mândrie a pus început răului în lume. 
Din ea s'au născut si toate celelalte păcate. Ea a fost cea care a 
pierdut neamul omenesc. Ea este temelia iadului, izvorul patimilor, 
cheia păcatului, pricină a căderii, cale spre pierzanie. Satana a pus 
stăpânire pe împărăţia întunericului si s'a aşezat pe tronul mândriei. 
El i-a împins si pe oameni spre mândrie si prin aceasta a semănat în 
lume toate nelegiuirile. 

Domnul Iisus Hristos, Care a venit pe pământ să piardă lucrurile 
diavolului, /I Io. 3:8/ ne-a arătat leacul împotriva mândriei: 
smerenia. Aceasta este cea dintâi virtute pe care El a propovăduit-o în 
minunata Sa predică de pe munte. Fericirile încep cu dumnezeiestile 
cuvinte: „Fericiţi cei săraci cu duhul, că acelora este împărăţia 
cerurilor." /Mt. 5:3/ După mărturia obştească a Sfinţilor Părinţi, 
cei săraci cu duhul sânt cei smeriţi. 

MÂNDRIA 



Despre mândrie îndeobşte 



Să privim, mai întâi de toate, mândria. Mândria! Care dintre noi 
nu a întâlnit-o? Care dintre noi nu s'a înţepat în spinii ei? Cine nu 
a îndurat batjocura si biciuirile ei? Cu toţii o cunoaştem din viata 

> 1 i i i 

noastră, căci o întâlnim adeseori. O aflăm pretutindenea unde 
trăiesc oameni. Aleargă pe străzi, se arată trufaşă si îngâmfată prin 
pieţe, păşeşte plină de sine prin locurile publice. Tronează plină de 
importantă în fotoliile moi ale instituţiilor. Intră chiar si în biserică, 
vădeşte o trufie fariseică. Pătrunde până si în chiliile călugărilor. 
Ea răzbate din orice om de vază, se iveşte aproape la fiecare 
fereastră. Este plină de sine, trufaşă, sulemenită si fardată, si trece 
încrezătoare si mulţumită de sine pentru a fi văzută de toţi. Firea ei 
nu îi îngăduie să se ascundă. Ea vrea să strălucească si să uimească. 
Vrea să fie obiectul atenţiei si al admiraţiei tuturor. Ea singură se 

II I o 

arată pe sine si, pentru a fi văzută de pretutindenea, caută să stea la 

înălţime. Mândria caută să urce tot mai sus. Uneori chiar se avântă 
i 

spre culmi ameţitoare. 

Când diavolul 1-a ispitit pe Iisus Hristos, a făcut-o pe înălţimea unui 

munte. Nu s'a coborât în adâncul suferinţelor si umilinţelor, asa cum 

ii ii 

Dumnezeu Tatăl a făcut mai târziu cu Mântuitorul, ci 1-a ridicat pe 
loc înalt, făgăduindu-i lucruri mari: îmbelsugare, slavă omenească 

si stăpânire asupra lumii întregi. Făcea multe făgăduinţe, dar putea 
el, oare, să dea ceva? Nu, pentru că el însuşi nu are nimic, decât 
numai răutatea, mândria si focul iadului. 

Asa cum a făcut duhul cel viclean cu Iisus Hristos, ridicându-1 pe 
muntele înalt al ispitelor, asa face si cu noi; ne ridică pe înălţimi, 
ne cumpără cu făgăduinţe mincinoase si înşelătoare, ne prinde cu 
laude linguşitoare, ne trufeste în ochii noştri, ne proroceşte belşug, 
bogăţii si slavă, ne asază pe un loc înalt, ce nu ne este propriu, unde 
ni se poate face uşor rău de înălţime si de unde ne poate doborî cu 
uşurinţă în prăpastia veşnicei pierzanii. Si cu cât ne ridică mai sus 
pe scara mândriei, cu atât mai adânc ne va azvârli de acolo si cu atât 
mai îngrozitoare va fi prăbuşirea. 

Treptele mândriei - slava deşartă 

Trei sânt treptele mândriei. Cea dintâi, nevătămătoare la prima 
vedere, este slava deşartă. Diavolul este viclean si nu-1 înaltă pe om 
dintr 'odată la o înălţime ameţitoare, ci caută, mai întâi, să trezească în 
el năzuinţa după dobândirea slavei. Slava deşartă înseamnă căutarea 
slavei omeneşti celei păguboase, goale, deşarte. Mare cunoscător al 
virtuţilor si patimilor omeneşti si fin psiholog al vieţii duhovniceşti, 
Sfântul Ioan Scărarul socoteşte că slava deşartă si mândria sânt 
momente diferite în creşterea aceleiaşi patimi. După cuvintele sale: 
„osebirea dintre aceste două patimi este aceeaşi ca dintre prunc si 
bărbat... Slava deşartă este începutul, iar mândria sfârşitul." Omul 
iubitor de slavă deşartă a simţit gustul dulcetei otrăvitoare a slavei 
omeneşti si de aceea caută numai linguşiri si laude. Această patimă 
îsi arată întreaga sa vrăjmăşie fată de Dumnezeu încă din pântecele 
mamei. Iubitorul de slavă deşartă caută si însetează după slavă de- 
şi aceasta aparţine numai Dumnezeului celui Veşnic. /Deut. 32:3; 

Le. 2:14/ Cuvântul lui Dumnezeu strigă totdeauna si pretutindenea: 
„Fie slava Domnului în veci!" /Ps. 103:31/ Psaltirea, mai cu seamă, 
este plină de preamărire adusă lui Dumnezeu si de cununi de laudă 
pentru lucrările Lui minunate. /Ps. 135,137,145- 150/ Si iată, iubitorul 
de slavă deşartă uită că si el este chemat să aducă slavă Ziditorului. 
El, sărmanul, îndrăgostit de sine, se crede el însuşi dumnezeu si 
caută slavă pentru sine. De aceea, Sfântul Ioan Scărarul are dreptate 
atunci când îl numeşte pe omul iubitor de slavă deşartă „slujitor de 
idoli credincios." Si mai neobişnuit este faptul că slava deşartă se 
poate strecura chiar si în sufletul credincios si evlavios. Un astfel de 
om începe să se laude chiar si cu faptul că îl slăveşte pe Dumnezeu. 
Slava deşartă nu cunoaşte nici un fel de oprelişti si hotare. Ea găseş- 
te pretutindeni prilej de iubire si laudă de sine. Sfântul Ioan Scărarul 
a dezvăluit acesta în chip deosebit în următoarele cuvinte: „Soarele 
cu îndestulare străluceşte tuturor. Si slava deşartă se bucură de 

/ r t 

toate mestesugirile. Cum? Eu zic: Postind, mă măresc în desert, 
si dezlegându-mă ca să nu fiu cunoscut, ca un înţelept iarăşi mă 
slăvesc în desert. Cu haine strălucite îmbrăcându-mă, de aceasta 
mă biruiesc. Si în cele proaste schimbându-mă, iarăşi mă slăvesc în 
desert. Grăind, mă biruiesc, si tăcând, iarăşi m'am biruit. Cât dacă 
vei arunca jos pre aceasta carea este cu trei ciulini, ea drept în sus 
cu ciulinul stă." 16 

Mare nenorocire este slava deşartă, căci în toate îsi poate afla hrană. 
Cu ce nu se laudă, oare, un om? Cu bogăţia sa, cu frumuseţea, cu 
mintea, cu darurile, cu vesmintele, cu virtuţile, ba chiar si cu patimile 
sale - toate pot sluji ca prilej de slavă deşartă. îndeosebi femeile au 
slăbiciunea de a se lăuda si a se bucura când sânt lăudate. 

r 

Atât de adânci sânt rădăcinile slavei deşarte în inima omului încât, 
dacă acesta nu are nimic anume cu care să se laude, începe să se 

16 Sfântul Ioan Scărarul, Scara, cuvântul XXI, Pentru slava deşartă cea in multe chipuri. 

mândrească cu funda, cu pălăria sa, sau chiar cu pana de la pălărie. 
Priviti-i pe cei mici! Până si în inimile lor curate începe, încă de 
timpuriu, să răsară floarea otrăvitoare a slavei deşarte. Fetitele se 
laudă cu rochiţele, brătările si păpuşile lor, iar dacă li se spune cumva 
că hăinuţele sau jucăriile lor nu sânt frumoase se simt rănite si în- 
cep să plângă. O, câtă slavă deşartă umple inima unui băietei care 
a primit îngăduinţa de a purta puţin ceasul unchiului! El iese afară 
la prietenii lui de joacă si începe să se laude în fata lor. Nu îngăduie 
nimănui să atingă preţiosul obiect. Iar când uimirea si pizma încep să 
se zugrăvească pe chipurile celorlalţi, atunci slava deşartă si bucuria 
micuţului trufaş nu mai are graniţe. Dacă slava deşartă răsărită în su- 
fletul încă nevinovat al copilului nu este grabnic înăbuşită, va creste 
curând si va deveni boală primejdioasă pentru acel suflet. 
Slava deşartă nu face deosebire de neam sau clasă socială. Asa 
cum o boală poate atinge pe oricine, tot astfel si slava deşartă se 
poate încuiba în orice om. Oamenii însemnaţi află în măreţie prilej 
de slavă deşartă. Dar si simplii muritori ştiu să afle în sine ceva 
cu care să se mărească. Blaise Pascal, cu adâncimea cugetului său, 
exprimă acest fapt în următoarele cuvinte: „Vanitatea este atât de 
adânc înrădăcinată în inima omului, încât si ostaşul, si slujitorul, si 
bucătarul, si hamalul se laudă, si fiecare vrea să aibă admiratorii săi. 
Si filosofii vor să îi aibă pe ai lor; si aceia care scriu împotriva acestui 
lucru vor să câştige slavă, pentru că au scris bine; si aceia care citesc 
cele scrise vor să se mărească cu aceasta, pentru că le-au citit; si eu, 
care scriu acestea, poate am aceeaşi dorinţă; si poate o vor avea si 
aceia care vor citi acestea scrise de mine..." 

Aici, în ironia lui Pascal, se poate distinge durerea sa în fata situaţiei 
dureroase în care se află sufletul omului căzut. Si într'adevăr, slava 
deşartă este rezultat al căderii. Până la căderea în păcat, cei dintâi 
oameni, în Rai, nu cunoşteau nici mândria, nici slava deşartă. Câtă 

vreme omul a fost vrednic de fericire, nu a căutat slavă, ci dădea 
slavă Ziditorului său. De când a ajuns vrednic de plâns, a început să 
înseteze după a fi fericit si lăudat de alţii. 

întâlnim slava deşartă nu numai la cei din lume, ci si la oamenii 
duhovniceşti. Iar dacă la mireni ea este primejdioasă, la oamenii 
duhovniceşti este aducătoare de pierzanie. Pe lângă aceasta, demn 
de remarcat este si faptul că slava deşartă îl poate sili pe om să 
se nevoiască, să se trudească, să se roage, să postească si să dea 
milostenie. Dar toate aceste nevointe duhovniceşti sânt la fel de 
nefolositoare celui stăpânit de slavă deşartă pe cât este de nebunesc 
a turna apă într'un urcior spart. Fariseii, despre care ne vorbeşte 
Sfânta Evanghelie, nu săvârşeau ei, oare, din dorinţă de slavă deşartă, 
toate faptele bune? Si în loc să primească răsplată de la Dumnezeu 
pentru nevointele lor, ei au auzit din gura lui Hristos cuvintele pline 
de osândă: „Vai vouă, cărturari si Farisei făţarnici!" /Mt. 23:14/ Cel 
ce se slăveşte pe sine, chiar de va săvârşi cea mai bună faptă, nu are 
nici un folos din aceasta, dacă va căuta slava omenească. 
Pentru aceea si Iisus Hristos îi povătuieste pe ucenicii Săi: „Luaţi 
aminte, milostenia voastră să nu o faceţi înaintea oamenilor, spre a fi 
văzuţi de dânşii; iar de nu, plată nu veţi avea dela Tatăl vostru carele 
este în ceruri. Deci, când faci milostenie, să nu trâmbiţezi înaintea 
ta, precum fac făţarnicii în adunări si în uliţe, ca să se slăvească de 
oameni: amin zic vouă că îsi iau plata lor. Iar tu, făcând milostenie, 
să nu ştie stânga ta ce face dreapta ta, ca să fie milostenia ta întru 
ascuns; si Tatăl tău, cel ce vede întru ascuns, acela va răsplăti tie 
întru arătare." /Mt. 6:1-4/ 

Mântuitorul îndeamnă la aceeaşi păzire cu luare aminte de slava de- 
şartă si în rugăciune, si în post, precum si îndeobşte în săvârşirea 
tuturor faptelor bune si bineplăcute. Nu în zadar slava deşartă este 
asemuită de unii Sfinţi Părinţi cu o mică furnică târâtoare. Oricât de 

mică ar fi ea, poate distruge marile roade ale virtuţilor. „Furnica," 
spune Sfântul Ioan Scărarul, „aşteaptă să se isprăvească strânsul 
grâului si slava deşartă să se adune bogăţia." Prin bogăţii, aici, 
trebuie să se înţeleagă truda duhovnicească si virtuţile dobândite. 
Furnica se bucură că va avea prilejul să fure un bob, iar slava deşar- 
tă se bucură că se va putea lăuda cu nevointele săvârşite. Dar prin 
puterea legilor duhovniceşti, în clipa în care te lauzi cu binele pe 
care l-ai săvârşit, l-ai si pierdut. Pentru că dacă vei căuta slavă de 
la oameni, îti primeşti deja răsplata aici si te lipseşti de răsplată în 
ceruri. Sfântul Episcop Theofan Zăvorâtul numeşte slava deşartă cel 
mai vătămător si linguşitor vrăjmaş. 

„Acesta îl face pe om să fie asemenea unui muncitor care, oricât ar 
câştiga, risipeşte de îndată tot câştigul, fără să lase ceva si pentru 
ziua de mâine. Cel ce se slăveşte pe sine si-a câştigat deja răsplata 
si nu are ce să aştepte a mai primi în viitor. El este totdeauna gol, 
asemenea aceluia care risipeşte tot ce are. Gol se va înfăţişa si în lu- 

mea de dincolo. Numai păcatele sale îl vor însoţi, iar faptele bune, 
care i-ar fi putut fi de folos pentru a covârşi păcatele, nu vor avea 
nici o valoare. Iată cât de ucigătoare este paguba pricinuită de slava 
deşartă." 

Nebunia slavei deşarte constă în aceea că acesta te sileşte să te 
trudeşti în zadar, răpindu-ti răsplata pentru trudă. „Sihastrul ce se 
măreşte în desert," spune plin de înţelepciune Sfântul Ioan Scărarul, 
„îndoit se nedreptăţeşte pre sinesi, că si trupul îsi topeşte, si plată 
nu dobândeşte." Omul stăpânit de slavă deşartă seamănă cu găina 
cea proastă. De cum a ouat un ou ea se laudă, cotcodăcind, astfel 
încât să fie auzită. Dar în felul acesta nu-si face decât sieşi rău, căci 
de cum o aud, oamenii îi si iau oul. Tot astfel si dracii răpesc de la 
omul stăpânit de slavă deşartă binele săvârşit. Creştinul iubitor de 
slavă deşartă este întotdeauna nechibzuit, după înţelepciunea dum- 

nezeiască. Din deşertăciune, el se laudă înaintea tuturor cu bogăţiile 
pe care le-a adunat. Si cel care îsi arată multora comorile, acela 
negreşit va fi jefuit de hoţi. 

Lupta cu slava deşartă 

Nevăzutul aţâţător al gândurilor de slavă deşartă în noi este 
izvoditorul mândriei, vrăjmaşul nostru neîmpăcat - diavolul. El 
insuflă supuşilor linguşitori să gâdile auzul sufletelor stăpânite de 
slavă deşartă cu plăcute laude, fie pentru a dobândi anumite foloase, 
fie pentru a păgubi pe trufaşii iubitori de slavă. Dar sânt si linguşeli 
care izvorăsc din inimi bune si iubitoare, însă neluminate. Un 
adevărat Creştin învăţat, care ştie ce pustiire poate pricinui într'un 
suflet iubitor de slavă chiar si o singură laudă, nu-si va îngădui ni- 
ciodată să linguşească si să atâte slava deşartă. Adeseori, noi ne 
linguşim reciproc, fie pentru că dorim să ajungem prietenii cuiva, 
fie din dorinţa trufaşă de a primi (ca răspuns) înapoi laudă pentru 
noi, fie pentru că nu înţelegem subtirimile vieţii duhovniceşti si 
primejdiile care vin din slava deşartă. 

„Domnul ascunde de la ochii noştri de multe ori si pre lucrurile 
bune care le avem. Iar bărbatul lăudător, iar mai vârtos înşelător, 
prin laudă pre ochii noştri i-a deschis, si aceştia deschizându-se, 
bogăţia nevăzută s'a făcut de la noi." 

Astfel ne grăieşte Sfântul Ioan Scărarul. După cuvintele sale, 
„linguşitorul este slujitor al dracilor, al mândriei de mână ducător, 
al umilinţei prăpăditor, al lucrurilor celor bune pierzător, al căii 
celei drepte rătăcitor. «Că cei ce vă fericesc pre voi, vă înşeală pre 
voi», zice Prorocul." /îs. 3:12/ 

Dar cum să luptăm cu această slavă deşartă care răsare atât de uşor 
în sufletele noastre si care aduce atâta desfătare inimilor noastre 

orgolioase? Când auzim un cuvânt de laudă trebuie să ne amintim, 
după sfatul Sfinţilor Părinţi, de fărădelegile noastre si de îndată ne 
va smeri cugetul că oamenii ne laudă pentru că nu ne cunosc în toată 
jalnica noastră stare sufletească. Atunci apare chiar simţământul 
mântuitor că nu merităm laude, ci mustrări, pedepse si ruşine, 
împreună cu gândul la înfricoşata Judecată a lui Dumnezeu, când 
se vor descoperi toate faptele noastre tainice si se vor osândi toate 
păcatele noastre pline de ruşine. Frica lui Dumnezeu este cel mai 
puternic vrăjmaş al slavei deşarte. 

Dacă, însă, slava deşartă se naşte în noi nu în urma laudelor venite 
din afară, ci ţâşneşte singură din străfundurile stricatei noastre inimi 
si ne şopteşte cu glasul ei linguşitor: „Vezi cât de deştept ai fost? 
Vezi cât de bun te-ai arătat a fi? Vezi cât de înţelept te-ai dovedit?," 
atunci, după sfatul Sfântului Episcop Theofan Zăvorâtul, trebuie 
de îndată să începem lupta împotriva simţământului slavei deşarte 
răsărit în sufletul nostru. 

„Luptati-vă si veţi birui! spune el. Cel dintâi lucru pe care trebuie 
să-1 faceţi este să înţelegeţi si să simţiţi că gândul acesta (adică slava 
deşartă) este vrăjmaş (al sufletului). De aceea, numaidecât ce acesta 
se iveşte, alergaţi si chemaţi această înţelegere si acest simţământ. 
Sufletul, negreşit, va încerca ură fată de acest gând si această ură îl va 
îndepărta. Simţământul de ură fată de slava deşartă poate fi asemuit 
cu o lovitură dată cuiva în piept. Cel lovit cu putere în piept va cădea 
la pământ; asa si gândul, biruit de ură, aleargă afară din suflet." 
Pe lângă aceasta, înţelegerea limpede a ceea ce sântem de fapt, a cât 
de puţin am făcut si a cât de mult ne-a mai rămas de făcut, ne poate 
smeri si ne poate aduce trezvia. 

„Dacă vei face ceva bun, ne sfătuieşte Sfântul Dimitrie al Rostovului, 
f ereste-te de lauda de sine! Căci de te vei lauda, vei pierde degrabă, din 
pricina slavei deşarte, tot ceea ce ai agonisit prin truda ta, iar harul 



arhim. SERAFIM 
Alexiev 



175 



lui Dumnezeu te va părăsi. Căci din laudă se naşte înălţarea de sine, 
din aceasta - căderea, iar din cădere - despărţirea de Dumnezeu." 
De aceea, este chiar mai bine să nu faci nimic vrednic de laudă pe 
pământ, decât, săvârşind ceva, să te înalţi. „Mai bun este înaintea lui 
Dumnezeu un păcătos smerit decât un drept mândru." Preaînteleptul 
Solomon spune: „Necurat este înaintea lui Dumnezeu tot cel cu 
inimă înaltă, si cel ce-si pune mâna în mână cu nedreptate nu se va 
îndreptăţi." /Pil. 16:6/ Slava deşartă este izgonită de adevărata si 
adânca cunoaştere de sine. De obicei, pentru ce ne lăudăm noi? Din 
pricină că ne măsurăm cu cei mai mici decât noi. Dar dacă ne vom 
măsura cu cei mai mari decât noi, oare cât de neîndemânatici, cât de 
răi si cât de necugetaţi ne vom arăta a fi? Si atunci se va curma în 
noi prilejul slavei deşarte. De vom cugeta dacă săvârşim toate cele 
pe care sântem datori a le săvârşi si dacă am săvârşit cum trebuie 
puţinul nostru bine, ne vom încredinţa că nici aici nu vom găsi nici 
un temei pentru slavă deşartă. Sfântul Dimitrie al Rostovului ne spu- 
ne, în chip minunat: „Mulţi sânt cei ce au săvârşit multe virtuţi, si-au 
împărţit averile, s'au lepădat de bogăţii, au făcut lucruri vrednice 
de laudă, au luminat lumea, i-au înteleptit pe oameni, i-au izbăvit 
pe mulţi si tot nu s'au mărit. Iar tu, fără să fi săvârşit ceva bun, fără 
să fi făcut vreun lucru bineplăcut înaintea lui Dumnezeu, pentru 
nimic, nebuneşte, te lauzi. Aşadar, nu te lăuda de unul singur, ci 
caută dacă cumva Dumnezeu te laudă. Deoarece dacă săvârşeşti 
vreun bine, Dumnezeu îl va cunoaşte si fără mărirea ta de sine. Iar 

' ir 

dacă îi este bineplăcut, te va mări si fără să vrei... El nu va lăsa pe 
nimeni nerăsplătit." 

în alt loc, Sfântul Dimitrie al Rostovului lămureşte într'un chip 
minunat acelaşi gând: „De te vei lăuda singur, toţi vor începe să 
te dispreţuiască. Iar dacă nu te vei lăuda singur, Dumnezeu si toţi 
oamenii o vor face. Dacă vei tăcea despre tine, Dumnezeu va vorbi 

despre tine. Dacă, însă, singur te vei mări, Dumnezeu va tăcea 

despre tine si te va îndepărta." 

Sfântul Proroc si împărat David a grăit prin Sfântul Duh cuvinte 

minunate, pe care toţi cei ce doresc să se izbăvească de slava 

deşartă trebuie să le tină minte si să le rostească des. El spune într'o 

dumnezeiască vedere, în rugăciune: „Nu nouă, Doamne, nu nouă, ci 

numelui tău dă slavă...!" /Ps. 113:9/ însuşi Mântuitorul ne-a învăţat 

cum să ne tămăduim de boala iubirii de slavă: „Asa si voi, când 

veţi face toate cele ce s'au poruncit vouă, ziceţi că: Robi netrebnici 

sântem, căci ce eram datori a face am făcut." /Le. 17:10/ în ce chip 

minunat este tăiată, aici, din adânc, rădăcina slavei deşarte prin 

cuvintele: când veţi face toate! Cine dintre noi se poate lăuda că a 

făcut totul? Nimeni! Se găseşte în cele din urmă o privinţă, ba chiar 

mai multe, în care şchiopătăm. Iar dacă slava deşartă este oprită si 

osândită chiar si atunci când am făcut totul, cu atât mai mult este 

dacă se naşte din ceva mărunt: din faptul că am zis o glumă foarte 

reuşită, din pricină că am cântat frumos sau că haina noastră are o 

croială deosebită si ne stă bine cu ea! 
i 

Orice om care se va privi cu trezvie si în adâncime îsi poate da seama 
că nu are nici un motiv să se laude, pentru că nu are nimic al său; totul 
i-a fost dat. Numai păcatele sânt ale lui, pentru că el le-a săvârşit, 
fără ajutor străin. Dar nu se poate spune acelaşi lucru si despre 
virtuţi, pentru că tot binele adevărat, bineplăcut lui Dumnezeu, se 
săvârşeşte cu ajutorul lui Dumnezeu, cu sprijinul harului ce ni se 
împărtăşeşte prin Sfânta Taină a Botezului. „Fără de mine," spune 
Mântuitorul, „nu puteţi face nimic" /In. 15:5/ Cât de adâncă este 
Descoperirea Creştină! Numai ea ne învaţă că nu avem dreptul să ne 
mărim cu virtuţile noastre, deoarece toate acestea au fost dobândite, 
cu adevărat, si prin lucrarea voii slobode a omului, dar mai ales cu 
ajutorul puternic al harului lui Dumnezeu. Fără de acest har, cele 

mai mari strădanii ale libertăţii noastre nu ar ajunge pe culmea desă- 
vârşirii, la care s'au înălţat sfinţii. Prin acest cuget Creştin al lor, rostit 
cu o limpezime desăvârşită de Sfântul Apostol Pavel prin cuvintele: 
„Cu harul lui Dumnezeu sânt ce sânt," /I Cor. 15:10/ se lămureşte 
ciudatul paradox potrivit căruia cei ce aveau cel mai mult cu ce să se 
laude, cei ce au atins desăvârşirea virtuţii, cei ce au săvârşit chiar si 

' li' II 

minuni, se socoteau a fi păcătoşi si robi netrebnici ai lui Dumnezeu. 

Tot binele pe care îl vedeau la ei, pe deplin îndreptăţit, îl puneau pe 

socoteala bunătăţii si ajutorului venit de la Dumnezeu. 

„E ruşine să se mândrească cineva cu podoabă străină, spune plin 

de înţelepciune Sfântul Ioan Scărarul, dar e nebunia cea mai de 

pe urmă să se fălească, prin închipuirea de sine, cu darurile lui 

Dumnezeu. Făleste-te numai cu înfăptuirile tale dinainte de 

naştere. Căci cele de după naştere Dumnezeu ti le-a dăruit, ca si 

naşterea însăşi. Numai virtuţile ce le-ai înfăptuit fără minte sânt ale 

tale. Căci mintea ti-a dăruit-o Dumnezeu. Arată nevointele purtate 

fără trup, numai din sârguinta ta. Căci trupul nu e al tău, ci al lui 

Dumnezeu. Nu te încrede, până ce nu vei primi hotărârea, văzând 

pe acela care, chiar după intrarea în cămara de nuntă, a fost legat de 

mâini si de picioare si aruncat în întunericul cel mai din afară. /Mt. 

22:13/ Nu-ti înălţa grumazul, odată ce eşti pământesc. Căci mulţi 

au căzut din ceruri, măcar că erau sfinţi si nematerialnici." 

După mărturia Sfinţilor Părinţi, nu au fost cruţaţi de slava deşartă 
£ i i ii i 

nici marii oameni bineplăcuti lui Dumnezeu. Sfântul Ioan Scărarul 

ne povesteşte despre vedenia duhovnicească a unui bărbat sfânt 

si văzător cu duhul, vedenie în care este zugrăvită, cu o deosebită 

veridicitate psihologică, atât viclenia subţire a ispitelor slavei 

deşarte, cât si înţeleaptă trezvie a nevoitorilor care se luptă cu slava 

deşartă. 
i 

„A însemnat oarecarele din cei ce puteau să vadă, ne spune Sfântul 

Ioan Scărarul, si văzând, mi-au povestit cum că «sezând eu,» zice, 
«în soborasul meu, dracii slavei deşarte si ai mândriei venind, au 
şezut lângă mine de amândouă părţile. Si unul adică îmi împungea 
coasta mea cu degetul lui cel măreţ în desert, îndemnându-mă să 
povestesc vreo vedere, sau vreo lucrare, pre carea o făcusem în 
pustie. Si după ce pre acesta l-am scuturat de la mine, zicând «Să se 
întoarcă înapoi si să se ruşineze cei ce voiesc mie rele,» /Ps. 39:14/ 
îndatăsi cel de-a stânga la urechea mea îmi zicea: «Bine, bine ai făcut. 
Si mare te-ai făcut, că pre maica mea cea fără de ruşine o ai biruit.» 
Către carele, eu, cu dreaptă socoteală, pre stihul cel de-aci înainte 
iarăşi luându-1, am zis: «Să-si poarte îndatăsi ruşinea cei ce zic mie: 
Bine, bine.»" 

Iată cum se luptau Sfinţii Părinţii cu slava deşartă. Prin învăţăturile 
si pilda lor, ei ne învaţă cum trebuie să ne luptăm si noi cu această 
slăbiciune primejdioasă a duhului nostru, ca să ne izbăvim, cât mai 
este vreme, de treapta de început a pierzătoarei mândrii. Pentru 
că dacă slava deşartă nu va fi dezrădăcinată din sufletele noastre, 
aceasta va creste mai repede ca pleava, va înăbuşi tot ceea ce este 
sfânt si bun, si va trece către o treaptă mai înaltă de creştere, se va 
învechi, va deveni obicei si maică a tuturor roadelor pierzării, se va 
preface în soarta noastră veşnică si amară. 

Trufia 

A doua treaptă a mândriei este trufia. Satana este cel ce îl asază pe 
omul trufaş pe o treaptă mai înaltă decât cea pe care se află iubitorul 
de slavă deşartă. De aceea, aici si plăcerea este mult mai mare, dar 
si ameţeala pricinuită de înălţime este mai puternică. Trufia se naşte 

din slava deşartă, asa cum fluturele se naşte din omidă. Dacă slava 

i ' i i 

deşartă se mulţumeşte să se agate, trufia zboară în înalt, asemenea 

fluturelui. Omul slavei deşarte se mulţumeşte numai să iubească 
totul la propria lui persoană, pe când trufaşul este atât de îndrăgostit 
de sine, încât nu numai că îsi admiră la nesfârşit propriile calităţi, 
dar chiar nu îi place aproape nimic din ceea ce vede la ceilalţi. El 
gândeşte despre sine că este cel mai deştept, cel mai vrednic, cel mai 
desăvârşit. Iubitorul de slavă deşartă aşteaptă numai laude si din ele 

/ / / i i 

se desfată; trufaşul nu ştie de ce să se mai bucure: de laudele care îi 

'li 

sânt aduse sau de umilinţele pe care el le aruncă asupra celorlalţi. 

Iubitorul de slavă deşartă se simte bine si în cercul restrâns, local, al 

prietenilor săi mincinoşi si linguşitori. Dacă aceştia nu există, atunci 

se desfată chiar si cu laudele pe care singur si le aduce: „Vezi, cât 

eşti de frumos! Ce ţinută dreaptă ai! Ce podoabe frumoase porţi! 

Cât de frumos cânţi!" s.a.m.d. Omul trufaş nu se mulţumeşte să-si 
ii i iii 

ştie întâietatea. El nu se satură nici cu recunoaşterea venită din partea 
celor apropiaţi lui. El vrea să fie cunoscut de un cerc cât mai larg 
de oameni. Vrea să strălucească, să lumineze, să fie cinstit de toţi. 
Si pentru că vede că trufia celorlalţi stinghereşte zborul propriei 
sale trufii, începe să umilească si să osândească pe toţi si pe toate. 
Dacă vede cumva o patimă la vreun rival de-al său, îl dă în vileag 
cu cruzime în fata tuturor, iar gândul tainic pe care-1 are este ur- 
mătorul: „Vedeţi cum e acela?! Cât de rele sânt faptele lui! Cât de 
josnic îi este sufletul! Eu nu sânt ca el!" Dacă vede la rivalul său 
virtuţi, nu numai că nu se pleacă înaintea lor, dar chiar râde de ele 
cu un dispreţ amar. Dacă vreun rival al său este dăruit cu daruri si 
se remarcă prin ceva, atunci îl va numi mândru si iubitor de slavă. 

Dacă este evlavios, îl va huli ca fiind făţarnic. Dacă este econom si 
1 i i 

modest în îmbrăcămintea pe care o poartă, îl va numi zgârcit. Si 
în plus va căuta ca toţi ceilalţi să fie de acord cu el. Slava deşartă 

Zii i 

are o vedere obtuză si se mulţumeşte numai să-si vadă calităţile 
iii i i 

si să culeagă laude pe seama lor. Trufia are un orizont mai larg de 

cuprindere. Ea nu rabdă nimic care să o umbrească. Iubitorul de 
slavă deşartă trăieşte mai puţine clipe amare decât cel trufaş. La 
omul iubitor de slavă deşartă, pedeapsa se află mai mult ascunsă 
dincolo de mormânt. în schimb, pentru cel trufaş, chinul pricinuit 
de trufie începe încă de aici, de pe pământ. Cel mai adesea, si pizma 
este strâns legată de trufie, care poartă cu sine propria pedeapsă. Cel 
trufaş este si mânios. Iar cel mânios singur îsi atâta focul suferinţei 
lui. Trufia se aprinde de la focurile iadului. Ea făgăduieşte victimelor 
sale mari desfătări, îmbătare ameţitoare, mărire în ochii celorlalţi, 
când de fapt nu duce decât la ruşine înaintea oamenilor înţelepţi si 
depărtare de Dumnezeu. Omul trufaş, oricât de deştept ar părea în 
ochii proprii, nu este, de fapt, decât un biet nebun. El crede că va 
afla o desfătare înaltă pentru sufletul său în satisfacerea propriei tru- 
fii, dar precum un drog, ca si cum ar lua opiu, se otrăveşte singur pe 
sine prin trufie. Câte nelinişti, câte griji, câte patimi înfierbântate nu 
vom afla în sufletul omului trufaş, iubitor de mărire! Acesta crede 

r 

că are întotdeauna dreptate. Dar, oare, pot toţi oamenii din lume să 
fie de acord întru toate cu el? Si, iată, de cum se vede contrazis, clo- 
coteşte si începe să sufere. Este îndrăgostit de sine însuşi si vrea ca 
si ceilalţi să-1 cinstească, să se minuneze de el. Dar poate el să-i facă 
din toţi oamenii admiratori ai săi? Unii încep să-1 critice, alţii chiar 
să îl dea în vileag. Iar el nu poate să îndure asa ceva si începe să 
sufere cumplit. Numeroase sânt suferinţele trufiei nebuneşti, încă de 
aici, de pe pământ, dar nespus mai grele sânt suferinţele pricinuite 
de aceasta în lumea de dincolo. „Tot cela ce înaltă pre sine, se va 
smeri," spune Mântuitorul. Pentru trufie, dreptatea cerească a ales 
cea mai cumplită pedeapsă, umilinţa - si anume umilinţa veşnică si 
nesfârşită. 

Trufia este o trăsătură diavolească. Asa cum diavolul îsi află 
desfătarea în pricinuirea de suferinţe si necazuri oamenilor, tot 

astfel si cel trufaş caută ca prin acoperirea cu ruşine, osândirea si 
necinstirea adusă celorlalţi să rămână el la loc de cinste printre 
oameni. Trufia îsi aduce singură laudă. 

Tot astfel se lăuda si Fariseul în biserică, osândindu-1 pe Vame- 
şul care se pocăia. Trufia nu suportă alte păreri, nu poate îndura 
să fie criticată... Cel trufaş îsi vede numai propriile calităţi si se 
supraestimează. Despre ceilalţi vorbeşte cu mândrie, uneori cu 
bunăvoinţă, rareori cu îngăduinţă, dar cel mai adesea cu dispreţ, 
îi subapreciază pe cei egali lui. Este crud si grosolan cu cei aflaţi 
mai prejos decât el, iar pe cei mai talentaţi decât el sau cu cei aflaţi 
în funcţii mai înalte se poartă cu respect si milă, dar dacă se prinde 
într'o discuţie mai deschisă cu ei, veţi vedea că, dintre toţi aceştia, 
tot pe sine se va pune pe întâiul loc. 

Desigur, si în trufie există felurite trepte si nuanţe. Unul este 
trufaş într'o măsură mai mică, altul este pârjolit de mărire de sine. 
Unul simte că trufia este o patimă, dar fiind neputincios sau lipsit 
de voinţa de a lupta cu ea, o ascunde cu dibăcie, pe când un altul 
este trufaş cu neruşinare. Aici joacă un rol însemnat si măsura de 
dezvoltare a mintii, educaţia si cultura generală a celui stăpânit de 
această patimă. Cel neînvătat va fi un prost trufaş. Intelectualul este 
un trufaş rafinat, dacă putem spune asa. Cel neînvătat se va certa 
în chipul cel mai grosolan dacă este contrazis sau dat în vileag cu 
ceva. Cel cu educaţie va căuta să te cucerească prin anumite calităţi 
ale lui, în asa fel încât să te câştige ca slujitor al iubirii lui de mă- 
rire. Dar si intelectualul, sub înrâurirea mândriei care mocneşte în 
el, se poate folosi de mijloacele grosolane ale celui needucat. Si la 
unul, si la celălalt, patima rămâne, în esenţa ei, una si aceeaşi. Ea este 
asemenea şarpelui - dacă o calci, te muscă. 

în societate, unde se discută unele probleme de interes obştesc, cel 
trufaş se va vădi prin faptul că îi place întotdeauna să-si impună 

propria părere. El este dispus oricând să se contrazică cu ceilalţi, 
găseşte întotdeauna ceva de obiectat, este un mare maestru în 
critică si se simte nespus de jignit dacă tocmai el este cel criticat sau 
contrazis. Trufaşul iubeşte batjocura. El găseşte întotdeauna ceva de 
zeflemisit la ceilalţi. Neajunsurile caracterelor acestora sânt, mai cu 
seamă, jucăria preferată pentru gura lui necurată. Dacă însă nu află 
nimic de obiectat la vreun om desăvârşit, începe să batjocorească 
nasul sau bărbia strâmbă a acestuia. Omul trufaş poate creste în 
mândria sa până acolo încât să ajungă a-i batjocori pe toţi si pe toate, 
mai puţin propria persoană. 

Trufia îi face pe oameni răi, neprietenosi, artăgosi, tinători de minte 
ai răului, mânioşi, neiertători si veşnic duşmănoşi. Puneţi doi 
oameni mândri să trăiască împreună. Asezati-i într'un palat mare 
si frumos! Prea mici li se vor părea spaţioasele încăperi. Nu se vor 
putea suferi unul pe celălalt. Se vor certa neîncetat. Fiecare dintre ei 
va socoti că el are dreptate. Dacă ciocneşti două pietre de cremene, 
vor ieşi scântei, nu făină. Cel trufaş nu se va domoli niciodată. Dacă 
cineva îi va da un sfat bun, fiţi siguri că nu-1 va urma. Va face fiecare 
tot după voia sa, chiar dacă această nechibzuintă îi va pricinui mari 
necazuri. 

Trufia tulbură liniştea familiilor, a satelor, însângerează sezătorile, 
nunţile si oamenii, răzvrăteşte oraşele, aprinde lumea întreagă si îi 
învrăjbeşte pe oameni unii cu alţii. 

Nimic nu nimiceşte viata în prietenie si rânduielile în comunitate mai 
mult ca trufia. Ea aduce destrămare, căci nu cunoaşte nici smerenia, 
nici dragostea - singurele care unesc, contopesc si zidesc. Tot omul 
trufaş îsi este sieşi un fel de dumnezeu. Si asa cum dumnezeirii i 
se acordă o grijă si o cinstire deosebită, tot astfel si el, dintre toţi 
oamenii, vrea jertfe si cinstire, respect fată de persoana proprie, fără 
să se simtă prin aceasta dator cuiva cu ceva. Un astfel de om, odată 

ce s'a înrădăcinat definitiv în această mărire de sine, aducătoare de 
pierzanie, poate ajunge cu uşurinţă si la cea de a treia si cea mai 
înfricoşată treaptă a mândriei - mândria împotriva lui Dumnezeu 
însuşi. 

Mândria împotriva lui Dumnezeu 

Până la această treaptă s'a înălţat Lucifer, cel fără de măsură. Dar 
această înălţime a fost atât de ameţitoare chiar si pentru el, încât nu a 
putut rămâne acolo si a căzut. Si el a „zis întru cugetul tău: In cer mă 
voiu sui, deasupra stelelor cerului pune-voiu scaunul meu, [...] fi- 
voiu asemenea celui preaînalt." /Isa. 14:13-14/ Dar această mândrie 
1-a pogorât în cele mai de jos ale pământului. 

Prin înşelăciune i-a ispitit satana spre o astfel de mândrie si pe 
strămoşii noştri, în Rai. „Veţi fi ca nişte dumnezei!" /Fac. 3:5/ le 

li' I I 

spune el. Si cei dintâi oameni, care au pornit pe rătăcitoarea cale a 
mândriei, au căzut, si au căzut adânc, încât nu s'au mai putut ridica 
singuri si a trebuit ca însuşi Fiul lui Dumnezeu, Iubirea întrupată, 
să se pogoare pe pământ spre a ne răscumpăra si mântui. Veţi fi ca 
nişte dumnezei! Ce ademenire mare si minunată doar în chip părel- 
nic! Cine nu si-ar dori să fie ca Dumnezeu! Dar problema este că 
diavolului nu îi stă în putinţă să ne facă asemenea lui Dumnezeu. El 
este mincinos. Făgăduinţele lui sânt deşarte. Ademenindu-ne către 

înălţimi, ne aruncă de acolo tocmai în adâncuri. Adam si Eva au 

i ' i 

vrut să fie asemenea lui Dumnezeu. Dar ce s'a întâmplat? în unele 
privinţe ei au căzut chiar mai prejos decât dobitoacele. Se vede 
limpede din istoria nefericiţilor lor urmaşi întărirea acestui trist 
adevăr. Si iată, din clipa amarnică a Căderii din Rai, oamenii merg 
ca nişte orbi pe calea mândriei, neîncetat însetează să se înalte si 
neîncetat cad. Si cu cât se înaltă mai sus, cu atât cad mai rău. întregul 

zbucium al lumii însângerate în care trăim astăzi îsi are obârşia în 
nebuneasca mândrie. Ea este pricinuitoarea tuturor marilor căderi 
ale omului contemporan. Câţi scriitori, câţi filosofi, câţi politicieni, 
câţi cuceritori au uitat, orbiţi de mândrie că, totuşi, si ei sânt simpli 
muritori si au purces la săvârşirea de fapte măreţe si peste puterile 
lor! Si, înăltându-se împotriva lui Dumnezeu, si-au sfârşit sărmana 
lor viată ori în boli îngrozitoare, ori cu totul nimiciţi, ori în deplină 
umilinţă, nebuni - si toţi, dimpreună, în Iad! Domnul, celor mândri 
le stă împrotivă. /Iac. 4:6/ Duhul mândriei contrazice întotdeauna si 
nu vrea să primească învăţătură de la nimeni. El este tiranic, foarte 
iubitor de sine si crâncen. Cel mândru ar vrea mai degrabă să i se ia 
viata decât să fie dat în vileag si umilit. El doreşte să conducă, si să 
fie competiţie. Vrea să fie asemenea lui Dumnezeu. 
„Chiparosul nu-si pleacă ramurile ca să se întindă pe pământ. Nici 
monahul cu inima mândră, ca să facă ascultare," spune Sfântul 
Ioan Scărarul. Cel mândru nu va recunoaşte niciodată că este 
vinovat de ceva. 

Un bătrân foarte cunoscător îl povătuia duhovniceste pe un frate ce se 
trufea la spovedanie. Iar acesta, orb fiind cu duhul, i-a zis: „Iartă-mă, 
părinte, dar nu sânt mândru." Auzind acestea, preaînteleptul bătrân 
îi răspunse: „Si ce altă dovadă mai vădită a patimii acesteia mai vrei, 
fiule, decât cuvântul ce l-ai spus: nu sânt mândru?" 
Neamul omenesc cel căzut al veacului acestuia nu vrea să re- 
cunoască mândria ca păcat, ci o socoteşte a fi o virtute. Atât de mult 
a încurcat omul înţelesul cuvintelor, încât nu batjocoreşte satanica 
mândrie, ci smerenia. El socoteşte a fi un lucru firesc atunci când 
cineva dă dovadă de mândrie. A fi mândru se impune ca o datorie si 
ca o pricină de laudă. Orice om, astăzi, trebuie să aibă ca tel propria 
sa demnitate, să-si păstreze cinstea, să-si apere propria persoană. 
Dar dincolo de toate aceste cuvinte - cinste, vrednicie, ambiţie, se as- 

cunde nebuneasca mândrie. Văditi-1 pe acest „cavaler" al „nobilului" 
orgoliu în păcatele sale! Nu va putea îndura o astfel de jignire cu 
smerenie Creştină, ci de îndată se va înfuria si va clocoti. Si în văpaia 
„nobilei sale mânii" va străluci chipul mândriei lui satanice. Dacă 
mândria este o calitate morală atât de înaltă, de ce Iisus Hristos nu 
spune nicăieri: „Fiţi mândri asemenea Mie! Apărati-vă cinstea!," ci 
porunceşte tocmai dimpotrivă: „învăţaţi de la mine, că sânt blând si 
smerit cu inima," /Mt. 11:29/ „ci de te va lovi cineva preste obrazul 
drept, întoarce lui si pre celălalt." /Mt. 5:39/ Nu, mândria este 
întuneric, iar întunericul nu are părtăsie cu lumina! După cuvintele 
de Dumnezeu înteleptitului Sfânt Ioan Scărarul, cel mândru nu 
are nevoie să fie ispitit de diavol, „căci el s'a făcut sieşi si diavol, si 
vrăjmaş." Precum iubeşte diavolul aurul, asa si cel mândru îsi apără 
patima ce se ascunde înlăuntrul lui. Acesta nu rabdă, cum am spus, 
nici o mustrare. Iar după cuvintele Sfântului Ioan Scărarul „cel ce 
alungă mustrarea îsi arată dragostea pentru păcat." Pentru aceasta 
omul mândru de astăzi a ajuns la o cădere atât de adâncă, din pricina 
faptului că prin „nobila sa mândrie" a alungat orice îndrumare si a 
ascuns în spatele cinstei sale toate necurătiile! 

„Al celor înalţi lucru este a suferi cu vitejie si cu bucurie ocărârile," 
spune acelaşi sfânt părinte. Cei mândri sânt neliniştiţi, au duhul 
pornit într'o stare războinică. Dacă totul se desfăşoară în favoarea lor, 
ei se înaltă până la ceruri. însă dacă se abate asupra lor vreun necaz, 
cârtesc groaznic si îi învinovăţesc pe toţi. Dacă li se întâmplă vreo 
nenorocire se pornesc chiar a-L huli pe Dumnezeu. Cel mândru este 
antihrist, luptă împotriva lui Dumnezeu. începe cu „nevinovata" 
slavă deşartă si poate ajunge la deplina îndrăcire. Sfântul Avvă 
Dorothei ne istoriseşte despre un frate de mănăstire din vremea 
sa, care, apucând pe calea mândriei, si-a sfârşit viata nebun. La 
început se mândrea înaintea celor asemenea lui, iar când ceilalţi fraţi 

aduceau laudă altcuiva înaintea lui, el îl defăima si spunea: „Cine 
este acesta? Eu nu cunosc decât pe Avva Macarie." După o vreme 
însă, a început să osândească si pe sfântul Macarie: „Cine este Ma- 
carie? Nu ştiu decât pe Sfântul Vasile si pe Sfântul Grigorie." Dar 
monahul cel mândru nu s'a oprit aici. Nu după multă vreme, el a 
început să grăiască de rău în inima sa si pe aceşti mari sfinţi si să 
socotească ca îndreptători duhovniceşti numai pe Sfinţii Apostoli 
Petru si Pavel. Avva Dorothei, văzând cum creste mândria în acest 
frate, i-a spus acestuia: „Frate, în curând vei defăima si pe aceştia." 
Si întocmai, asa s'a si întâmplat. Fratele cel mândru a început să 
spună: „Si cine sânt Petru si Pavel? Nu sânt nici aceştia nimic, afară 
de Sfânta Treime." în cele din urmă s'a mândrit si asupra lui Dumne- 
zeu - si asa s'a îndrăcit. 

Adevărat grăieşte Sfântul Ioan Scărarul, când spune că „mândria 
este lepădare de Dumnezeu, anafura a dracilor, defăimare a 
oamenilor, maică a osândirii, strănepoată a laudelor, a ieşirii din min- 
te înaintemergătoare, de căderi pricinuitoare, pricină a epilepsiei, iz- 
vor al mâniei, [. . .] pricinuitoare a nemilostivirii, [. . .] amară luătoare 
de seamă, judecător fără de omenie, împrotivă luptătoare lui 
Dumnezeu, rădăcină a hulei." 

Si în zilele noastre sânt mulţi oameni care se înaltă pe sine chiar si mai 
presus de Dumnezeu însuşi si îndrăznesc să hulească Preasfântul 
Său nume. Nu sânt oare ateii si necredincioşii astfel de oameni, care, 
asemenea nebunului din Psalmi, spun: „Nu este Dumnezeu"? /Ps. 
13:1 / Mulţi contemporani ai noştri, din mândrie oarbă si prostească 
nu vor să creadă. Ei socotesc o înjosire a se supune adevărurilor cre- 
dinţei Ortodoxe. Neputând să îndure batjocura necredincioşilor 
că cred în „basmele Bisericii," ei se numesc pe sine necredincioşi, 
oameni care s'au slobozit de orice raţiune omenească, căci credinţa 
este una dintre acele însuşiri rare care îl înaltă pe om mai presus 

de animale. Fără credinţă, omul cu uşurinţă cade moral si se face o 
mlaştină a celor mai respingătoare miazme ale patimilor si păcatelor. 
Săraca omenire de astăzi, pornită pe calea agonisitoare de pierzanie 
- calea mândrei necredinţe, nu face decât să ajute la venirea gro- 
zăviilor apocaliptice, care se vor abate asupra ei pentru lepădarea de 
credinţa Ortodoxă, din pricina necinstirii, a patimilor si a mândriei 
satanice! 

Mândria pierzătoare 

Mândria este rădăcina si obârşia tuturor păcatelor. „Toate marile 
năpaste," ne spune Sfântul Ioan Gură de Aur, „care au venit asupra 
întregii lumi îsi au obârşia în mândrie." De asemenea, toate relele 
si grozăviile care de acum încolo se vor abate asupra pământului 
păcătos si care si-a avut începutul în cel de al II-lea Război Mondial 
îsi vor avea si ele începutul tot în mândrie. Orice cădere, după 
mărturia Sfinţilor Părinţi, este prevestită de mândrie. Si Cuvântul 
lui Dumnezeu ne spune limpede: „înainte de surpare povătuieste 
semetia, si înaintea căderii, gândirea cea rea." /Pil. 16:18/ Ştiind 
aceasta, binecinstitorul popor ortodox Bulgar a izvodit, în duhul 
Scripturii, zicala: „Cel ce sare foarte sus, cade foarte rău." Pedeapsa 
ce se abate asupra celui mândru este prăbuşirea lui. 
Mândria se poate strecura si în viata duhovnicească înaltă a 
Creştinului si să nimicească toate lucrurile lui bune si înaltele virtuţi 
dobândite. Aceasta se vede limpede din următoarea pildă. 
„In veacul al IX-lea, scaunul episcopal din Edessa era ocupat de 
marele bineplăcut lui Dumnezeu Sfântul Theodor. în apropierea 
oraşului se nevoia în vremea aceea un stâlpnic minunat, pe nume 
Theodosie. Acesta era om duhovnicesc, iar pentru înaltele sale 
nevointe monahiceşti primise de la Dumnezeu darul înainte- 

vederii. Episcopul Edessei îl cerceta adesea pe stâlpnic, pentru a 
avea cu acesta convorbiri duhovniceşti. Odată. Sfântul Theodor îl 
întrebă: „Duhovnicescule părinte, câţi ani ai de când vietuiesti pe 
acest stâlp? Si, care este lucrul pustnicirii tale, să nu ascunzi de mine, 
pentru Domnul?" Iar bătrânul, suspinând din adâncul inimii si de 
lacrimi cuprinzându-se, i-a răspuns: „Pentru certarea Domnului, 
îti voiu arăta tie, însă tu să nu spui nimănui, până ce Domnul mă 
va slobozi pe mine din viata aceasta. Eu, în zilele tineretelor mele, 
lepădându-mă de lume, împreună cu fratele meu cel mai mare, 
slujind în mănăstire ca la trei ani, am dorit să fim la linişte. Si, cu 
sfatul duhovnicescului nostru părinte, am ieşit la pustietate si am 
aflat peşteri, nu departe unul de altul, si acolo pustniceam, numai 
cu verdeţuri hrănindu-ne, iar sâmbăta si Duminica, împreună ne 
rugam si din verdeţuri, la un loc, gustam, si iarăşi ne despărţeam, 
însă îngerii lui Dumnezeu ne mângâiau pe noi. 
Iar într'o zi, umblând prin pustie, osebiţi unul de altul, si adunân- 
du-ne verdeţuri, am văzut pe fratele meu stând în uimire si cu sem- 
nul Crucii însemnându-se pe sine, apoi sărind locul acela, fugind si 
intrând în peştera sa. Iar eu, mirându-mă de săritura si fuga lui cea 
iute, m'am dus la acel loc să cunosc ce rău a văzut fratele meu, de a 
fugit. Si am văzut o grămadă de aur vărsată si, făcând rugăciune si 
dezbrăcându-mi mantia, am luat aurul si abia l-am dus pe el în peş- 
tera mea, dar fratelui meu nu i-am spus. Apoi, m'am dus în cetate si 
am cumpărat o casă bună si am zidit biserică si am făcut mănăstire 
si am adunat patruzeci de călugări si casă de îngrijire a bolnavilor 
am făcut. După aceea, aflând un bun gospodar, l-am pus pe el egu- 
men si am dat toate în mâinile lui si ca la o mie de galbeni, iar o mie 
am împărtit-o săracilor si nu mi-am lăsat mie nici un galben. Deci, 
lăsând pace egumenului si sărutând pe fraţi, m'am dus în pustie să 
caut pe fratele meu. 



arhim. SERAFIM 
Alexiev 



189 



Dar mi-a venit mie un gând de mândrie că, adică, fratele meu 

n'a putut să gospodărească bine bogăţia ce o aflase, iar eu lucru 

bineprimit la Dumnezeu am făcut. Si văzând peştera fratelui meu, 

mă tulburam cu gândurile mândriei, socotindu-mă pe mine mai 

bun decât dânsul. Si iată a venit la mine îngerul cel ce umbla 

împreună cu mine de la început si, căutând la mine cu ochi mânios, 

mi-a zis: „Pentru ce te mândreşti? Iti spun tie, că toată osteneala ta, 

de atâta vreme, la zidirea bisericii si a mănăstirii si la toate cele câte 

le-ai făcut, nu se aseamănă cu săritura fratelui tău, când a sărit pe 

deasupra grămezii celei de aur pe care o aflase. Că nu peste aur a 

sărit, ci peste prăpastia bogatului, din Evanghelie, a sărit, /Le. 16:26/ 

ca si Lazăr cel sărac, si a venit uşor la locul unde şedea Avraam. El 
/ ii i 

s'a sârguit să placă lui Dumnezeu, iar tu oamenilor. Drept aceea 
fără de asemănare mai înalt decât tine este, iar tu nicidecum nu vei 
ajunge la locul lui, măcar că te crezi adevărat pustnic. Ci, iată, nu vei 
vedea fata lui în toată viata ta, nici împreună-petrecerea cu mine nu 
o vei dobândi, până ce vei îmblânzi pe Dumnezeu cu multe lacrămi 
si cu sfărâmare de inimă, si atunci mă vei vedea pe mine si te vei 
mângâia." Acestea zicându-mi, s'a făcut nevăzut de la ochii mei. 
Iar eu, sârguindu-mă, am ajuns la peştera fratelui meu, însă n'am 
putut să-1 vad pe el si am strigat, tânguindu-mă si smerindu-mă, 
până ce n'am mai putut plânge. Deci, şapte săptămâni am plâns 
în pustia aceea, rugând pe sfântul înger ca să se milostivească 
spre suspinarea si plânsul meu. Iar întru a şaptea zi a săptămânii 
a şaptea, mi-a venit un glas, zicându-mi: „Se cade tie să mergi 
în cetatea Edessei si să te sui pe stâlpul cel aproape de biserica 
Sfântului Gheorghe si acolo să te pocăieşti, până ce se va milostivi 
spre tine Domnul." Si plângând, am venit patruzeci de zile până 
aici si pe acest stâlp suindu-mă, m'am liniştit. Si vreme de patruzeci 
si nouă de ani stând aici, cu multe gânduri m'am luptat, iar în anul 

al cincizecilea, spre seară târziu, într'o sâmbătă, o lumină dulce 
mi-a strălucit în inimă si mi-a gonit întunerecul cel pătimaş, apoi 
toată noaptea cu lacrămi am privegheat. Iar în ceasul al treilea din 
zi, Duminica fiind, s'a făcut glas către mine de la înger: „Pace tie si 
mântuire!" Iar eu, mângâiat cu inima, am căzut cu lacrimi, zicând: 
„Pentru ce m'ai lepădat de la fata ta si de fratele meu m'ai despărţit? 
Si iată zac, de multe ispite fiind cuprins." Iar îngerul, apucându- 
mă de mână, m'a ridicat pe mine si mi-a zis: „Pentru gândul tău, 
m'am depărtat de la ochii tăi, de vreme ce ai defăimat pe fratele 
tău, dar nu te-am părăsit, păzindu-te pe tine, precum mi-a poruncit 
mie Dumnezeu. Iar, acum, că te-ai smerit, Si-a adus aminte de tine 
Dumnezeu si mi-a poruncit mie ca să fiu cu tine si în veacul acesta 
si în cel viitor. încă, iată, ti-a dăruit tie Dumnezeu un dar, ca să vezi 

/ ''ir ' 

pe cei drepţi si pe cei păcătoşi. Viu este si fratele tău, dar numai în 
veacul cel de acolo te vei vedea cu dânsul." 17 

Auzind acestea, Episcopul Edessei a dat slavă lui Dumnezeu, Care 
cu înţelepciune îi izbăveşte pe robii Săi din tot păcatul." 
Din această pildă grăitoare, luată din Vieţile Sfinţilor, se vede 
limpede cât de păgubitoare este mândria. Ea este ucigătoare a vieţii 
duhovniceşti. Tot ea împiedică harul lui Dumnezeu să se pogoare 
asupra noastră. Căci după graiurile Cuvântului lui Dumnezeu: 
„Dumnezeu celor mândri le stă împrotivă, iar celor smeriţi dă har." 
/I Pet. 5:5/ Mândria îndepărtează harul de la cei ce o primesc. Ea 
este beznă duhovnicească. Lumina învăţăturii lui Hristos nu poate 
avea nici o părtăsie cu ea. Asa precum lumina si întunericul nu pot fi 
împreună în acelaşi loc, tot astfel nici harul si mândria nu pot vieţui 
împreună în aceeaşi inimă. Legile omeneşti nu pedepsesc mândria, 
dar legea lui Dumnezeu o face, căci este potrivnică lui Dumnezeu 
si dă naştere tuturor necazurilor. Nici unui om nu îi stă în putinţă 

17 Proloagele, luna Ianuarie în 7 zile, Mitropolia Olteniei, Craiova, 1991. 



arhim. SERAFIM 
Alexiev 



191 



să îi îndrepteze pe cei mândri. Pe aceştia numai Dumnezeu îi poa- 
te înţelepţi si supune, deoarece cel mândru nu primeşte nimic de 
la semenii lui, oamenii. Cele mai bune leacuri împotriva mândriei 
sânt necazurile si suferinţele în viată, pe care Dumnezeu le îngăduie 
spre binele nostru. Astfel de încercări sânt bolile îngrozitoare, ruina 
neaşteptată, moartea unuia dintre cei apropiaţi si altele. Bineînţeles, 
aceste însemnate leacuri nu lucrează ca prin farmec. Ele pot fie să 
tămăduiască, fie să otrăvească. De fapt, numai de voia slobodă a 
omului tine felul în care le va folosi. Dacă nu va cârti si nu va începe 
să hulească pe Dumnezeu, dacă va înţelege că din pricina mândriei 
lui si a multelor sale păcate, după vrednicie i-au fost trimise din ceruri 
suferinţele, el se va tămădui sufleteşte. Fericiţi cei ce în necazurile 

r ' r r 

lumeşti văd mila lui Dumnezeu fată de ei! Pe ei, Dumnezeu degrabă 
îi va tămădui. Dar vai celor care, în ciuda a toate, rămân mândri. 
Ei sânt pierduţi fără putinţă de scăpare! Iar pentru că necazurile 
lumeşti s'au arătat a fi neputincioase în a-i înţelepţi, muncile veşnice 
ale iadului îi vor îmblânzi în lumea de dincolo. Dar atunci totul va fi 
prea târziu si în zadar!... 

SMERENIA 

în deplină potrivnicie cu mândria stă smerenia. Asa cum mândria 
este izvorul tuturor patimilor, asa si smerenia este maica tuturor 
virtuţilor. Sfântul Ioan Gură de Aur numeşte smerenia temelia 
pe care „se poate înălţa fără nici o primejdie orice altceva" bun si 
mântuitor pentru noi. „Si iarăşi, dacă această temelie lipseşte, chiar 
dacă cineva s'ar înălţa, prin viata sa, până la ceruri, tot ce a zidit cu 
uşurinţă se nimiceşte si rău sfârşit va avea." 

/ / r r r 

Omul a fost zidit pentru smerenie, nu pentru mândrie. O cunoaştere 
de sine mai adâncă si mai adevărată îl poate încredinţa de aceasta. 
Dumnezeu a rânduit toate cele ce-1 înconjoară pe om astfel încât 
să-i slujească spre smerire, nu spre mândrie. Priviţi, de pildă, cât 
de neputincios este omul care tocmai s'a născut! De câtă trudă este 
nevoie pentru creşterea si educarea lui! Ce animal, întreabă Sfântul 
Tihon din Zadonsk, are trebuinţă de atâta îngrijire, până ce creste 
mare, precum omul? 

Multe vietăţi îsi agonisesc singure hrana de îndată după ce s'au 
născut, pe când omul cât de multă vreme este purtat, îmbrăcat de 
mâini străine, hrănit, încălzit si ferit de munci străine! In alt loc, 
acelaşi sfânt ne spune: „Ne nastem goi si în lacrimi; trăim în scârbe, 
năpaste si păcate; murim cu frică si suspine; sântem îngropaţi în pă- 
mânt si ne prefacem în ţărână." 
Iar Sfântul Simeon Noul Cuvântător de Dumnezeu, zugrăvind starea 

umilă si jalnică a omului, spune că întreaga noastră viată este „luptă 
cu patimile, iar înlăuntrul său, încă înainte de patimi, omul poartă 
necurătie si duhoare"... „Poate fi oare ceva mai lipsit de chibzuinţă 
decât omul, care, văzându-se cuprins de lepră, se mândreşte că 
poartă vesminte strălucitoare si aurite?"... Da, cunoaşterea de sine 
duce, după mărturia tuturor Sfinţilor Părinţi, la smerenie. „Fii la fel 
de smerit," spune Sfântul Dimitrie al Rostovului, „precum te-a zidit 
Dumnezeu!" si ca adaos, amintesc cuvintele Sfântului Apostol Pa- 
vel: „Si ce ai, carea nu ai luat? Iar dacă si ai luat, ce te lauzi ca si cum 

i ' i ' i 

n'aifiluat?" /I Cor. 4:7/ 

Smerenia ce se naşte din cunoaşterea de sine nu chinuie, nu asupreşte 

sufletul, ci îl îndeamnă la umilinţă si recunoştinţă fată de Dumnezeu, 

/ / / / / 

Care este atât de bun cu noi, sărmanele Sale făpturi neputincioase. 
Smerenia nu este o resemnare lipsită de nădejde, o pierdere a 
personalităţii lipsite de voinţă, ci un avânt înflăcărat spre lumină. Ea 
este cale luminoasă spre Rai, izvor de bucurii fără de sfârşit, dobân- 
dire a dumnezeieştii desăvârşiri si umplerea vieţii goale a omului 
cu frumuseţe si înţeles dumnezeiesc. Cu ajutorul lui Dumnezeu, sub 
îndrumarea Sfinţilor Părinţi, vom încerca în rândurile ce urmează să 
zugrăvim tocmai aceasta. 

Nu este virtute mai încântătoare decât smerenia. Ea este izvor al 
tuturor binecuvântărilor, rădăcină a tot binele, maică a tuturor 
virtuţilor. Si totuti, în ciuda tuturor acestor înalte calităţi ale ei, 

I I I ' I ' 

smerenia se ascunde, asemenea parfumatului toporas în tufele 
înflorite ale celorlalte virtuţi, de parcă ea nu înseamnă nimic si nu 
slujeşte la nimic. Dacă mândria poate fi asemuită cu stâncile înalte 
de munte, goale si neroditoare, smerenia este ca o grădină înflorită 
sau o întinsă ţarină roditoare, care se întinde în depărtare, printre 
vâlcele. Pe înălţimi nu creste nimic. Acolo domneşte veşnic frigul. în 

II I I o 

văi se coc fructele dulci si grânele pentru hrană. Sfântul Ioan Gură 

de Aur îi asemuieşte pe cei mândri cu vârfurile înalte si neroditoare 
ale munţilor, iar harul lui Dumnezeu cu apa. Asa precum apa curge 
în jos, ocoleşte dealurile înalte si caută să se verse în locul cel mai 
de jos, astfel si harul lui Dumnezeu îi ocoleşte pe cei mândri si se re- 
varsă asupra celor smeriţi. Smerenia este rază a harului, venită din 
Rai. Si prin ce schimbări cereşti trece sufletul când pătrunde în el raza 
harului! Până de curând cufundat în întunericul nopţii păcatului, 
el se trezeşte dintr'odată îmbrăcat în lumină. Iar în această lumină 
omul smerit începe să-si vadă propriile sale păcate si porneşte să 
se curătească de ele, pe când, înainte să fie învesmântat de lumina 
harului, toate în el i se păreau a fi în orânduială deplină. Si acest 
lucru este firesc să fie asa; numai lumina de sus omul îsi poate vedea 
păcătoşenia. într'o încăpere întunecată aerul nu pare plin de praf, ci 
întotdeauna proaspăt si curat. Dar de îndată ce pătrunde în încăpere 
o rază de soare, vedem dintr-odată cât praf pluteşte prin ea. Astfel, 
smerenia îl face pe om să-si vadă starea vrednică de plâns în care se 
află si îl împinge să pornească la îndreptarea sa. Ea curăţă inima de 
mulţimea patimilor, împodobeşte sufletul cu florile dumnezeieştii 
virtuţi si astfel, treptat, ea naşte toate virtuţile, fiind singura care 
rămâne în umbră, căci aceasta este firea ei - să nu se arate, să nu 
fie slăvită de oameni. Este asemenea rădăcinilor copacilor: în afară 
dă roade minunate, însă ea rămâne ascunsă în adâncul pământului. 
Căci dacă rădăcinile vor ieşi din pământ, spre a fi văzute, copacul nu 
va mai avea fructe si se va usca. Astfel este si smerenia. Dacă începe 
să se arate, virtuţile dispar, iar omul piere duhovniceste. Una din cele 
dintâi calităţi ale smereniei este blândeţea. Omul cu adevărat smerit 
este blând nu numai atunci când toţi sânt atenţi si amabili cu el, ci si 
atunci când este hulit si defăimat. El nu se tulbură, nu se înfurie, ci 
pe toate le rabdă în tăcere. Cel smerit nu poate să nu fie blând, căci 
îl linişteşte harul lui Dumnezeu ce se odihneşte în el. Se spune că 

marea, care este veşnic învolburată si agitată, se îmblânzeşte când 
asupra ei se lasă ceată deasă. Asemenea se întâmplă si cu sufletul 
neliniştit al omului, când asupra lui se pogoară harul Sfântului Duh. 
Si un astfel de suflet este cel smerit. Zbuciumul, furtunile, neliniştile 
sânt însuşiri ale sufletelor mândre. Sfântul Ioan Scărarul spune: 
„în inimile blânde se odihneşte Dumnezeu; iar sufletul neliniştit 
sălaş diavolului este." Dumnezeu iubeşte pe cei smeriţi; acestora 
El li se descoperă si întru ei binevoieşte! în Vechiul Legământ, El 
spune: „Spre cine voiu căuta, fără numai spre cel smerit si lin, si care 
tremură de cuvintele mele." /Isa. 66:2/ 

Omul smerit îsi vede neîncetat neajunsurile. El nu osândeşte 
pe nimeni, nu cercetează păcatele celorlalţi, nu ia în batjocură, 
se socoteşte pe sine ca fiind cel mai rău dintre toţi oamenii. Este 
ascultător si supus fată de toţi. Slujeşte cu bucurie tuturor. Nu se 
mânie atunci când ceilalţi primesc onoruri, nu pizmuieste slava 
celuilalt, căci el pentru sine nu caută foloase lumeşti. Privirea sa este 
îndreptată către cer. El caută să fie bineplăcut lui Dumnezeu si de la 
El aşteaptă milă în ziua înfricoşatei Judecăţi. Omul smerit rabdă cu 
bărbăţie dispreţul celorlalţi si socoteşte sincer că acesta i se cuvine. 

/ r , , , , 

Se poartă cu blândeţe, sinceritate si plin de dragoste cu oamenii 
josnici, căci cei smeriţi întotdeauna au o blândeţe minunată. Iar 
sufletul smerit, după cuvintele Sfântului Ioan Scărarul, este „scaun 
al blândeţii." Omul smerit nu are gânduri rele. Chiar dacă ar avea 
un astfel de gând, ar fi degrabă alungat. Cel smerit nu cunoaşte 
viclenia. El nu se preface a fi binevoitor, căci este într'adevăr asa, nu 
caută să obţină foloase prin linguşiri si să fie pe placul oamenilor, 
căci nu are nevoie de acestea. El dispreţuieşte laudele si se bucură 
când este umilit, deoarece vrea să se facă următor Domnului Iisus, 
Care pentru a noastră mântuire „s'au deşertat pre sine, chip de rob 
luând, întru asemănarea oamenilor făcându-se; si cu înfăţişarea 

aflându-se ca omul, s'au smerit pre sine, ascultător făcându-se până 
la moarte, iar moarte de Cruce." /Fii. 2:7-8/ 

Omul smerit nu vrea să fie mai presus de învăţătorul său. Asa 
cum Fiul lui Dumnezeu, la Cina cea de Taină, S'a ridicat, S'a încins 
cu ştergar, Si-a suflecat mânecile si a început să spele picioarele 
ucenicilor Săi, întocmai si cel smerit este gata să slujească tuturor 
ca un rob, fără să vadă în asta vreun merit. Căci el îsi aminteşte de 
povata Mântuitorului: „Deci dacă eu, Domnul si învăţătorul, am 
spălat picioarele voastre, si voi datori sânteti unul altuia a spăla 
picioarele. Că pildă am dat vouă, ca precum eu am făcut vouă, si voi 
să faceţi." /In. 13:14-15/ 

Omul smerit se teme de laude, în care se ascund atâtea primejdii 
pentru suflet! El caută adâncurile smereniei, si acolo se simte bine. Un 
astfel de om nu vorbeşte mult, nu doreşte să-si arate înţelepciunea, 
ci tace si răspunde cu blândeţe. 

„începutul neslavei deşarte, spune Sfântul Ioan Scărarul, este 
păzirea gurii si iubirea necinstirii; iară mijlocul este curmarea 
tuturor mestesugirilor celor gândite ale slavei deşarte; iară sfârşitul 
(de este cu adevărat si adâncului vreun sfârşit) este ca pe cele ce 
ajută către necinstire să le meşteşugească fără de smintire înaintea 

mulţimii." 

i 

Omul smerit nu se tulbură din pricina cuvintelor bune pe care lumea 
le spune despre el. De este lăudat, nu socoteşte că lauda i se cuvine 
lui, căci simte că nu înseamnă nimic. De este vorbit de rău, el se 
socoteşte pe sine a fi mult mai rău si îsi spune în cugetul său: „Ei nu 
mă cunosc, căci altminteri si mai rău ar vorbi despre mine." Dacă 
este clevetit si osândit, nu se nelinişteşte si nu-si caută îndreptăţire, 
căci se gândeşte la judecata lui Dumnezeu, unde vor fi cercetate 
după moarte nu numai faptele, ci si gândurile oamenilor. Sfinţii 
plini de adâncă înţelepciune, care au ajuns la desăvârşire datorită 

smereniei lor, nu se supărau niciodată pe cei ce le aduceau ocări. 
Dimpotrivă, ei vedeau în aceştia nişte binefăcători ai lor si de aceea 
îi iubeau din suflet si se rugau pentru ei. Ei nu au urmărit atingerea 
vreunui tel lumesc si nu s'au temut că îsi vor pierde bunul-nume, 
si de aceea când erau huliţi răbdau, aşteptând ca îndreptăţirea să vi- 
nă de la Dumnezeu. Noi însă, de obicei, ne mâniem aprig împotriva 
celor care ne aduc defăimare, pentru că ţinem la părerea oamenilor 
despre noi si legăm de ea toate foloasele de care ne bucurăm. 
Sfântul Serafim din Sarov, care cu iscusinţă s'a pogorât în adâncurile 
smereniei, ne învaţă să nu ne tulburăm atunci când sântem ocărâti; 
iar dacă este cu neputinţă să nu ne tulburăm, atunci trebuie ca măcar 
să ne înfrânăm limba, după cuvintele Psalmistului: „turburatu-m'am 
si nu am grăit." /Ps. 76:4/ Ca pildă de înaltă smerenie si nemâniere, 
Sfântul Serafim ni-1 zugrăveşte pe Sfântul Grigorie al Neokesariei. 
Aflându-se odată într'un loc obştesc, o oarecare desfrânată a început 
a-i cere plată pentru păcatul pe care, chipurile, acesta îl săvârşise cu 
ea. Fără mânie, sfântul spuse cu blândeţe unuia dintre însoţitorii 
săi: „Plăteste-i degrabă preţul pe care îl cere!" De îndată ce primi 
plata necuvenită, femeia a fost luată în stăpânire de un duh viclean. 
Atunci, sfântul, răspunzând răului cu bine, a alungat prin rugăciu- 
ne duhul din ea. 

O pildă minunată de adâncă smerenie avem si în viata Sfântului 
Spiridon al Trimithundei. Deşi era episcop si cinstit de toţi ca om 
drept si făcător de minuni, Sfântul Spiridon vietuia modest si se 
îmbrăca foarte simplu. Odată, la chemarea împăratului, a mers la 
curtea acestuia. Aici, una dintre slugi, socotindu-1 un călugăr simplu 
si sărac, a început să-1 batjocorească, 1-a oprit să intre si chiar 1-a lovit 
peste obraz. Sfântul Spiridon, plin de bunătate, 1-a întors si pe celă- 
lalt. Toţi sfinţii s'au osebit printr'o astfel de smerenie adâncă. Erau 
lipsiţi de răutate ca porumbeii si numai într'o singură situaţie se 



Viata DUHOVNICEASCA 
a creştinului ORTODOX 



198 



aprindeau de mânie sfântă: când se întâlneau cu oameni mândri ce 
nu se îndreptau si cu tovarăşii lor, ereticii. 

Sfântul Ioan Scărarul dă o definiţie minunată: „în smerenie nu se 
află nici cea mai mică urmă de dispreţ, nici cârtire sau împotrivire, 
fără numai atunci când priveşte credinţa." Si cei smeriţi se pot 
aprinde de râvnă, însă numai atunci când trebuie să apere comoara 
credinţei Ortodoxe. Aceasta dovedeşte limpede că smerenia nu 
este vreo nepăsare, ci o adâncime în care, asemenea apelor unui 
ocean, se adună forte uriaşe care luptă împotriva celor mai puternici 
vrăjmaşi ai omului si ai mântuirii acestuia, cu dracii cei nevăzuţi, cu 
patimile dinlăuntrul nostru si cu ereticii, aceşti diavoli văzuţi din 
afara noastră. Numeroasele însuşiri ale smereniei se vădesc deosebit 
de limpede în pilda următoare. 

„într'o mănăstire vietuia un părinte sfânt cu numele Agathon, vestit 
prin virtuţile sale: smerenia si răbdarea. Odată, au venit la el câţiva 
fraţi hotărâţi a-1 ispiti. Aceştia i-au spus: «Părinte, mulţi vorbesc că 
eşti clevetitor si că neîncetat osândeşti pe semeni.» A cugetat bătrânul 
în sinea sa la acestea si si-a zis în gândul său: «Oare nu am osândit 
niciodată, măcar în gând, pe fraţii mei?» Si le-a răspuns: «Adevărat 
este că sânt clevetitor si osândesc!» «Mai mult decât aceasta, eşti 
si curvar!,» au continuat fraţii. Avva Agathon si-a amintit atunci 
de cuvintele Domnului «că tot cela ce priveşte la femeie spre a o 
pofti pre ea, iată a preacurvit cu dânsa în inima lui» /Mt. 5:28/ si 
a recunoscut smerit: «Adevărat este, sânt curvar!» Astfel, fraţii au 
înşirat multe păcate, învinuind pe Sfântul Agathon că le-a săvârşit, si 
de care acesta se recunoştea deplin vinovat. în cele din urmă, fraţii 
i-au spus sfântului: «Nu vom ascunde de tine si aceasta, că mulţi te 
socotesc a fi si eretic!» Atunci ochii smeriţi ai sfântului s'au aprins 
de râvnă dumnezeiască, iar acesta, cu mâna ridicată, le zise: «Nu! 
Viu este Dumnezeu! Martor îmi este că nu sânt eretic!» S'au mirat 

fraţii de acest răspuns hotărât si neaşteptat, si l-au rugat pe bătrân 
să-i lămurească de ce a încredinţat la toate învinuirile dintâi, iar 
pe ultima a respins-o atât de hotărât. Atunci, Sfântul Agathon le-a 
spus: «Păcatele cele dintâi de care m'ati învinuit le-am primit ca să 
dobândesc smerenie si ca să nu aveţi o părere înaltă despre mine; pe 
cel din urmă însă, nu l-am primit, pentru că erezia este despărţire 
de Dumnezeu, iar eu păzesc sfânta credinţă, ca să nu pier împreună 
cu ereticii!»" 

Toţi acei Sfinţi Părinţi care au luptat neînfricaţi împotriva vrăjmaşilor 
Ortodoxiei nu au încetat nici o clipă să fie întru totul smeriţi cu 
inima. Si sfinţii mucenici, care, plini de îndrăzneală, au mărturisit 
numele lui Hristos, batjocorind nebunia chinuitorilor lor idololatri, 
au purtat adânc în sufletele lor conştiinţa smerită că sânt păcătoşi. 
Din toate acestea se vede că smerenia poate fi si este o luptă înaltă. 
Dar chiar si în râvna sa sfântă pentru slava lui Dumnezeu, omul sme- 
rit nu devine trufaş sau semeţ, ci îsi păstrează smerenia pentru că 
ştie că tot ce are este primit în dar de la Dumnezeu, si îl poate pierde 
dacă se mândreşte cu el. 

Cei mândri sfârşesc întotdeauna în chip amarnic. Cela ce s'a urcat 
în vârful plopului, acela negreşit va cădea si îsi va sparge capul. 
Cel smerit nu cade niciodată. Si cum ar putea să cadă? El se află 
mai jos decât pământul! Mândria este asemenea unui balon de 
săpun, se umflă si zboară în înalt, dar într'o clipită se sparge si 
dispare. Smerenia însă este asemenea copacului binecuvântat: 
cu cât rădăcinile îi sânt mai adânc înfipte în pământ, cu atât mai 
înalt creste. Asa cum asupra celor mândri se abate blestemul lui 
Dumnezeu: „Tot cela ce înălţă pre sine se va smeri," tot astfel si în 
cei smeriţi se împlineşte binecuvântarea dumnezeiască: „Cel ce sme- 
reşte pre sine se va înălţa." 

Treptele smereniei 

Asa precum mândria are trei trepte, tot astfel si smerenia are trei. 
Cele dintâi urcă ca să-1 doboare pe om, pe când celelalte trei se 
pogoară pentru a-1 înălţa pe acesta. Iată cum defineşte minunatul 
Sfânt Stareţ Ambrozie al Optinei aceste trei trepte: „Treapta cea 
dintâi a smereniei este să te supui fată de mai marii tăi si să nu te 
înalţi peste cei mai mici ca tine. Să ne oprim o clipă luarea aminte 
asupra acestor cuvinte! Ce regulă de aur pentru rânduiala socială 
sânt aceste cuvinte! Oare nu pe ele se ridică toată bunăstarea 
societăţii si orice orânduire de stat? Ele lămuresc întocmai cele spuse 
de Sfântul Apostol Pavel: „Tot sufletul să se supuie stăpânirilor celor 
mai înalte" iar „cel ce se împrotiveste stăpânirii, rânduielii lui Dum- 
nezeu se împrotiveste." /Rom. 13:1-2/ 

Mândria este răzvrătire. Ea nu se supune nimănui, si astfel se arată 
a fi nimicitoare a rânduielii sociale. Smerenia, dimpotrivă, încă 
din cele dintâi vădiri ale ei, se arată ca temelie trainică pe care se 
întemeiază împreuna-vietuire a oamenilor. Dar cât de puţin sântem 
pătrunşi noi, oamenii, de conştiinţa trebuinţei de a urca măcar 
această treaptă a smereniei! Cât de mulţi sânt cei care se împotrivesc 
stăpânirii: elevii neascultători la scoală, cetăţenii nedisciplinati, 
Creştinii ce nu ascultă de Biserică. Toţi aceia care într'un fel sau 
altul se împotrivesc oricărei forme de autoritate sânt încă departe 
de adevărata smerenie. 

A doua treaptă a smereniei este să fim supuşi celor asemenea nouă 
si să nu ne înălţăm înaintea celor mai mici decât noi. Dacă treapta 
dintâi, chiar dacă este de neapărată trebuinţă, ni se pare a fi greu de 
atins, cea de a doua ni se înfăţişează a fi cu mult mai anevoioasă, 
în ce chip să te supui celor egali tie? Fiinţa noastră, obişnuită să 
poruncească, să fie lăudată si cinstită, se împotriveşte din toate 

puterile ei unei astfel de smerenii. Mândria nu ne îngăduie să ne 
supunem celor asemenea nouă. Iubirea de sine ne împiedică să ne 
privim ca fiind asemenea celor mai mici decât noi. Simţământul 
demnităţii personale ne împinge să nu ne supunem, ci să poruncim, 
să conducem. Cum mă voi supune eu celor asemenea mie? Oare nu 
sânt eu mai deştept decât ei? Nu sânt eu mai bun, mai talentat? Iată 
în ce chip cugetă fiecare dintre noi. si prin aceasta arătăm cât de 
departe sântem de adevărata smerenie si cât de prinşi sântem în 
mrejele mândriei. 

A treia treaptă si cea mai înaltă a smereniei o urcăm atunci când 
ne supunem si celor mai mici decât noi si ne socotim a fi nimic, 
asemenea dobitoacelor, nevrednici să ne aflăm printre oameni. 
Aceasta, însă, ni se pare de-a dreptul cu neputinţă! Dar de fapt 
această treaptă a fost atinsă de sfinţi. Ei toţi s'au socotit a fi cei 
mai păcătoşi, nevrednici de a vieţui între oameni, si credeau cu 
adevărat în felul acesta despre ei însisi. Iată, în Vechiul Legământ, 
dreptul patriarh Avraam, care se învrednicise chiar să vorbească 
cu Dumnezeu, se socoteşte pe sine „pământ si cenuşă." /Fac. 18:27/ 
Sfântul Proroc si împărat David, care a scris minunaţii psalmi 
si a fost dăruit cu darul proorociei, cel ce este si strămoşul după 
trup al Mântuitorului Iisus Hristos, a spus cu adâncă smerenie 
despre sine: „iar eu sânt vierme si nu om." /Ps. 21:6/ Iar Sfântul 
Apostol Pavel, care a trudit mai mult decât toţi Sfinţii Apostoli la 
răspândirea Cuvântului lui Dumnezeu, cu smerenie de neînţeles 
pentru noi se numeşte pe sine „născut fără de vreme, [...] mai 
micul apostolilor, carele nu sânt destoinic a mă chema apostol" 
/I Cor. 15:8-9/ si se socoteşte pe sine în chip neprefăcut drept 
cel dintâi dintre cei păcătoşi. /I Tim. 1:15/ Iar sfântul nostru, în- 
gerul Bulgariei, mijlocitorul nostru al tuturor, care prin nevointa 
sa deosebită s'a proslăvit, care în post si rugăciune a îndurat arsită 

si ger în muntele Rila, care neîncetat a scăldat stâncile cu lacrimile 
sale, care în vieţuire asemenea îngerilor a petrecut, care, încă în viată 
fiind, minuni a săvârşit spre ajutorul celor din neamul său, ale cărui 
moaşte nestricăcioase se odihnesc până astăzi în Mănăstirea Rila, 
săvârşind minuni si dăruind ajutor tuturor celor ce cu credinţă i se 
roagă, acest înger preschimbat în trup omenesc, îsi începe Testamen- 
tul său lăsat fraţilor din obştea mănăstirii prin următoarele cuvinte: 
„Eu, smeritul si păcătosul Ioan, care nu am săvârşit nici o faptă bună 
pe pământ, nu am aflat suflet de om când am venit întâi în pustia 
Rilei, ci numai fiare sălbatice si păduri neumblate..." 
Numai printr'o astfel de smerenie desăvârşită s'au învrednicit 
toţi sfinţii de harul desăvârşit al lui Dumnezeu. Harul se dă după 
măsura smereniei. Cu cât e mai adânc vasul smereniei, cu atât mai 
mult har adună. 

La smerenia desăvârşită se ajunge prin coborârea în adâncurile 
umilinţei. Acest fapt ni-1 dezvăluie însuşi Mântuitorul prin cuvintele: 
„care dintre voi va vrea să fie întâiu, să fie vouă rob." /Mt. 20:27/ 
Dumnezeu îl iubeşte pe cel ce se străduieşte să ajungă măcar la întâia 
treaptă a smereniei. De bună seamă, mai mare răsplată primeşte cel 
ce se află pe cea de a doua treaptă. Dar cel mai bineplăcut în ochii 
lui Dumnezeu este acela care a urcat până la cea de a treia treaptă a 
smereniei, adică se socoteşte pe sine a fi ultimul dintre oameni, si se 
supune chiar si celor mai mici decât el. 

Minunatul Sfânt Theodosie de la Pecerska, egumen al Mănăstirii 
Pecerska-Kiev, care era iubit si cinstit încă din timpul vieţii 
pământeşti ca bineplăcut al lui Dumnezeu, mergea des la Kiev, la 
Cneazul Iziaslav. Odată, plecat cu o treabă mănăstirească, 1-a prins 
seara la curtea cneazului. Acesta dorea să-1 oprească să înnopteze la 
el în palat, dar Sfântul Theodosie a stăruit să se întoarcă la mănăstire. 
Atunci, cneazul a poruncit să i se pregătească o mică trăsură, iar unul 

dintre slujitorii vizitii să-1 ducă pe Părintele Theodosie la Lavra 
Pecerska. Trăsura avea un singur loc, iar vizitiul nu avea unde 
să se aşeze. Când obosea, încăleca pe cal, iar după ce se odihnea, 
continua să mâne caleaşca pe jos. O astfel de trăsură fusese gătită 
si Sfântului Theodosie. Când Cuviosul s'a urcat în ea, vizitiul a 
început să mâne calul cu cârtire în suflet, nemulţumit că în loc 
să se odihnească va trebui să-1 conducă noaptea întreagă pe acest 
călugăr necunoscut. Au ieşit din cetate. Tânărul vizitiu privi la 
Cuvios si, înşelat de îmbrăcămintea simplă a acestuia, 1-a socotit a 
fi un călugăr simplu si îi spuse: „Părinte, coboară si mână caleaşca 
si lasă-mă pe mine să urc în ea!" Sfântul Theodosie îi răspunse fără 
să se împotrivească: „Bine, fiule, asa să fie!" si s'a dat jos din trăsură. 
Iar tânărul s'a urcat ca un stăpân si curând a început să sforăie. 
Noaptea întreagă a mânat Sfântul Teodosie trăsura, ostenindu- 
se mult. Dimineaţa, toţi care se întâlneau cu egumenul pe drum, 
atât oameni de vază cât si ţărani, se închinau cu cinstire înaintea 
slujitorului lui Dumnezeu, pentru că îl cunoşteau. Tânărul se 
minuna, văzând acestea. Nu pricepea de ce oamenii se închinau 
înaintea acestui „simplu monah." S'au apropiat de Lavra Pecerska. 
Aici se auzise că egumenul soseşte de la Kiev, asa că întreaga 
obşte i-a ieşit înainte ca să-1 întâmpine. Fraţii, după obicei, au făcut 
metanie înaintea întâi-stătătorului si părintelui lor duhovnicesc. 
Atunci, vizitiul începu să fie cuprins de spaimă: „Cine este acesta 
căruia toţi monahii îi arată atâta cinste?!" se întreba el. Si pricepând 
că este egumenul, vestitul Theodosie, s'a cutremurat de frică, căci 
se aştepta să fie pedepsit. 

Sfântul Theodosie a mers însă la el cu blândeţe, 1-a luat cu dragoste 
de mână si 1-a dus la trapeză, unde a poruncit să fie bine hrănit. Iată 
câtă bunătate si smerenie avea Sfântul Theodosie de la Pecerska! 

Măreţia smereniei 

Mintea căzută si întunecată a omului a reuşit să răstoarne totul cu 
susul în jos. Patima cea mai ucigătoare, în care îsi au obârşia toate 
celelalte păcate, mândria, omul a înăltat-o pe treapta unei credinţe, 
iar virtutea mântuitoare a smereniei o batjocoreşte, socotind-o un 
lucru nedemn de spiritul liber si superior al omului. 
Oamenii au dat smereniei felurite nume rele, menite a o batjocori si 
a o face respingătoare printre oameni. Este numită resemnare, lipsă 
de caracter, apatie s. a. Toate aceste nume arată necunoaşterea de 
care dau dovadă cei ce dispreţuiesc smerenia. De fapt, în smerenie se 
ascunde o măreţie deosebită. Sfântul Isaac Şirul o numeşte „veşmânt 
al lui Dumnezeu:" „Căci Cuvântul, carele s'au întrupat, într'însa s'au 
învesmântat, si printr'însa asemenea nouă s'au făcut (luând firea 
noastră omenească). Cela ce se învesmântează în smerenie, întru 
adevăr se face asemenea Celuia Ce din înălţimea sa pogorâtu-s'au, 
Celuia ce bună-săvârsirea măririi sale au acoperit si Slava sa întru 
smerenie o au ascuns, ca zidirea să nu piară arsă de lumina sa. Căci 
nici o zidire nu ar fi putut a-1 vedea, dacă Dânsul nu ar fi primit o 
parte dintr'aceasta, ca astfel să aibă părtăsie cu ea." 
Asa grăieşte Sfântul Isaac Şirul, pomenind măreţia lui Dumnezeu, 
de neîndurat pentru oameni, de pe muntele Sinai, când a dat lui 
Moisi cele două table ale celor Zece Porunci - când muntele întreg 
s'a cutremurat de prezenta lui Dumnezeu si nimeni nu a îndrăznit 
să se apropie, temându-se să nu moară. Dumnezeu este si în Noul 
Legământ acelaşi Dumnezeu mărit si înfricoşat, îmbrăcat însă 
în veşmântul smereniei. El se pune pe Sine la îndemâna tuturor. 
Asemenea lui Dumnezeu, si marii sfinţi îsi ascund minunatele 
lor virtuţi si puterile harului în smerenie, se sălăşluiesc în adâncă 
smerenie printre fraţii lor si, socotindu-se cei dintâi dintre păcătoşi, 

vorbesc si vieţuiesc împreună cu păcătoşii. Astfel, aluat bun fiind, 
amestecându-se cu ceilalţi, le împărtăşesc si acestora din virtuţile 
lor, îi câştigă pentru Dumnezeu si îi mântuiesc. 
Cel smerit este iubit de toţi si prin aceasta se vădeşte în el ceva 
deosebit, vrednic de iubire. Sfântul Isaac Şirul spune: „Nimeni nu 
îl urăşte pe cel smerit, nu îl vatămă prin cuvânt, nu-1 dispreţuieşte; 
toţi îl iubesc, pentru că si Dumnezeu îl iubeşte. El pe toţi îi iubeşte 
si toţi îl iubesc pe el. Toţi pretutindenea îl caută, oriunde se apropie 
este întâmpinat si cinstit ca un înger de lumină. Numai oamenii 
câştigaţi de satana îl dispreţuiesc pe cel smerit, căci smerenia 
dumnezeiască este potrivnică drăceştii lor înţelegeri despre lume. 
în schimb, dobitoacele necuvântătoare si fiarele sălbatice ascultă si 
se supun cu adâncă smerenie, parcă pentru a umple golul si pentru 
a cinsti măreţia smereniei, tăgăduită de slujitorii diavolului. Multe 
sânt pildele de sfinţi, plini de smerenie, la care veneau lei însetaţi 
de sânge, ursi si alte fiare, si se aşezau înaintea lor ca nişte miei 

blânzi. într-un chip deosebit de interesant ne desluşeşte acest fapt 
minunat Sfântul Isaac Şirul. El spune: „Cel smerit se apropie de 
fiarele sălbatice, iar când privirea acestora se opreşte asupra lui, cru- 
zimea lor se îmblânzeşte; se apropie de el, socotindu-1 stăpânul lor, 
scutură din cap si din coadă, si îi ling mâinile si picioarele, pentru că 
au simţit la el acea bună-mireasmă pe care o răspândea si Adam în 
Rai, înainte de căderea în păcat. Această mireasmă plăcută ne-a fost 
luată, dar, prin venirea sa, Mântuitorul Hristos ne-a dat-o îndărăt, a 
înnoit-o în noi." Aceasta este mireasma bineplăcută cu care este uns 
neamul omenesc." 

înălţimea smereniei se vădeşte înfăptui că Dumnezeu o preţuieşte mai 
presus decât orice si o răsplăteşte în cea mai înaltă măsură. Oamenii 
preţuiesc bogăţia, iar Dumnezeu sufletul smerit. Dobândirea celei 
mai adânci smerenii înseamnă în ochii lui Dumnezeu dobândirea 

desăvârşirii. Nici o nevointă nu se poate asemui cu smerenia. Fără 
ea, si rugăciunea, si milostenia, si postul sau înfrânarea sânt lipsite 
de preţ. Iar smerenia singură, fără aceste nevointe, este de mare preţ. 
Nevointele singure ne pot duce la mândrie si ne pot duce la pierzanie, 
precum l-au pierdut pe Fariseu. Smerenia însă ne poate mântui si 
fără alte nevointe, asa cum 1-a mântuit pe tâlharul de pe Cruce, pe 
săracul Lazăr si pe mulţi alţii, desfrânaţi, vameşi si păcătoşi, de la 
Hristos până astăzi. Smerenia este calea cea mai scurtă către mân- 
tuire. De bună seamă, nevointele si faptele bune nu sânt lipsite de 
valoare. Ele pot grăbi dobândirea mântuirii si ne pot învrednici a 
dobândi milă si mai mare de la Dumnezeu - însă numai dacă sânt 
împletite cu smerenia. Fără de smerenie, sânt nefolositoare. Smerenia 
este sarea virtuţilor. Asa precum fără sare pestele capătă miros urât, 
tot astfel si faptele bune, lipsite de smerenie, devin stricăcioase. 
Smerenia este un bun de mare preţ, pentru că ne face fii ai lui 
Dumnezeu, ne duce în împărăţia cerurilor si ne deschide uşile 
Raiului. Sfântul Ioan Scărarul spune răspicat: „Pocăinţa îl trezeşte pe 
om, plânsul bate la porţile Raiului, iar sfânta smerenie le deschide!" 
Oare câţi păcătoşi nu au întrecut pe mulţi păruţi drepţi în împărăţia 
cerurilor? Tâlhari, curvari, hoţi, mincinoşi si tot felul de păcătoşi 
au ajuns, prin smerenie, sfinţi. Iată calea mântuirii pentru toţi oa- 
menii - sfânta smerenie! Ea este mijlocitoare puternică înaintea lui 
Dumnezeu, căci aduce iertare de multe păcate si agoniseşte mari 
bunătăţi. Este de ajuns ca cel ce a greşit să se smerească, spre a fi de 
îndată primit în comuniune cu Dumnezeu. Mulţi sânt cei ce greşesc, 
dar, smerindu-se, îsi reînnoiesc legătura lor cu cerul! 
Si marele drept, sfântul proroc si împărat David a păcătuit odată 
greu, săvârşind preacurvie si ucidere. El a strigat înaintea Prorocului 
Nathan, care îi aducea mustrare: „Gresit-am Domnului!," si de 
îndată a auzit: „Domnul au ridicat păcatul tău!" /II împ. 12:12-13/ 

Biruit de puterea smereniei si de măreţia milosteniei lui Dumnezeu, 
Sfântul împărat David a scris minunatul Psalm de pocăinţă: 18 „Milu- 
ieste-mă, Dumnezeule, dupre mare mila ta," în care a vădit adânca 
cugetare că Dumnezeu nu vrea de la noi nici o altă jertfă, fără numai 
inimă zdrobită si smerită. „Că de ai fi voit jertfă, as fi dat," îi spune 
David lui Dumnezeu, si urmează: „arderi de tot (pe care Sfântul 
Ioan Scărarul le tâlcuieste a fi flămânzirea, însetarea, postul si alte 
nevointe) nu vei binevoi. Jertfa lui Dumnezeu: duhul zdrobit; inima 
zdrobită si smerită Dumnezeu nu va defăima." /Ps. 50:18-19/ 
Potrivit Sfântului Simeon Noul Cuvântător-de-Dumnezeu, aceasta 
este singura jertfă pe care Dumnezeu nu o respinge, „cunoscând că 
omul nimica al său are, ca jertfă să aducă." „Prin această jertfă s'au 
mântuit, se mântuiesc si se vor mântui toţi împăraţii, boierii, cei de 
neam ales, cei prosti, înţelepţii, neştiutorii de carte, bogaţii, săracii, 
hoţii, nelegiuiţii, zgârciţii, curvarii, ucigaşii si tot felul de păcătoşi." 
Atât de puternică si înaltă este smerenia, încât îl poate milostivi pe 
Dumnezeu, când se mânie, ca să şteargă toate păcatele. „Numai 
pentru această jertfă," spune Sfântul Simeon Noul Cuvântător de 
Dumnezeu, „se întâmplă toate bolile, scârbele, greutăţile, chiar si 
căderea, pătimirile sufleteşti si cele trupeşti care le însoţesc" - toate 
au acelaşi tel: să ne smerească înaintea lui Dumnezeu, pentru ca 
prin aceasta să ne mântuim. 

Mărit lucru este smerenia, îndeosebi pentru că într'însa se ascunde 
slava lui Dumnezeu. Sfântul Isaac Şirul spune: „Smereste-te pe sineti 
si vei vedea întru tine Slava lui Dumnezeu." Aceasta înseamnă: 
„Smereste-te, si te vei înălţa! Umileste-te înaintea tuturor oamenilor, 
si Dumnezeu te va aşeza la loc de cinste în împărăţia cerurilor! Fugi 
de cinstiri, si cu cinste te vei încununa în Rai! Fii slugă si celor mai 
mici decât tine, si Dumnezeu te va proslăvi!" 

18 Psalmul 50. 

Minunate îndrumări în această privinţă ne dă Sfântul Isaac Şirul: 
„Stăruieste să fii dispreţuit, si te vei umple de dumnezeiască cinste. . . 
Mustră-ti cinstea ca să ai cinstire, însă nu o iubi, căci vei fi necinstit. 
Când omul aleargă după cinste, aceasta se depărtează de la el, 
iar când omul fuge de ea, cinstea începe a-1 căuta si a propovădui 
înaintea tuturor smerenia lui. Dacă dispretuiesti cinstirea si nu vrei 
să primeşti cinste, Dumnezeu te va vădi... Fericit cel ce întru toa- 
te se smereşte, căci acela se va înălţa... Când cineva însetosează 
si flămânzeşte pentru Dumnezeu, Acesta îl va hrăni din bunurile 
Sale. Când omul va umbla gol pentru Dumnezeu, va fi îmbrăcat 
de Acesta în veşmântul slavei si al nestricăciunii. Cel ce a sărăcit 
pentru Dumnezeu, cu bogăţia Sa se va mângâia. Smereste-te pe 
sineti pentru Dumnezeu, si fără să cunoşti în ce chip, se va înmulţi 
slava ta!... Dacă smerenia îl înaltă si pe cel prost si pe cel neînvătat, 
cu cât mai multă cinstire va aduce celor mari si celor ce se bucură de 

r 

cinstire? Fugi de slava deşartă si te vei preamări!..." 

Paradoxul smereniei 

De smerenie este legat un minunat paradox: cu cât un om devine 
mai virtuos, cu atât se simte mai păcătos. Dar nu vedem, oare, 
acelaşi paradox si în cazul mândriei, numai că întors înspre păcat? 
Cu cât se mândreşte omul mai mult, păcătuind prin aceasta, cu 
atât se socoteşte pe sine mai drept. înţeleptul Pascal a înţeles foarte 
bine acest lucru si 1-a exprimat astfel: „Există numai două feluri de 
oameni: unii drepţi, care se socotesc pe sine păcătoşi, si alţii păcă- 
toşi, care se socotesc a fi drepţi." 

Ne este totuşi lesne de înţeles de ce păcătoşii cei mândri se socotesc a fi 
singuri drepţi. Ei se amăgesc tocmai din pricină că mândria i-a orbit, 
însă este de neînţeles de ce Creştinii cei virtuoşi, îndeosebi sfinţii, ce 



arhim. SERAFIM 
Alexiev 



209 



au ajuns la o treaptă înaltă a desăvârşirii, care au fost învredniciţi 
si cu darul facerii de minuni, s'au socotit mari păcătoşi! Puteau ei, 
oare, să-si vadă propria desăvârşire? Au fost ei neprefăcuti în înţe- 
legerea păcătoşeniei lor? Nu s'au smerit ei, cumva numai pe dina- 
fară, din deprindere? Sau în adâncul lor, după neştiute de noi legi 
ale vieţii duhovniceşti, simţeau întru totul neprefăcut întreaga lor 
sărăcie cu duhul? Sfântul Tihon al Zadonskului, aruncând lumină 
tocmai asupra acestei probleme, scrie: „In adevărata smerenie se 
vădeşte o sete si o foame neîncetată după harul lui Dumnezeu; căci 
smerenia nu priveşte la cele pe care le are, ci cugetă si caută la cele 
pe care nu le are. Asa cum cei ce învaţă din cărţi si de la dascăli, cu 

r , i i i ' 

cât sporesc mai mult în învăţătură si se deprind cu aceasta, cu atât 

mai mult îsi văd propria neştiinţă, deoarece mai multe sânt cele pe 

care nu le cunosc decât cele pe care le-au învăţat, tot astfel si cei ce 

învaţă la scoală înţelepciunii dumnezeieşti se văd cu atât mai săraci 

cu duhul, cu cât se împărtăşesc mai mult de darurile lui Dumnezeu; 

pentru că îsi văd multele lipsuri si, pentru aceasta, caută smerenie 

si suspine." 

Astfel se desluşeşte priceperii noastre de ce se numeau sfinţii pe 

sine păcătoşi, fără vreo urmă de făţărnicie. Numai cel mândru, din 

pricina orbirii duhovniceşti si a necunoaşterii, se socoteşte pe sine 

drept. Creştinul smerit, care a dobândit înţelepciune adâncă, cu 

ascuţita sa străvedere duhovnicească, vede la el mulţime de păcate 

si neajunsuri. Toţi sfinţii au fost mari înţelepţi duhovniceşti si, de 
i * ii i £ i ii 

aceea, toţi s'au socotit mari păcătoşi. 

„în mănăstirea unde se nevoia minunatul Avvă Dorothei, un 
pelerin a auzit spunându-se că cu cât este mai aproape un om de 
Dumnezeu, cu atât se simte mai păcătos - si si-a arătat îndoiala în 
această privinţă: „Cum poate un sfânt să se socotească păcătos?" 
Atunci Avva Dorothei 1-a întrebat: „Ce eşti tu în cetatea ta?" „Sânt 

printre cei dintâi dintre mai-marii cetăţii!/' răspunse acesta. „Dar 
dacă vei merge în marea cetate a Chesariei, cum vei fi socotit?" „Cel 
din urmă dintre căpeteniile cetăţii!." „Dar dacă vei merge în cetatea 
si mai mare a Antiohiei?" „Acolo voi fi numărat cu oamenii de 
rând!/' spuse omul. „Dar dacă vei merge la Constantinopole si te vei 
înfăţişa înaintea luminatei fete a împăratului, cum vei fi socotit?/' 
1-a întrebat mai departe Avva Dorothei. Pelerinul îi răspunse: „Ei, 
acolo voi fi de-a dreptul un nimeni!"Atunci Avva Dorothei îi spuse: 
„Iată, asa si cu sfinţii: cu cât se apropie mai mult de Dumnezeu, cu 
atât se socotesc mai păcătoşi." 

Este ceva foarte firesc în conştiinţa păcătoşeniei si nevredniciei 
dreptului. Orice virtute omenească, fără ajutorul lui Dumnezeu, este 
precum o stea măruntă care clipeşte în noaptea întunecată a vieţii. 
Stelele strălucesc numai noaptea, când este întuneric. Dar de îndată 
ce răsare Soarele, ele îsi pierd strălucirea si pier. Asa si cu oamenii. 
Atâta vreme cât se află în noaptea păcatelor, departe de Dumnezeu, 
ei strălucesc, se mândresc cu una sau cu alta. Dar de îndată ce Dum- 
nezeu răsare în sufletele lor, ei se sting degrabă si văd că sânt nimic 
înaintea măreţiei lui Dumnezeu. Aceasta este, de fapt, smerenia, 
când omul stă nevăzut înaintea lui Dumnezeu si, în ciuda virtuţii 
sale, se socoteşte a fi nimic, fuge de slavă si cinstiri, si nu rabdă laude 
deşarte pentru sine, îndreptând neîncetat spre Dumnezeu toată 
slava si lauda. Cei ce fac aceasta sânt slăviţi de Dumnezeu în pofida 
dorinţei lor, pentru că Dumnezeu spune în Vechiul Legământ: „Pre 
cei ce vor slăvi pre mine, voiu proslăvi." /I împ. 2:30/ 

Smerenia făţarnică 

Dar pe lângă adevărata smerenie există si o smerenie mincinoasă. 
Aceasta este „smerenia" deşartă, care îsi aruncă privirea de jur 

împrejur ca să vadă dacă cumva a zărit-o cineva, dacă se vorbeşte 
despre ea, sau este pizmuită. Ea nu este altceva decât mândrie 
învesmântată în haine smerite. Numai pe dinafară are înfăţişarea 
smereniei, însă pe dinlăuntru clocotesc toate patimile. Cel cu 
adevărat smerit este întotdeauna liniştit si în pace; nu se bucură 
de laudele ce i se aduc, nici nu se necăjeşte din pricina umilinţelor. 
Pe când smeritul cel mincinos caută, printr'o părută evlavie, slava 
omenească. El a văzut că smerenia aduce laude si cinstiri celor care o 
au - asa că si-a pus masca smereniei, spre a se mări si el într 'acest chip. 
Un astfel de om arată că nu a înţeles nimic din esenţa smereniei. Lui 
îi place să spună despre sine: „O, eu, păcătosul! o, eu, nevrednicul!" 
Dar în acelaşi timp aşteaptă ca ceilalţi să se împotrivească si să-i spu- 
nă că nu este adevărat, că nu este păcătos. Iar dacă este contrazis 
în acest fel, se simte bine. Dar dacă ceilalţi sânt de acord cu el si îi 
spun: „Aşadar tu însuti recunoşti că eşti păcătos! Sânt adevărate, 
deci, cele ce se spun despre tine?," de îndată se arată nemulţumit, 
jignit si începe a întreba: „Dar ce se spune despre mine?" O astfel de 

smerenie nu este mântuitoare, ci făţarnică si de aceea este socotită 

1 i i 

a fi o greşeală mai rea decât mândria. „Nu cel ce se huleşte pe sine 
dă dovadă de smerită cugetare," spune Sfântul Ioan Scărarul „ci 
cel ce, văzându-se hulit de altul, nu-si micşorează dragostea fată 
de acesta." 

Smerenia făţarnică nu este primejdioasă atât pentru oamenii din 
lume, căci adeseori ei nu iubesc nici adevărata smerenie - cum ar 
putea fi atraşi de măsluirea ei prin făţarnica smerire? Acest fel de 
smerenie este mai primejdioasă pentru oamenii duhovniceşti, mai 
cu seamă pentru monahi, a căror cale este îndeosebi cea a smereniei. 
Pentru că adevărata smerenie cu anevoie se dobândeşte, monahii se 
prefac adesea a fi smeriţi, din dorinţa de a dobândi slavă grabnică si 
ieftină. Adeseori, chiar si Creştinii evlaviosi cad pradă acestei ispite 

- păruta smerenie. Pentru a ne feri de această smerenie mincinoasă 

si păguboasă, Sfinţii Părinţi ne sfătuiesc să nu zicem nimic de la noi: 

nici de bine, nici de rău, ci să fim cu luare aminte la sufletul nostru 

si să ne luptăm lăuntric cu toate mişcările păcătoase ale acestuia. 

Dacă sântem dojeniţi, să tăcem si să nu ne îndreptăţim, căci de nu o 

vom face, se va ivi mândria. Dacă sântem lăudaţi, să păstrăm iarăşi 

tăcerea si să nu ne împotrivim, căci altfel se va ivi făţărnicia. Trebuie 

să căutăm a dobândi smerenia lăuntrică, care nici nu se tulbură din 

pricina mustrărilor, nici nu se clatină din pricina laudelor. 

Preacuviosul Ambrozie de la Optina istoriseşte despre un monah 

care neîncetat spunea despre sine: „O, eu, cel nevrednic! Odată 

egumenul, venind la trapeză si văzându-1, 1-a întrebat: «Dar atunci 

ce cauţi aici, cu sfinţiţii părinţi?» Monahul, jignit, i-a răspuns: «Dar 

nu sânt si eu unul dintre ei?»" 

Spre deosebire de aceasta, adevărata smerenie lucrează în chip cu 

totul osebit. Iată o pildă: „Un monah oarecare, având adâncă smerenie 

si viată sfântă, a sosit în vizită la o mănăstire. A intrat în biserică să se 

roage, iar când fraţii s'au aşezat la cina frăţească a dragostei, a luat si 

el loc. Unii dintre fraţi au început să se întrebe: «Dar acesta ce caută 

aici?» si i-au spus monahului: «Ridică-te si ieşi afară!» El s'a ridicat si 
i± ii i 

a ieşit. Alţii dintre fraţi însă, mâhnindu-se-se din pricina izgonirii 

acestuia, l-au chemat înapoi. Fără a arăta în vreun fel că s'ar fi simţit 

jignit, el s'a întors. Apoi unul dintre fraţi 1-a întrebat: «Spune-ne, ce 

ai gândit si ce ai simţit când ai fost izgonit, iar apoi chemat îndărăt?» 

Aceasta le-a răspuns: «Mi-am amintit că sânt asemenea unui câine 

care iese când este izgonit si vine când este chemat.»" 

Aceasta este adevărata smerenie. Smerenia făţarnică are părtăsie cu 

aceasta pe cât au paiele cu aurul. 

Foarte frumos a zugrăvit smerenia mincinoasă Sfântul Tihon al 

Zadonskului. El spune: „Sânt oameni care pe dinafară se arată 

smeriţi. însă pe dinlăuntru nu sânt asa. Mulţi renunţă la feluritele 

l ' X i i i 

trepte si titluri ale lumii acesteia, dar nu vor să renunţe la buna părere 
pe care o au despre ei însisi; se leapădă de cinstirile si rangurile 
lumeşti, dar vor să adune cinstiri pentru sfinţenia lor. Multora nu le 
este ruşine să se numească pe sine păcătoşi înaintea oamenilor, sau 
chiar cei mai păcătoşi dintre toţi, însă nu vor să audă aceste cuvinte 
de la alţii - si, de aceea, se numesc astfel numai cu gura. Alţii îsi 

i i ' ' O , , 

îndoaie spatele ca o seceră, dar înlăuntrul lor se înaltă cu cugetul. 
Alţii se pleacă până la pământ înaintea fraţilor, dar rămân neclintiţi 
în inimile lor. Un altul poartă rasă sfâşiată, dar nu vrea să-si sfâşie 
inima. Mulţi vorbesc puţin si cu glas scăzut, iar alţii defel nu vorbesc, 
dar în inimile lor îi hulesc neîncetat pe semenii lor. Unii îsi acoperă 
trupul cu rasă si cu mantie, dar inima nu doresc să si-o acopere. în 
acelaşi chip, ei arată si alte semne ale smereniei!... Aceştia toţi, însă, 
nu au smerenie în inimi pentru că, deşi poartă semnele smereniei, 
le lipseşte tocmai înţelesul lor (simţământul sincer de smerenie în 
adâncul inimii) - ele nu sânt altceva decât făţărnicie. Astfel de oameni 
sânt asemenea unui burduf, umflat cu aer, care pare plin, însă când 
se goleşte de aer, se vădeşte că a fost gol. Sau, după cuvintele lui 
Hristos, aceştia se aseamănă „mormânturilor celor văruite, carile din 
afară se arată frumoase, iar dinlăuntru pline sânt de oasele morţilor 
si de toată necurătia." /Mt. 23:27/ De aceea trebuie ca omul să aibă 
în lăuntrul inimii sale smerenie, precum si toată evlavia. Pentru că 
Dumnezeu judecă după „sfaturile inimilor" /I Cor. 4:5/ si nu după 
cele părelnice, nu după cum ne arătăm noi înaintea oamenilor." 
Sfinţii Părinţi ne dau toate aceste îndrumări ca să ne păzească de 
primejdia smereniei făţarnice, care nu numai că nu aduce omului 
mântuirea, ci îi agoniseşte mai mari pedepse. Singura mântuitoare 
este adevărata smerenie. Prin toate celelalte nevointe, dacă nu sânt 
presărate cu sarea adevăratei smerenii, nu ne putem mântui. însă, 



Viata DUHOVNICEASCA 
a creştinului ORTODOX 



214 



având adevărata smerenie, ne putem mântui si fără nevointe. Un 
mare nevoitor din vechime a prorocit că în vremile din urmă nu vor 
mai fi ostenitori aspri sau mari nevoitori, ci adevăraţii Creştini se 
vor mântui numai prin smerenia lor. Si unii dintre ei vor ajunge la 
mare desăvârşire doar cu aceasta. 

CONCLUZIE 

Iubiţi cititori ! 

Am schiţat înaintea ochilor noştri cele două căi ale vieţii: mândria si 
/ / / / 

smerenia. Poate că se vor găsi unii care citind cele de mai sus, vor da 
din mână si vor spune dispreţuitor: „Prostii!...," zvârlind cartea la o 
parte si alungând din mintea lor toate cele citite. Astfel de oameni, 
prin lipsa dorinţei de a fi învăţaţi, îsi vădesc mândria. Calea lor duce 
neabătut la pierzanie. Dar poate că vor fi si dintre cei ce vor sorbi 
cu smerenie fiecare cuvânt, însetaţi de înţelepciune duhovniceas- 
că, de povată si mântuire. Ei păşesc pe calea smereniei, care îi va 
duce la Dumnezeu. Noi, după puterea poruncii lui Dumnezeu, ne 
simţim datori să spunem tuturor - si celor mândri, si celor smeriţi 
- cuvântul lui Dumnezeu, care poate fi rezumat la următoarele: Nu 
există altă cale de mântuire si de înălţare duhovnicească în afară de 
calea smereniei. Cel ce vrea să înţeleagă aceasta, să înţeleagă! Lumea 
modernă, a cărei atenţie este astăzi prinsă de „lucruri mult mai im- 
portante," nu mai are nici dorinţa, nici vremea de trebuinţă pentru 
a asculta poveţele bisericeşti cele „plictisitoare," atât de străine 
năzuinţelor omului zilelor noastre! Dar cel ce de la Dumnezeu este, 
ascultă cu bucurie orice îndrumare duhovnicească; el este străin de 
păgâneasca vâltoare a lumii de astăzi si ştie ce o aşteaptă pe aceasta 
si pe oameni, din pricina necredinţei si a mândriei. în Apocalipsa 
Sfântului Ioan Cuvântătorul de Dumnezeu, în preafrumos chip se 

spune: „Cel ce nedreptăţeşte mai nedreptăţească, si cel ce spurcă mai 
spurce, si cel drept mai facă dreptate, si cel sfânt mai sfintească-se. Iată 
viu degrab, si plata mea cu mine, ca să dau fiestecăruia dupre cum 
va fi lucrul lui." /Apoc. 22:11-12/ Acesta este adevărul neschimbat! 
Hristos va veni pentru a doua oară în această lume păcătoasă ca 
să facă judecata Sa cea de pe urmă, spre a-i smeri pe cei mândri si 
spre a-i înălţa pe cei smeriţi. „Fericiţi cei ce fac poruncile lui" /Apoc. 
22:14/ Aceştia veşnic vor fi cu El, în patria cerească după care atât 
au însetat, „ca să fie stăpânirea lor preste lemnul vieţii si pre porţi să 
intre în cetate." /Apoc. 22:14/ 
Amin! 



arhim. SERAFIM 
Alexiev 



217 



CAPITOLUL 



vi 



ÎNŢELESUL 
SUFERINŢELOR 



Veniţi către Mine toţi cei osteniţi şi 
împovăraţi, şi Eu voin odihni pre voi. 
IUL 11:28/ 



Una dintre întrebările cele mai arzătoare este cea a înţelesului 
suferinţei. Mulţime de oameni se întreabă: De ce ne-a zidit Dumnezeu 
ca să suferim în lumea aceasta felurite boli, scârbe, nenorociri, 
neplăceri si neizbândiri, de patimi în lăuntrul nostru, din pricina 
oamenilor răi în afară, de pizma semenilor, de ura vrăjmaşilor? 
Pentru cei ce nu cred în Dumnezeu, lumea aceasta este o vale fără 
de nădejde a necazurilor. Viata, pentru ei, este o tristă simfonie de 
vaiete si tânguiri. Unii chiar, în deznădejdea lor, spun că nu există 
alt iad dincolo de mormânt, că iadul este aici pe pământ. Astfel, 
scârbele de pe pământ, neluminate de nădejdile Descoperirii cereşti, 
duc la un pesimism deplin. Si cel mai înfricoşat lucru în astfel de 
cazuri este că suferinţele nu ascund într'însele nici un înţeles care să 
le uşureze, de aceea ele apasă îndoit. 

Ne vom osteni în cele ce urmează să cercetăm suferinţele în lumina 
Dumnezeieştii Descoperiri. 

AM FOST ZIDIŢI SPRE CHIN SAU SPRE BUCURIE? 

înainte de toate, trebuie să ne fie limpede un lucru: Dumnezeu ne-a 
zidit nu pentru durere, ci -pentru bucurie. Unde îl vedem noi mai 
întâi pe om? în Rai! După mărturia Sfintei Scripturi, mai cu seamă 
a Noului Legământ, omul este menit pentru Rai, si nu pentru 
iad. Faptul că mulţi pier nu înseamnă că asa au fost vrerile lui 
Dumnezeu pentru om. Nu! „Dumnezeu dragoste este." /I In. 4:8/ 

El nu vrea moartea păcătosului, /Iez. 33:11/ ci dimpotrivă, ca 
„toţi oamenii să se mântuiască si la cunoştinţa adevărului să vie." 

i r i i 

/I Tim. 2:4/ Plină de mare însemnătate este următoarea împrejurare: 
la înfricoşata Judecată, Mântuitorul va spune drepţilor: „Veniţi 
binecuvântaţii Părintelui meu, moşteniţi împărăţia cea gătită vouă 
de la întemeierea lumii." Iar păcătoşilor le va spune: „Duceti-vă de 
la mine, blestemaţilor, în focul cel vecinie, carele este gătit diavolului 
şi îngerilor lui." /Mt. 25:34,41/ 

De aici se vede limpede că după planul cel bun al lui Dumnezeu, 
Raiul a fost pregătit pentru oameni, iar iadul pentru diavoli. 

ADAM 

Si iată că Dumnezeu 1-a aşezat pe Adam în Rai. în acest minunat 
loc al bucuriilor, omul cel dintâi era nespus de fericit, căci se afla în 
preajma lui Dumnezeu. Fericirea este la Dumnezeu. în afara Sa sau 
departe de Dânsul nu există nici o bucurie adevărată si trainică. în 
împărăţia lui Dumnezeu, în care Dumnezeu singur va împăraţi, nu 
va fi nici o scârbă. 

„Va şterge Dumnezeu toată lăcrăma de la ochii lor." /Apoc. 7:17/ 
Adam a fost fericit în Rai atâta vreme cât s'a aflat lăuntric în legătură 
cu Dumnezeu, prin har. Dar de unde s'au ivit durerile? Din păcat. 
De cum a păcătuit Adam, a început să se chinuiască, chiar dacă încă 
era în Rai. Păcatul îsi poartă în sine pedeapsa. Diavolul îi pierde pe 
prietenii săi, pe cei care îi împlinesc voia. Cugetul îl mustră pe cel 
ce merge împotriva lui Dumnezeu si calcă poruncile Sale. înainte 
ca Dumnezeu să-1 izgonească pe Adam din Rai, acesta, lăuntric, 1-a 
părăsit de unul singur, călcând legea lui Dumnezeu si pierzând harul. 
El a început să sufere din clipa în care a căzut. Si, astfel, nu Dumnezeu 
este vinovat de suferinţa lui Adam, ci Adam însuşi! Dumnezeu 1-a 
zidit pentru bucurie, iar el a ales suferinţa. 

CREŞTINII 

t 

Dar unii vor spune: dacă Adam a păcătuit, de ce trebuie să suferim si 
noi astăzi din pricina lui? Pentru că sântem copiii lui si, astfel fiind, 
împărtăşim soarta părintelui nostru dintâi. Acest răspuns se referă 
numai la o parte a problemei, cea obiectivă. Dar aici este si o altă 
parte, cea subiectivă. Tocmai în ea se cuprinde puterea si mângâierea 
credinţei noastre. Noi nu suferim din pricina vreunei trebuinţe care 
nu tine de noi. Fiecare îsi făureşte propria soartă. în puterea acestui 
fapt, nu sântem datori a fi părtaşi la toate nenorocirile si suferinţele 
cărora le-a căzut pradă Adam, din vreo „fatală nevoie." Putem, dacă 
vrem, să alegem altă cale în viată - nu calea neascultării si a mândriei, 
care 1-a dus pe Adam la pierzanie, ci calea ascultării si a smereniei, si 
să fim încă de aici, de pe pământ, fericiţi. Acest lucru, în parte, a fost 
cu putinţă încă din vremea Vechiului Legământ. Si atunci au fost 
drepţi, ca de pildă Sfântul împărat David, care au aflat în dorirea 
lor după Dumnezeu bucuria pierdută a vieţii omeneşti. Cu atât mai 
mult este cu putinţă acest lucru în Noul Legământ, după venirea 
lui Iisus Hristos, Care pentru aceasta S'a pogorât pe pământ - să 
înnoiască si să renască firea omenească cea căzută în păcat, să ne 
întoarcă harul si fericirea cea pierdută a Raiului! 
Cuvântul lui Dumnezeu dă mărturie despre Mântuitorul si despre 
faptele Sale cele minunate si pline de har: „Iar câţi au priimit pre 
dânsul, dat-au lor stăpânire copii ai lui Dumnezeu să se facă, celora 
ce cred întru numele lui." /In. 1:12/ Să ajungi fiu al lui Dumnezeu 
- nu este oare aceasta întocmai cu a te întoarce în Raiul cel pierdut? 
Nu înseamnă aceasta chiar mai mult? Iată cât de bun este Dumnezeu 
cu noi, fiii lui Adam. El ne-a dat putinţa de a ocoli nefericita soartă 
a strămoşului nostru, numai să vrem aceasta. Adam a fost dăruit de 
Dumnezeu cu voie slobodă, dar a dat o rea folosinţă libertăţii sale, 



arhim. SERAFIM 
Alexiev 



221 



a călcat legea lui Dumnezeu si de aceea a început să sufere. Si noi 
avem de la Dumnezeu acest mare dar. libertatea. Dacă îmbrăţişăm 
legea lui Dumnezeu, dacă ne supunem voia păcătoasă voii sfinte a 
lui Dumnezeu, nu vom suferi ca Adam, ci vom gusta încă din viata 
aceasta bucuriile Raiului, iar în veacul ce va să vină vom fi veşnic 
fericiţi împreună cu cei ce au bineplăcut lui Dumnezeu. Mărturie 
despre aceasta sânt sfinţii. Ei încă de pe pământ au trăit ca-n Rai, 
căci au fost neîntrerupt în tainică unire cu Dumnezeu, niciodată nu 
s'au lepădat de legea Sa si prin smerenie si ascultare au stat tare în 
har, care i-a făcut nemăsurat de fericiţi. Unul dintre cei mai luminoşi 
sfinţi, ce a murit acum mai bine de un veac, Sfântul Serafim din Sarov, 
ajunsese la o asa de mare bucurie pe pământ, încât aceasta se revărsa 
peste hotarele sufletului său si-i mângâia pe toţi cei ce veneau la el 
cu credinţă. Sfântul Sarovului îi întâmpina pe toţi cu care se întâlnea 
prin cuvintele: „Ce te aduce la sărmanul Serafim, bucuria mea?" Pe 
fiecare om, pe fiecare păcătos chiar, Sfântul Serafim îl numea „bu- 
curia mea." Ardea într'o stare de fericire si bucurie atât de mare, 

încât se simţea mereu ca în ziua învierii. Iată de ce adesea, chiar si 
/ ' i 

în toiul iernii fiind, le spunea celor cu care se întâlnea: „Hristos a 
înviat, bucuria mea!" Mai mult, Sfântul Serafim din Sarov a vietuit 
într'o minunată pace si cu animalele. La el venea un urs uriaş din 
pădure, ca să mănânce pesmeti din palmă. Pe Sfânt îl întovărăşeau 
păsările pădurii. Nu aminteşte aceasta de starea lui Adam în Rai? 
Cu atât mai minunată este starea drepţilor acolo sus în ceruri! 

BUCURIE ÎN NECAZ 

Si astfel, noi nu suferim din pricina unei trebuinţe. Suferinţa în sine 
nu este nimic altceva decât îndepărtarea de Dumnezeu. împreună 
cu Dumnezeu, chiar si în iad ar fi bine. Se ştie că înainte de venirea 

lui Iisus Hristos nici un drept nu a putut intra în Rai. Prin urmare, 
drepţii Vechiului Legământ care au murit întru credinţă s'au dus în 
iad, unde au aşteptat să fie izbăviţi. Dar chin nu s'a atins de ei, căci 
erau cu Dumnezeu. în cartea înţelepciunii lui Solomon se spune: 
„Iar sufletele drepţilor sânt în mâna lui Dumnezeu, si nu se va 
atinge de dânsele muncă. Părutu-s'au întru ochii celor fără de minte 
a muri [...] iar ei sânt în pace." /înt. Sol. 3:1-3/ 
Fără Dumnezeu, chiar si în Rai ar fi înspăimântător. 
Iată, aceasta este pricina tainică a suferinţei: îndepărtarea de 
Dumnezeu si părăsirea lui Dumnezeu. Dacă este cu Dumnezeu, 
omul este fericit si spune cu Psalmistul: „Că ce este mie în cer? si 
de la tine ce am voit pre pământ?" /Ps. 72:24/ Izvorul bucuriilor 
este Dumnezeu, iar izvorul suferinţelor, diavolul. De aceea si 
suferinţele, care ne vin din voia lui Dumnezeu în viata aceasta 
vremelnică, ascund în sine bucurie si duc spre slava cerească, numai 
de le vom răbda cu credinţă si nădejde în buna purtare de grijă a 
lui Dumnezeu. Si dimpotrivă, vremelnicele bucurii păcătoase, cu 
care ne ademeneşte diavolul, ascund în sine otravă, si sfârşitul 

/ ' 'li 

lor este dezamăgirea deplină. Cel ce urmează lui Dumnezeu, si 
în suferinţă este fericit, după cum zice Sfântul Apostol Pavel: „Ca 
nişte întristaţi, dar pururea bucurându-ne." /II Cor. 6:10/ însă cel 
ce urmează diavolului, si în bucuriile sale pământeşti este nefericit. 
Cât de mulţi necredincioşi duc în lumea aceasta o părelnică viată 
bună. Dar pătrundeti în inimile lor! Veţi vedea într'însele atâta 
suferinţă, atâta pustietate! Adevărat este că nici drepţii nu sânt 
lipsiţi de suferinţă în viată. însuşi Mântuitorul a spus mai înainte 
Apostolilor săi: „în lume necaz veţi avea" /In. 16:33/ si Sfântul 
Apostol Pavel grăieşte nemijlocit: „Toţi cari voiesc cu bună-cinstire 
a vieţui întru Hristos Iisus, prigoni-se-vor." /II Tim 3:12/ Dar cât 
de deosebite sânt aceste suferinţe, prigoniri si pătimiri pentru 

Hristos si întru Hristos de suferinţele celor necredincioşi! La 
aceştia, suferinţele duc la deznădejde si disperare, iar la cei drepţi la 
nădejde si bucurie. Suferinţele celor fără credinţă sânt furtuni care 
pustiesc totul, pe când lacrimile credincioşilor sânt ca o ploaie liniş- 
tită, dătătoare de har, ce ajută să crească si să înflorească în suflet 
cele mai frumoase flori ale virtuţilor. Iată ceea ce este neobişnuit 
în scumpa noastră credinţă Creştină: ea aduce bucurii şi în suferinţe. 
Preschimbă si necazurile in fericire. 

La Cina cea de Taină, cu puţin înainte ca Iisus Hristos să părăsească 
viata pământească, le-a lăsat poruncă iubiţilor Săi ucenici, ca un dar 
preascump, necazurile si lacrimile: „Amin, amin zic vouă că voi 
veţi plânge si vă veţi tângui, iar lumea se va bucura; voi vă veţi 
întrista, ci întristarea voastră spre bucurie se va face." /In. 16:20/ 
Dar El a făcut aceasta nu pentru a osândi la suferinţe nemângâiate 
pe iubiţii Săi ucenici, ci pentru a zugrăvi pe fondul acesta întunecat 
al suferinţei, încă si mai strălucitoare, bucuria negrăită ce-i aşteaptă, 
„întristarea voastră spre bucurie se va face," /In. 16:20/ le-a spus, 
„si bucuria voastră nimenea va lua de la voi." /In. 16:22/ O astfel 
de bucurie veşnică, pe care nimeni nu o poate lua, o poate da numai 
Hristos. în propovăduirea Sa de pe munte, i-a numit fericiţi pe cei 
pe care lumea aceasta păcătoasă îi socotea ca fiind cei mai vrednici 
de plâns. „Fericiţi cei săraci cu duhul... Fericiţi cei ce plâng... 
Fericiţi cei blânzi... cei ce flămânzesc si însetosează de dreptate... 
cei prigoniţi pentru dreptate..." si asa mai departe. /Mt. 5:3-11/ 
Tuturor acestora Mântuitorul le spune: „Bucurati-vă si vă veseliţi!" 
/Mt. 5:12/ Ce lucru de mirare! Să te bucuri când eşti nefericit, sărac, 
neputincios, prigonit, îndurerat, dispreţuit, urât, clevetit! Lumea, 
până la Hristos, nu ştia să se bucure de astfel de nenorociri. Dar 
iată, acum totul s'a prefăcut prin puterea Dumnezeului-Om. Acum 
si suferinţa după Dumnezeu naşte bucurie. „Celora ce iubesc pre 

Dumnezeu toate împreună-lucrează spre bine." /Rom. 8:28/ Pentru 
cei credincioşi durerea si-a pierdut vena sa otrăvitoare. Liniştita 
nădejde a înlocuit amara drojdie a suferinţelor. Ele nu mai sânt de 
acum grele, cu neputinţă de purtat, căci dau roade dulci. Bucurati-vă 
si vă veseliţi, căci aceste suferinţe sânt foc curătitor, în care aurul se 
face si mai curat! Aceste suferinţe sânt ciocanul cu care sculptorul 
face sculptura si mai frumoasă. Aceste suferinţe sânt potecile 
strâmte si pline cu spini care duc către vârfurile însorite si zările 
Raiului. Bucurati-vă si vă veseliţi, căci însuşi Iisus Hristos a sfinţit cu 
nevointa Sa calea pătimirii! Bucurati-vă si vă veseliţi, „căci pentru 
Hristos s'a dăruit vouă nu numai în El a crede, ci si pentru dânsul 
a pătimi." /Fii. 1:29/ Cuvântul lui Dumnezeu numeşte suferinţa 
pentru Dumnezeu dar. Ea este însemnul aleşilor lui Dumnezeu. Ea 
este medalie a celor iubiţi ai lui Hristos. Când Sfinţii Apostoli au 
fost întemniţaţi pentru că propovăduiau învăţătura lui Hristos, când 
apoi au fost judecaţi de sinedriul Iudeilor, bătuţi si ameninţaţi să 
nu vorbească despre numele lui Hristos, si când, în cele din urmă, 
au fost sloboziţi, ei au ieşit „bucurându-se de la fata soborului, căci 
pentru numele lui [Hristos] s'au învrednicit a se necinsti." /F. Ap. 
5:41 / Astfel, cei dintâi Creştini au socotit suferinţele pentru Hristos 
o mare cinste si s'au bucurat întru dânsele. In acest duh au învăţat 
si Sfinţii Apostoli pe următorii credincioşi a lui Hristos. De pildă, 
Sfântul Apostol Iacov scrie: „Toată bucuria socotiţi, fraţii mei, când 
în multe feluri de ispite cădeţi." /Iac. 1:2/ După cum dă mărturie 
Sfântul Dimitrie al Rostovului, „prin cuvintele «feluri de ispite», 
se înţeleg aici orice dureri, întristări, nenorociri, prigoniri, fărăde- 
legi, boli, sărăcire, suferinţe, care se întâmplă fie din îngăduinţa lui 
Dumnezeu, fie din răutatea omenească, fie firesc, fie întâmplător, 
fie prin lucrare diavolească." în toate aceste împrejurări, Sfinţii 
Apostoli îi povătuiau pe Creştini să se bucure si să încredinţeze 

Domnului durerea lor. Ce înţelegere înaltă si desăvârşită aveau cei 
dintâi Creştini asupra suferinţelor si a înrâuririi lor harice pentru 
sufletul care le îndură cu răbdare! 

MUCENICII 

Istoria nu cunoaşte nevointe mai uimitoare decât cele ale Sfinţilor 
Mucenici, care cu bucurie si cu cântare pe buze au mers la moarte 
pentru Răscumpărătorul lor. Neînfricarea lor si pregătirea pentru 
orice chin adeseori îi dezarmau pe chinuitori, încât aceştia erau 
siliţi să se minuneze cu glas tare: „Ce este această nouă învăţătură 
care face muncile noastre pline de bucurie chiar si în cele mai grele 
dureri? Ce este această putere care-i face să iubească si pătimirile? 
Cine este acest Dumnezeu nou si necunoscut care le insuflă atâta 
bărbăţie, încât nu numai că nu fug de moarte, ba chiar si-o doresc?" 
într'adevăr, neobişnuite erau toate acestea în ochii păgânilor. Să fii 
neînfricat înaintea morţii - o puteau si eroii, si ostaşii lor. Dar să-ti 
doreşti moartea ca pe un bun mai mare decât viata, ca o usă prin 
care se intră la Dumnezeu, asa cum si-a dorit-o Sfântul Apostol 
Pavel /Fii. 1:23/ - era un lucru de neînţeles si înfricoşător pentru ne- 
crestini. Ei nu puteau să priceapă această nouă învăţătură, în care 
mormântul nu înseamnă sfârşitul vieţii, ci un adăpost de moarte. Si 
pe cât de neobişnuit era acest lucru pentru păgâni, cu atât mai firesc 
era pentru Creştini, a căror bărbăţie minunată îsi lua puteri din 
această taină descoperită de Dumnezeu: „Căci de viem, Domnului 
viem, si de murim, Domnului murim. Deci sau de viem sau de 
murim, ai Domnului sântem. Că spre aceasta Hristos si au murit, 
si au înviat, si au vietuit, ca să stăpânească si pre cei morţi si pre cei 
vii." /Rom.l4:8-9/ „Iar Dumnezeu nu este al morţilor, ci al viilor, că 
toţi lui viază." /Le. 20:38/ 

Pentru păgâni, moartea era plină de beznă si deznădejde. Chiar dacă 
si la ei, într'un loc sau altul, a luminat gândul de nemurire, această 
nemurire nu a fost nici pe departe atât de adevărată si atât de plină 
de bucurie precum ne-o descoperă Dumnezeul-Om si Sfinţii săi 
Apostoli. Sfântul Apostol Pavel, de pildă, grăieşte: „Cele ce ochiul 
nu a văzut, nici urechea a auzit, nici la inima omului s'au suit, 
acestea au gătit Dumnezeu celor ce iubesc pre dânsul." /I Cor. 2:9/ 
Moartea de acum nu mai este înspăimântătoare pentru credincioşii 
si lucrătorii faptelor bune, căci printr'însa se intră în lumea bucu- 
riei unde Dumnezeu a gătit bunuri negrăite aleşilor Săi. Iar aleşii 
lui Dumnezeu sânt cei ce singuri L-au ales, din sloboda lor voie, 
în viata aceasta, pe Dumnezeu. Aceşti aleşi ai lui Dumnezeu, ştiind 
că Dumnezeu a binevoit a-i face urmaşi ai Cereştii Sale împărăţii, 
au răbdat cu bucurie aici pe pământ, pentru sfântul Său nume, 
toate suferinţele de scurtă durată, amintindu-si cuvintele Sfântului 
Apostol Pavel: „socotesc că nu sânt vrednice pătimirile vremii de 
acum a se asemui cu cea viitoare slavă carea se va descoperi nouă." 
/Rom. 8:18/ în acelaşi duh, si Sfântul Serafim din Sarov i-a spus 
unuia dintre oamenii duhovniceşti apropiaţi lui: „Bucuria mea! 
Dumnezeu a gătit pentru noi o slavă asa de mare si atâta fericire 
în ceruri, că dacă întreagă această încăpere ar fi plină cu viermi, si 
ei ar mânca trupul nostru, si noi de vii am putrezi, tot ar trebui să 
îndurăm cu bucurie aceste chinuri, pentru împărăţia Cerurilor!" Asa 
au răbdat toţi sfinţii cu bucurie, credinţă si nădejde în purtarea de 
grijă cea bună a lui Dumnezeu. Ei nu s'au spăimântat de suferinţele 
vremelnice care îi apropiau de Dumnezeu, ci se temeau numai de 
păcat - care rupe sufletul de har si de bucurie, aruncându-1 în bezna 
veşnicelor suferinţe. 

CREDINŢA SI DRAGOSTEA SFINŢILOR 

Nouă, celor de astăzi, ni se pare uimitor cum toţi sfinţii au fost tari 
si de neclintit în bine, cum s'au bucurat si în suferinţe, cum s'au 

/ ' li' 

hotărât a lupta cu păcatul, „împotrivindu-se până la sânge," /Evr. 

12:4/ cum au fost gata chiar să moară - numai să nu calce poruncile 

lui Dumnezeu. Pentru noi, bărbăţia, lepădarea de sine si înaltele 

virtuţi ale sfinţilor sânt o taină nedezlegată, pentru că astăzi nici pe 

departe nu-1 iubim pe Domnul cu atâta înflăcărare cum l-au iubit ei, 

pentru că am iubit păcatul în locul Domnului. Cine a gustat că este bun 

Domnul, /I Pet. 2:3/ acela pe toate le lasă, pe toate le uită si neîncetat, 

cu sete neostoită, aleargă la acest izvor bun al nesfârşitelor bucurii. 

Dragostea fată de Dumnezeu este o putere uriaşă. Dacă păcătoasele 

patimi omeneşti obişnuite sânt în stare să-1 împingă pe om la uitarea 

tuturor primejdiilor si suferinţelor, numai spre a-si satisface dorinţele 

nebineplăcute lui Dumnezeu, atunci ce putere cerească îi cuprinde 

pe cei ce se înflăcărează cu iubire de serafimi după Dumnezeu! Iată, 

de pildă, cel cuprins de patima îmbogăţirii, nu doarme nopţi întregi, 

cugetând la cum să-si sporească bogăţia, se tulbură, suferă, face 

călătorii lungi si primejdioase peste mări si munţi - si pe toate acestea 

le îndură cu bărbăţie, în numele lui Mamona. Omul rănit de iubirea 

de slavă deşartă se frământă cum să se răzbune, este gata, chiar cu 

riscul de a muri, să se înfăţişeze la duel. Cel împătimit de curvie ştie 

că va plăti cu sufletul său acest păcat de moarte, dar este pregătit chiar 

si pentru chinurile veşnice, numai de-si va împlini iubirea de păcat. 

Dacă păcătoasele desfătări pământeşti pot birui teama de suferinţe, 

atunci, oare, dragostea cerească fată de Dumnezeu nu va putea izgoni 

şovăiala în fata necazurilor vremelnice, trecătoare, de scurtă durată, 
ii ' ' ' 

în fata chinurilor si a prigoanelor prin care se dobândeşte fericirea 
cea veşnică a Raiului? Toţi sfinţii au aşteptat să meargă în împărăţia 

Cerurilor, au crezut cu tărie în Dumnezeu, si într-această credinţă 
au aflat puteri prin care s'au ridicat deasupra neputinţelor lor 
omeneşti si s'au întărit în trudnica nevointă a virtuţilor. Slăbiciunile 
si înclinaţiile lor păcătoase s'au vestejit la umbra harului precum 
iarba deasupra căreia o pădure deasă si puternică a împletit ramuri 
viguroase. Mângâierile pe care Dumnezeu le-a trimis lor le-au dat 
aripi ca să zboare uşor către cer. Prin apropierea de Dumnezeu, ei 
au gustat bucuriile Raiului încă din viata aceasta. Purtând, după 
cuvintele lui Hristos, împărăţia Cerurilor înlăuntrul lor, /Le. 17:21/ 
ei au socotit a fi neînsemnate suferinţele vremelnice, pricinuite lor de 
oamenii răi, nu au căzut în cârtire, mânie, răzbunare sau în vreo altă 
patimă necurată, ci în fiecare clipă au luat seama, cu ajutorul harului 
lui Dumnezeu care-i călăuzea, cum să făptuiască spre împlinirea voii 
lui Dumnezeu. Ei au păstrat si în cele mai grele încercări o cumpătare 
minunată si, ca nişte adevăraţi împăraţi, si-au stăpânit simţurile, 
cugetele si dorinţele; cu voia lor întărită în bine, si-au îndreptat toate 
puterile sufleteşti către bine. Sfântul Serafim din Sarov, de pildă, 
a fost atacat odată de tâlhari. Aceştia veniseră să-i jefuiască coliba 
pustnicească din pădure, socotind că vor afla într'însa mulţi bani. 
După ce au scotocit toată chilia si nu au aflat nimic, de mânie, l-au 
bătut atât de crunt pe sfânt, încât acesta abia a rămas viu si întreg, iar 
apoi a mers gârbovit toată viata. Dar chiar si în aceste grele suferinţe, 
Sfântul Serafim nu s'a abătut de la calea dumnezeiască. Când tâlharii 
au fost prinşi, el, cu mare stăruinţă si cu lacrimi în ochi, a cerut 
stăpânirii să nu fie pedepsiţi din pricina lui, păcătosul! 

PĂCATELE NOASTRE 

Dacă comparăm felul cum ne purtăm noi în împrejurări asemănă- 
toare cu cele ale sfinţilor, vom vedea cât de departe sântem de 

pilda lor. Mai sus am arătat că Adam a început să pătimească 
din pricină că a folosit rău voia slobodă dată lui de Dumnezeu, 
supunând-o păcatului. Sfinţii nu au întrebuinţat rău acest mare dar 
al lui Dumnezeu, voia slobodă, ci au căutat întotdeauna ca faptele 
lor să fie după legea lui Dumnezeu. De aceea, ei au aflat bucurie si 
în suferinţe. Noi, astăzi, asemenea lui Adam, dăm neîncetat o rea 
întrebuinţare voii noastre slobode, păcătuind si călcând în picioa- 
re poruncile lui Dumnezeu. De aici si toate suferinţele noastre, de 
aici si lipsa mângâierii noastre într'însele. Dar oare cu care dar al 
lui Dumnezeu nu s'a deprins omul modern să păcătuiască înaintea 
Sa si să-i fie necredincios? Iată, Dumnezeu ne-a dăruit sănătate, ca 
printr'însa să putem să slujim si Lui, si semenilor noştri! Iar noi 
folosim rău acest dar preţios de la Dumnezeu, întrebuintându-1 spre 
păcat si spre viclenie. Dumnezeu ne-a dăruit bogăţii ca printr'însele 
să slujim fraţilor Săi mai mici. Dar noi si bogăţiile le folosim rău! 
Dumnezeu ne-a dat virtuţi, ca printr'însele să-1 putem preaslăvi. 
Dar noi, adesea, cu aceste calităţi, necinstim sfântul nume al lui 
Dumnezeu. îndeajuns este să amintim, de pildă, pe acei scriitori 
care-si folosesc darul spre a-i huli pe Dumnezeu si pe sfinţi. Nu 
este, oare, tot o folosire rea a darurilor primite de la Dumnezeu 
si uimitoarele realizări ale tehnicii de astăzi, prin care în loc să se 
zidească, să se ridice bunăstarea omenirii, au putinţa de a nimici 
din văzduh oraşe întregi si de a ucide sute si mii de oameni paşnici? 
Adesea, toate bunurile si toate însuşirile pe care le-am primit de la 
Dumnezeu le punem în slujba satanei. Printr'însele căutăm slavă 
de sine si desfătări, printr'însele ne aducem mulţumire de sine, 
printr'însele ne trufim, printr'însele îi vătămăm si pe semenii noştri. 
Mergem, astfel, pe calea cea largă si pierzătoare care duce la iad. Iar 
Dumnezeu, Cel Bun, Cel ce are dragoste îmbelşugată, nu vrea să 
pierim, ci să ne mântuim si să ajungem la cunoaşterea adevărului. 

/l Tim. 2:4/ Dar cum să ne mântuiască? Binefacerile Sale către 
noi, darurile Sale, îndelunga Sa răbdare, nu ne înteleptesc si nu ne 
îndreaptă. Atunci El caută în alt chip mântuirea noastră. Vede că 
folosim spre rău bunătatea si binefacerile Sale, si atunci ne trimite 
dureri si pedepse, ca măcar asa să ne trezească, să ne înteleptească si 
să ne aducă către Sine. 

PEDEPSELE LUI DUMNEZEU 19 

Dumnezeu este nesfârşit de înţelept, bun si luminos. Tot ceea ce 
face El este bine. Si durerile ni le trimite spre binele nostru. Noi nu 
putem întotdeauna să înţelegem acest lucru în toată adâncimea si 
dreptatea lui, încă din viata aceasta. Dar dacă am putea să privim 
din cer păcătoasele noastre cărări pământeşti, dacă am putea 
vedea de la înălţimea lui Dumnezeu si cu îndelunga lui vedere 
ce fel de foc al iadului ne aprindem prin faptele cele rele, singuri 
am încuviinţa că ne rămân numai două căi: fie să fim azvârliţi în 
chinurile veşnice, fie să fim înteleptiti, învăţaţi prin pedepse vre- 
melnice si suferinţe în viata aceasta. Fată de chinurile veşnice din 

/ / / / r 

iad, cele de aici par o adevărată milostivire din partea lui Dumne- 
zeu, atât de uşoare si lesne de purtat sânt! Atât de mântuitoare! 
Atât de trebuincioase pentru îndreptarea noastră! Dacă într'o scoală 
elevii sânt mereu neastâmpăraţi si se împotrivesc pedepselor, dacă 
împiedică desfăşurarea cursurilor si, în felul acesta, se vatămă si pe 
ei si pe colegii lor - nu va dăuna, oare, înaltei lucrări a învăţării si a 
educării copiilor, acel dascăl care ar răbda toate aceste neorânduieli 
din slăbiciune de caracter si bunăvoinţă? Si nu ar fi oare el de folos 
acestei lucrări dacă ar fi mai „rău" cu elevii, adică dacă i-ar pedepsi pe 

19 Pedeapsa, în Greacă pedevsis, înseamnă o mustrare cu scop pedagogic, de 
îndreptare, nu o ispăşire sau răzbunare împotriva unor greşeli, (n.ed.) 

cei ce fac neorânduială, asigurând astfel rânduiala, buna învăţătură 
si educaţia în scoală? Toată această lume este o uriaşă scoală, iar noi 

/ / / t r 

sântem elevi în ea. Dacă vom fi sinceri, vom recunoaşte că sântem 
nişte elevi foarte răi, neliniştiţi, nesupuşi, care ne facem voia proprie. 
Cum poate Dumnezeu să ne înveţe Sfânta Sa Lege dacă avem o astfel 
de purtare rea, decât numai prin trimiterea pedepselor? Asa cum 
învăţătorul aspru este bun, la fel si Dumnezeu care ne pedepseşte 
este bun. La încheierea scolii, elevul conştiincios îsi spune: „Slavă 
lui Dumnezeu că învăţătorul nostru a fost atât de aspru si a cerut 
atât de mult de la noi. El ne pedepsea, dar măcar ne-a învăţat ceva!" 
Incheindu-si calea pământească, sufletul credincios spune Domnului 
cu uşurare si recunoştinţă: „Bine este mie că m'ai smerit, ca să mă 
învăţ îndreptările tale." /Ps. 118:71 / Iti mulţumesc, Doamne, că m'ai 
pedepsit si prin aceasta m'ai mântuit! Văzute de sus, suferinţele pe 
care Dumnezeu ni le trimite în viată sânt o adevărată fericire. Sântem 

r 

încă prea departe de culmile dumnezeieşti, încă alergăm în văile de 
aici, încă sântem foarte încâlciţi în grijile vieţii vremelnice pentru a 
putea înţelege cu dreptate, încă de pe acum, întreaga însemnătate 
pedagogică si mântuitoare a suferinţelor. Dar va veni, poate, si 
ziua în care vom binecuvânta bătui cu care Domnul ne-a bătut. 
Deocamdată însă, cât sântem şcolari, cugetăm încă şcolăreşte. De 
aceea nu este îndreptăţită înţelegerea noastră cârtitoare a suferinţelor 
vieţii. Cât sântem în trup, preţuim mai mult interesele si foloasele 
noastre pământeşti, uitând de suflet si de năzuinţele lui cele veşnice. 
Dumnezeu, însă, Care ştie că întreaga noastră viată pământească va 
trece ca floarea câmpului si care ne învaţă că sufletul cel nemuritor 
este cel mai de preţ lucru al nostru, ne trimite adesea dureri trupului 
ca să ne mântuiască sufletul - asa cum Sfântul Apostol Pavel a 
poruncit Corinthenilor ca omul curvar să fie dat satanei, „spre 
pieirea trupului, ca duhul să se mântuiască." /I Cor. 5:5/ O, de-am 

sti noi cât de folositoare sânt suferinţele pentru mântuirea sufletelor 
noastre, singuri le-am alege în locul plăcerilor si desfătării lumeşti! 
într'un loc, Iisus Hristos spune: „Eu sânt buciumul vitei cel adevărat 
si Tatăl Meu lucrătorul este. Toată vita carea nu aduce roadă întru 
Mine, scoate pre ea, si toată carea aduce roadă, curăteste pre ea, ca 
mai multă roadă să aducă." /Io. 15:1-2/ 

O curăteste. Ce înseamnă aceasta? Cum se curăteste via? Ea se 
curăteste prin tăiere si altoire. Iar dacă via începe să fie tăiată, părţile 
tăiate încep să plângă. Plâng pentru că suferă. Dar dacă acea vie ar 
sti că lucrătorul o taie spre binele ei, ca s'o ferească de nerodire, ca 
să nu fie tăiată de la rădăcină si aruncată în foc, dacă ar putea să se 
vadă încărcată toamna cu ciorchini grei si dulci, ea ar striga: „Bine- 
cuvântate lacrimi, binecuvântate suferinţe care m'au făcut atât de 
roditoare!" 

CÂRTIREA ESTE DE LA DIAVOL 

Iată cu ce scopuri înalte si purtătoare de grijă ne trimite Dumnezeu 
suferinţele! Avem însă un vrăjmaş cumplit, care caută să strice tot 
ce e bine si să facă rău. Acesta este diavolul. El 1-a minţit pe Adam 
în Rai că va ajunge dumnezeu dacă va gusta din roadele cele oprite 
ale pomului cunoştinţei binelui si răului. Adam a gustat, a cunoscut 
răul, a pierdut binele si nu s'a făcut dumnezeu, ci a căzut mai jos 
decât dobitoacele, în unele privinţe. Astfel, diavolul i-a insuflat 
neascultare fată de Dumnezeu, Care îi dăduse poruncă să nu mă- 
nânce din acest pom, si astfel 1-a dus la pierzanie. Iar acum, când 
Dumnezeu ne trimite iarăşi suferinţele spre binele nostru, diavolul 
caută să strice si acest bine, încât nici din ele să nu avem folos, ci 
numai vătămare sufletului nostru. Dar cum caută să facă el aceasta? 
Viclene si subţiri sânt mrejele Celui Viclean. Când Dumnezeu ne 

trimite suferinţe spre înteleptirea noastră, ca să ne atragă către Sine 
si să ne despartă de Cel Viclean, diavolul ne învaţă să cârtim împo- 
triva lui Dumnezeu si prin aceasta, în mijlocul suferinţelor, ne tine în 
puterea sa. Astfel, el îsi atinge un îndoit tel întunecat: vom rămâne 
si aici în suferinţe, căci nu avem putere să le îndepărtăm, vom fi si în 
veacul ce va să vină în chinurile iadului, căci am cârtit - si, prin cârtire, 
am pierdut roadele suferinţelor. Cârtirea este ca bruma de toamnă 
care, când cade, distruge toată truda grădinarilor. Putini înţeleg cât 
de pierzătoare pentru suflet este cârtirea. Aproape toţi o socotesc un 
păcat mic. De fapt, se poate să aibă înfăţişarea unui păcat mic, dar 
are multe urmări triste. în vremea toamnei, înainte să cadă bruma, 
grădinarii cei bătrâni si iscusiţi, văzând semnele răcirii vremii, îsi 
cheamă tinerele ajutoare să culeagă ardeii si roşiile. Tinerii râd: „De 
ce să le culegem? Vremea este încă atât de frumoasă!" Dimineaţa ur- 
mătoare, însă, văd că a dat prima brumă si a prăpădit grădinile. Rup 
un ardei, caută să-1 încerce, dar acesta este amar ca otrava, nu poate 
fi mâncat! Putină nebăgare de seamă a dus la pierderea întregii lor 
osteneli... La fel, si cârtirea mănează toate virtuţile sufletului si face 
amare toate roadele pline de har ale suferinţelor. Adeseori, cârtirea 
poate ajunge, din înrâurirea diavolului, la nemulţumire si chiar la 
hulă împotriva lui Dumnezeu. Nu ati văzut, oare, oameni nefericiţi, 
aflaţi în suferinţă, căzuţi la pat, care mult timp, cu îndelungă-răbdare 
si-au purtat crucea, dar din insuflarea diavolului, dintr 'odată, încep 
să cârtească, să fie nemulţumiţi, si chiar să-1 hulească pe Dumnezeu? 
Sărmanii, prin aceasta nu-si uşurează soarta, ci dimpotrivă, si-o fac 

mai rea, căci suferă si aici, si în veacul ce va să vină se vor chinui din 

' i ' i 

pricina hulelor împotriva Ziditorului, dacă nu se pocăiesc de acest 
păcat mare a lor. Diavolul i-a prins în mrejele sale si-i tine strâns, 
dacă nu se vor desprinde cu putere din ghearele lui. 

EVLOGHIE SI SĂRACUL CEL SLĂBĂNOG 

t 

în minunata carte „Lavsaiconul" a Episcopului Paladie al 
Elenopolisului se istoriseşte o întâmplare plină de tâlc. Un oarecare 
monah, anume Evloghie, se întreba ce cale de nevointă călugărească 
să aleagă. Viata mănăstirească nu îi era pe plac, iar pentru 
însingurarea pustnicească nu se hotăra. Pe când sovăia el asa, a 
văzut un oarecare olog, care nu avea nici mâini, nici picioare, zăcând 
lepădat în uliţă. Săracul avea numai limbă ca să ceară milostenie 
trecătorilor. Evloghie s'a oprit, a privit la el si s'a rugat lui Dumnezeu, 
făgăduindu-se lui cu acestea: „Doamne, pentru numele tău, voi lua 
pe acest slăbănog si-1 voi odihni pe el până în ziua morţii lui, ca si eu, 
pentru aceasta, să mă mântuiesc. Si-mi dă mie, Doamne, răbdare ca 
să slujesc lui." Deci, apropiindu-se de slăbănog, i-a zis lui: „Voiesti, 
prietene, ca să te iau în casa mea si să te odihnesc pe tine?" si i-a 
zis lui slăbănogul: „Adevărat, stăpâne, voiesc!." Evloghie 1-a suit 
pe slăbănog pe un catâr, 1-a dus la sărăcăcioasa lui casă si l'a îngrijit 
pe el în toate trebuinţele lui. Asa au petrecut cincisprezece ani. Iar 
Evloghie îi slujea ca unui părinte si-1 iubea pe el cu totul: îl spăla, îl 
hrănea si-1 purta cu mâinile sale. Insă după acei cincisprezece ani, 
din lucrarea diavolului, slăbănogul s'a răzvrătit într'atât, încât a 
început cumplit a se mânia si a-1 defăima pe Evloghie: „Tu eşti rob 
si de la stăpânul tău ai fugit, că avuţia lui i-ai furat si acum, arătând 
că eşti milostiv, luându-mă pe mine în casa ta, voiesti, prin mine, a 
te mântui! Aruncă-mă iarăşi pe uliţe! Eu carne vreau să mănânc!" 
Iar răbdătorul Evloghie i-a adus lui carne, însă, văzând-o, acesta a 
răcnit iarăşi: „Nu mai pot să mai fiu numai cu tine singur, ci popor 
vreau să privesc. De ce mă tii aici ca un întemniţat? Du-mă de unde 
m'ai luat!" Dracul îl mânia în asa măsură, încât dacă ar fi avut mâini, 
si-ar fi luat viata. 

Atunci Evloghie, plecând, s'a dus să ia sfat de la nişte călugări 
nevoitori si binecinstitori, zicând: „Ce voi face, că în deznădăjduire 
m'a adus pe mine slăbănogul acesta? Să-1 lepăd pe el iarăşi în uliţă? 
Dar m'am făgăduit lui Dumnezeu si mă tem. Iar de nu o voi face, 
îmi va amărî întreaga viată si mă pune în mare încercare." Si i-au zis 
lui aceia: „Să mergi la Marele Antonie, ia-1 într'o corabie pe slăbănog 
si-1 du la mănăstire, aşteaptă până ce va ieşi din peşteră si lasă-i lui 
hotărârea. Cere-i sfatul si fă după cum îti va spune, căci Dumnezeu 
îti va grăi printr'însul." Iar Evloghie, închinându-se, i-a ascultat pe 
dânşii, urcând cu corabia pe Nil până la mănăstire, la Marele Antonie. 
Acesta era în pustie, unde se nevoia, dar în scurtă vreme s'a întors 
în mănăstire. Era seară. Mult norod îl aştepta pe Sfântul Antonie, 
care a ieşit degrabă. Deşi nimeni nu-1 înştiinţase despre numele oas- 
peţilor săi, a strigat în întunericul nopţii: „Evloghie! Evloghie! Ev- 
loghie!" Călugărul din Alexandria tăcea, socotind că Sfântul An- 
tonie pe vreun alt cunoscut lui îl strigă, tot Evloghie. Dar Antonie 
a rostit iarăşi cu glas mare: „Ţie îti vorbesc, Evloghie, cel venit 
din Alexandria." Evloghie s'a cutremurat si a strigat: „Rogu-te, ce 
porunceşti?" Antonie zise: „Pentru ce ai venit?" Răspunse Evloghie: 
„Cel ce ti-a descoperit numele meu, ti-a descoperit si pricina." îi zise 
Antonie: „ştiu pentru ce ai venit, dar spune înaintea tuturor fraţilor, 
ca să audă si ei!" Spuse Evloghie: „Pe acest slăbănog l-am aflat le- 
pădat pe uliţă si m'am făgăduit lui Dumnezeu să-1 îngrijesc în boala 
lui, ca si eu să mă mântuiesc prin el si el să fie odihnit de mine. Si 
iată, sânt cincisprezece ani de când sântem împreună, si osteneală 
multă îmi face mie acum. Pentru aceasta am venit la Sfinţia ta, ca să 
mă înveţi ce să fac eu si să te rogi pentru mine, căci acum cumplit 
mă osteneşte." Iar Antonie i-a grăit lui cu glas greu si mânios: „Oare 
îl vei lepăda? Dar Hristos nu se va lepăda de el. Cu adevărat vrei 
să faci aceasta? Tu îl vei lepăda pe el, dar Domnul îl va socoti mai 

bun decât tine." Si aceasta auzind, Evloghie s'a înspăimântat. Iar 
lăsând pe Evloghie, Marele Antonie a început a bate prin cuvânt pe 
slăbănog, grăind lui: „Schiopule si slăbănogule, nevrednic cerului si 
pământului! Cum îndrăzneşti a te împotrivi lui Dumnezeu? Au nu 
ştii că Hristos este cel ce-ti slujeşte tie? Cum îndrăzneşti a-1 huli pe 
Hristos? Au doară nu pentru Hristos s'a robit Evloghie pe sine a- ti 
sluji tie?" Iar, după ce 1-a mustrat si pe acesta prin cuvinte, a mai 
tăcut puţin. Si, după aceasta, i-a învăţat pe amândoi si le-a zis lor: 
„Să mergeţi cu pace si să nu vă depărtaţi unul de altul! Că ispita v'a 
venit vouă de la satana, de vreme ce ştiu că amândoi sânteti aproape 
de sfârşit si vrednici de cununi veţi fi de la Hristos. Deci, de acum ni- 
mic rău să nu mai gândiţi, că atunci când va veni îngerul si nu vă va 
afla pe voi împreună la acelaşi loc, lipsiţi de cununi veţi fi..." Iar ei 
îndată s'au întors acasă, si după patruzeci de zile a murit Evloghie, 
iar, după acesta, la nici trei zile, a murit si slăbănogul, ducându-se 
amândoi la Dumnezeu. 

RĂBDARE SI SMERENIE 

Cât de multă învăţătură cuprinde această istorisire vrednică de 
crezare! Amândoi eroii ei pătimeau în viată, schilodul suferea 
de greaua lui neputinţă, iar Evloghie de bună voie, slujind celui 
schilod! Pe amândoi îi aştepta mare răsplată în cer, pentru ducerea 
cu răbdare a crucilor lor. Dar cel viclean căuta să piardă osteneala 
celor doi, îndemnându-i să cârtească. De aceea Sfântul Antonie i-a 
mustrat cu asprime pe amândoi. Iar apoi, descoperindu-le cât de 
aproape le este sfârşitul, i-a sfătuit să rabde, ca să nu-si piardă cunu- 
nile, din înrâurirea drăcească. Prin răbdarea lor, cei doi s'au mântuit 
cu adevărat. Nu cârtire, ci răbdare în suferinţe vrea Dumnezeu de la noi. 
„întru răbdarea voastră veţi dobândi sufletele voastre." /Le. 21:19/ 

ne-a poruncit Mântuitorul, căci „prin multe necazuri se cade nouă a 
intra în împărăţia lui Dumnezeu." /F. Ap. 14:22/ In această împărăţie 
a lui Dumnezeu nu se intră cu mândria care ne învaţă să cârtim, ci 
cu smerenia care ne îndeamnă să răbdăm. Nu există învăţători mai 
buni spre smerenie decât necazurile. De aceea, însuşi Dumnezeu ne 
trimite suferinţele, ca să ne smerim înaintea lui. Nimeni nu s'a mântuit 
prin mândrie. Căci „Dumnezeu celor mândri le stă împrotivă, iar celor 
smeriţi dă har." /I Pet. 5:5/ Porţile împărăţiei Cerurilor sânt foarte 
joase, încât cel mândru nu poate intra prin ele. Printr'însele poate trece 
slobod numai cel smerit si zdrobit în suferinţele vieţii. Mândria este un 

/ r r 

păcat foarte josnic înaintea lui Dumnezeu. Diavolul nici nu a ucis, nici 
nu a furat, nici nu a săvârşit desfrânare sau alt păcat. El doar s'a trufit 
- si acest singur păcat 1-a făcut din înger al luminii, satană întunecat. 
Spre a ne izbăvi de această mândrie pierzătoare, Dumnezeu ne trimite 
suferinţe puternice, spre a ne smeri. Cât de mult trebuie să-i mulţumim 
lui Dumnezeu pentru necazurile pe care ni le trimite, care ne smeresc 
si ne mântuiesc! „Smeriti-vă subt cea tare mână a lui Dumnezeu, ca să 

ir ' 

înalte pre voi la vreme" /I Pet. 5:6/ spune Sfântul Apostol Petru. Iar 
Psalmistul grăieşte: „Fericit este omul, pe carele vei certa, Doamne, si 
din legea ta vei învăţa pre el." /Ps. 93:12 / Prin necazuri, Dumnezeu ne 
păzeşte de multe si mari nenorociri. Cei care nu cunosc ce este boala, 
necazul, neizbândirea, se trufesc si uită de sine. 

Să ne amintim de Napoleon Bonaparte. La începutul veacului al XIX- 
lea, el era cea mai vestită personalitate din lume. A cucerit aproape 
întreaga Europă. Nimic nu 1-a putut opri si nu 1-a putut împiedica 
în expediţiile sale de cucerire. Orice armată vrăjmaşă se risipea 
înaintea puterii sale precum fulgerul. Si, iată, ajuns în fata zidurilor 
Moscovei, a poruncit în orbirea sa trufaşă să se scrie pe un steag: 
„Cerul este al tău [al lui Dumnezeu], pământul este al meu!" Din 
acea zi au început pentru Napoleon nenorocirile. Generalul Kutuzov 

1-a zdrobit si a nimicit restul jalnicei sale oştiri, izgonind-o peste 
hotarele Rusiei. Atunci, pe un alt steag, ofiţerii ruşi au poruncit 
să se scrie: „Spatele este al tău, iar biciul este al meu!" Steaua lui 
Napoleon a apus de pe bolta cerească. Marele conducător de oşti 
si-a sfârşit viata surghiunit pe insula Sfânta Elena. Si acolo, smerit 
de dreapta lui Dumnezeu, el a scris vestitele cuvinte: „Alexandru, 
Cezar, Carol cel Mare si eu am întemeiat mari împărăţii, dar pe ce 
temelie ne-am înălţat creaţiile geniului nostru? Pe putere. Numai 
Iisus si-a întemeiat împărăţia pe iubire, încât si astăzi sânt milioane 
de oameni gata să moară pentru El." 

Se istoriseşte despre un preot Rus foarte evlavios că i-a spus odată 
unui enoriaş, care trăia în îndestulare si nu ştia ce înseamnă necazul 
si suferinţa: „Dumnezeu te-a părăsit, fericitule nefericit! Roagă-te, 
să vină să te cerceteze cu vreo pedeapsă ca să te izbăveşti din trufia 
si îndestularea ta de sine!" Nu după multă vreme, casa acelui bogat 
a ars. Acesta a plâns mult si, cugetând la cuvintele bunului preot, a 
întâmpinat cu smerenie pedeapsa de la Dumnezeu, care pentru el a 
fost o adevărată binecuvântare dumnezeiască, căci din ziua aceea 
s'a făcut un bun Creştin. Astfel, prin necaz s'a mântuit omul acesta, 
într'însul s'au împlinit cuvintele lui Moisi: „Intru necazul tău... te 
vei întoarce la Domnul." /Deut. 4:29-30/ O, câtă înţelepciune aduc 
în viată suferinţele! Numai prin ele se întelepteste omul, după cum 
grăieşte Psalmistul: „Mai înainte de ce m'am smerit, eu am greşit; 
pentru aceasta cuvântul tău am păzit." /Ps. 118:67/ 

PSALMUL 72 

în minunata Carte a Psalmilor, blândă mângâietoare pentru toată 
inima aflată în suferinţă si care caută pe Dumnezeu, se găseşte 
un psalm precum balsamul pentru rănile sufletului, slăbind si 

tămăduind durerile acestuia. Acesta este Psalmul 72. în el, de 
Dumnezeu insuflatul cântător dă răspuns chinuitoarei întrebări: De 
ce adesea necredincioşii au viată bună pe pământ si nu ştiu ce este 
durerea, pe când cei drepţi suferă? Iată si cuvintele Psalmistului: 
„Cât este de bun Dumnezeul lui Israil, celor drepţi la inimă. Iar 
mie puţin de nu mi s'au alunecat picioarele, puţin de nu s'au vărsat 
paşii mei. Că am râvnit asupra celor fără de lege, pacea păcătoşilor 
văzând. Că nu este chin întru moartea lor." 

Luaţi aminte! Numai până la moartea lor nu este suferinţă pentru 
ei! Iar după moarte? O, atunci vor începe chinurile veşnice pentru 
necredincioşii care nu s'au pocăit! Mai departe, psalmistul urmează 
prin a zugrăvi trufaşa lor purtare pe pământ: „si întărire [este] în 
bătaia lor. Intru ostenelele oamenilor nu sânt si cu oamenii nu vor 
lua bătăi. Pentru aceasta a cuprins pre ei mândria lor până în sfârşit, 
îmbrăcatu-s'au cu nedreptatea si cu păgânătatea lor. [. . .] Iată aceştia, 
păcătoşii si cari se îndestulează în veac, au cuprins avuţie. Si am zis: 
Au doară în desert am îndreptăţit inima mea, si am spălat întru cei 
nevinovaţi mâinile mele? Si am fost bătut toată ziua, si mustrarea 
mea în dimineţi, (adică: Oare în zadar m'am nevoit si am vietuit 
cu credinciosie?). . . Si am socotit să cunosc aceasta, osteneală este 
înaintea mea. Până ce voiu intra la sfintitorul lui Dumnezeu si voiu 
înţelege spre cele de apoi ale lor." 

Iată unde poate fi înţeleasă taina vieţii, în lăcaşul cel sfânt a lui 
Dumnezeu! Si, apoi, sfârşitul ne dă dezlegarea tuturor tainelor. 
Sfârşitul încununează lucrarea! Aici vin cele mai pline de tâlc 
gânduri ale cântătorului de Dumnezeu insuflat. El grăieşte mai 
departe: „însă pentru vicleşugurile lor ai pus lor rele, doborât-ai 
pre ei când s'au înălţat. Cum s'au făcut întru pustiire; îndatăsi s'au 
stins, pierit-au pentru fărădelegea lor. Ca visul celui ce se deşteaptă, 
Doamne, în cetatea ta chipul lor de nimica vei face. [. . .] Că iată cei 

ce se depărtează pre sinesi de la tine vor pieri, pierdut-ai pre tot cel 
ce curveste de la tine." 

PĂCĂTOŞII FERICIŢI 

Tocmai prin aceste cuvinte insuflate de Dumnezeu, primim 
răspunsul la anevoioasa întrebare: De ce sânt fericiţi cei 
necredincioşi? Răspunsul este: Fericirea lor este vremelnică pe 
acest pământ, căci sânt păcătoşi neîndreptati, pe care Domnul i-a 
părăsit, fiindcă nici suferinţele nu i-ar mai putea îndrepta. Pe căi 
lunecoase i-a pus Dumnezeu si i-a doborât când se înălţau. Noi 
ştim că copiii în timpul iernii caută povârnişurile alunecoase, ca 
să se dea pe ele cu sania. Si cât de plăcut le este când alunecă în 
jos pe ele! Dar dacă în calea lor este vreo piedică, deşi zboară în 
jos ca săgeţile, cei nechibzuiţi cad în groapă, îsi sparg capul, îsi 
frâng mâinile sau picioarele! Si atunci abia văd cât de scump i-a 
costat această plăcere! Dar este prea târziu! Asemenea este si cu 
bunăstarea necredincioşilor neîndreptati din lumea aceasta. Si ei 
alunecă pe sania uşoară a reuşitelor lor necontenite, pe calea cea 
largă a plăcerilor si se desfată cu veselie de-a lungul întregii lor 
vieţi. Pentru ei nu există oprelişti neplăcute. Ei zboară în jos ca 
săgeţile... spre pierzanie! O, de-ar fi în calea lor oprelişti! Negreşit 
le-ar strica rânduiala, i-ar chinui, dar ar însemna pentru ei o 
adevărată binecuvântare, căci i-ar opri si i-ar feri de alunecarea lor 
în prăpastia fără de fund a pierzaniei veşnice! O, de-ar fi pentru ei 
suferinţe! De n-ar fi existenta lor pământească numai încântare si 
bucurie! Atunci si-ar aminti cu drag de Dumnezeu si s'ar mântui. 
Dar vai! „Nu este chin întru moartea lor." /Ps. 72:4/ Pentru ei, 
suferinţele sânt păstrate până după moartea lor. Si când mor, adică 
la vremea când se trezesc din scurtul si fericitul, dar mincinosul 

lor somn pământesc, vor vedea că toate bunurile pământeşti, toate 
bucuriile si desfătările au dispărut, asa cum piere visul după trezire, 
si cu amărăciune vor înţelege că chipul lor de nimic s'a făcut... dar 
va fi târziu, prea târziu!... 

SUFERINŢELE SÂNT FERICIRE 

De aici se vede limpede ce fericire mare sânt pentru noi suferinţele 

vieţii. Aşadar, vom mai cârti când Dumnezeu îngăduie necazurile? 

Nu, ci vom săruta mâna nevăzută care ne pedepseşte. 

„Că pre carele iubeşte Domnul, îl ceartă, si bate pre tot fiul pre 

carele priimeste. De veţi suferi certarea, ca unor fii vouă se va afla 

Dumnezeu. Căci care fiu este pre carele nu-1 ceartă tatăl? Dară de 

sânteti fără de certare, căreia toţi s'au făcut părtaşi, iată dar că sânteti 

copii din curvie, iar nu fii." /Evr. 12:6-8/ 

Nu se află nici măcar un sfânt care să nu fi mers pe calea pătimirilor, 

până la mântuire. Sfântul Ioan Gură de Aur spune: „Să nu socotim 

când ni se aduc ispitiri drept un semn că Dumnezeu ne-a părăsit si 

ne-a dispreţuit, ci aceasta să ne fie încredinţare că Domnul se grijes- 

te de noi, căci prin îngăduirea acestor ispitiri ne curăteste păcatele!" 

Dumnezeu nu 1-a uitat pe cel căruia îi trimite suferinţe si încercări, 

ci tocmai prin aceasta îsi arătă apropierea de el. 

„Aproape este Domnul de cei zdrobiţi la inimă si pre cei smeriţi cu 

duhul va mântui. Multe sânt necazurile drepţilor, si din toate acelea 

va izbăvi pre ei Domnul." /Ps. 33:17-18/ 

Cu cât este mai adânc necazul, cu atât mai aproape fi-vom de 

Dumnezeu, cu cât mai întunecată este noaptea, cu atât mai puternic 

străluci-vor stelele! Toţi cei aflaţi în necazuri si smeriţi sânt plăcuţi 

lui Dumnezeu. Oare Dumnezeu îi va lăsa pe ei? Nu, nu-i va părăsi 

nici în lumea aceasta, nici în cea viitoare. Iată, pe toţi cei ce suferă 

îi cheamă cu blândeţe să vină la Dânsul: „Veniţi către Mine toţi cei 
osteniţi si împovăraţi, si eu voiu odihni pre voi. " / Mt. 11 :28 / încă din 
Vechiul Legământ, Domnul a dat o minunată mângâiere poporului 
Său iubit: „Au doară uita-va muierea pre copilul ei, au nu va avea 
milă de odrasla pântecelui ei? Iară de va si uita muierea acestea, ci 
eu pre tine nu te voiu uita, zice Domnul." /îs. 49:15/ 
Pentru fiecare fiu credincios al Său, însuşi Dumnezeu grăieşte prin 
gura Psalmistului: „Că spre mine a nădăjduit, si voiu izbăvi pre el; 
acoperi-voiu pre el, că a cunoscut numele meu. Striga-va către mine, 
si voiu auzi pre el, cu dânsul sânt în necaz, scoate-voiu pre dânsul 
şi-1 voiu slăvi." /Ps. 90:14-15/ 

Nu sânt, oare, toate acestea, o adâncă mângâiere pentru fiecare 
inimă ce suferă? Creştine, tu, care vei afla aceste rânduri si le vei 
citi, află prin ele mângâiere în durerea ta, dacă suferi! Să ştii că 
Dumnezeu numai pe cei ce si-au vândut sufletele diavolului ca 
să dobândească de la acesta toate bucuriile si plăcerile pământeşti 
nu-i pedepseşte! Dumnezeu numai pe cei ce nu sânt ai Săi nu-i 
pedepseşte, asa cum orice tată nu este îngrijorat de îndreptarea 
si educarea copiilor străini! Fiecare tată îsi pedepseşte fiii săi. 
Dacă Dumnezeu îti trimite încercări si necazuri, nu te întrista 
fără mângâiere, „ci te bucură că eşti fiul Său, că El se îngrijeşte de 
mântuirea ta!" întristează- te, nu este un păcat! Dar întristează- te cu 
credinţă! Plângi, dar nu fără mângâiere! Varsă-ti durerea înaintea 
Domnului, dar nu cârti. „Aruncă spre Domnul grija ta, si el te 
va hrăni." /Ps. 54:25/ „Rabdă pre Domnul; îmbărbătează-te, si 
să se întărească inima ta, si rabdă pre Domnul." /Ps. 26:20/ Prin 
suferinţe, Dumnezeu te tămăduieşte si te pregăteşte pentru slava 
cea mare ce va să vină! 

SFANŢUL IO AN CEL MILOSTIV SI FEMEIA 

Cei mai adânci lucrători de taină ai credinţei au preţuit suferinţele 
ca nişte mângâieri ale lui Dumnezeu, nişte încredinţări ale dragostei 
nespuse a lui Dumnezeu, ale grijilor părinteşti si purtătoare de grijă 
ale lui Dumnezeu - pe care noi, în lumea aceasta, nu le putem încă 
înţelege pe deplin, dar care privite din viata viitoare ni se vor părea 
ca binecuvântare a lui Dumnezeu. Predania Bisericii istoriseşte 
că Sfântul Ioan cel Milostiv, sfârşind într'o zi Dumnezeiasca Sluj- 
bă, a băgat de seamă că o femeie plânge amarnic într'un colt al 
bisericii. L-a privit pe diaconul său si i-a spus: „Mergi si adă pe 
femeia aceea, să vedem de ce este atât de plânsă: oare bărbatul ei 
a murit sau copiii îi sânt bolnavi, sau vreo altă nenorocire i-a trimis 
Dumnezeu?" Diaconul a mers si a adus-o pe aceea la sfânt. Când 
Patriarhul Ioan cel Milostiv a întrebat-o de ce plânge, nemângâiată, 
ea i-a spus: „Cum să nu plâng, sfinte Vlădică! Iată, sânt trei ani de 
când nici un necaz nu s'a mai abătut asupra mea. Dumnezeu parcă 
ne-a uitat cu totul. Nici o boală nu este în casa noastră, nici boul 
nostru nu s'a pierdut, nici vreo oaie nu a murit si casnicii mei au 
început să trăiască fără grijă si cu nepăsare. Mă tem ca nu cumva să 
pierim din pricina vieţii noastre în bunăstare. Iată, de aceea plâng!" 
Sfântul Vlădică s'a minunat de răspunsul ei si l-a preaslăvit pe 
Dumnezeu. Asa priveau odinioară Creştinii suferinţele, ca o venire 
a lui Dumnezeu, si se îndurerau când nu aveau suferinţe! Si dacă ei 

' / ir 

aveau nevoie de încercări în viată, spre a nu uita de Dumnezeu si a 
nu se răci de Dânsul, cu atât mai trebuincioase si mai mântuitoare 
sânt suferinţele pentru noi, Creştinii de astăzi, care ne-am cufundat 
în păcate! Dumnezeu nu ne-ar trimite în viată dureri, dacă nu ar 
avea puterea să ne mântuiască de chinurile veşnice ale iadului. 

SUFERINŢELE SÂNT UN LEAC 

Suferinţele sânt leacuri amare cu urmări bune. Ele vindecă feluritele 

r 

noastre păcate, mai cu seamă mândria, si ne smeresc. Când doctorul 
îl vindecă pe cel bolnav, el nu îi dă dulciuri, ci leacuri amare. Dacă cel 
bolnav este înţelept, primeşte aceste doctorii amare cu recunoştinţă si 
fără cârtire, ştiind că ele îl vor tămădui. Numai copiii cei neîntelepti 
se încruntă si nu vor să bea leacurile tămăduitoare din pricină că sânt 
amare la gust! Cât de mult ne asemănăm acestor copii neîntelepti, 
atunci când cârtim împotriva suferinţelor si necazurilor vieţii 
pe care ni le trimite Dumnezeu! Trebuie să ne amintim în clipele 
celor mai grele necazuri de dreptul Iov, care fără vină a suferit si, în 
ciuda acestui fapt, a răbdat cu bărbăţie toate nenorocirile care s'au 
revărsat asupra sa fără să cârtească sau să-1 hulească pe Dumnezeu. 
Si-a pierdut si averea, si turmele, si slugile, si copiii săi. Primea una 
după alta cumplitele vesti despre nenorocirile ce se abăteau asupra 
lui, însă, la fiecare veste rea, rostea minunatele cuvinte: „Domnul au 
dat, Domnul au luat, cum au plăcut Domnului, asa s'au si făcut: fie 
numele Domnului binecuvântat. întru acestea toate ce s'au întâmplat 
lui, nu a păcătuit Iov înaintea Domnului, nici a socotit neînteleptie 
la Dumnezeu." /Iov 1:21-22/ 

RĂBDARE PÂNĂ LA SFÂRŞIT 

Prin suferinţe, Iov mare s'a făcut si s'a mântuit. Nu toate suferinţele 
însă sânt de folos sufletului, nu toate îl înaltă si-1 duc în împărăţia 
Cerurilor, ci numai acelea care sânt îndurate cu răbdare, cu 
mulţumire, cu nădejde în Dumnezeu si fără cârtire. Mare răbdare 
trebuie să aibă cei pătimitori spre a aştepta să vadă roadele verzi 
si amare care atârnă de crengile vieţii virtuoase, cum încet, sub 

înrâurirea soarelui dreptăţii cel dătător de har, se coc si se prefac 
în roadele dulci ale desăvârşirii si ale mântuirii. Mare răbdare se 
cade a avea cei aflaţi în suferinţă pentru a nu deznădăjdui si, din 
pricina nerăbdării lor, roadă să cadă înainte de vreme, necoaptă, 
amară si acră. în acest caz, suferinţa lor a fost zadarnică. Numai 
„cela ce va răbda până în sfârşit, acela se va mântui." /Mt. 24:13/ 
După învăţătura Sfântului Efrem Şirul, „Creştinul trebuie să stea 
în mijlocul feluritelor necazuri si ispite ca pe o nicovală, care, deşi 
neîncetat este lovită, totuşi nu fuge de la locul ei, nici nu se strică, 
ci rămâne la fel de tare." Nu ne putem mântui fără suferinţe, căci 
cum altfel ne va cerca Dumnezeu dacă am fost tari si neclintiţi în 
bine? Multe lucruri din viata noastră le rânduieşte Dumnezeu asa 
încât omul să fie ispitit, încât voia lui cea slobodă să se vădească, 
si astfel, prin răbdarea tuturor încercărilor, să afle mântuire. Căci, 
după cuvintele Sfântului Macarie cel Mare: „ceia ce vieţuiesc în 
pătimiri si ispite, si până la sfârşit le rabdă, nu vor pierde împărăţia 
Cerurilor." 

Se istoriseşte despre un sfânt că, asemenea Sfântului Apostol 
Pavel, a fost răpit cu duhul si luat la ceruri, unde a văzut lăcaşurile 
cele luminoase ale drepţilor. S'a oprit sfântul în fata unei cămări 
minunate în care strălucea fericitul suflet al unui drept, si 1-a întrebat 
pe locuitorul ceresc: „Ce-ai fost tu pe pământ?" El i-a răspuns: „Am 
fost lepros si neîncetat am mulţumit lui Dumnezeu pentru această 
milă." Iată care sânt roadele suferinţelor răbdate cu mulţumire si 
fără cârtire! Unii se tulbură la gândul dacă nu cumva suferinţele 
lor sânt deşarte si neroditoare pentru mântuirea sufletelor lor. 
Ei îsi spun: Sfinţii au răbdat pentru Hristos si de aceea au fost 
încredinţaţi că prin răbdarea suferinţelor îsi mântuiesc sufletele. 
Dar noi suferim sau pentru păcatele noastre, sau din pizma 
oamenilor răi, sau din vreo întâmplare. Si pentru că nu suferim 

pentru Hristos, suferinţele ne apasă ca fiind lipsite de rost - si, prin 
nefolosul lor, îndoit mai mult ne chinuiesc. Trebuie să răspundem 
la acestea că în lume nimic nu este întâmplător, fără voia sau 
îngăduinţa lui Dumnezeu. Nici un fir de păr de pe capul tău nu 
va cădea fără voia lui Dumnezeu. /Le. 12:7/ Dacă suferim pentru 
păcatele noastre, dar răbdăm si ne căim înaintea lui Dumnezeu, 
aceste suferinţe ne curătesc de pedepsele viitoare din lumea de 
dincolo si ne mântuiesc. 

Tâlharul care s'a mântuit a fost răstignit pe Cruce de-a dreapta lui 
Hristos, pentru păcatele sale. Dar prin răbdare si pocăinţă, a intrat în 
Rai. Suferinţele sânt pentru suflet ceea ce este focul pentru minereu. 
Minereul, amestecat cu pământ, pietre si alte necuraţii, se curăteste 
când este trecut prin foc. Sufletul tulburat de păcate se limpezeşte 
când trece răbdător prin suferinţe. Chiar dacă păcătosul nu suferă 
pentru Hristos precum mucenicii, dar este cuprins de dorinţa de a 
se mântui, dacă se smereşte în necazurile sale, dacă se căieste pentru 
păcatele săvârşite si spune: „Pentru fărădelegile mele eu merit mult 
mai multe suferinţe decât mi-a trimis milostivul Dumnezeu" - atunci 
aceste suferinţe ale sale îi vor fi socotite ca pătimiri pentru Dumnezeu 
si-1 vor mântui. Sfântul Ioan Gură de Aur spune că „sufletul se cu- 
răteste când rabdă scârbe pentru Dumnezeu." Apa cea tulbure nu se 
poate limpezi până ce nu trece prin filtrul nisipului. Tot astfel, nici 
sufletul nu se poate curăti până nu trece prin suferinţă... Potrivit 
cuvintelor Sfântului Dimitrie al Rostovului, de suferim fără vină, 
din pricina răutăţii oamenilor răi, si mulţumim lui Dumnezeu, si nu 
cârtim, ne va fi socotită ca o suferinţă pentru Hristos si ne va încunu- 
na cu cunună mucenicească. Astfel, fiecare suferinţă poate deveni o 
pătimire pentru Dumnezeu. 

SFANŢUL EFREM ŞIRUL 

Dar care dintre noi, cei de astăzi, se poate lăuda că suferă fără vină? 
Nu e oare fiecare nenorocire a noastră o pedeapsă dreaptă de la 
Dumnezeu, pentru fărădelegile noastre văzute sau ascunse, pentru 
păcatele noastre cele cunoscute si necunoscute? Păcatele noastre 
sânt peste măsură de multe. Si dacă Dumnezeu nu ne pedepseşte în 
clipa în care le săvârşim, este din pricină că Dumnezeu aşteaptă să 
ne pocăim. Iar dacă vede că în noi nu există pocăinţă, ne trimite pe- 
depse. Adesea ne gândim că suferim fără vină, dar dacă pătrundem 
mai adânc, ne aflăm vina. 

Odată, Sfântul Efrem Şirul a pornit pe cale către o cetate. Pe drum, 
s'a oprit într'un sat si s'a abătut să înnopteze la o văduvă bătrână, 
bună Creştină, pe care o cunoştea de mai demult. Văduva 1-a 
întâmpinat foarte bine, 1-a ospătat cu lapte de la singura vacă pe 
care o avea, iar dimineaţa 1-a dus pe cale. In cetate, Sfântul Efrem 
a aflat o mare zarvă. Era zi de târg. Sfântul Efrem s'a amestecat în 
mulţime, ca să vadă ce si unde se vinde. într'un loc unul îsi lăuda 
marfa, altundeva striga un altul, dincolo un al treilea se târguia 
zgomotos cu cumpărătorii... Insă, după o vreme, pe neaşteptate, 
o ceată de ostaşi a prins un grup de oameni între care se găsea 
din întâmplare si Sfântul Efrem. Toţi au fost puşi în temniţă. S'a 
vădit mai târziu că aceştia erau nişte tâlhari care coborâseră din 
munţi, se amestecaseră cu poporul si unelteau să jefuiască în toiul 
zarvei si al învălmăşelii. Dar străjerii i-au aflat la vreme si i-au 
oprit. în încăperea întunecată si umedă a temniţei, tâlharii strigau, 
blestemau, si se plimbau mânioşi încolo si-ncoace. Sfântul Efrem, 
asezându-se liniştit într'un colt, osebit de ei, se ruga cu smerenie 
la Dumnezeu, neîntelegând nenorocirea ce se abătuse asupra lui. 
Nebăgat în seamă de nimeni, el vorbea în rugăciune cu Dumnezeu 

si întreba cu durere în suflet: „Doamne, pentru ce m'ai adus în 
temniţa aceasta? Cei de aci primesc răsplata cuvenită faptelor lor, 
au fost prinşi si întemniţaţi pentru nelegiuirile lor, dar eu... pentru 
ce?" Multă vreme s'a rugat si a plâns asa Sfântul Efrem. în cele din 
urmă, a adormit. Si iată că în somnul lui aude un glas: „Iti aminteşti 
că atunci când erai la văduva cea săracă, ai uitat să închizi când ai 
ieşit poarta de la drum? în curte păştea vaca văduvei. Vaca aceea a 
ieşit pe poartă si s'a pierdut! Si de la ea se hrănea sărmana femeie. 
Iată, de aceea a îngăduit Dumnezeu să suferi si tu!"... Sfântul 
Efrem a tresărit si s'a trezit. Si-a amintit că toate fuseseră asa cum 
i s'au descoperit în vis. Si atunci a ridicat mâinile sale către ceruri, 
a proslăvit pe Dumnezeu si i-a mulţumit că e pedepsit cu dreptate 
pentru păcatul său fără voie si neştiut. . . 

Oare care este numărul păcatelor noastre cele fără voie? Cât de 
multe sânt cele cu voie? Si dacă un păcat fără voie al Sfântului 
Efrem nu a rămas nepedepsit, oare ne va cruţa pe noi Dumnezeu, 
cu toate păcatele noastre cele făcute cu ştiinţă? Păcatele noastre 
sânt atât de multe, încât merităm să ne muncim veşnic în iad. Dar, 
iată, Bunul Dumnezeu a găsit o cale pentru a ne învrednici Raiului, 
ne-a trimis suferinţele si necazurile de scurtă durată din viata 
trecătoare, pe care vrea să le răbdăm cu pocăinţă si fără cârtire. 
Dumnezeu amestecă suferinţele cu bucurii, omoară amărăciunea 
necazurilor cu dulceaţa mângâierilor cereşti, iar noi tot cârtim! O, 
dacă am putea să vedem cât de cumplite sânt păcatele noastre, am 
mulţumi cu cutremur pentru îngăduinţa lui Dumnezeu, înţelegând 
că „nu dupre fărădelegile noastre au făcut nouă, nici dupre păcatele 
noastre au răsplătit nouă." /Ps. 102:10/ 

PARTEA DE-A DREAPTA SI CEA DE-A STÂNGA 

Pentru cei care, cu toate acestea, se chinuie, tulburaţi fiind din pricină 

că suferă fără vină, vrednicul de pomenire cuvios de la Optina, 

marele Stareţ Ambrosie, ne dă o învăţătură minunată. 

Tâlcuind cuvintele Mântuitorului: „Ci de te va lovi cineva preste 

obrazul drept, întoarce lui si pre celălalt," /Mt. 5:39/ el cugetă astfel: 

„în chip obişnuit, omul loveşte cu mâna sa dreaptă, astfel încât palma 

cade pe obrazul stâng al celui lovit. Iar Hristos spune: „De te va lovi 

cineva preste obrazul drept. . ." Putea Atotştiutorul să nu ia în seamă 

aceste amănunte caracteristice? Bineînţeles că nu! Si dacă totuşi a 

/ / / 

spus: „De te va lovi cineva preste obrazul drept," înseamnă că dacă 
te vatămă vreodată cineva atunci când ai dreptate si eşti nevinovat, 
întoarce-i si celălalt obraz, adică partea stângă, aminteste-ti de 
păcatele si nedreptăţile tale si ti se va stinge tulburarea că pătimeşti 
în chip nedrept." 

SFÂNTUL MACARIE EGIPTEANUL 

Chiar de ni se va întâmpla să pătimim, întru totul nevinovaţi fiind, 

si atunci, după învăţătura si cuvântul lui Dumnezeu si al Sfinţilor 

Părinţi, nu trebuie să cădem pradă deznădejdii, ci dimpotrivă, să ne 

bucurăm. 

„Că aceasta har este, de rabdă cineva întristăciune pentru cugetul 

lui Dumnezeu, pătimind pre nedrept. Că ce laudă este de veţi răbda 

bătaie, păcătoşi fiind? Ci bine făcând si pătimind, de veţi răbda, 

aceasta e har înaintea lui Dumnezeu." /I Pet. 2:19-20/ 

Pilda cea mai mare de suferinţă fără vină este însuşi Iisus Hristos, 

„lăsându-ne pildă, ca să urmăm urmelor lui." /I Pet. 2:21 / în Vieţile 

Sfinţilor sânt zugrăvite o mulţime de mişcătoare suferinţe pe nedrept, 

îndurate cu răbdare nemaiauzită pentru numele lui Hristos. Cel ce 
vrea să-si mângâie inima cu astfel de pilde, să citească viata Sfântului 
Pimen, cel cu multe dureri, sfânt din Lavra Pecerska (7 August) si 
a Cuviosului Dula, purtătorul de chinuri (15 Iunie). Vom pomeni 
aici numai o întâmplare, legată de marele Sfânt si bineplăcut al lui 
Dumnezeu Macarie. 

Vietuia el ca monah într'o peşteră de lângă cetatea Alexandriei, 
unde bine se nevoia. Ziua întreagă împletea coşuri si se ruga lui 
Dumnezeu. La el venea un Creştin binecinstitor, mijlocitor între el si 
cetate. El ducea cosnitele Sfântului Macarie în Alexandria, le vindea 
acolo si cumpăra din banii câştigaţi pesmeti si altele de trebuinţă 
sfântului. Astfel a trăit vreme îndelungată în linişte si tăcere Sfân- 
tul Macarie. Iar mijlocitorul său se lăuda neîncetat în cetate, printre 
cunoscuţi: „Ah, ce om cunosc, un adevărat înger în trup! Cât de 
sfânt trăieşte! si cum se nevoieste!"... La scurtă vreme după aceasta 
însă asupra peşterii liniştite a Sfântului Macarie s'a abătut o furtună 
îngrozitoare. O oarecare fecioară din oraş a rămas însărcinată. 
Când, după ceva vreme părinţii ei au văzut aceasta, foarte îngrijoraţi 

au întrebat-o: „De ce ai adus asa ruşine în casa noastră? Cu cine 

ii 

ai păcătuit?" Fata, tulburată, nu a vrut să-1 vădească pe adevăratul 
vinovat si, ca să-1 ascundă, a spus: „Acel pustnic, Macarie, a făcut 
aceasta!" Părinţii au fost cutremuraţi si tulburaţi până în adâncul 
sufletului. în curând s'a răspândit în întreaga cetate vestea despre 
ce a săvârşit Macarie. Oamenii dădeau târcoale mijlocitorului său 
si îi reproşau: „îl lăudai pe Macarie că este sfânt si iată ce a făcut! A 

nenorocit o fecioară. Nu e sfânt, ci mincinos si făţarnic!" Plecându-si 

' ii i 

capul, mijlocitorul nu ştia ce să răspundă, dar în sinea sa nu putea 
crede că blândul si temătorul de Dumnezeu monah Macarie a putut 
să facă un păcat atât de mare. Părinţii tulburaţi ai fecioarei au mers 
la Macarie, l-au scos cu sila din peştera lui, l-au dus în oraş si, în bat- 

jocură si mustrare obştească, au hotărât să-1 poarte asa pe cele mai 
zgomotoase uliţe ale cetăţii. întreaga Alexandrie a aflat despre cele în- 
tâmplate. Săracul Macarie, tulburat de ispita ce 1-a ajuns deodată, s'a 
încredinţat voii lui Dumnezeu si a hotărât să nu se îndreptăţească, ci 
să rabde totul pentru Domnul. Cetatea s'a însufleţit. L-au purtat pe 
sfânt pe cele mai îmbulzite uliţe. De pretutindeni se auzeau şuşoteli 
si batjocuri la adresa monahului fără apărare. Oamenii schimbau 
priviri si râdeau batjocoritor. Unii îl loveau pe Sfântul Macarie cu 
pietre, alţii se apropiau de el si îl scuipau pe fată. Iar el, cu capul 
plecat, mergea acoperit de necinste, hulit de către toţi si se ruga în 
taină la Dumnezeu. Seara, judecătorii cetăţii au hotărât: Macarie 
se va îngriji de întreţinerea fecioarei si a copilului, după ce se va 
naşte. Sfântul Macarie s'a întors în peştera sa si, rămânând singur, 
s'a aşezat iarăşi să împletească coşuri. Multă vreme a împletit si s'a 
rugat lui Dumnezeu. în cele din urmă a venit vremea să doarmă, dar 
Sfântul Macarie a început să plângă si să-si spună sieşi: „Macarie, 
Macarie, nu ti se cuvine să dormi ca până acum, de acum înainte va 
trebui să munceşti îndoit mai mult, căci trebuie să întreţii si femeie. 
Apoi si copilul te aşteaptă." Astfel, fără cârtire, Sfântul Macarie 
si-a purtat crucea cea grea si aducătoare de ruşine, îngăduită de 
Dumnezeu, trimiţând cu rânduială în fiecare săptămână bani pentru 
întreţinerea fecioarei - căci asa glăsuia osânda judecătorilor cetăţii. 
Dar nu asa a hotărât si judecata lui Dumnezeu. Domnul a vădit cu- 
rând nevinovăţia celui bineplăcut al Său. A venit vremea ca fecioara 

să nască. S'a chinuit ea, ceasurile treceau, chinurile ei se înteţeau - si 

' ' ii 

ea tot nu putea să nască. Au trecut câteva zile în astfel de suferinţe 
groaznice. Fecioara se afla înaintea morţii. Atunci a înţeles că nu 
poate să nască pentru că a clevetit om nevinovat, s'a căit înaintea lui 
Dumnezeu, a mărturisit totul si a arătat cine este adevăratul vinovat. 
Si încă în ceasul acela ea a născut. Părinţii si rudele care se aflau în 

preajma ei au fost nespus de tulburaţi si înfricoşaţi. Au început să se 
căiască că au batjocorit într'atât un om nevinovat, si toţi se minunau 
de răbdarea lui. Nevointa lui a crescut înaintea ochilor lor la măsuri 
uriaşe. Si-au amintit cum a răbdat el fără cârtire ruşinea, cum s'a 

i i i ' 

lăsat batjocorit si scuipat, cum nu s'a îndreptăţit. Asa că au hotărât 
să meargă la el si să-i ceară iertare. Auzind aceasta mijlocitorul lui, 
cuprins fiind de mare bucurie, a alergat înaintea tuturor la peştera 
Marelui Macarie, unde 1-a aflat pe sfânt împletind liniştit coşuri si 
rugându-se. El a strigat: „Bucură-te, Părinte Macarie! Nevinovăţia ta 
s'a făcut vădită!," si i-a povestit tot, si cum vin oamenii din cetate ca 
să-i ceară iertare. Iar Sfântul Macarie, în loc să se bucure, a strigat: 
„Vai mie, căci am pierdut răsplata cea cerească!" - si a alergat, ascun- 
zându-se în alt loc, ca să nu fie slăvit de oameni. 
Iată cât de minunate au fost nevointele sfinţilor în suferinţe! în 

i i i 

mijlocul lor, si mai mult au strălucit ei în lumina cea cerească. S'au 

sfinţit încă si mai mult, scăldaţi în propriile lor lacrimi. Si dacă au 

îndurat cu atâta bărbăţie acele necazuri la care au fost supuşi fără 

vină, ce putem spune despre noi, cei de astăzi, care suferim din 

vina nenumăratelor noastre păcate si, cu toate acestea, cârtim! Nu 

trebuie să cârtim, ci să ne minunăm de milostivirea lui Dumnezeu, 

care prin suferinţele vremelnice caută să ne facă vrednici de Rai. „Că 

pre carele iubeşte Domnul, îl ceartă, si bate pre tot fiul pre carele 

priimeste." /Evr. 12:6/ Ca să ne primească în împărăţia sa cea 

Cerească, Dumnezeu ne încearcă si ne pedepseşte puţin în această 

viată. Suferinţele vremelnice ne izbăvesc de muncile veşnice, oricât 
ii i ' 

de osebite ar fi unele de celelalte. Dar tocmai într'aceasta se ascunde 
înţelepciunea si bunătatea lui Dumnezeu. Cunoscându-le, mulţi 
sfinţi s'au rugat lui Dumnezeu ca să-i pedepsească în viata aceasta 
scurtă, si în cea veşnică să-i miluiască. Sfântul Efrem Şirul grăieşte: 

'ii o , 

„Pedepseste-mă aici, Mântuitorule, si dincolo mă iartă!" Iar noi 

vrem ca si aici. si acolo să fim numai în bucurii si plăceri. Dar este 

i ' i l -T 

cu neputinţă! Să ne închipuim că Dumnezeu ne spune să alegem 
una din cele două, fie să suferim o zi ca să fim apoi întreaga viată 
sănătoşi si fericiţi, fie să ne veselim si să trăim în ospeţe o singură zi, 
si după aceea întreaga viată să fim nefericiţi si bolnavi. Ce am alege? 

Fără îndoială, cea dintâi: să fim numai o zi în suferinţă si viata în- 

' iii 

treagă în bucurii. Ei bine, nu se întâmplă asa si cu viata noastră? 
Viata noastră pământească este ca o zi dacă o asemănăm cu veşni- 
cia. Cu atât mai bine este să suferim aici si să îndurăm fără cârtire 

i 

necazurile, iar dincolo să ne aflăm la loc de bucurie! Sfântul Ioan 

Gură de Aur, minunându-se că Dumnezeu este atât de milostiv în 

purtarea sa de grijă, spune: „El a rânduit ostenelile pentru aici, unde 

viata este scurtă, iar cununile le-a păzit pentru cele ce vor fi, unde 

viata este veşnic tânără si nemuritoare!" 
ii i 

UN CEAS ÎN IAD 

Sfântul Episcop Theofan Zăvorâtul ne înfăţişează o pildă plină 

de multă învăţătură, care desluşeşte mai bine decât orice altceva 
i ' ii 

adevărul că suferinţele răbdate fără cârtire, aici, pe pământ, slobozesc 
sufletul păcătos de muncile veşnice din lumea de dincolo. 
„Un om zăcea greu bolnav de ani mulţi si le răbda pe toate cu 
bărbăţie. Când trupul lui a început să putrezească, nu a mai putut 
îndura durerile mari si mirosul greu, si a strigat: „Doamne, nu mai 
pot răbda! Ia-mi sufletul!" în aceeaşi clipă, i s'a înfăţişat un înger al 
Domnului si i-a spus: „Domnul a auzit rugăciunea ta. Dar pentru 
că după judecata dreaptă a lui Dumnezeu îti rămâne să suferi încă 
un an pe pământ ca să te curătesti pe deplin de păcatele tale, El îti 
lasă să alegi una din două: sau încă un an să te chinui bolnav, sau 
trei ceasuri să-ti fie dus sufletul în iad. Bolnavul s'a gândit: „Un an 

întreg încă de chinuri în patul acesta este de neîndurat! Nu, mai bine 
în iad vreme de trei ceasuri". . . îngerul i-a luat sufletul, 1-a închis în 
iad si 1-a lăsat singur. De îndată ce îngerul a zburat, a pierit si ultima 
scânteiere de lumină din acel înfricoşat loc al chinurilor. Bolnavul 
auzea numai vaietele deznădăjduite ale păcătoşilor, care se chinu- 
iau în focul cel veşnic, vedea cum se perindau înaintea lui chipurile 
pline de răutate ale dracilor si, simtindu-se singur si părăsit de toţi, 
începu să strige deznădăjduit - dar la ţipetele lui răspundea numai 
ecoul surd al beznei întunecimii iadului. Nimeni nu i-a sărit în ajutor, 
căci fiecare păcătos era ocupat cu propriile chinuri. Astfel, bietul 
bolnav a început să sufere în chip de neîndurat. Clipele treceau ca 
ceasurile, ceasurile ca zilele, zilele ca anii. I se părea că se munceş- 
te de veacuri întregi în temniţa iadului si a deznădăjduit că se va 
mai izbăvi vreodată din acest loc cumplit al chinurilor. A început să 
geamă si să urle din toate puterile... în cele din urmă, s'a revărsat 
asupra lui o lumină lină si s'a arătat îngerul. „Cum te simţi aici, 
frate?" 1-a întrebat acesta. Iar bolnavul, în chinurile sale, i-a răspuns 
cu amărăciune: „N'am crezut că un înger poate minţi!" „Cum asa?" 
1-a întrebat îngerul. Iar bolnavul a urmat: „Mi-ai făgăduit că după 
trei ceasuri mă vei scoate de aici. Si iată că veacuri întregi au trecut 
în aceste chinuri ale mele!" „Ce veacuri?," i-a răspuns cu un zâmbet 
blând îngerul. „A trecut numai un ceas, îti mai rămân încă două 
ceasuri de şedere în iad." „încă două ceasuri?" a strigat îngrozit 
bolnavul. „A trecut numai un ceas? O, nu mai pot răbda! Nu mai 
am putere! Dacă Dumnezeu are milă de mine, rogu-te, ia-mă de 
aici! Mai bine să sufăr pe pământ ani si veacuri... Sânt gata să sufăr 
acolo chiar si până la a Doua Venire, doar scoate-mă de aici!" înge- 
rul i-a spus atunci: „Bine. Dumnezeu a îngăduit să te chinui în iad 
ca să vezi din ce munci vrea El, din dragostea Sa, să te mântuiască 
prin durerile tale vremelnice, ca, ştiind aceasta, să nu cârteşti în 

suferinţele tale." La auzul acestor cuvinte, bolnavul a deschis ochii, 
s'a trezit iarăşi în trupul lui si din acea zi a răbdat cu dulceaţă boala 
sa grea, care a început să i se pară un nimic, nespus de uşoară fată 
de chinurile veşnice ale iadului." 

CITITORI ÎNDURERAŢI! 

Voi, care citiţi aceste rânduri, luaţi învăţătură pentru inimile voastre 
chinuite din aceste cuvinte dumnezeieşti înfăţişate în multe locuri, 
cuvinte luate din Sfânta Scriptură si din pildele minunate ale 
Sfinţilor bineplăcuti lui Dumnezeu. Nu sânteti singuri în suferinţa 
voastră. Ascultaţi făgăduinţa Domnului: „Cu dânsul sânt în necaz; 
/Ps. 90:15/ Aproape este Domnul de cei zdrobiţi la inimă si pre cei 
smeriţi cu duhul va mântui;" /Ps. 33:17/ întru carea bucurati-vă, 
deşi acum, pentru putină vreme, trebuinţă ar fi a vă întrista întru 
multe feluri de ispite." /I Pet. 1:6/ 
Osteniti-vă să nu cârtiţi! Amintiti-vă de răbdarea lui Iov si de smerenia 

r r r r 

lui David! Nu ne sânt trimise fără rost necazurile pe pământ. Celor 
cercaţi prin suferinţă, Domnul „roadă de pace a dreptăţii dă." /Evr. 
12:11/ Cuvântul lui Dumnezeu mărturiseşte: „Pentru că necazul 
nostru uşor si curând trecător, vecinică si preste măsură greutate a 
slavei lucrează nouă." /II Cor. 4:17/ Amintiti-vă că Dumnezeu este 
dragoste si că El, când pedepseşte, iubeşte cel mai mult, căci prin 
pedepsire îsi arată grija pentru voi si caută să vă mântuiască. De 
aceea, „Dumnezeu [...] nu va lăsa pre voi să vă ispitiţi mai mult 
decât puteţi, ci împreună cu ispita va face si sfârşitul, ca să o puteţi 
suferi." /ICor. 10:13/ 

Dumnezeului nostru, Care ne mângâie si întru pedepse, 
fie slava în veci. Amin. 

CAPITOLUL 

VII 



VIATA 

ARHIMANDRITULUI 
SERAFIM ALEXIEV 

1912 - 1993 



Arhimandritul Serafim (în lume Stoian Gheorghiev Alexiev) s'a 
născut la 25 Februarie/ 9 Martie 1912 în satul Gorno Brodi, în 
vecinătatea oraşului Seres (Macedonia), ca cel mai mic fiu într'o 
familie evlavioasă, sărmană, cu mulţi copii. Tatăl lui, Gheorghi 
Alexiev, se ocupa cu turnarea de clopote, meşteşug pe care 1-a lăsat 
moştenire la doi dintre fiii săi mai mari, Dimităr si Atanas. Fiul mai 
mic, Stoian, se remarca printr-o trează conştiinţă bisericească si o 
adâncă credinţă ortodoxă. După mutarea familiei în Sofia (în urma 
războaielor Balcanice), el intră la Seminarul Duhovnicesc din Sofia, 
pe care îl termină cu bine. In anul 1934 este trimis a urma cursurile 
Facultăţii de Theologie Vetero - Catolică din Berna (Elveţia), unde 
primeşte gradul ştiinţific de doctor în theologie cu dizertatia pe 
tema Semnificaţia cerinţelor exprimate de Iisus Hristos în Predica de pe 
munte (173 de pagini), tipărită în limba Germană la Sofia, în 1939. 
La întoarcerea sa în Bulgaria, este numit profesor la Seminarul 
Duhovnicesc din Plovdiv, iar mai târziu si la Sofia. Aici, la 3 Februarie 
1940, primeşte tunderea în monahism cu numele de Serafim, în 
cinstea Sfântului Serafim din Sarov, pe care 1-a avut la evlavie în 
chip deosebit toată viata si căruia i-a închinat mai târziu una dintre 
cărţile preferate ale cititorilor ortodocşi de pretutindeni - Sfântul 
Serafim din Sarov (1957). 

Un moment de răscruce în viata tânărului monah este apropierea lui 
de Arhiepiscopul Rus Serafim Sobolev, care păstorea si trăia la acea 
vreme în Bulgaria (1950). De la acesta primeşte simţământul viu al 

credinţei ortodoxe si simţul subţire pentru viata duhovnicească, pe 

care si el. mai târziu. Ie-a înmânat numeroşilor săi fii duhovniceşti. 

i ' ' i i 

Este hirotonit ieromonah de praznicul Buneivestiri, în anul 1943, si 
îsi începe activitatea pastorală folositoare sufletului, ca mărturisitor 
cu jertfă de sine, ce a continuat vreme de aproape jumătate de veac. 
După ce a slujit vreme de doi ani ca protosinghel al Mitropoliei din 
Sliven, Părintele Serafim a fost ridicat în cinul de arhimandrit în 
Ianuarie 1947 si mutat în funcţia de responsabil al secţiei culturale 
si de educaţie al Sfântului Sinod de la Sofia. în această perioadă 
grea pentru Biserică, Arhimandritul Serafim a apărat nu o dată cu 
vitejie credinţa ortodoxă. în noua funcţie, a desfăşurat o activitate 
neobosită ca organizator de cursuri pastorale pentru preoţi, ca 
propovăduitor insuflat prin predicile sale, pe care le rostea adeseori, 
si ca autor al multor articole si lucrări mai largi, dintre care cele mai 
însemnate sânt: Credinţa noastră (Catehism), Nădejdea noastră (Omilii 
despre Fericiri) si Dragostea noastră (Omilii asupra celor zece porunci 
dumnezeieşti), precum si cărticele pe teme duhovnicesc-morale: 
Mândrie si smerenie, Vrajbă şi împăcare, înţelesul suferinţei, judecătorii 
de sine numiţi, Mistică bolnavă si mistică sănătoasă, Leacul uitat, Păstorul 
ca rugător si altele. 

Arhimandritul Serafim era înzestrat, de asemenea, cu un dar poetic 
rar, pe care 1-a exprimat în multe poezii si poeme, publicate în ediţii 
bisericeşti, precum si în două culegeri de versuri: Străvederi si Cântece 
despre viată si moarte. Această întreagă lucrare duhovnicească publicată 
si nepublicată aşteaptă mai întâi să fie cercetată si apreciată, 
în anul 1960, Arhimandritul Serafim a fost numit profesor la catedra 
de Theologie Dogmatică al Academiei Duhovniceşti „Sfântul Climent 
al Ohridei" din Sofia si în scurt timp a fost confirmat ca doctor 
docent pentru lucrarea sa apologetică în care combătea învăţătura 
papistasă privind „imaculata concepţie" a Preasfintei Născătoare de 

Dumnezeu. 20 Ca docent, publică în perioada 1963-1969, în Anuarul 
Academiei Duhovniceşti din Sofia, o serie de studii theologice, 
printre care amintim: Două puncte de vedere extreme în cultele apusene 
faţă de Preasfânta Născătoare de Dumnezeu, Starea omului până la căderea 
în păcat si după aceasta, din punct de vedere ortodox, catolic si protestant, 
Răscumpărarea ca lucrare a dragostei lui Dumnezeu si a dreptăţii 
dumnezeieşti, Franz von Bader, un filosof si theolog romano-catolic în 
căutarea Ortodoxiei si a sobornicitătii ei, Erezia bogomilă, din punct de 
vedere al dogmelor ortodoxe, se întemeiază pe învăţătura preotului Cosma 
si, în general, pe dogmatica ortodoxă, Lucrarea misionar-bisericească a lui 
Constantin Filosoful - Sfântul Chirii. 

După o activitate didactică de zece ani în cadrul Academiei Duhov- 
niceşti, Arhimandritul Serafim se vede silit să se retragă în anul 
1969, nefiind de acord din punct de vedere theologic cu introducerea 
noului stil calendaristic în Biserica Ortodoxă Bulgară si îndeobşte 
cu orientarea ecumenistă a politicii bisericeşti din Bulgaria, în urma 
participării Bisericii Ortodoxe Bulgare ca membru în Consiliul 
Mondial al „Bisericilor." 

Părintele Serafim si-a continuat si în afara Academiei activitatea 
creatoare mult folositoare. în anii ce au urmat, a scris o serie de cărţi 
cu conţinut dogmatic si duhovnicesc-moral. Cele mai însemnate 
dintre ele sânt: O vedere ortodoxă a noului şi vechiului stil al Calenda- 

20 In veacul al XlX-lea (8 Decembrie 1854), în romano-catolicism a apărut credinţa 
în „Imaculata concepţie a Sfintei Fecioare" definită de papa Pius al IX-lea în bula 
lneffabilis Deus. Această învăţătură pretinde că Născătoarea de Dumnezeu a fost 
zămislită de către părinţii ei, Ioachim şi Ana, în chip neprihănit - adică fără să 
moştenească şi să poarte urmările păcatului originar al lui Adam. Nu trebuie să 
confundăm această dogmă latină cu învăţătura ortodoxă despre naşterea cea mai 
presus de fire (adică fără durerile si urmările pe care le are o naştere omenească) a 
Mântuitorului Hristos din Maica sa, pe care o prăznuim la 25 Decembrie, în fiecare 
an. Ortodoxia învaţă, legat de zămislirea Maicii Domnului, că si ea a purtat, din 
naştere, în firea ei păcatul proto-părintilor, însă prin curăţia vieţii, a mintii si a 
inimii, s'a învrednicit a se face lăcaş Ziditorului a toate. (n. ti.) 

rului (1972), Credinţa noastră, Rugăciunea Sfântului Efrem Şirul în 
lumina învăţăturii Sfinţilor Părinţi, Viaţa după viată, Stareţii de la 
Optina si altele. Arhimandritul Serafim a închinat în ultimii săi 
ani de viată atenţie si eforturi deosebite pentru o critică profundă 
a ecumenismului, ca fiind o erezie potrivnică lui Dumnezeu si 
pierzătoare de suflet, ce macină Biserica Ortodoxă a lui Hristos în 
zilele noastre si pregăteşte calea venirii lui antihrist. Ultima lucrare- 
testament a Arhimandritului Serafim, Ortodoxia si Ecumenismul 
(Sofia, 1992), a ieşit de sub tipar cu numai trei săptămâni înainte 
de trecerea sa la Domnul, ce s'a întâmplat la 13/26 Ianuarie 1993. 
în această lucrare de căpătâi, rodul a un sfert de veac de stăruitoare 
activitate de cercetare, se dă un răspuns desăvârşit la întrebarea: 
„De ce nu sântem si de ce nu putem fi ecumenisti?," printr-o serie 
de temeiuri documentate si motivate cu mulţime de citate din Sfânta 
Scriptură, din Sfinţii Părinţi si din literatura theologică. 
Cu această lucrare, Arhimandritul Serafim si-a încununat bogata 
sa activitate duhovnicesc-scriitoricească, care îi înaltă numele la o 
înălţime de invidiat printre lucrătorii ortodocşi si semănătorii ţarinii 

/ r , , , 

lui Dumnezeu ce au plinit cuvintele de legământ ale Domnului Iisus 
Hristos: „Iar cela ce va face si va învăţa, acela mare se va chema în 
împărăţia cerurilor." /Mt. 5:19/ 

CUVÂNT AL ARHIMANDRITULUI SERGHIE IAZADJIEV 
LA ÎNMORMÂNTAREA VREDNICULUI DE POMENIRE 
ARHIMANDRIT SERAFIM ALEXIEV 

Fericiţi cei morţi, 
cari întru Domnul mor de acum.. . 
ca să odihnească de ostenelele lor, 
iar lucrurile lor vor urma cu ei. 
/Apoc. 14:13/ 

Aceste cuvinte ale sfântului cunoscător al tainelor Ioan Theologul 
se potrivesc în chip osebit scumpului nostru părinte duhovnicesc 
si îndrumător, Arhimandritul Serafim, pe care îl însoţim astăzi pe 
drumul către veşnicul său lăcaş. 
Cu adevărat, el s'a liniştit si s'a odihnit de mulţimea lucrărilor 

'li I 

sale mântuitoare si de suflet folositoare, ale căror roade sânt astăzi 

înaintea noastră. Printre numeroşii săi fii duhovniceşti si mai cu 

/ ii 

seamă printre cei apropiaţi de această sfântă mănăstire, 21 cunoaştem 
pe unii pe care i-a adus la credinţă, pe care i-a învăţat în adevărurile 
Evangheliei si i-a pregătit pentru Sfântul Botez. Cunoaştem si pe unii 
pe care i-a scos din tina păcatului si a patimii. Pe alţii i-a întors de la 
cumplite erezii si de la secte, si i-a unit cu Sfânta Biserică Ortodoxă. 

21 Este vorba de Mănăstirea Kniajevo din Sofia, (n.tr.) 

încă si pe alţii, printre care mă număr si eu, cel mai mic dintre fiii lui 
duhovniceşti, i-a povăţuit pe calea mântuitoare a monahismului, 
îmi amintesc că am făcut cunoştinţă cu Părintele Serafim încă de pe 
când era ierodiacon si profesor la Seminarul Duhovnicesc din Sofia. 
Acolo l-am vizitat pentru întâia oară, împreună cu alţi oameni care 
îl îndrăgeau, după ce auzisem de la mulţi cuvinte de laudă despre 
el. încă de atunci s'a născut în mine gândul de a-1 ruga să-mi fie 
povătuitor duhovnicesc pe calea monahicească ce o alesesem. Ştiind 
însă că din pricina adâncii sale smerenii, el primea asa ceva cu ane- 
voie, nu m'am putut hotărî să-i vorbesc de-a dreptul despre această 
temă si tot amânam. 

r 

între timp l-am cunoscut si pe vrednicul lui de pomenire părinte 
duhovnicesc si avvă, Vlădica Serafim (Sobolev), 22 si am aflat că 
părintele Serafim era credinciosul său fiu duhovnicesc. Atunci s'a 
născut în mine gândul de a mă adresa lui cu cererea să mă recomande 
Părintelui Serafim. 

Aceasta se întâmpla în 1944, în timpul bombardamentelor de la 
noi (asupra Sofiei). Vlădica Serafim (Sobolev) stătea în Mănăstirea 
Kokalian; i-am trimis o scrisoare cu fierbintea mea cerere. în 
scurtă vreme am primit răspunsul, care începea cu cuvintele: „Te 
blagoslovesc să ai purtare fată de Părintele Ieromonah Serafim ca 
fată de bătrânul tău duhovnicesc." Această scrisoare a Vlădicii o 
păstrez până astăzi. 

De îndată i-am scris Părintelui Serafim, care la acea vreme se afla 
la Mănăstirea Rila, citându-i literalmente din scrisoarea Vlădicii. 
La scurt timp, am primit răspunsul Părintelui Serafim. Mi-a scris 
că mă primeşte ca fiu duhovnicesc, spunând textual: „Dacă Vlădica 
Serafim a blagoslovit, cred adânc că si Dumnezeu a blagoslovit!" 

22 Arhiepiscopul Rus Serafim (Sobolev), (t 13/26 Februarie 1950), refugiat în Bulgaria 
în urma prigoanelor asupra Bisericii din Rusia. Moaştele sale se găsesc în biserica 
Sfântul Nicolae din Sofia. (n. ed.) 

Aceste cuvinte arată cu ce credinţă, dăruire si dragoste se raporta 
părintele Serafim la părintele lui duhovnicesc! 

Astfel s'a pus început celor aproape 50 de ani de strânse legături 
duhovniceşti cu vrednicul meu de pomenire părinte duhovnicesc 
Serafim, despre care lesne se poate spune că a fost cel mai apropiat 
si mai credincios fiu dintre fiii duhovniceşti Bulgari ai Avvei nostru, 
întemeietorul acestei sfintei mănăstiri. îmi amintesc cu ce răbdare 
ne asculta spovedaniile noastre săptămânale, cu ce înţelepciune si 
chibzuinţă ne povătuia... îl cunoştea toată Sofia si chiar întreaga 
Bulgarie, si se poate spune că a rămas până în ultima vreme aproape 
singurul duhovnic de la noi! 

Cât de bogate sânt roadele lucrării lui duhovniceşti de spovedanie! 
Despre aceasta dau mărturie numeroşii săi fii duhovniceşti, care sânt 
acum adânc îndureraţi de plecarea învăţătorului lor duhovnicesc, 
de neînlocuit. La aceste roade face el trimitere, într'una din cele mai 
preţioase dintre poeziile lui, numită Către Dumnezeu: 

Eu, încet, încet Te iubesc 

pe Tine, Rostul meu si Viata mea! 

chiar de anevoie, cu Tine mă deprind deja 

si ştiu, Tu de la mine aştepţi rod 

Eu nu-s întristat că primăvara 

demult a zburat, e deja vis, 

că vara e deja spre sfârşit, 

că toamna aşteaptă afară! 

O, numai roade să fie, 

pe crengile mele să atârne, 

atunci să vină iarna, 

si mă voi duce acasă în viata cealaltă! 

